
OPERAȚIUNEA SE DECLANȘEAZA 


'Trecuseră mai mult de zece minute de cînd colone- 
lul Dorin Nedelea terminase expunerea planului de 
acţiune. Nimeni nu cerea cuvîntul. Comandantul îi 
privi zîmbind. 

— Tăcerea e generală. Pot să trag concluzia că 
elementele planului nu sînt realiste ? Sau, poate, nu 
sînteţi pregătiţi pentru această discuţie, deşi am în- 
teles că o așteptați de mult. De altfel, aţi contribuit 
cu toţii la lichidarea bandei de traficanţi de tab- 
louri Î, așa că nu v-am oferit prea multe noutăţi. 

Colonelul își aprinse o nouă ţigară, în timp ce-i 
observa cu coada ochiului. Se sculă de la birou, făcu 
cîțiva pași prin încăpere, apoi se întoarse : 

— Poate începi tu, Roman ? 

Căpijanul Roman se ridică în picioare, deschizîn- 
du-și carnetul de notițe. Părea gata pregătit pentru 
un veritabil discurs. 

— Stai jos şi dă-i drumul, fără fasoane ! 

Roman roși ușor, ezită un pic, închise carnetul și, 
în sfîrşit, începu : 

— Evident, nu aș vrea să repet datele anchetei 
care au dus la arestarea şi condamnarea lui Meingast 


A Vezi volumul Filiera traficanților, Editura Sport-Turism, 
4, 


şi Sauer, precum și a infractorilor indigeni, dar, din 
cîte ştiu eu, au rămas citeva probleme nclămurite. 
Unele date operative rezultate din interogarea celor 
doi străini au rămas neexploatate, neputindu-se co- 
robora cu alte elemente probatorii, iar informaţiile 
pe care aceştia ni le-au dat cu privire la itinerarul 
tablourilor ce au fost furate din Muzeul Municipal 
de Artă... ei bine, în prezent nu avem posibilitatea să 
le verificăm. Şi Roman se opri o secundă, ridică din 
umeri și ţuguie buzele, ca un copil ce se autoalintă. 
Și apoi, aceste informaţii nici măcar nu sînt certe. 
ele sînt doar „presupuneri“. Nici nu pot fi acreditate 
altfel. În aceste condiţii trebuie să acționăm singuri, 
vreau să spun, în principal singuri, întrucît, după 
cite am înţeles, vom obţine sprijin și din partea In- 
terpolului... 


— Şi al poliţiilor locale din ţările în care ne vor 
purta misiunile. Cu atît mai mult, dacă sînt afiliate 
lå Interpol, interveni, poate prea brusc, colonelul. 

— De fapt, cooperarea nu va fi uşoară, zise că- 
pitanul Andrei Zara. Va trebui să ne bazăm pe datele 
pe care le avem, să acţionăm numai în cadrul legis- 
laţiei ţării respective, să le urmăm „sfaturile“, adică 
să nu încălcăm anumite interese operative, ca să zic 
așa, zonale, și să cunoaștem şi citeva limbi de cir- 
culaţie internaţională... 

— Stiam că o să-mi mulţumiţi odată că v-am bă- 
tut la cap să urmați cursurile intensive, Fără ele eraţi 
acum, într-o asemenea situaţie, surdo-muţi. Nu am fi 
putut construi nici o strategie comună. Tot e bine 
că m-aţi ascultat, făcu Nedelea, apoi continuă: Se 
mai cere însă în plus multă prudenţă, discernămiînt 
şi, mai ales, profesionalism. „Acolo“ se va acţiona de 

cele mai multe ori pe cont propriu, în cele mai di- 
verse situaţii, avînd în față un inamic extrem de vi- 
clean, periculos, pentru care săvîrşirea unei crime 
de singe constituie un mod firesc de a se manifesta. 
Apoi, nu trebuie uitat și faptul că ei vor acţiona, ca 
să mă exprim aşa, pe terenul lor, cu ajutorul relaţiilor 
lor tenebroase care se pot întinde în cele mai diverse 
locuri. 

— Va fi greu, foarte greu, dar atîta timp cit există 
o cit de mică posibilitate de a readuce tablourile în 
tară, trebuie să încercăm tot ce este cu putinţă, zise 
cu o voce albă maiorul Mișu Stancu. 

— Am aşteptat cuvintul dumitale, zîmbi colonelul, 
fiindcă s-a hotărît că vei fi primul care va pleca. Mai 
departe vom vedea. 

— Cînd ? Vocea acestuia răsună calmă și liniștită. 

— Cit mai curind. De fapt, aşteptăm confirmarea 
Interpolului. 

Urmă o tăcere semnificativă, după care începu o 
anume vînzoleală întreruptă tot de Nedelea. 

— Evident, îmi închipui că amindoi aţi vrea să 
plecaţi, dar cred că vă daţi seama că, pentru mo- 
ment, acest lucru nu este cu putinţă. Într-o altă etapă, 
poate. Şi acum v-aş ruga să mă lăsaţi singur cu ma- 
iorul, avem de vorbit. Fiecare dintre voi va primi 
spre executare pachetul de sarcini care-i revine. Ca 
să-l ajutăm pe maior, va trebui să pregătim terenul. 
Cine ştie, poate ne mai vin în vizită cîţiva „musa- 
firi“ de genul lui Meingast și Sauer ? ! Și acum la 
treabă, băieţi ! 

lesiră. Nedelea deschise fereastra, lăsînd să pă- 
trundă în cameră aerul rece de toamnă. Privi în- 


7 


delung la joaca vintului cu frunzele îngălbenite şi, 
fără să se întoarcă, zise cu un glas neutru : 

— Ei bine, ce gindeşti ? , 

— Nu ştiu dacă în această clipă avem aceleași 
gînduri, dar nu reușesc să-mi explic moartea lui 
Fritz Albers, zis ,„,Mistreţul“. Poate o bandă rivală, 
poate cineva din propria sa bandă, un asasin plătit 
de concurenţă... Datele pe care ni le-a furnizat Inter- 
pol Wiesbaden nu sînt concludente în această di- 
recţie. 

— Doar asta te frămintă ? Vocea colonelului ră- 
sună aproape veselă. Înseamnă că ai și început să 
intri în rol. Perfect ! Vom discuta şi cele cîteva ipo- 
teze posibile, deși, după aprecierea mea, acest fapt 
îl vei putea elucida mai precis la fața locului. Cre- 
deam că te gîndeşti dacă vor „rezista“ cunoștințele 
tale de limbi străine. 


— Nu am probleme cu germana, vorbesc şi citeva 
dialecte. Cunosc şi engleza şi italiana... Tot la „Mis- 
treţ“ mi-e mintea. Şi mă mai întreb de ce a fost scos 
din circulaţie Sommer. Ştiţi bine că a fost găsit mort 
în prăpastie. Așa se afirma în nota primită de la 
Interpol Wiesbaden. Mort la volanul propriei 
sale mașini. Curios e doar faptul că, deși venise de la 
un chef, medicul legist nu a determinat nici o pică- 
tură de alcool în stomacul său. E cel puţin ciudat. De 
altfel, îmi aduce aminte de cazul „Răceanu“. Vă rea- 
mintiţi ? Un șofer a luat un autostopist pe şoseaua 
Braşov — Sibiu, l-a lovit și l-a aruncat în prăpastie 
la volanul mașinii sale. A sacrificat o maşină, dar... 
a trecut drept mort un timp destul de îndelungat, 
pînă ce am descoperit noua sa identitate, tocmai la 
Timişoara, 

= Cazul e asemănător; doar mobilul e schimbat ! 
Pe schema asta s-a scris atîta literatură ! Ba, parcă, 
s-au făcut și filme. În fond, sînt variante pe tema sub- 
stituirilor de identitate, 

Maiorul părea îngîndurat, Nedelea îl privi zimbi- 
tor. 


— Dacă ar fi să-l parafrazez pe Pierre Larousse 
aş zice că „într-un singur loc pe lume ești sigur că 
poți găsi dragoste, sănătate, bogăţie, fericire... aş 
adăuga : certitudine imediată, prevederea oricăror 
întîmplări, noroc în toate. Într-un „dicţionar“. Maio- 
rule, să revenim la oile noastre. În acest moment dis- 
punem încă de date insuficiente. De acord. Şi mai 
trebuie să rezolvăm o ecuaţie cu mai multe necuno- 
scute. Sau, dacă vrei altfel, să construim un mozaic în 
care toate piesele sînt pătrate şi alcătuiesc un tablou 


absurd cînd le asamblezi, indiferent de ordinea în 
care le pui. Asta-i situaţia deocamdată. Dar avem 
unele elemente din anchetă, din datele pe care le-am 
primit prin Interpol, avem experienţă şi o poftă în- 
drăcită de a readuce tablourile furate în ţară. De 
altfel, noi acţionăm legal. indiferent unde se află la 
ora actuală aceste opere de artă. Doar sîntem şi noi 
parte la Convenţia U.N.E.S.C.O. Nu uita: „orice 
opere de artă care au fost scoase ilegal dintr-o ţară 
şi sînt deţinute contrar legilor trebuie înapoiate pro- 
prietarului lor de drept“. Poate nu am citat exact, 
dar acesta e conținutul prevederii, iar la ea au ache- 
sat majoritatea ţărilor lumii. 

— Cred că nu vă îndoiţi de faptul că tablourile 
vor intra, dacă nu cumva au și intrat. în mîinile unuia 
sau unor colecționari particulari care nici nu se gin- 
desc să le înapoieze „proprietarului lor de drept“ şi 
nici nu riscă să le expună în vreo expoziţie, pentru 
a putea fi identificate de organele de ordine şi con- 
fiscate în baza urmăririi lor internaţionale dispusă de 
Secretariatul General Interpol ! 

— Evident. Doar am mai discutat acest aspect. În 
nici un caz faptul nu ne va împiedica de a le depista, 
indiferent unde s-ar afla şi de a acţiona în vederea 
obţinerii lor. „That is the question“, Stancule, în rest 
vom folosi metode și tehnici de lucru dintre cele mai 
eficiente, subordonate acestui scop. ori, mai bine zis. 
pentru îndeplinirea acestui scop. E clar ? Şi acum. 
dacă eşti pregătit, hai să discutăm amănuntele pla- 
nului, modalităţile de abordare a variantelor posibile 
şi, dacă vrei, laturile noii tale personalităţi. De acord, 
maiorule ? 

Prin ochii lui Stancu trecu un fulger. 

SUPRAVOLTAJ 


În holul larg al aeroportului capitalei bavareze îl 
aştepta un bărbat de talie mijlocie, puţin plinut, 
care, mai curînd, făcea impresia de voinic decit gras. 
Avea ten trandaiiriu, ochi albaştri ce clipeau des, 
o mustață pe „oală“. Un fel de suris se desena la 
colţul buzelor sale groase. Faţa lui era rotundă, pă- 
rul pieptănat spre spate era șaten, presărat cu meşe 
gri pe la tîmple. Un nas drept şi o bărbie ascuțită 
accentuau particularitatea fizionomiei sale. Părea 
un funcționar oarecare, cumsecade, cu griji gospo- 
dăreşti ce nu-l părăsesc niciodată. Era îmbrăcat în- 
tr-un costum cenuşiu, cămaşă albastră de mătase si 
o cravată de culoare închisă, cu dungulițe albe. Se 
apropie de el. surizind, de astă dată, cu toată gura. 

— Herr Kommissar Stancu ? Willkommen ! 

— Guten Tag. Herr... 

— Kommissar Werner Wachter, la dispoziția dum- 
neavoastră. 

— Încîntat de cunoştinţă, domnule comisar, îi răs- 
punse Stancu într-o germană impecabilă, amuzin- 
du-se de surpriza ce se putea citi pe faţa interlocu- 
torului său, deşi acesta făcea eforturi vizibile să nu 
se trădeze. 

— Cum aţi călătorit ? 

— Ca de obicei, bine, mulțumesc. Vreau să spun, 
fără probleme deosebite. 

— De ce? Au fost ceva probleme? se alarmă 
acesta. 


— Nu în mod special. Totul a decurs O.K. 
Se indrepiară spre ieşire. 





— O clipă, făcu comisarul. Aveţi vreo armă la 
dumneavoastră ? 

— Evident. 

— Vă rog să mi-o daţi mie în mașină. Ştiţi, la noi... 

— Ştiu. Dar, spre regretul meu. acest lucru e im- 
posibil, cel puţin deocamdată. „Leider muss ich ab- 
sagen !“. Din păcate, trebuie să vă refuz. 

— Totuşi, insist, fiindcă nu puteți... să vedeţi, la 
noi se pune altfel... zîmbi el strîmb, fără să termine 
ceea ce începuse. 

Îl ajută însă Stancu, scoţîndu-l din încurcătură. 

— Pentru a-l parafraza pe Heine, aș zice că nu pot 
să predau o armă care există numai în capul meu. 
E, cum s-ar zice, capacitatea mea de a combina, de a 
imagina „kriegsspiele“, jocuri de război, de contra- 
carare a unor acţiuni ori alte manevre ale crimina- 
lităţii... 

— Mă uimiţi, Herr Stancu! În mod cert, mi-a 
plăcut. 

Izbucniră amîndoi într-un rîs zgomotos, la care se 
alătură și șoferul... din simpatie. 

Maşina străbătu mai multe bulevarde largi, cu o 
circulaţie foarte intensă, zăbovi de citeva ori la unele 
gîtuiri și, în sfîrşit, opri pe o stradă liniştită, în faţa 
unui hotel de trei stele, „Der Weisse Hirsch“. 

— Sper să vă convină acest hotel, zise Wachter, e 
liniștit, curat și foarte comod. Este o împletire a uti- 
lului cu plăcutul. la nivelul exigențelor moderne. Vă 
veţi simţi bine aici şi,... făcu o pauză, după care con- 
tinuă cu o uşoară maliţiozitato. în siguranţă. 

— Ce vreţi să spuneţi ? făcu Stancu, puţin con- 
trariat. 

— Ei, nu o luaţi și dumneavoastră așa. Ziceam şi 
eu că în acest edificiu particular sinteţi mai în sigu- 
ranță decit în alte hoteluri... mai centrale. La noi, 
știți... 

— Știu sau încep să ştiu cum e la dumneavoastră, 
replică puţin ironic Stancu. Dar nu-i nimic, mă voi 
acomoda împrejurărilor. 

— E bine atunci, zise comisarul stingherit. Vă las, 
să zicem, două orc, ca să vă schimbaţi, să vă odihniţi 
eventual, după care ne întîlnim în hol. O.K. ? 

— Einverstanden ! 

Formalităţile de la recepţie au fost „mînuite“ de o 
blondă plină de bunăvoință. Încă tînără, încă atră- 
gătoare, puţin prea voinică, însă periculos-senzuală 
prin priviri și suris, femeia chemă un lift-boy care 
preluă bagajul maiorului. Încredinţindu-i cheia, 
blonda îl întrebă cu o voce suavă : 

— Veţi sta mai mult timp la noi, Herr Stancu? 

— Asta depinde de mersul afacerilor, Frau... 

— Fräulein Nori, Nori Dreher. 

— Sehr angenehm, Fräulein Nori. 

Femeia îl privi visător-proteguitor-insinuant, în 
timp ce el se îndrepta spre lift. 

Ajuns la etajul al doilea, străbătu culoarul, se opri 
în fața camerei cu numărul 217, descuie uşa, apoi îi 
făcu loc liftierului să ducă geamantanele înăuntru, 
îi dădu bacşișul clasic şi închise după ce acesta ieși. 
Despachetă, își pregăti un costum maro, o cămașă 
crem şi o cravată de culoarea vişinei coapte, apoi 
aruncă pe pat o pijama curată, se dezbrăcă și intră 
în baie. Dușul rece :nlătură oboseala călătoriei şi a 
concentrării nervoase. Pînă acum totul a decurs bine. 
Se temuse puţin de primul contact cu reprezentantul 
poliției mincheneze, dar lucrurile au demarat în li- 

mitele fair-play-ului. Îi veni în minte, pentru o clipă, 
ultimul cuvînt al colonelului Nedelea, înainte de a 
se despărţi : „Prudenţă !“. 

„Prudenţă ? ! Uşor de zis, mai greu de realizat. La 
ce s-a referit concret colonelul ?': Nu a avut vreme 
să se gindească la toate acestea pină acum. Fără 
îndoială că Nedelea s-a referit la investigații şi cer- 
cetări, la tot ce urma să facă pentru depistarea itine- 
varului parcurs de hoţii de tablouri pină la aflarea 
locului unde acestea erau ascun-c. La toţi pe care 
urma să-i cunoască. După care trebuia să acţioneze 
pe cale legală pentru asigurarea recuperării lor şi 
aducerea acestora în ţară. i 

leşi din baie, își puse pijamaua, îmbrăcă un halat, 
își aprinse o ţigară și se culcă pe pat. 

„Prudenţă... Evident, prudenţă şi prevedere. Pre- 
vedere şi prudență. Dar nu numai în efectuarea in- 
vestigaţiilor, ci şi faţă de <însoţitori»“, cărora s-ar 
putea să nu le placă chiar tot din ceea ce am de gînd 
să fac sau cum am de gind să procedez“. 

Fără a se scula din pat, aruncă o privire asupra 
obiectelor din cameră. Două fotolii, un televizor, un 
aparat de radio, un frigider, biroul cu oglindă, un 
șifonier dublu, un lampadar, o lustră, covorul persan 
și, evident, patul pe care era întins. Reflectă cîtva 
timp, pînă cînd ţigara îi fripse degetele. O stinse 
în scrumieră, apoi se duse la baie, unde dădu drumul 
dușului, lăsînd de astă dată ușa deschisă. Începu să 
caute metodic. Într-un tîrziu își privi ceasul-brăţară. 
Mai avea o jumătate de oră pînă la întîlnirea din 
hol și rezultatul era negativ. Tocmai se gîndi să 
renunţe, cînd degetele sale întilniră o protuberanță 
neobișnuită, ascunsă foarte dibaci în unghiul pe 
care-l făcea tăblia patului cu scîndura laterală din 

dreapta. O scoase și o privi cu atenţie. O mică biju- 
terie electronică. Zimbi cu înţeles. O puse inapoi, se 
îndreptă spre fereastră şi privi afară în timp ce-și 
aprindca o nouă ţigară. 

Cerul se voiu ştrengar, cu o lumină dulce şi crudă 
în același timp. Exact ceea ce trebuia pentru a pune 
în evidență verdele gazonului de toamnă. 

Reflectă din nou la mica’ sa descoperire. Nu-l sur- 
prindea deloc. Era clasic. „Găina nu este decit mijlo- 
cul prin care oul face un alt ou“, îi veni în minte. 
„E totuşi bine să știu pe ce picior voi dansa. Un om 
avizat face cît doi...“ Închise dușul, radioul și tele- 
vizorul, apoi privi prin cameră dacă nu a lăsat ceva 
nearar.jai. Totul era în ordine. Se îmbrăcă la iuţeală, 
se mai cxamină o dată în oglindă şi ieși. În hol îl 
văzu pe Wachter angajat într-o vie discuţie cu Frău- 
iein Nori. La apariţia sa, acesta îi zîmbi, venindu-i 
în întîimpinare cu mîna întinsă : 

— Sper că v-aţi odihnit puțin, Herr Stancu. Acum 
am sosit și eu. 

— Cit se poate de bine, mulţumesc. Mergem: ? 

— Oricînd doriţi. Firma noastră va fi ondătă să 
primească vizita dumneavoastră. 4 

O salută cu un zîmbet vesel pe recepţioneră, făcînd 
un gest vesel cu mina, îndreptindu-s& spre ieșire, 
unde-i aștepta un „Audi“ de culoare roșie. 

Sediul poliției municipale se afla pe o stradă mai 
populată. Urcară cu liftul la etajul cinci, apoi, de 
aici, printr-un birou în care lucrau trei dactilografe 
şi o secretară, intrară într-o cameră:spaţioasă pre- 
văzută cu două fotolii, o măsuţă dia legn de stejar 
şi un birou enorm, din spatele câtțiă se ridică un 
bărbat de statură înaltă, cu o faţă măthinie, chel, îm- 
brăcat într-un costum de culoare închisă. 

— Comisarul principal Reinhard Proch, se pre- 
zentă acesta, întinzindu-i o mină îngrijită, pe al cărei 
deget inelar sclipea un solitar de toată frumuseţea. 

— Mă bucur să vă cunosc, zise Stancu, strîngin- 
du-i mîna cu putere. 

— Şi nouă ne face o deosebită plăcere vizita dum- 
neavoastră care sper să inauguvcze o nouă etapă în 
cooperarea noastră. Aveţi, după cite am putut rea- 
liza, o misiune destul de dificilă. Vă pot spune aceasta 
întrucît o perioadă m-am ocupat și eu de acest caz, 
cu ramificații infracţionale destul de întinse și nu 
numai pe teritoriul ţării noastre. Dar nu am putut 
ajunge pină în prezent la un rezultat cît de cît palpa- 
bil. Avem de-a face nu numai cu un singur gang, cel 
puțin așa reiese din datele pe care le deținem, pe 
care o să vi le punem la dispoziție. De asemenea, am 
decis ca domnul comisar Werner Wachter să stea la 
dispoziția dumneavoastră pe tot timpul misiunii pe 
care o îndepliniţi pe teritoriul nostru, vreau să zic 
al orașului, 


Seswpri o clipă cînd secretara intră cu o tavă pe 
care erau cafele și băuturi răcoritoare. Apoi, după 
ce aceâsta ieși, reluă : 

— Se pare că acei doi indivizi care au fost arestați 
în ţara dumneavoastră lucrau pentru Fritz Albers, 
zis „Mistreţul“, un infractor cu vechi state de ser- 
viciu în mediul criminal, cunoscut ca traficant de 
arme, de stupefiante şi, în ultimul timp, de obiecte 
de artă. După cum știți, acesta a fost asasinat în faţa 
„firmei“ pe care o conducea, prin explozia unei 
bombe montate în automobilul său. Jucăria aia l-a 
transformat în confetti“. Interogatoriul luat secre- 
darei sale nu a avut vreun rezultat concret. Există 

„i 


indicii că, înainte de a pleca, ar fi avut o convorbire 
telefonică cu un bărbat... De altfel, acum citeva zile, 
în locuinţa pe care o deţinea, în timp ce-şi făcea 
bagajele pentru o călătorie, a fost suprimată şi secre- 
tara sa, Trude. S-a găsit în poșeta ci un bilet de 
avion pentru Atena. Astfel, se presupune că aceasta 
nu a fost străină de asasinarea lui Albers, fostul ei 
patron, dar, cum se întîmplă de regulă, cei care au 
folosit-o au și înlăturat-o pentru a nu lăsa nici un 
fel de urme. E un procedeu tipic. De fapt, în această 
direcţie nu cred că are rost să faceţi investigaţii. Ar 
mai fi o informație care nu a fost exploatată sufi- 
cient. Este vorba de proprietarul barului „Arizona“, 
Franz Wild, căruia ,„,Mistreţul“ i-a făcut cîteva vizite. 
Din datele noastre rezultă că aceștia au lucrat cîndva 


"Tnpreună, în mod curent, deci e posibil să fie în 


legătură cu unele afaceri mai vechi. În sfirşit, pe 
parcurs vor mai ieși şi alte amănunte care ar putea 
constitui date operative în acest caz. Nu ar fi rău 
dacă aţi face o vizită şi colegilor noștri de la Interpol 
Wiesbaden, care ar fi în măsură să vă ofere, poate, 
unele elemente suplimentare. Comisarul principal se 
opri pentru a-și aprinde o ţigară, apoi întrebă : 

— Ceva probleme ? 

— Aş dori în primul rînd să vă mulţumesc atit 
pentru primirea colegială pe care mi-aţi făcut-o, cît 
mai ales, pentru prețioasgie informaţii pe care mi 
le-aţi dat, și, desigur, pentru întreg ajutorul... pe 
care mi-l veţi acorda. 

— Dumneavoastră nu aţi fi procedat la fel? în- 
trebă Proch, cu o voce prietenoasă. 

— Evident. Sîntem de aceeaşi parte a baricadei. 
Combaterea criminalilor, a hoţilor şi a altor infractori 
de drept comun conferă tuturor poliţiilor din lume 

sarcini comune in acest domeniu. De altfel, poate că 
timpul nu-i pierdut pentru a ne revanşa. Aş dori 
totuși. dacă se poate, să vă întreb ceva. 

— Orce doriţi, colega. 

— Cum sînt „acoperit“ la hotel, în „mediu“ şi în 
contactele pe care le voi avea ? 

— Întrebare perfectă. lertaţi-mă, mi-a scăpat. 
Aşa cum s-a convenit, numele este cel de pe pașa- 
port. Profesia, muzeograf şi muzeolog. Cu alte 
cuvinte, sînteţi aici pentru a pregăti organizarea unei 
expoziţii de pictură românească. 

— Cu ajutorul cui ? 

— Cu ajutorul lui Kunstmuseum, a cărui condu- 
cere ar fi încîntată să adăpostească în sălile sale o 
asemenea expoziţie acum, în viitorul apropiat sau 
îndepărtat. Nu am lăsat nimic la voia întîmplării. Vă 
vom pune în legătură cu directorul muzeului... la 
timpul potrivit. 

— De acord. Intrarea în „mediu“ ? 

— Prin Wachter care, după cite ştiu, a şi pregătit 
legenda, nu ? 

Interveni acesta din urmă : 

— Desigur, domnule comisar principal. Prin vari- 
anta ..Zimmerrhaler “ 

— O.K. Altceva ? 

'— Dacă voi avea nevoie de... 


— În afară de Wachter mă puteți căuta şi pe mine 
la acest număr la care răspunde secretara mea, Frău- 
lein Hertha. li veți spune simplu „Kern“, sîmbure, 
ea va înţelege despre cine e vorba și îi veţi transmite 
mesajul, bineînţeles dacă nu mă veţi găsi chiar pe 
mine. E bine ? 


— Einverstanden, Herr Hauptkommissar ! 

— Să nu uit. V-am dat o mașină pe care o veţi 
folosi. Iată numărul ei. Este echipată cu tot ce tre- 
buie, inclusiv aparatură telefonică. Ar fi totuşi de 
dorit ca în împrejurări speciale să închiriaţi o ma- 
şină. Nu se ştie niciodată... Vă recomand multă pru- 
dență, aici lumea interlopă este vicleană și dură. Am 
avut un „oaspete“ francez, anul trecut, care avea o 
misiune asemănătoare cu a dumneavoastră, un tip 
vesel și nepăsător. Cind i-am atras atenţia asupra 
faptului de a fi prudent mi-a răspuns că „nu trebuie 
să acorzi prea mare importanţă vieţii. Oricum nu 
ieși viu din ea“. 

— Și 


— A avut dreptate, săracu' | 


Cînd ajunse la hotel, recepţionera îi făcu un semn 
discret din cap. Se apropie cu nonșalanţă şi aşteptă 
ca ea să termine formalităţile de înscriere în registru 
a unei familii numeroase, apoi își aprinse o ţigară 
şi așteptă. 

— Fräulein Dreher ? făcu el cu un glas nepăsător. 

— Siînteţi alergic la prenumele meu ? 

— ?? 

— Ziceam că nu văd vreun motiv pentru care să 
nu-mi spuneți mai simplu Nori, aşa cum de fapt mi 
se adresează prietenii. 

— Pot să mă consider ca făcînd parte dintre ei ? 

— Nori îl privi printre gene, apoi răspunse tă- 
răgănat : 

— Depinde numai de dumneavoastră... Dar nu pen- 
tru asta v-am deranjat. Aveţi un mesaj telefonic aici. 

Îi întinse o hîrtie. Maiorul o luă fără s-o citească, 
apoi o salută zîmbindu-i şi se îndreptă spre lift. 


20 


Ajuns în cameră, închise ușa asigurînd-o, apoi citi 
mesajul. Era foarte scurt. „Dacă vă interesează şi alte 
afaceri decît cea pentru care aţi venit, astă seară, în 
jurul orei 23,00, la «Arizona». Nici o semnătură. 
Reciti încă o dată bileţelul scris într-o germană obiș- 
nuită, într-un dialect local. Îşi aprinse o ţigară şi 
se așeză mai comod pe un fotoliu pentru a reflecta 
în liniște. „De la cine poate să vină acest mesaj ? 
Oare «mediul» a şi aflat despre sosirea mea şi în- 
cearcă să-mi întindă o cursă din prima zi ? Sau cores- 
pondentul meu vrea doar să mă intimideze, avansîn- 
du-mi această propunere pentru a mă avertiza că el 
este bine informat ? Cum să procedez ? Să nu mă 
duc, pur şi simplu, ignorindu-l, să mă duc pentru a 
vedea mai bine cu cine am de-a face şi să încerc să 
cumpăr cît mai mult fără să vînd nimic ? Oare exista 
și o a treia variantă ? Şi cu prudenţa cum rămîne ? 
Oricum, trebuie să telefonez la numărul pe care mi 
l-a dat sau, eventual, comisarului Wachter...“ Ridică 
receptorul şi formă numărul comisarului. Nici un 
răspuns. Formă și celălalt număr. După tonuri repe- 
tate, se auzi : 

— Kriminalpolizei. Sprechen Sie bitte ! 

— Aş dori să vorbesc cu Fräulein Hertha. 

— O clipă, vă rog. 

Se auzi un sunet, după care reveni vocea telefo- 
nistei. 

— Nu răspunde, vă rog. Doriţi să transmiteţi vreun 
mesaj ? 

— Da, vă rog să transmiteţi din partea lui Kern 
că am îost solicitat să mă prezint la ora 23.00 la barul 
„Arizona“, 


— S-a notat. Altceva ? 

— Atit. Pentru amănunte mă poate rechema, dacă 
vrea, la numărul cunoscut. Mulţumesc. 

— Alles ist in Ordnung ! 

„Pe dracu” e totul în regulă, se trezi el vorbind de 
unul singur. Oricum, mesajul va ajunge, dacă nu pe 
cale obişnuită, atunci pe linia «a doua». Nimic nu e 
în regulă, cel puţin deocamdată, atita timp cît nu 
știu peste cine voi da acolo şi, mai ales, în ce pro- 
blemă ! Dar este oare cazul să merg? Fără să-mi 
asigur spatele ? Riscul e mare. Dar dacă nu merg, 
el ar putea trage concluzia că mă tem sau poate că 
nu sînt preocupat să cunosc mai multe lucruri despre 
caz, bineînţeles, aceasta în situaţia în care cel ori cei 
care ar dori să-mi vorbească au ce transmite sau 
vinde. fiind de bună-credinţă. Pot pierde o asemenea 
ocazie ? În definitiv, se poate face omletă fără să 
spargi ouă ? Sigur că riscul era mare, dar...“ 

Frica este o stare totalmente sterilă. Dacă o încerci 
pentru prima oară, nu vei ști cum să reacţionezi şi 
ea te poate paraliza. Dar dacă ai simţit-o adeseori, în 
diverse locuri și situaţii, aşa cum era cazul lui 
găsești şi forţa necesară s-o înlături sau s-o stăpi- 
neşti. Era inutil să piardă timpul cu asemenea re- 
flecţii. Într-o asemenea situaţie, acţiunea este totul. 
Se decise să iasă în oraş la plimbare şi, eventual, să 
mai dea un telefon la Kripo, poate avea vreun me- 
saj. Îşi luă impermeabilul pe mină şi deschise ușa. 

— Înapoi! 

Stancu ascultă, cu atît mai mult cu cît colosul ce 
se afla în faţa lui avea ațintit asupra pieptului său 
un pistol „Liiger“ prelungit cu un amortizor. 

— La perete! 

Namila cunoștea melodia. Maiorul la fel. Va trebui 
probabil să se sprijine de perete cu cele două miini 
și să îndepărteze picioarele... 

— Trei pași înapoi ! 

Se pare că individul a găsit o variantă nouă a po- 
ziției clasice. Se prefăcu stingaci, împiedicîndu-se. 

Vocea colosului tună : 

— Fără figuri. Aşa. Picioarele depărtate. Ridică 
brațele şi lipeşte-le de perete. 





Simţi mîna stingă a agresorului palpindu-l din 
cap pină în picioare, în timp ce cu cealaltă ţinea 
pistolul lipit de spatele său. li scoase portofelul şi 
pășaportul, asigurîndu-se apoi că nu mai are nimic 
altceva asupra lui. Pe urmă individul îi zise : 

— Întoavce-te. Palmele pe cap. Așa, Herr Stancu. 
Și acum să stăm puţin de vorbă, cu voia dumitale, 
zimbi individul batjocoritor. Înainte de toate să-mi 
spui cine ești şi ce cauţi la noi. Dar grăbeşte-te că eu 
n-am timp de pierdut. 

Maiorul îl privi cu luare-aminte. Nu-l mai văzuse 
niciodată. Era masiv ca un dulap. Cap uriaș, faţă 
pătrată şi osoasă, bărbie în formă de galoş. Ochii 
mici, adînciţi în orbite, erau lipsiţi de orice expre- 
sie. Gura îi era asemănătoare cu a unui crap. Părea 
a fi fost adeseori descusută fără a fi fost vreodată 
îndepărtată ca lumea. Avea părul negru, înspicat cu 
fire albe, tuns scurt. Îi privi din nou umerii solizi, 
impresionanţi prin forţa pe care o degajau, aidoma 
unui baraj de hidrocentrală. 

Individul se așeză pe un fotoliu din fața lui fără 
a lăsa pistolul din mînă. Reluă : 

— Ei, ai amuţit, mein Freund ? 

— E foarte simplu de răspuns, zise liniștit maio- 
rul. Sint Mișu Stancu, așa cum scrie și în pașaport, 
sînt de profesie muzeograf şi muzeolog. Urmează să 
organizez o expoziție de pictură românească la 
Miinchen. 

— „Și să vinzi tablouri !... izbucni individul în 
rîs. Caută altceva... mai convingător ! 

— Nu vă înţeleg. De ce aș fi altcineva sau aș face 
altceva decît ceea ce am spus ? Poate că dumnea- 
voastră n-aţi auzit încă de pictorii români: Grigo- 
rescu, Tonitza, Pallady, Ressu... 

— Termină cu prostiile, vorbește, că altfel am să-l 
fac pe ăsta să vorbească, zise el ridicînd pistolul. 

—. V-am spus adevărul. Nu am nimic altceva de 
declarat, făcu maiorul, așezîndu-se nepăsător pe 
celălalt fotoliu, 

Dulapul de carne îl urmări neliniştit. 

— Şi de cind un „muzeograf“ sau muzeo..., în 
fine, este însoţit de un comisar din poliția criminală 
la hotel și la sediul poliţiei ? 

Acum înţelese. Prin urmare fusese urmărit. Cum 
de au aflat de sosirea lui ? Nu putea fi decît o sin- 
gură explicaţie care nici nu era așa de greu de ghicit. 
Gangul fusese informat. Bun | Dar cum și cine ? Și 
de cînd se ştie de venirea lui ? De fapt, o asemenca 
informaţie nu se putea scurge decît... Deci agresorul 
său este un trimis al gangului. Bun! Şi atunci cine 
l-a chemat la barul „Arizona“ ? Izbucni : 

— Cine eşti dumneata şi ce doreşti de la mine? 

— Răspunde la întrebările pe care ţi le-am pus 
și nu te juca cu mine. Vezi că mă supăr ușor. Și atunci 
nu mă mai pot stăpiîni... 

— Ce să-ți spun, omule? Am fost atacat ime- 
diat după ce am părăsit aeroportul de către șoferul 
care m-a dus în oraş. O tilhărie care putea fi însă şi o 
omucidere, dacă nu m-aș fi opus. M-au aruncat din 
mașină în plin mers, furîndu-mi servieta în care, pre- 
supuneau autorii, aș fi avut bani, bijuterii sau mai 
știu eu ce bogății... În timp ce vorbea îl urmărea 
pe individ cu coada ochiului. Acesta încă zîmbea 
ironic cînd îl întrerupse : 

— Şi cum s-a soldat acest mic incident ? 

— Am telefonat la poliţie, mi-am declinat calita- 
tea și m-am pomenit cu acest comisar care, ce-i drept, 
după ce mi-a luat o declaraţie, m-a condus la acest 
hotel, unde m-am spălat și apoi m-a însoţit la sediul 
poliţiei, pentru cercetări. Nu știu cine ești dumneata, 
nu ştiu ce vrei de la mine, dar dacă vii din partea 
tilharului de șofer, poţi să-l liniștești. Nu am dat 
semnalmentele sale fiindcă numai la asta nu m-am 

gîndit şi nu am altă pretenţie decit să-mi dea înapoi 
servieta unde am unele acte fără valoare pentru el. 

— Ia stai puțin, interveni acesta. Parcă vorbeai 
de „autori“. Erau mai mulţi ? 

— Aşa este. Erau doi. 

— Şi celălalt te-a atacat ? 

— Da. Acela m-a lovit şi mi-a smuls servieta, 

— Era un taximetru ? 

— Nu. O maşină neagră, marca „Opel-Rekord“. 

— Interesant. Dar de ce n-ai luat un taxi ? 

— Era îmbulzeală mare și ăsta s-a oferit... 


— Înţeleg. Numai că povestea dumitale nu stă în 
picioare. De obicei, cînd vreau suspense mă duc la 
cinema, așa că eu cred, pînă mai e timp și nu-mi ies 
din fire, că ar fi cazul să-ți golești sacul, bătrîne ! 
Vocea lui deveni din nou amenințătoare. Crezi că mă 
poţi duce cu asemenea fleacuri ? Te înșeli, amice, 
deși, n-am ce zice, ai o tehnică bună. 

„Am pe dracu' o tehnică bună. Sint în criză de 
imaginaţie tocmai acum, cind aceasta trebuie să-mi 
salveze pielea. Am nevoie să cîştig timp, cît mai 
mult timp.“ 

Stancu gîndi repede şi se hotărî să încerce un 
truc. Rămase cu ochii holbaţi, aţintindu-și privirea 
inspre spatele individului, către uşă. Puteai să crezi 
că vede cel puţin o fantomă. Bruta îl privi neliniștit, 
apoi, pentru o fracțiune de secundă, întoarse capul, 
Trucul a ţinut. Îi fu de ajuns această șansă. Se aruncă 
înainte ca o rachetă și, fără a-i da timp agresorului 
să realizeze ce i se întîmplă, îl lovi cu muchia palmei 
între sprîncene. Acesta scăpă pistolul din mînă și 
se înverzi. Dar numai pentru o clipă. Se destinse ca 
un arc, ţintindu-i, la rindul lui, bărbia cu pumnul. 

Dacă l-ar fi lovit în plin, Stancu n-ar mai fi avut re- 
plică. Reuși însă o eschivă, dar nu complet, aşa că 
primi lovitura în umăr. Avu impresia că fusese atins 
de un caterpilar în plin mers. Icni de durere. Își re- 
veni totuşi suficient de repede și atacă din nou ad- 
versarul. De astă dată, avizat, acesta se feri. Indivi- 
dul, cu toată masivitatea lui, era de o supleţe surprin- 
zătoare, în mod vizibil antrenat pentru toate formele 
de luptă: Cei doi bărbaţi se luptară sălbatic, cu avan- 
taje ce treceau de o parte ori de alta. Maiorul avu 
la un moment dat șansa de a prinde cu mîinile gîtul 
agresorului său. Le închise pe ceafă, apăsînd cu vio- 
lență degetele pe artere. Era o priză mai puţin cunos- 
cută, însă deosebit de eficace. Singele, nemaiajun- 
gind la creier, leşinul se poate produce în citeva 
clipe. Dar individul nu era încă la capătul puterilor. 
Stancu, văzînd că acesta se clatină, slăbi puţin strîn- 
soarea. În momentul următor primi o lovitură puter- 
nică în burtă şi unda de durere atroce i se ridică 
pînă la creier. Involuntar, apăsă mai puternic dege- 
tele pe artere. Individul se moleși și rămase imobil. 
Maiorul îl lăsă să se prăbuşească în fotoliu. Se aşeză 
şi el să se odihnească după ce introduse în buzunar 
pistolul colosului. Ştia că nu peste mult timp ataca- 
torul își va reveni. În aşteptare îşi aprinse o țigară. 
Urma să aibă o convorbire interesantă, bineînțeles 
dacă individul îşi va da drumul. 

Nu peste mult timp, bruta își reveni. Deschise mai 
întîi ochii, îl fixă pe maior și, încet, îşi aduse aminte. 
Încercă să se arunce înainte, dar Stancu îi puse pis- 
tolul în față, indicîndu-i cu mîna să rămînă la lo- 
cul lui. 

— Stai liniștit, amice, dacă nu vrei ca această ju- 
cărie să ia foc. Înţelege că rolurile s-au schimbat în- 

trucîtva şi respectă regulile jocului. Acum dă-i dru- 
mul : cine ești şi ce vrei de la mine? Răspunde sin- 
cer, fiindcă, oricum, partida ai pierdut-o. Dar viaţa 
nu. Sau, mai precis, încă nu. Depinde de tine. Eu nu 
am nimic de pierdut. Sint, cum s-ar spune, în legi- 
timă apărare. Te ascult... 

Individul îl privi cu ură, dar nu scoase nici un 
cuvînt. 

Stancu ridică piedica şi zise : 

— Sînt un cetăţean străin cinstit care a fost ata- 
cat în propria sa cameră de hotel. A doua agresiune 
cu mîna înarmată pe ziua de azi. Trebuie să mă 
apăr, nu ? Dacă nu vrei să vorbeşti ca să înţeleg și 
eu ce se petrece va trebui să mă adresez din nou 
poliţiei. 

Se apropie de telefon și ridică receptorul. 

— Dacă asta vrei neapărat, îţi fac pe voie. 

— Așteaptă o clipă ! Vocea colosului sună dogit. 
Ce se va întimpla după ce am să vorbesc ? 

— Am să-ţi dau drumul, dacă te angajezi să mă 
lași în pace, să-mi văd de afacerile mele. Nici mie 
nu-mi place să am de-a face cu poliția, aşa că... dă-i 
drumul ! Ce-ai crezut ? Un muzeograf, un funcţio- 
nar, un bleg, șoarece de bibliotecă ! Ce ţi-ai zis ? Ia, 
acolo, un muzeograf căcăcios care, numai la vede. 
rea mea, se va speria de moarte. Unde mai pui ci 
am şi un pistol de killer ! Numai că, ghinionul tău 
mein Freund, e că am făcut mult sport la viața mea 
box și arte marţiale — judo, karate, kendo, kun 
fu — şi am și o centură neagră cu trei dani, dacă t 
interesează ! Asta îți spune ceva? Nu? Perfec 
Atunci n-am altă alternativă... Se ridică în picioari 

— Aşteaptă o clipă, campionule ! se auzi voce 
sugrumată a colosului. 

— Te ascult. 

— Nu prea am ce să-ţi spun și, mai ales, de ce 
să-ți spun. Ce ai să-mi faci în definitiv ? Ai să mă 
predai poliției ? Bun. Peste cîteva ore mi se va plăti 
cauţiunea și voi ieși, după care nu te văd prea bine, 
judokane ! Dacă nu va interveni boss-ul, te voi mierli 
eu, cu orice risc. Dacă însă vorbesc, cred că vor fi 
ultimele mele cuvinte, apoi mă vor amuţi pe vecie. 
Ce zici de această poveste ? 

Stancu îl privi, legănîndu-și piciorul. Zise, nepă- 
sător : 

— În fond, poţi să nu spui nimic, dacă ţi-e frică! 
De fapt, nici nu mă prea interesează cine ești și pen- 
tru cine lucrezi... Am vrut să știu de ce sînt agresat 
și întrebarea mi se pare absolut normală. Cine și ce 
are cu mine, un muzeograf oarecare, sosit de foarte 
puţin timp aici pentru organizarea unei expoziţii de 
pictură ? Asta am vrut să aflu. Se pare că prezenţa 
mea nu-i dorită deși nu concurez pe nimeni. În fine... 
am spus şi repet că tu nu mă interesezi decit... 

— Ei? 

— .. Dacă m-ai putea ajuta în vinzarea unor ta- 
blouri. Poate ai unele relaţii pe aici şi ţi-aș putea da 
eventual și un comision bun, ce părere ai? 

Colosul îl privi cîtva timp încordat, apoi izbucni 
în ris. 

— O.K., şefule. Eşti mare! Îmi placi! Cred că 
ești pe bune ori nu mă mai pricep la oameni. Hai 
să-ţi spun ceva despre mine, asta ca să nu te fră- 
minţi la noapte și, poate, cine știe, ţi s-o aprinde o 
lanternă la mansardă. Numele meu e Oder. Walter 
Oder. Lucrez pentru un boss care era în legături 
de afaceri cu Meingast și Sauer, arestaţi la voi în 
tară pentru furtul unor tablouri. E vorba despre 

nişte tablouri de mare valoare, care au trecut pe aici 
pînă a fi vindute unui mahăr mare. Cei doi, care se 
află la ora actuală la pîrnaie, au cerut un pachet de 
verzi pentru a fi liberaţi. Patronul meu s-a gîndit că, 
dacă l-am înhăţa pe unul „di granda“ de la voi, 
s-ar putea discuta libertatea spărgătorilor fără ver- 
deaţă. 

— Foarte interesant. Dar ce-i aia „verdeață“? Şi 
ce fel de persoană „di granda“ sînt eu ? 

— Nu fă pe prostu' cu mine! Asta ştie oricine. 
Dolari, campionule. Dolari. Cine eşti matale ? Asta 
da, nu pot să-ţi spun. Asta nu mai ştiu şi nici nu-i 
treaba mea. Eu sînt un simplu executant şi iau biş- 
tarii pe bucată. Dar oricum am impresia că șeful s-a 
înşelat... 

— Aha! Bine că-ţi dai seama. Nu mă priveşte 
treaba voastră împuţită, deși am fost obiectul a două 
atacuri pe ziua de azi. Și ziua asta încă nu s-a ter- 
minat. Probabil că ăsta-i un obicei aici. Bine. Poftim 
PEN poți să pleci. Gîndeşte-te la propunerea mea. 

n caz că nu o accepți ar fi bine să nu te mai întil- 
nesc, fiindcă data viitoare poate să fie mai rău. 

Colosul luă pistolul din mîna lui Stancu și îl in- 
troduse în buzunar, apoi făcu cițiva paşi spre uşă și 
se întoarse. 

— S-ar putea totuși să ne întilnim cîndva. Orașul 
ăsta nu-i chiar așa de mare. Poate am să accept, 
poate că nu. Oricum, faci rău că mă subapreciezi, 
mein Freund. Auf Wiedersehen ! Și ieşi. 

Maiorul se uită la ceas. Era ora 20,00 şi nici o veste 
de la Wachter. Nici de la Kripo ! Se hotărî să mai 
aștepte un timp. Băgă în buzunar încărcătorul plin 
pe care-l scoase din pistolul colosului, își aprinse o 
țigară și se cuibări în fotoliu. Îl aştepta o seară difi- 

cilă. Cu sau fără ajutorul lui Wachter, va trebui să 
rişte. Evident, ar fi avut spatele acoperit dacă „um- 
bra“ afla la timp de escapada lui. Misiunea începea 
să-și dezvăluie fațete neprevăzute şi deloc simple. 

Soneria telefonului îl smulse din ginduri. Ridică 
receptorul și ascultă. Era vocea lui Wachter. 

— Alo, ce mai faceţi ? 

— Excelent, dar nu disper ! 

Interlocutorul său rise. 

— Sper că nu sînteţi supărat pe mine. Am fost în 
vizită cu soţia mea la niște prieteni, unde am primit 
mesajul dumneavoastră. Doriţi să discutăm înainte 
de a vă duce ? 

„Prin urmare, este sigur că mă voi duce“, gîndi 
Stancu. 

— Nu ştiu dacă e necesar, zise distrat-flegmatic. 

— Bine, ne-am înţeles și... „baftă la vînătoare!:. 

Puse receptorul în furcă. Își privi din nou ceasul. 
Mai trecu o oră. Se gîndi să plece mai devreme și să 
facă cîţiva pași pe jos. Poate că aerul rece de toamnă 
o să-i stirnească imaginaţia. Se îmbrăcă și ieși. În 
hol, Frăulein Nori îi adresă un zîmbet fermecător, 
etalindu-şi întreaga dantură, albă ca laptele, poate 
prea albă pentru a fi „natürlich“. 


— O plimbare înainte de dineu? Perfect și reco- 
mandabil. Dar singur, într-o seară atit de frumoasă, 
nu se face! 


— Ce să fac dacă n-am o însoţitoare la nivelul 
dumitale ? Mai bine singur... în admirarea stelelor... 


— ... De revistă ?! 
Îi făcu un semn amical cu mîna şi ieşi. 


Noaptea era frumoasă, stelele străluceau indife- 
rente la reclamele luminoase ale magazinelor și ca- 


31 


bavetelor. Flană prin centru, uitîndu-se din cînd 
cînd la vitrine, pentru a-şi supraveghea spatele. 
observă nimic. După un timp opri o maşină de pi 
şi dădu o adresă. Peste zece minute cobori, pl 
cursa, se mai plimbă puţin. Se verifică. Totul pă 
în regulă. Nu era urmărit, nici măcar de oamenii 
Wachter. De fapt, nici nu era necesar, din moment 
acesta ştia unde se duce. Dar pină acolo, oricur 

Nici nu remarcă Fordul cenușiu care se opri 
dreptul său. Portiera din spate se deschise și o vc 
să spargi nuci cu ea, întrebă : 

— Herr Mișu Stancu ? 

— Da... 


—- Poitiţi, vă rog, înăuntru, zise personajul : 
mașină, cu o oarecare condescendenţă. 

Fără să ezite, bănuind că acesta a fost trimis s 
conducă la barul „Arizona“, maiorul urcă, iar au 
mobilul demară imediat. Realiză tot atit de rep: 
că săvirşise o greşeală. Şi ce greșeală! În maş 
erau doi bărbaţi, în afara șoferului, cu niște fig 
parcă trase la indigo, după eroi din filmele ame 
cane cu gangsteri de prin anii '30. Cel din faţă a' 
o moacă de boxer, nasul turtit și foarte lat, ochii 
depărtaţi, pomeţii feţei înalţi şi tumefiaţi de lc 
turile primite de-a lungul anilor în ring și aiur 
Pălăria era adînc trasă pe frunte, dacă ceea ce: 
rea să ascundă se putea numi astfel. Cel din sp: 
cu fața stacojie şi bărbia pătrată, producea senz: 
dezagreabilă că privește prin tine, total lipsit de vi: 
I se adresă : 

— Cu ce vă ocupați, domnule Stancu ? 


— Muzeograf și muzeolog, răspunse amabil, c 
tînd o soluție. 

— Indivizii izbucniră în ris. Un ris strident, zgo- 
motos. 

Şocat mai ales de faptul că nu înțelegea cauza aces- 
tei veselii subite, maiorul încercă o paradă. 

— Vreţi poate să-mi propuneţi ceva în legătură cu 
profesia mea ? întrebă el cu intenţia de a mobila 
conversaţia. 

În timp ce șoferul și individul de lîngă el conti- 
nuară să rîdă, roşcovanul reluă cu vocea ce scrișnea: 

— Avem o afacere strălucită pentru dumneavoas- 
tră, care o să vă ajungă, credem noi, și o să vă şi 
prisosească ! 

Între timp, mașina opri în fața unei clădiri sum- 
bre dintr-un cartier care, după aparenţe, nu aducea 
deloc cu unul rezidenţial. Cei doi indivizi împreună 
cu Stancu coboriră din automobil, îndreptindu-se 
spre poarta imobilului, timp în care şoferul încercă 
să parcheze pe o străduță laterală. 

— Dar nu văd barul „Arizo...“, încercă să articu- 
leze maiorul, dar a fost brusc întrerupt de lovitura 
care veni pe neașteptate. Un swing îl zdrobi de poartă. 
Încercă să prindă braţul agresorului, dar o altă lovi- 
tură, în ficat, îl întinse pe trepte. Se sculă buimăcit, 
legănîndu-se pe picioare, îngăimînd : 

— Nu înţeleg... ce aveţi cu mine ? 

— Să te înveţi minte ca altădată să nu mai minţi! 
auzi vocea de șmirghel. Eşti muzeograf, ai ? Îţi spun 
eu ce ești. Un nenorocit care a venit să-şi bage nasul 
în nişte afaceri care nu-l privesc, iar dacă vei con- 
tinua s-ar putea să nu mai vezi tablouri în viaţa ta, 

Apoi îi aplică un atemi care-l întinse pe jos, fă- 
cîndu-l să se dezintereseze complet de lumea încon- 
jurătoare. 

3 — Curuselul urmelor 


Maiorul se trezi din cauza frigului. Avea senzaţia 
că peste cap îi trecuse un compresor, apoi i se păru 
că o întreagă orchestră s-a dezlănțuit în calota sa 
craniană. La început nu pricepu ce i s-a întîmplat. 
Băuse oare ? Nu, era exclus. Atunci ? Încetul cu în- 
cetul îi reveni memoria, deși capul continua să-l 
doară îngrozitor, părind a fi gata să explodeze. Ri- 
dică ochii spre cer. Ușor, încercă să-şi miște o mînă, 
apoi pe cealaltă. Reuşi. Încercă același lucru cu pi- 
cioarele. Realiză că nu avea nimic la coloană. Capul 
însă continua să-l doară, mai ales cînd îl mișca. Per- 
severînd, se rostogoli pe burtă, se propti de mîini 
și încercă să se ridice. Căzu din nou. Rămase puţin 
întins pe jos, încercînd să-și recompună în minte 
ceea ce se întmplas.e Unele imagini îi reveniră în 
minte, incoerente încă, asemenea succesiunii secven- 
telor în vis. Încă un efort şi reuși să se ridice în 
picioare, sprijinindu-se de poartă. Se căută în bu- 
zunare. Nu-i lipsea nimic. Dimpotrivă, avea ceva în 
plus : un bilet pe care o mînă nu prea obișnuită cu 
stiloul scrisese ceva. Aprinse bricheta. „A fost doar 
un avertisment, așa că, deocamdată, aţi făcut o afa- 
cere bună! Vă acordăm 24 de ore ca să plecați 
acasă. După expirarea acestui timp vom sta din nou 
de vorbă. Aceasta ar putea fi şi ultima dumnea- 
voastră discuţie“. 

Scurt şi la obiect ! O primire cum nu se poate mai 
semnificativă. Hotărît lucru, Munchenul nu era dis- 
pus să-l adopte. Dar cine erau oare agresorii lui ? Ce 
hram purtau ? Cine i-a trimis şi pentru ce ? Voiat 
să-l intimideze ? Probabil. Dar cine ? Cum au afla 
de sosirea lui?  Renunţă să găsească răspunsurili 
acum, aici. Era şi „obosit“ şi mai avea treabă. Îș 

puse în ordine ţinuta cit de cît ieși in stradă şi opri 
un taxi. Începură să cadă primele picături de ploaie. 
Din mașină privi gînditor circulația intensă de pe 
marile bulevarde. Deși nu știa ce-l așteptă, se simţea 
pregătit să-i înfrunte pe aceşti necunoscuţi. Ajun- 
gînd la capătul cursei, cobori şi privi reclama lumi- 
noasă. Un local cochet care, bineînţeles, se voia cit 
se poate de parizian. Sună la ușă și un declanșator 
electronic îi deschise. Se pomeni într-un hol rotund 
unde îl primi un portar în livrea. Tipul putea fi în 
același timp luptător de catch sau boxer de categoria 
grea ieşit la pensie. 

— Sinteţi așteptat ? 

— Da. 

-~ Numele dumneavoastră, vă rog. 

— Mişu Stancu. 

Faţa portarului se lumină. 


— În Ordnung, Herr Stancu, vă rog să-mi daţi 
impermeabilul dumneavoastră. 

Ca din pămînt răsări un tînăr îmbrăcat în smo- 
ching, care-i făcu semn să-l urmeze. Intrară într-o 
încăpere plonjată în semiobscuritate, cu o orchestră 
asurzițoare aşezată pe o scenă unde o solistă scotea, 
ritmat, din plăminii ei, zeci de decibeli, ajutată și de 
un microfon supersofisticat. Zgomot de motoare de 
avioane, nu altceva ! I se arătă un loc la o masă şi se 
aşeză. După un timp avu vaga impresie că în stinga 
sa se mai află o persoană. Nu se înşelă. Profită de 
un scurt răgaz în care se aprinseră citeva aplice pe 
un perete din imediata apropiere a mesei sale pen- 
tru a privi. Era o femeie. Putea avea puțin peste trei- 
zeci de ani. Părul roşu acaju parcă arunca scintei. 
Era tras spre spate şi înnodat simplu la ceafă în- 

tr-un coc plat. Fruntea era lată şi înaltă, ușor bom- 
bată. Sprincenele închise la culoare, așezate exact la 
locul lor, accentuau ceea ce era cel mai remarcabil 
la această față. Adăpostiţi sub gene lungi, ochii, de 
un albastru închis, erau un amestec seducător de 
inteligenţă rece, de dulceaţă și de promisiuni. Na- 
sul drept, clasic, cu nări în mişcare, era armonios în- 
cadrat cu niște pomeţi arcuiţi și înalţi. Gura însemna 
un desen pur, spiritual şi tandru în acelaşi timp. 
Băvbia, rotundă. Faţa ei, numai echilibru și armonie, 
arăta nobleţe şi o evidentă mindrie, poate şi datorită 
gitului înalt și ferm. Un colier de aur împodobit cu 
onix și smaralde reprezenta singura podoabă. Ume- 
rii, rotunzi şi plini, scoteau în relief pielea ei mată 
şi sidefată. Avea mîini lungi și foarte îngrijite. Ro- 
chia, de o simplitate rafinată, sublinia liniile armo- 
nioase ale unui corp statuar mulind sînii cu adevă- 
rat magnifici. 

n timp ce el o examina, aceasta se întoarse spre 
el și îi zîmbi. 

— Vă simţiţi bine ? Cum v-a ieşit „analiza“? Vo- 
cea ei avea un timbru înalt și plăcut. Parcă te ungea 
pe suflet. 

Îi răspunse cu o oarecare întirziere. 

— Cred că ochii au exprimat tot ce gîndesc în 
privinţa asta şi poate ceva în plus. 

— Oho, te aprinzi cam repede, Herr... 

— Stancu. Mișu Stancu. 

— ..„Herr Mischou. Dar nu bem nimic ? 

Maiorul făcu semn unui chelner și îi ceru o sticlă 
de șampanie. După ce îi servi, acesta se retrase. Fe- 
meia reluă. 

— Latin? 

— Român. 

— Mi-am închipuit. Cu afaceri pe la noi? 

— Nu chiar. O expoziţie de pictură. Ceva banal... 

— Nu există lucruri banale. Există numai lucruri 
proaste sau bune, vreau să zic frumoase. În cazul 
dumneavoastră, în nici un caz nu poate fi vorba de 
ceva banal. Opere de artă, nu ? 


— Decit să contrazic o femeie ca dumneavoastră 
mai bine mă bat cu mîinile goale cu un ferăstrău 


circular ! 

— Frumos spus, dar cam teatral pentru a fi con- 
vingător. Oricum, place ! Și pentru dumneata asta 
e esenţial, nu ? 

„Nu e deloc proastă. Natura a fost generoasă cu 
ea. Atunci ce caută aici ? O femeie nu vine singură 
într-un bar. Prin urmare, e de-ai casei. Și nici nu 
e prea greu de ghicit cu ce trebuie să se ocupe. Şi ce 
caută lingă...“, 

— Ce te frămîntă, Mischou ? 

Îl lua cam repede. Ce să-i faci, obiceiul locului. 

— Mă gindeam că o femeie așa de frumoasă ca 
dumneata... 

— Spune-mi pe nume. Mă cheamă Claudia şi sînt 
originară din sudul Italiei. Pe soţul meu, pe fostul 
meu soţ, îl chema Dieter. Acum ştii destule despre 
mine. Oricum, suficiente. Mai mult nici nu te sfă- 
tuiesc, pentru că... și își muie buzele în cupa de șam- 
panie, apoi continuă cu lentoare... pentru că este im- 
posibil și îmi ești simpatic. 

Lui Stancu nu-i scăpă paradoxul. Zîmbi la rîndul 
său. l 

— Un domn al cărui nume imi scapă, dar care nu 
era prost, zicea : „Greul este ceea ce pot face ime- 
diat. Imposibilul... ceea ce imi ia puţin mai mult 
timp“. Pomenindu-se citind, își aminti de Nedelea 
şi zimbi. 

Femeia îl privi intens pe deasupra cupei de șam- 
panie din care sorbea din nou. Vorbi. 

— Un înţelept acest domn. Un mare înţelept. I-a 
folosit la ceva această înţelepciune ? 


— Nu ştiu ! Ceea ce ştiu e că de atunci, şi eu am 
dorit să devin înţelept. 


— Și te-a ajutat cu ceva ? 


— Un alt domn, al cărui nume de asemenea imi 
scapă, zicea : „Există două scopuri în viaţă, mai în- 
tii să obţii ceea ce doreşti, apoi să te bucuri de asta. 
Numai un înțelept atinge cel de-al doilea scop“. 
Acum înţelegi de ce ţin să fiu înțelept ? 

— Dar ești într-adevăr un înțelept. Numai să-ţi 
folosească și aici. Apropo, aş minca ceva din bucă- 
tăria siciliană. În tot orașul nu găsești așa ceva. 
Eventual un „entrata siciliana“ dintr-o „polpetta“ 
de pasăre ori cu „spaghetti con la sarde“, speciali- 
tăţi pe care nu le afli în restul Germaniei Federale. 

— Păi, dacă-i aşa, să le încercăm. 

Lansă comanda. În același moment, un bărbat ieşi 
din semiobscuritate şi i se adresă cu o politeţe exa- 
gerată : 

— Binevoiţi să mă urmați. Sînteţi așteptat. 

Maiorul se sculă, cerîndu-și scuze. 

— Nu-i nimic, îi răspunse Claudia. Important e 
să te întorci, eu am să te aștept. Am încredere în 
„înţelepciunea“ ta, sper să-ţi servească ! 


39 


SINUCIDERE SAU CRIMA? 


Pe masa colonelului Dorin Nedelea, telefonul sună 
strident. Fără a-și lua ochii din dosarul pe care-l 
studia, acesta întinse o mînă și duse receptorul la 
ureche. Pe măsură ce asculta, fața sa devenea tot mai 
crispată. După un timp răspunse. 

— Să plece Roman la faţa locului. Să-l ia și pe 
locotenentul Vasile Drăgoi cu el. Am să trimit acolo 
și o echipă operativă. Să nu le scape nimic. Clar ? 

Puse încet receptorul în furcă şi rămase pe gin- 
duri. Trecuseră șase zile de la plecarea maiorului 
Mișu Stancu la Minchen și nu primise încă nici o 
veste despre activitatea sa acolo. Știa că a ajuns cu 
bine, cunoștea hotelul în care a fost găzduit şi... cam 
atît. Puțin ! Și era firesc să fie neliniștit. Urma să 
acţioneze într-o zonă necunoscută, într-o problemă 
cu atitea posibile surprize și cu adversari neştiuţi. 
Perspectiva nu era deloc roză. În principiu, nu-i plă- 
cea să-și trimită oamenii în misiuni fără o cercetare 
amănunţită a terenului în care vor evolua și o cu- 
noaștere cît mai aprofundată a problematicii căreia 
vor trebui să-i facă față. Dar, în cazul dat, lucrurile 
nu erau normale, de aceea și riscurile erau mai mari. 
Toate acestea urmau a fi suplinite de experienţa 
maiorului, de puterea sa de discernămînt, de res- 
pectarea de către el a metodelor și tehnicilor de lu- 
cru stabilite, în fine, de orientarea lui în noile si- 
tuaţii care s-ar putea ivi, imposibil de prevăzut de 
la bun început. Or, acestea din urmă ar putea sur- 
veni la fiecare pas. Se baza pe inteligența maioru- 
lui, pe cultura sa de specialitate, pe îndrăzneala lui. 
Acesta plecase în misiune știind bine ce-l poate aş- 

tepta și era pregătit. Nu credea nici în dumnezeu și 
nici în dracu şi existau puţine lucruri ori persoane 
care să-l poată impresiona. El însuși era învăţat să-și 
ajute oamenii, să-i acrediteze şi, pe ici, pe colo, să le 
dea cite o mină de ajutor, uneori împotriva voinţei 
acestora. Şi acum nu ştia nimic despre maior, des- 
pre caz, care, de fapt, nu mai era sub controlul său. 
Poate ar fi fost timpul să lase oamenii să gîndească 
mai mult şi să acţioneze singuri, nu numai în ca- 
zuri „speciale“, ci în toate situaţiile... chiar dacă mai 
preșesc la început. Poate ! Și acum, colac peste pu- 
păză, sinuciderea Hildei Wirth, fosta logodnică a lui 
Meingast ! Ce s-ar putea crede ? Eventual că ares- 
tarea şi condamnarea acestuia pentru furt prin spar- 
gere și crimă au „împins-o“ pe Hilde la sinucidere? 
Bine, dar această fată, cînd și-a dat seama cu ce fel 
de individ urma să se căsătorească, l-a trimis la plim- 
bare, l-a aruncat ca pe o măsea stricată. Sau poate 
că totul nu a fost decit o înscenare ? Oricum, înainte 
de a trage concluziile corespunzătoare, trebuia efec- 
tuată o cercetare temeinică. Se hotărî să meargă 
acolo. Se îmbrăcă, îi comunică secretarei unde putea 
[i găsit și ieși în curtea din spate a imobilului. Se 
aşeză la volan și demară cu toată viteza. 

Cind ajunse în apartamentul pe care-l ocupase 
Hilde, pe strada Morilor la numărul 82, echipa ope- 
rativă era în plină activitate. La fața locului se gă- 
seau și procurorul Puiu Dabija şi medicul legist Ana- 
lol Ulieru. Doctorul tocmai terminase de examinat 
victima şi se întreținea cu procurorul și căpitanul 
Roman. li salută cordial, aşezindu-se apoi lingă ei, 
pe un scaun. 

— Moarte prin împușcare... se pronunţă medicul. 

-= Unde? 

— în cap. 

— Aşa, pur și simplu în cap ? interveni Nedelea. 

— Vi se pare curios ? vru să afle procurorul. 

— Da! Am să vă spun mai tirziu și de ce. Ce este, 
omucidere sau sinucidere ? lansă colonelul o altă in- 
trebare, fără să se adreseze cuiva anume. 

— Asta cred că intră în atribuţiile dumneavoastră 
să clarificaţi, deşi... răspunse medicul legist. 

— Deși...? 





— La prima vedere, pare să fie voba de o sinuci- 
dere, dar nu aş vrea să mă pronunţ cu hotărîre pînă 
ce nu efectuez autopsia. 

— Există -o scrisoare de adio lăsată de victimă, in- 
terveni procurorul cu o voce neutră. 

— Interesant. Ce scrie acolo ? 

Procurorul scoase cu grijă dintr-un plic un bilet 
dactilografiat și-l citi : „L-am pierdut pe logodnicul 
meu, am ratat plecarea, prietenii mă ocolesc, rudele 
imi fac reproșuri şi totul a devenit fără sens în 
această viață. M-am săturat... Rog părinții-să mă 
lerte. Hilde“. 

Colonelul se adresă căpitanului Roman. 

— Vreau o cercetare foarte temeinică a înscrisu- 
lui! Biletul să fie dus la laborator și examinat. Cău- 
taţi urme în locuinţă și efectuaţi fotografii. Cînd am 
spus „urme“ nu m-am referit numai la cele digitale... 

Procurorul și Roman îl priviră puţin contrariați. 
Acesta continuă însă imperturbabil. 

— Da, mă gindesc la urme palmare, de încălţă- 
minte, fire de păr sau de diverse ţesături, mă rog, un 
tacîm complet. Doar criminalul n-a fost un duh! 
E clar ? Și, în timpul ăsta, locotenentul Drăgoi cu 
plutonierul major Stoica să treacă la investigaţii. 
Vreau informaţii cît mai amănunțite asupra victi- 
mei, a relaţiilor sale, prieteni şi colegi, dușmani po- 
tențiali, modul în care și-a petrecut timpul în ulti- 
mele două zile. Miine, dacă vom avea rezultatul au- 
topsiei — se întoarse cu un zîmbet semnificativ spre 
medicul legist —, de examinările de laborator răs- 
pund eu, cu voia ţovarășului procuror, să ne întil- 
nim, eventual la mine în birou, ca să trecem în re- 

vistă situaţia operativă ce s-a creat. Ce aţi zice de 
ora 12,00 ? 
Şi, toată lumea fiind de acord, salută și ieși. 


— Prin urmare, să recapitulăm datele care sînt 
la dispoziţia noastră pînă în prezent, zise colonelul 
Nedelea, privindu-i pe ceilalți din biroul său, res- 
pectiv procurorul Dabija, căpitanul Roman şi loco- 
tenentul Drăgoi. 

— Autopsia pune în evidenţă faptul că victima 
a fost împuşcată în cap, regiunea occipitală, for- 
mînd la orificiul de intrare un inel de imprimare 
semilunar, avînd funingine depusă sub forma manșo- 
nului specific şi o rază mică de dispersie. Funinginea 
a fost evidențiată și pe părul blond al victimei. A 
fost relevat și tatuajul format la orificiul de pătrun- 
dere. Proiectilul este un glonte de calibrul 9 mm, cu 
cămașă de oţel. Pistolul „Walther“ de 9 mm care a 
fost găsit la fața locului are un glonte lipsă și 
examenul a stabilit că s-a tras de curind cu el... 
Cauza morţii.... colonelul se opri o clipă, privindu-i. 

— E ceva neclar ? 

— Orificiul de ieșire ? 

Întrebarea la obiect a procurorului nu-l surprinse. 

— Mai mare decît cele de intrare, dovadă că 
proiectilul a intrat perpendicular și a ieșit oblic, an- 
trenînd şi unele eschile osoase. 

— Urme suplimentare ale împușcăturii pe mîna 
sinucigașei ? întrebă Roman. 


— Primul punct marcat, zise Nedelea. Nu există ! 


— Amprentele de pe pistol? interveni locoten- 
tul puţin timid. 

— Cu mai mult curaj, tinere. Deşi nu aparţine 
strict de autopsie, te informez că... sînt doar cele ale 
victimei. 

— Data morţii ? se auzi din nou vocea procuro- 
rului. 

— După procentul distrugerii globulelor roşii şi 
starea hipostatică a plămiînilor, s-a tras concluzia că 
moartea a intervenit cu cel puţin o zi înainte de a i 
se fi găsit corpul. Să zicem ieri, între orele 10,00 şi 
12,00. Evident, au mai fost găsite şi unele rigidităţi 
pe cale de rezoluţie, asupra cărora nu vreau să insist. 
Există însă în raportul medico-legal un amănunt 
pe care aș dori să-l supun atenţiei dumneavoastră în 
mod special. Din stomacul victimei s-a prelevat o 
mare cântitate de barbiturice care, dacă nu i-a pro- 
dus moartea, a dus-o într-o stare vecină cu... 

— Şi atunci iată scenariul: a luat mai întîi bar- 
biturice, într-o cantitate care i-a produs starea de 
comă şi, „văzînd“ că nu moare, s-a împușcat în cap! 
Haida de! Halal sinucidere ! a intervenit Roman. 
Apoi, urmele suplimentare ale împușcăturii nu apar 
pe mîna victimei, o împrejurare negativă de care 
nu a ţinut seama... 

— Cine? 

— Evident... criminalul sau criminalii ! 

— Deci tu presupui, zise Nedelea, că victima a 
fost întîi otrăvită şi, fiindcă moartea întîrzia să vină, 
a fost împuşcată. 

— Este exact. Asta cred ! Cu alte cuvinte, sîntem 
în prezenţa unei crime deghizată în sinucidere. De 
altfel, femeile se sinucid foarte rar cu arme de foc, 
eu cel puţin nu am întilnit în practică un asemenea 
caz. Gazul da, otrăvuri da, uneori frînghia, dar pisto- 

lul nu. Şi chiar, presupunînd că folosesc un pistol, nu 
trag niciodată în cap. Sub sînul stîng, în inimă, e 
mai romantic, dar nu în cap! 

— Apropo, făcu Nedelea, privindu-l pe Drăgoi. Te 
vei ocupa personal să lămurești problema cu pisto- 
lul „Walther“, care a servit la uciderea victimei. Din- 
colo de constatarea balistico-judiciară, vei clarifica 
în primul rînd cui a aparținut acest pistol și cum 
a ajuns în posesia prezumtivului criminal ori a vic- 
timei. Verifică dacă s-a reclamat vreodată pierderea 
sau furtul armei. Aş dori să asiști la tragerile expe- 
rimentale şi la  comparaţiile microscopice asupra 
gloanţelor. S-a tras cu pistolul găsit la locul crimei ? 
Fără nici un dubiu ? Vreau să fiu sigur ! 

— Mobilul este fundamentat ? întrebă procurorul 
Puiu Dabija. 

Ofițerii îl priviră intens pe colonel. 

— Ei da, m-am întîlnit de citeva ori cu ea, zise 
el. De altfel, a fost chiar şi aici, la noi, în cîteva rîn- 
duri, nu, căpitane ? Niciodată nu mi-a făcut impre- 
sia unei femei disperate că „și-a pierdut logodni- 
cul“ sau că ar fi ratat plecarea. Dimpotrivă, după 
cite îmi amintesc, s-a consolat repede, cel puţin mie 
mi-a mărturisit că iubeşte un tînăr... 

— [Ilie Sava, 22 de ani, student la Facultatea de 
Electronică, înalt, brunet, integralist, serios..., de- 
clamă dintr-o suflare locotenentul, la care a şi pe- 
trecut noaptea de marți spre miercuri, respectiv și 
ziua premergătoare decesului, urmind ca în după- 
amiaza zilei de ieri să se întilnească pentru a merge 
la cinema ! 

Se auzi o uşoară bătaie în uşă și în încăpere își 
făcu intrarea un ofițer îmbrăcat în halat alb. care 
îi salută pe cei prezenţi şi îi întinse colonelului o 

hirtie, apoi salută din nou scurt şi ieși, 
jale aruncă o privire asupra materialului şi 
gine : 

— Am aici un raport de constatare tehnico-știin- 
țifică de grafoscopie. Aș dori să subliniez o teză in- 
teresantă care se susţine şi se argumentează aici. 
„Scrisoarea în speţă a fost dactilografiată de către o 
persoană care, în mod normal, bate foarte rapid la 
maşina de scris, un profesionist, care însă pentru 
acest prilej a folosit numai... două degete“. 

— Lucrurile încep să se contureze, făcu Dabija. 
Cred că cercetările, după ce vom primi şi rezultatul 
investigaţiilor, trebuie orientate spre stabilirea mo- 
bilului acestui asasinat şi de aici să ajungem la 
criminal. 

=— Corect, zise Nedelea. Iată ce vă propun... 


LEGEA JUNGLEI 


În spatele somptuosului birou din lemn masiv stă- 
tea un om în jur de cincizeci de ani, cu părul blond 
încărunțit la timple, cu ochii de un albastru spălăcit 
care aruncau o privire minerală. Era îmbrăcat în- 
tr-un costum cenușiu, impecabil croit, o cămașă al- 
bastră de mătase şi o cravată de culoarea fildeşu- 
lui în care avea înfipt un ac în capătul căruia stră- 
lucea un rubin apreciabil. La intrarea lui Stancu se 
sculă și înaintă spre acesta cu mina întinsă, arborînd 
un zîmbet ce se voia cuceritor. 

— Fiţi binevenit aici, Herr Stancu. Mă bucur ne- 
spus că aţi primit invitația mea, oarecum neobiş- 
nuită. Rise încet, apoi continuă, cu aceeaşi voce: 

— Sper că nu mi-aţi luat-o în nume de râu, mai 
ales că v-am deranjat din prima zi. Dar vă rog să 
luaţi loc pe acest fotoliu. Făcu cîțiva pași prin cameră 
şi deschise un bar încastrat în perete. Ce doriţi? 
Scotch, coniac sau poate o vodcă ? 

— Mulţumesc, aș prefera un coniac. 

Turnă băutura în două cupe, după care se așeză 
în faţa maiorului, aprinzindu-și o ţigară. 

— Vă întrebaţi probabil de ce v-am invitat aici 
şi, poate, de ce am procedat așa de misterios în acest 
scop. 

— Nu vă înșelați. Sint curios să aflu ambele 
motive, zise maiorul, gustind din coniac, apoi 
exclamă : excelentă băutură ! 


— E un „Courvoisier“ foarte vechi, pe care-l ofer 
doar prietenilor. 

— Pot să înţeleg că am onoarea să fac parte dintre 
aceștia ? 

— Asta depinde numai de dumneavoastră. Vedeţi, 
domnule Stancu, eu sint om de afaceri, nu diplomat, 
aşa că voi trece imediat la obiect. Știu unele lucruri 
despre dumneavoastră, Herr Stancu, de unde veniţi, 
cîte ceva bănuiesc despre ocupaţia pe care o aveţi, 
scopul misiunii pe care urmează s-o îndepliniţi. Să 
dăm cărțile pe faţă. Eu pot să vă ajut s-o îndepliniţi 
și tot așa de bine pot să vă stopez pînă la, să zicem, 
înlăturarea dumneavoastră completă din acest „kri- 
egsspiel“. Înghiţi o picătură de coniac, apoi reluă: 
Aveţi o sarcină foarte dificilă, fiindcă va trebui să 
navigaţi prin ape tulburate puternic de mai mulţi 
factori implicaţi ori interesați în această afacere. 
Unii dintre aceştia nu fac parte din lumea interlopă 
și au ramificații foarte întinse, în țară şi în străină- 

tate, şi agenţi acoperiţi în cele mai respectabile între- 
prinderi și instituții, aidoma burselor, băncilor, case- 
lor de import-export, supermagazinelor, cabaretelor. 
Se opri o clipă, apoi reluă : Aceşti oameni girează de 
obicei și alte afaceri care „trec“ oficial prin firmele 
pe care le conduc. Ei au o putere pe care nu o ega- 
lează decit „Mafia“, dacă nu fac chiar parte din 
această „respectabilă“ familie. De unde știu toate 
aceste lucruri, inclusiv despre dumneavoastră, e inu- 
til să mă întrebaţi, fiindcă oricum nu v-aș răspunde. 
Şi, de altfel, nici nu v-ar servi prea mult. Cu o săp- 
tămină în urmă am primit însă vizita unei fermecă- 
toare doamne, care reprezintă o asemenea firmă 
intercontinentală, patronată de... oricînd vă pot spune 
cine e... care mi-a cerut să-i procur două tablouri 
semnate de pictori iluștri, tablouri care, din întim- 
plare, se găsesc şi în muzeele din ţara dumneavoas- 
tră. Pentru mine aceste obiecte de valoare nu pre- 
zintă mare interes, dar pentru un asemenea colecţio- 
nar ele reprezintă rațiunea de a trăi. Aș dori să-l 
servesc, ăsta e un lucru care într-adevăr ar prezenta 
interes pentru mine... Bref, vă propun un tîrg. În 
schimbul acestor două tablouri vă pun la îndemină 
toate informaţiile necesare pentru a putea da de urma 
celor opt tablouri care au fost furate de la dum- 
neavoastră. 

Stancu încercă să citească adevărul în ochii indivi- 
dului care-l priveau acum cu interes. Dar aceștia nu 
reflectau decît un calm îngheţat. 

Începu să vorbească liniștit. 

— Herr Wild, v-am ascultat cu multă atenţie. E 
surprinzător pentru mine ceea ce ați afirmat. Sus- 
țineați mai înainte că știți unele lucruri despre ocu- 
pâția mea reală. Perfect. Deşi nu-i nimic secret, am 


49 


să vă dezvălui eu profesiunea mea. Sint muzeograf 
și muzeolog, Herr Wild. Mă ocup, așadar, de organi- 
zarea muzeelor și a unor expoziții de pictură. De 
fapt, pentru asta am și venit la Miinchen, unde sper 
să inaugurez, la „Kunstmuseum“, o expoziţie de 
pictură românească. Aţi realizat, desigur, că atunci 
cînd spuneaţi că-mi cunoașteţi ocupaţia și misiunea, 
eu nu v-am întrebat nici ce știți și nici de unde... 

— Iar eu am apreciat această discreţie, făcu Wild, 
puţin ironic. 

— Eu, în schimb, nu v-am întrebat nimic. Nici 
cu ce vă ocupați, nici despre „misiunile“ pe care le 
îndepliniți. Nici chiar despre „misiunea“ care v-a 
condus la mine. Și ştiţi de ce ? Foarte simplu. Nu 
mă interesează ! Dacă miine îmi veţi spune că sîn- 
teţi un celebru compozitor, eu am să vă cred, fiindcă 
Erie fapt nu mă deranjează şi nu-mi aduce preju- 

icii... 

— Domnule muzeograf, am învățat lecţia! 

— Şi regulile jocului, și regulile jocului, dom- 
nule Wild, ceea ce e foarte important. 

— Einverstanden ! zîmbi acesta, ducînd paharul 
la gură. 

— Întîimplător, oferta dumneavoastră mă intere- 
sează, ca pe orice român şi om de artă care are 
şansa să primească informații ce pot să conducă, în 
final, la recuperarea celor opt tablouri furate de la 
noi. În calitatea mea de muzeograf, am unele relații 
printre posesorii particulari ai unor mici galerii, ai 
unor tablouri, nemaivorbind de muzee. Dar, pentru 
a trata cu dumneavoastră „afacerea“, vă dați seama 
că am nevoie de timp. 

— Einverstanden. Nici nu vă cer să-mi dați un 
răspuns acum, Reflectați la propunerea mea și ho- 

tăriţi. Mi se pare un tîrg cinstit... 

Se auzi un zbirniit uşor şi Wild ridică receptorul. 
Ascultă citeva clipe, apoi spuse liniștit : 

— La bar se află comisarul Wachter. E însoţitorul 
dumneavoastră, nu? l-aţi dat această adresă, 
cumva ? 

— Nu, nu i-am dat-o. Nici nu l-am văzut de azi 
dimineață, deși aveam nevoie de serviciile sale în 
legătură... 


— Cu agresiunile a căror victimă aţi fost ? 
— Sinteţi bine informat ! 


— Într-o asemenea meserie, a nu fi informat este 
sinonim cu a da faliment imediat. Şi, odată terminat 
într-un sector, nimeni nu te mai acreditează în altele. 
Asta e legea noastră. Aș dori însă să vă precizez un 
lucru. Indivizii care v-au agresat nu lucrează pen- 
tru mine, ci pentru alţii. Deși, trebuie să recunosc, 
îi ştiu. Nu-s cai răi, dar sînt slabi și mănîncă cîte 
puţin din toate grajdurile, pentru două rațiuni : în 
primul rînd, fiindcă sînt în veșnică goană după bani, 
şi în al doilea rînd, fiindcă nu știu să spună „nu“ 
atunci cînd li se cer anumite servicii. Mai ales Oder 
e acum compromis din trei părţi și cred că pielea lui 
nu mai face prea mult. Oricine ştie la noi că, dacă 
leşi cu el, trebuie să eviţi să te urci în mașina lui și să 
ni totdeauna un ochi în spate. Pentru tentativa lui 
ncreuşită va fi aspru pedepsit. lar dacă scapă de 
patronul lui o să dea peste oamenii mei ! Nu admit 
nici un fel de imixtiune în treburile mele. 


— Prin urmare, eu eram sub protecția dumnea- 
voastră, zîmbi Stancu. 


— Aş zice mai degrabă în sfera intereselor mele. 
— Am mulţi protectori, de la poliţie pînă la... 


ȘI 


— „gang, aţi vrut să spuneţi ? Nu mă jigniţi, e o 
meserie sau o profesiune ca oricare alta, aşa că tre- 
buie s-o faci bine, eficient, pentru a-ţi merge buhul 
şi în străinătate. Aşa se capătă comenzile. Nici mie 
nu mi-a mers bine de la început. Am avut ceva 
capital după război, l-am investit într-o fabrică din 
Nicaragua. Am dat faliment. Atunci am lichidat, iar 
cu tot ce am salvat de acolo și cu nişte împrumuturi 
de la o bancă internaţională am deschis barul. Dar 
afacerile mele merg pînă departe, pe mai multe con- 
tinente. Să revenim însă la oile noastre. Eu zic să vă 
gîndiţi şi să-mi daţi răspunsul, să zicem, în trei 
zile. O. K. ? 

— O. K., deşi pot avansa foarte puține lucruri 
pentru a facilita „schimbul“. 

— Pictorii despre care e vorba fac parte din școala 
italiană. Mai mult nu vă pot spune, fiindcă, dacă răs- 
punsul este negativ, trebuie să iau alte măsuri, vă 
dați seama, nu ? Acum sînt de părere să vă înapo- 
iați în bar şi să vă distrați. Bineînțeles, tot ce se 
consumă este plătit de firma mea. Asta e în afara 
convenției noastre. Priviţi acest monitor, mai zise el, 
apăsînd pe un buton și iluminînd ecranul unuia 
dintre televizoarele montate în perete. Wachter nu 
mai este la bar. Cred că s-a plictisit și a plecat. Am 
să vă spun imediat. Deschise dictafonul, o piesă fru- 
moasă şi discret instalată pe birou, și întrebă : Her- 
bert, unde-i copoiul ? 

— A plecat, patroane. S-a interesat de străin. 
L-am trimis pe Walther să-l „conducă“. 

— În regulă. Aprinse un alt monitor, apoi reluă: 
Priviţi, doamna Claudia vă aşteaptă cu nerăbdare 
la masă. 

— E angajata dumneavoastră ? 

— Claudia ? Nici vorbă. Nu ar face așa ceva pen- 
ru tot aurul din lume. De altfel, nu-i lipseşte nimic ! 
5 un medic care... a avut unele greutăți și s-a retras 
lin activitate. Vine rar la noi, dar cunoaște pe toată 
umea. Și e totdeauna neînsoţită. E interesant faptul 
ă v-a admis la masa ei. Un om ciudat. Acesta e ade- 
'ărul : o femeie ciudată | 

Stancu se sculă, luîndu-și rămas bun. 

— La revedere, domnule muzeograf, vă aștept în 
orice zi veţi dori să-mi faceţi o vizită. Ah, să nu uit. 
Un sfat, dacă doriţi să-l primiţi. Fiți cu ochii în 
patru ! Nu toți de aici tratează în felul meu și sînt 
destui care vă pindesc. Pegra muncheneză e temută 
în toată țara. 

Îl conduse pînă la ușă și îi întinse mîna. Maiorul 
se înclină și ieși. 

În aceeași clipă, pe o ușă laterală, perfect mascată, 
intră în cameră o femeie tinără și fermecătoare, cu 
părul negru şi lucios tuns cu breton, care-i aruncă 
maiorului o privire întrebătoare. .» 

Maiorul intră în bar şi se aşeză la masa pe care o 
părăsise cînd a fost chemat de Wild. Pe scenă, o 
solistă îmbrăcată foarte sumar făcea un număr ,„re- 
tro“, cîntînd asurzitor, în acompaniamentul or- 
chestrei : 

„Marinella, ah ! reste encore dans mes bras, 

Avec toi je veux jusq'au jour, 

Chanter cette rumba d'amour...“ 

Claudia îi surise. 

— Ai scăpat cu bine din întîlnire ? 

— Întreg și nevătămat, după cum se vede, și deo- 
sebit de... flămînd. 

— Asta se poate repara imediat ! 

Făcu un semn discret unui individ care veni ime- 
diat la masă. 

— Ce a comandat și doamna și încă o sticlă de 
şampanie. 

Claudia îi zimbi din nou. 

— Eşti, pare-se, un bun diplomat, dar bagă de 
seamă, asta nu e totul. 

Stancu îi aruncă o privire grea. 

— Draga mea, diplomaţia este arta de a prezenta 
lucrurile. Am avut discuţii interesante astăzi cu două 
personaje complet diferite şi, aş putea spune, cu 
interese opuse. Le-am luat pe fiecare de-o parte, ex- 
plicîndu-le pe rînd că tot ceea ce am de gind să în- 
t'eprind împotriva lui e din cauza dușmanului său. 

— Asta-i machiavelism, Mischou. 

— Nu, autoapărare. 

Femeia bău o înghiţitură din cupa de șampanie, 
apoi zise : 

— Eşti curajos. Aș vrea să-ţi spun ceva. Mă tem 
pentru tine... 

— Ți-e frică ? 

— 'Ţie ar trebui să-ți fie frică. Nu-mi plac oame- 
nii prea îndrăzneţi, indiferent ce hram poartă, fiindcă 
nu ajung departe, dar tu eşti simpatic, ai ochi fru- 
moși, sinceri, și mă simt bine cu tine. Vreau să te 
previn, sint unii care au decis ca aceasta să fie 
ullima ta noapte. 

— Puteau măcar să mă consulte, ce dracu, zimbi 
Stancu. 

— Nu juca teatru. Indivizii sînt periculoşi şi, de 
obicei, obțin ceea ce vor. 

net o privi intens. Părea absolut naturală şi 
tristă. 

— Claudia, mă nelinișteşti. 

~- Te neliniștesc ? 

—- Da. Cine ţi-a spus că aș fi prea indrăzneț ? 

-- Ah, asta era ? O pură coincidenţă. 

—- Mie nu-mi plac coincidenţele, păpuşă de aur. 

Poate. Vreau însă să-ți fac o propunere. Nu eşti 
obligat să primeşti. 'Ți-o fac, drace, nici eu singură 


nu ştiu de ce. În fine, poate fiindcă sînt femeie. Vino 
să dormi la mine. Acolo ești în siguranţă. 

Maiorul reflectă rapid. Poate că n-ar fi rău să 
primească. Dar dacă e o cursă ? Oricum, dacă lucru- 
rile stăteau așa cum le-a povestit Claudia, era cea 
mai bună soluţie. Și deloc neplăcută. 

— Ai să rizi, Claudia, dar primesc. 

— Atunci să mergem. Voi ieși înaintea ta. În fața 
localului, la parcare, e o mașină roșie, un „Packard“. 
Voi fi la volan. 

Se ridică şi plecă. 

Stancu își aprinse o ţigară, chemă chelnerul și îi 
achită nota. Mai bău o înghiţitură de șămpanie. Cînd 
luminile se stinseră din nou, iar pe scenă apăru un 
cuplu ce începu să execute un dans apaș, se strecură 
pe nesimţite pînă la garderobă, de unde își luă im- 
permeabilul. Controlă din nou dacă nu e urmărit şi, 
nevăzînd nimic suspect, ieşi în stradă. Din parcare 
țîşni o mașină roșie care frînă în faţa lui. 

i — Urcă | făcu Claudia, deschizindu-i portiera din 
aţă. 

Mașina demară în noapte. 

Deși tîrziu, capitala bavareză, viu luminată, nu-şi 
terminase încă viața de noapte. Circulaţia, care la 
începutul serii era foarte intensă, se rărise întru- 
cîtva, fără însă a dispărea cu totul. Taxiuri rulau 
spre şi de la teatre, localuri de noapte sau restau- 
rante, oameni care s-au distrat ori erau dornici să-și 
continue petrecerea, maşini particulare, de toate 
tipurile și mărcile, nu numai europene, ci și japoneze 
şi mai ales americane, goneau, de parcă trebuiau să 
ajungă din urmă timpul pierdut. Era amuzant de 
privit. De privit și de învăţat. 

— Vrei să verifici dacă nu sîntem urmăriţi ? zise 
Claudia cu o voce albă. 

— Se vede ceva prin oglinda ta ? 

— Nu, dar vreau să fiu liniștită, deşi ei au cu 
totul alte metode de lucru. 

După ce Stancu se asigură că nu erau urmăriți 
se întoarse spre ea. 

— Îi cunoşti bine ?! 

— Mda. Am avut de-a face cu ei. M-au silit prin 
şantaje și constrîngeri să joc rolul de capră... 

— De capră ??? 

—— Da. Nu știi cum se atrage tigrul în capcană ? 
Se leagă o capră într-un luminiș, în imediata apro- 
piere a unei gropi bine acoperită cu o plasă. Atras 
de behăitul caprei și de mirosul ei specific, tigrul 
vine, sare și... 

— „Cade în capcană. E clar. Acesta-i rolul tău 
şi în această seară ? 

— Nu vorbi prostii. Ţi-am mai spus o dată... a 
fost. Am terminat de mult, deși, din cînd în -cînd 
mă mai abordează, fără însă să-mi ceară ceva. Nu-ţi 
face griji, la mine eşti în siguranţă. Numai că te-aș 
ruga să nu mă întrebi nimic, fiindcă, dacă nu-mi ţin 
gura, știu prea bine ce poate să mi se întimple. 

— Ce ţi s-ar putea întîmpla ? întrebă maiorul 
peste o clipă. 

— Mi s-ar întîmpla... ceea ce nu mi s-ar mai pu- 
tea întîmpla altă dată, zise ea rizînd de propria-i bu- 
tadă. Ajunseră într-un cartier rezidenţial în care 
casele tip vilă, cu sau fără etaj, aveau în faţă cite o 
grădiniță cu flori şi pomi fructiferi, cu alei bine în- 
grijite. Peste un timp, mașina opri în faţa unui imo- 
bil cu mai multe etaje, clădit într-un stil modern, cu 
un garaj subteran, a cărui ușă se deschidea prin ce- 

lulă fotoelectrică. Claudia opri „Packardul“ în faţa 
garajului, îi dădu cheile, rugindu-l să parcheze ma- 
şina în a treia boxă pe dreapta, timp în care ea se 
duse în apartamentul ei de la etajul doi, pentru a 
face puţină ordine şi a-și reface frumuseţea. 
Stancu semnaliză pentru deschiderea automată a 
garajului, după care lansă mașina pină la boxa a 
treia, unde o parcă. Stinse luminile și, cînd scoase 
cheia din contact, avu vaga presimţire a unui peri- 
col iminent. Era învăţat să aibă încredere în instinc- 
tul său, o santinelă în alertă permanentă. Dacă 
acesta strigă „lupul“ de zece ori la rînd și a unspre- 
zecea oară nu ai verificat, s-ar putea să te trezeşti în 
fața unui lup adevărat. Ajunge o singură dată să nu 
fii vigilent într-o asemenea situaţie, a doua oară poți 
fi sigur că nu se va mai repeta. Deschise încet uşa 
mașinii și privi în jurul său. Nimic. Și totuşi ceva 
nu era în regulă. O presimţire mai puternică decit 
el i se insinua în suflet. Ceva îl avertiza că este în 
primejdie. Îşi aprinse o ţigară şi încuie ușa mașinii. 
Făcu cîțiva pași spre ieşire, aplecîndu-se să-și ridice 
batista chiar în momentul în care simți două miini 
puternice înnodîndu-se în jurul gitului său. Calm, 
stinse ţigara pe una din mîinile care-i înconjurau gi- 
tul. Dar, cu toată durerea pe care desigur că agre- 
sorul o resimţi, acesta nu slăbi strinsoarea. Maiorul 
prinse atunci încheieturile celor două miini ale in- 
dividului și plonjă spre înainte, antrenîndu-l şi pe 
adversar cu el, încercînd să aplice astfel tehnica de 
judo care cere să utilizezi în favoarea ta forța celui 
care te atacă. Individul căzu pe spatele său și de aici 
pe podeaua de ciment, nu înainte însă de a efectua 
un magnific zbor planut. Şocul trebuie să fi fost 

foarte puternic și totuși, cind aprinse lanterna de 
mină, Stancu îl văzu ridicindu-se, înarmat cu un 
pumnal gata să se arunce asupra lui. Maiorul făcu 
un pas înapoi, eschivă de justeţe și-l lovi puternic în 
plină faţă. Tipul reculă puţin cu braţul întins pen- 
tru a amortiza lovitura următoare și atunci îl atinse 
pe Stancu cu lama în brațul sting. Cu toată durerea 
vie care-l fulgeră, maiorul izbi din nou cu pumnul, 





vizîind mina care ținea pumnalul. Surprins, acesta 
scăpă arma, dar nu comise greșeala de a se apleca 
să o ia, ci se aruncă din nou, cu toată forța, asupra 
maiorului. Stancu fandă și în clipa următoare îl lovi 
cu piciorul în ficat cu puterea unei descărcări de ba- 
zooka. Fără a putea scoate măcar un strigăt, indivi- 
dul s-a încovoiat și a căzut întins la podea. Era ter- 
minat. Maiorul aprinse lumina și privi figura agre- 
sorului său. Era un bărbat înalt, cu o faţă prelungă 
şi osoasă, cu nasul turtit şi o bărbie mai mult pă- 
trată. O cicatrice roșie i se întindea de la urechea 
dreaptă pînă aproape de ochi. Părul, de un blond 
deschis, aproape alb, îi cădea în plete lungi pe spate. 
Putea să aibă între 30 și 35 de ani. Îl căută în buzu- 
nare, dar nu găsi decit trei bancnote de 50 de mărci. 
Era de așteptat. Indivizi de genul ăsta nu umblă cu 
acte de identitate asupra lor. E mai sănătos. Îl lăsă 
intins pe jos şi plecă. Cînd sună la ușă, aceasta se 
deschise imediat și în cadrul ei apăru Claudia, zîm- 
bindu-i cu nonşalanţă. Era îmbrăcată într-un capot 
de mătase verde, aproape transparent, care mai mult 
o dezbrăca. Se încruntă deodată, văzîndu-i braţul 
care singera. 

— Ce... ce s-a întîmplat ? 

— O mică discuţie în contradictoriu cu un tip care 
mă pindea în garaj. Se pare că acei care îmi poartă 
sîmbetele nu se lasă cu una, cu două. De altfel, am 
fost avertizat. 

Fără să scoată un cuvint, femeia se duse în baie, 
de unde se înapoie cu o trusă de prim ajutor. li 
scoase haina, apoi cămașa, și îi examină rana. 

— Nu-i nimic grav, zise ea ușurată. Pînă te-nsori 
iți trece. 

Il pansă apoi cu multă dibăcie. i 

— De fapt rana nu-i adincă. Cu ce te-a lovit ? 

— Cu un pumnal. Uite-l, zise el, scoțindu-l din 
buzunar. L-am luat ca amintire. 

— Şi ce s-a întîmplat cu agresorul tău ? 

— Zace în garaj şi visează probabil la timpuri mai 
bune. 

— L-ai... l-ai lichidat ? 

— Vai, ce limbaj, Claudia ! Dar cu sînt un om 
pașnic, cum ai putea să crezi una ca asta ? Doar l-am 
neutralizat pentru o perioadă de citeva ceasuri. 

— Ai procedat bine. Gangul ăsta mai are şi alte 
metode și alți asemenea indivizi. 

— Nu mă îndoiesc, prin urmare vor mai încerca, 
Se pare că sînt o V.I.P.*, pentru ei, bineînţeles. 

— Ce ar fi dacă am lăsa la o parte aceste probleme 
şi am bea ceva ? Cred că ai avea nevoie de o tărie, 
ce zici ? 

— Einverstanden, gnădige Frau ! 

Scoase o sticlă de whisky „White Horse“ și puse 
două pahare pe o măsuţă joasă. Stancu apucă sticla 
și o servi pe Claudia, după care își turnă şi lui o 
porție dublă. 

— Pentru ziua de miine, zise ea ridicînd paharul, 
pentru ca miine să fie o zi mai bună decit cea de 
azi ! 

— Eh, zise el, miine... mîine e uneori departe! 

— Dimpotrivă, făcu Claudia. Am constatat totdea- 
una că miine urmează lui azi cu o regularitate mo- 
notonă. 


* Very Important Person (persoană foarte importantă). 

Băură în tăcere. Apoi Claudia se ridică, apropiin- 
du-se de el. Maiorul puse paharul pe masă şi se ri- 
dică, privind-o cu intensitate. Deodată simți o do- 
rință violentă de a o îmbrăţișa. Cînd ajunse în bra- 
tele sale, Claudia scoase un suspin şi îi căută buzele, 
abandonîndu-i-se toată. 

Pentru ei timpul îşi suspendă zborul. Pericolul, 
urmărirea, teama deveniră coşmaruri îndepărtate. 


ÎN LINIȘTEA NOPȚII 


Ancheta privind asasinarea Hildei Wirth progresa 
lent. Investigaţiile efectuate relevau că victima nu 
avea motive care s-o determine la sinucidere, iar 
prietenul ei, Ilie Sava, cel cu care avea întilnire chiar 
în ziua în care ea a murit, susținea că, atunci cînd 
s-au despărțit, era veselă, bine dispusă. Mai mult, cu 
o seară înainte, el o ceruse în căsătorie, iar ea accep- 
tase bucuroasă. Deci, avea toate motivele să vrea să 
trăiască, să fie fericită, și credea încă în viitorul 
care-i stătea în faţă. În acelaşi sens se pronunțau şi 
depozițiile vecinilor și ale colegilor ei de serviciu. 

„Care ar putea fi atunci mobilul acestei crime ?“ 
se întrebă Nedelea a nu știu cîta oară. Răzbunarea ? 
Din partea cui și pentru ce? Poate din partea lui 
Meingast, dar acesta e încarcerat. Vreun complice al 
acestuia, rămas liber ? Posibil, deşi improbabil. Poate 
din partea altuia, vreun rival al tinărului student 
care-i făcea curte ? Cum îl chema ? Da, Ilie Sava. Ce 
ar fi să-i acordăm mai multă atenţie ? Jaful? Ex- 
clus. Nu i s-a furat nimic și nici un hoţ, chiar înce- 
pător, nu intră în locuinţa unei fete care nu este bo- 

gată, pentru a fura. Un risc inutil. De altfel, nu era 
nimic forțat şi nici nu a dispărut ceva din aparta- 
ment. Pentru a nu vorbi ? Știa ea ceva compromiţă- 
tor pentru vreun membru al bandei rămas în liber- 
tate ? Posibil, dar dacă aș acredita această ipoteză 
înseamnă că într-adevăr n-am reuşit demolarea în- 
tregii bande de hoţi şi criminali care au acţionat pe 
teritoriul ţării noastre... Mai mult, dacă aceştia fo- 
losesc măsuri extreme înseamnă că pregătesc tere- 
nul în vederea unei noi lovituri și „asanează“ tot 
ceea ce ar putea să pericliteze acţiunile lor delic- 
tuoase. De fapt, în ancheta cu Meingast-Sauer se po- 
menea despre tratativele „Mistreţului“ cu un arma- 
tor greco-american care-i  comandase alte două 
tablouri, pentru a căror „achiziţionare“ şi scoatere 
din ţară urma să sosească aici un alt tandem ! Aceste 
mărturisiri însă au fost socotite elemente marginale, 
fără a li se acorda vreo atenţie deosebită. Este poate 
cazul să se reia ancheta numai pe această problemă. 
De data asta nu vom mai neglija nimic“. 

O bătaie în ușă îi întrerupse șirul gîndurilor. În 
cameră intră căpitanul Vasile Roman. 

— Giînd la gînd cu bucurie, căpitane. Am să te 
rog să interoghezi încă o dată cuplul Meingast-Sauer 
cu privire la cele două tablouri pe care ,„Mistreţul“ 
trebuia să le livreze unui armator. Ce fel de ta- 
blouri ? cine urma să le ia ? de unde ? cînd ?... Tot 
tacimul. 

— Le ce vă gîndiţi ? 

— Nu-mi pot explica mobilul asasinării Hildei 
Wirth. M-am gîndit că una dintre ipotezele de lucru 
ar putea fi și pregătirea terenului pentru ca noua 
„echipă“ să nu fie deranjată și, în consecinţă, au 
amuţit-o. 

— Bine, dar atunci trebuie să căutăm... 

— Da, trebuie să aflăm unele elemente din me- 
diu, care ar putea să știe cite ceva, și să aprofundăm 
relațiile pe care le-a avut victima cu ceilalți incul- 
pați din această cauză. Puţină „victimologie“, stima- 

ile. 

— Credeţi că-i posibil ? 

— Crezi că-i imposibil ? Evident, nu aș vrea pen- 
tru nimic în lume să abandonaţi celelalte ipoteze ce 
s-au formulat. Trebuie să le verificăm pe toate, dar 
aș dori totuși să-mi permit luxul de a-i acorda prio- 
ritate acesteia. Ce zici ? Pot să am și eu intuiție? 

— Voi trece la verificări. 

— Ar mai fi ceva. Ce măsuri s-au luat pentru în- 
tărirea pazei la muzee ? 

— A fost aplicat planul de măsuri care s-a întoc- 
mit împreună cu instituţiile respective de cultură, 

— Şi aparatura de alertare ? 

— Este în curs de amenajare. 

— Perfect. Să se grăbească operaţiunea. Trimite-l] 
pe Drăgoi să se ocupe. 

— Îmi trebuie fiecare om pe care-l am. De fapt, 
pentru asta am și venit, poate mă ajutaţi, de la pază, 
de la criminalistic... 

—'Am un prieten, căpitane, care-i cercetător prin- 
cipal într-un institut. Deunăzi am fost pe la el. De 
obicei, mă duce în laborator, unde-mi arată fel de 
fel de aparate, care de care mai complicate. Îmi place 
să-i ascult explicaţiile cu privire la folosirea fiecă- 
rui aparat în parte. Și, cum îţi spuneam, acum cîteva 
zile am fost din nou la el. Pe masa lui, evident, apa- 
ratură. „Ce ai pe acolo ? l-am întrebat eu, puţin iro- 
nic, iar sticlărie colorată ?“ „Am aici, mi-a zis el 
calm, un telescop şi un microscop. Prin primul, 

privesc spre imensitatea cerului, prin al doilea, 
in străfundurile materiei 1“. Am amuţit, normal; Mă 
gindeam care o fi mai important și, după un timp, 
mi-am dat seama că ele se completează reciproc. 
Ciţi oameni ziceai că-ţi trebuie, căpitane ? 

— Nici unul. Mă descurce cu efectivele pe care le 
am. Voiam să vă spun că... 

— Mi-am închipuit că ai avut un motiv puternic 
ca să vii la mine fără să-ţi termini investigaţiile ! 

— Azi noapte am întîlnit o „fantomă“ ! 

— Căpitane, începi interesant, dar prefer suspan- 
sul în literatura polițistă de bună calitate, așa că, 
dacă începi în felul ăsta, să știi că eu am să-ţi: cer 
să materializezi fantoma... 

— Am întilnit-o pe... Liana Hurmuz într-un local 
de noapte. Și mi-a și zîmbit. M-a zăpăcit de aşa ma- 
nieră, încît... 

— „Al scăpat-o | 

— Exact! Cînd mi-am revenit, dispăruse printre 
dansatori și nu am mai găsit-o. Cu toate acestea, gre- 
şeala mea, sub raportul efectului ei, este numai pe 
jumătate. 

— Ai regăsit-o ? 

— Deocamdată, nu. Dar o pot vedea sau aborda 
oricînd, 

— Unde ? În „penitenciar“ ? 

— Nu, fie la ea acasă, fie la serviciu... 

— Bun. Nu crezi că a venit timpul să te explici ? 

— Ba da. E vorba de sora ei geamănă, Diana, de 
profesiune. merceolog, căsătorită cu Oreste Manu, 
inginer agronom. Nici unul dintre cei doi soți n-a 
dat naștere la probleme deosebite, trăiesc „alături“, 
vreau să spun că fiecare își are viața sa particulară, 

B -- Caruselui urmelor 


n-au antecedente penale. Ea a fost văzută adesea 
în preajma surorii sale, ceea ce ar putea să pară fi- 
resc, și nu a fost implicată în cauza furtului de la 
muzeu. Deși frecventează localuri de noapte, cu sau 
“fără soțul ci, nu i se poate reproşa nimic la serviciu, 
sub aspect profesional... 

— Continuă. 

— Ştiu că e foarte puţin, dar e tot ce cunosc des- 
pre ea la ora actuală, deși ar trebui... , i 

— Cine te împiedică ? De fapt ce impresie ţi-a 
tăcut ? 

— Datele pe care le am o arată ca o femeie co- 
chetă, inteligentă, amatoare de unele petreceri in- 
time, de cadouri costisitoare și de bani, avind un 
prieten „permanent“, Radu Victorin, contabil, și al- 
ţii ocazionali, mai ales străini. În ceea ce privește 
infăţișarea ei : aproximativ 25 de ani, trăsături fru- 
moase, poate puţin şifonate, dacă o priveşti de 
aproape. O coafură vaporoasă, stil „puştoaică“, ochi 
mari și negri care contrastează cu părul de un blond 
cenușiu. Talie subţire, șolduri proportionate, un bust 
ce reţine atenția... 

— Dacă ţi-a reţinut-o și ţie ! 

— „Nasul îl are drept, în prelungirea linici frun- 
tii, iar gura ei afectează în permanenţă o grimasă 
sceptică. : 

— Un portret vorbit atît de complet după o întîl- 
nire de cîteva minute ? 


— Ca să fiu drept, am mai revăzut-o. 


— Da ? Vocea colonelului deveni insinuantă. Parcă 
spuneai că nu ! 


— Ei, mă gîndeam că nu am avut cu ea o discuție. 
ca să zic aşa, definitorie. 

— Pentru a o situa în ierarhiile tale. 

— Cam aşa ceva. Am s-o ascult totuşi. dar după 
ce mă voi dumiri asupra unor lucruri. 

— Dar o bănuieşi de ceva ilicit ? 





— Încă nu mă pot pronunţa. Cel de-al şaselea... 
— „simţ. Cunosc despre ce-i vorba. Dar fii atent, 
eu nu tolerez abuzurile. Îmi aminfesc cu multă plă- 
cere de explicaţiile pe care bunul şi înțeleptul meu 
profesor de latină ni le dădea pe marginea unor ada- 
gii. Şi am să-ţi spun şi ţie măcar unul, pentru că 

oricum, m-aţi poreclit Cicero : Summum jus, summa 
injuria sau, pe românește, „Excesul de justiţie este 
exces de injustiţie“. 

— N-am să uit. 

— Vezi că, dacă o bănuiești aiurea, s-ar putea s-o 
pui într-un mare pericol. Se pare că sînt încă dintre 
cei care fac „alergie“ cînd mai e cîte unul chemat la 
Miliție, iar acest simptom se poate transforma la ei 
în încercarea de a înlătura fizic pe cel în cauză. Evi- 
dent, noi nu avem dreptul să sacrificăm pe nimeni. 

— E cît se poate de clar. Mă voi orienta. 

— Bine. Cum stai cu studiul limbilor ? 

— Engleza și italiana le vorbesc curent, germana 
o stăpînesc bine, exersez continuu. 

— Perfect. Vezi că necunoașterea temeinică a lim- 
bii poate împiedica misiunea. Nu avem voie să ris- 
căm nimic şi de aceea nu vom face nici un rabat pre- 
gătirii. Încă o vorbă. Va trebui să răspundem mesa- 
jului transmis de maiorul Stancu. Te rog să-i faci 
o vizită pictorului Dan  Rindeanu. Îl găsești ușor. 
E o personalitate bine cunoscută în lumea artelor, 
pictor talentat şi critic de mare suprafaţă, precum 
şi prieten intim cu Stancu. 

În mesajul său, maiorul mi-a cerut să-i facilitez 
primirea unui colet din partea pictorului. Probabil 
că are nevoie de o documentare în pictură sau ceva 
asemănător. Iar eu i-am promis lui Stancu că-l voi 
ajuta în tot ce întreprinde spre a-și putea îndeplini 
misiunea... i 

E un lucru mare încrederea, nu-i așa?! 

— I hope so ! făcu Roman vesel. 


68 


— Dar şi plină de griji. Mutările de pe tabla de șah 
abia au început. Va trebui să acţionăm cu precauţie 
şi metodic, să încercăm să descifrăm intenţiile ad- 
versarilor noștri cu mai multe mişcări înainte. Eşi- 
chierul e mare, nu jucăm singuri și trebuie să evi- 
tăm orice criză de timp. E clar ? 

— Cit se poate de limpede! Spuneţi-mi, vă rog, 
pictorul nostru nu-i cel care anul trecut, la Chicago, 
a luat... 


— Nu ţi se poate ascunde nimic, zise Nedelea. 


Strada Aviator Dobrotă făcea parte cîndva din- 
tr-un cartier vechi dar bine îngrijit. În zonă mai 
existau imobile cu locuințe somptuoase, înfundate în 
verdeață, care contrastau cu impresionantele clădiri 
cu opt ori nouă etaje, din beton, sticlă sau nichel, 
construite în ultimii ani. 


În această seară de toamnă tirzie și rece se părea 
că, o dată cu lăsarea întunericului, nori cenușii ves- 
teau ploaie sau ninsoare. 


De pe trotuarul de vizavi se putea zări o geană de 
lumină rece ce se strecura printre storurile trase ale 
casei cu numărul 103. Se părea că proprietarii lo- 
cuinţei uitaseră să închidă televizorul cînd pleca- 
seră de acasă. Casa era goală — asta o ştia precis 
omul ce stătea la pîndă — doar soții Luminiţa şi 
Radu Erimescu aveau o partidă la familia Radulo- 
vici. Și apoi, îi văzuse personal cînd au plecat cu ma- 
şina lor, o „Dacia 1300“ de culoare roșie. Se pregă- 
tise de cîteva săptămîni în acest scop. E drept că 
lipsise o jumătate de oră de la postul său de obser- 
vaţie, timp în care băuse un coniac dublu la cîrciuma 
din .colț.. Dar în acest răstimp nu puteau să se fn- 

toarcă, chiar dacă. din motive necunoscute lui. par- 
tida s-ar fi aminat, ceea ce, de fapt, nu s-a intimplat 
în ultima vreme decît o singură dată, şi atunci s-au 
dus la restaurant. De altfel, nici maşina nu era în 
locul unde o pareau de obicei. Deci... 

Omul își consuită ceasul. Era 22.50. Tocmai mo- 
mentul propice pentru a acţiona. Își pipăi buzunarul 
de la piept. Trusa era la locul ei. Numai de n-ar in- 
terveni ceva care să-i răstoarne planul lucrat cu 
atita migală ? Totul fusese calculat și totuși... Îl ne- 
liniştea lumina aceca alb-lăptoasă ce provenea pro- 
babil de la televizor. Mai așteptă puţin, aruncă o pri- 
vire asupra străzii și brusc se hotări. Cu mîinile în- 
fundate adînc în buzunarele impermeabiluiui și pă- 
lăria trasă pe ochi, traversă strada. 

Cind mașina opri lingă el, tresări puternic, încre- 
menind, fără a se intoarce. 


— Olimpiu Varga ! Timbrul vocii îi era cunoscut 
de undeva și trăda mai curînd o surpriză plăcută 
decit o somaţie. Deci nu era un echipaj de miliţie. 
Cum te simţi, bătrîne, continuă vocea pe un ton jo- 
via]. ce-ţi fac falangele ? 


— Mai există. dar ca și cum n-ar fi, surise el cu 
amărăciune, întorcîndu-se spre interlocutorul său. 
Le simt, le pot mișca și... cam atit! Pot să cer mai 


mult ? 


— Ascultă, Oli, zise el, un accident se poate în- 
timpla în viața oricărui om. Îţi trebuie voinţă ca să 
depăşești această perioadă critică. Sint de acord că 
nu-i ușor pentru tine, dar să te dai la fund? Ni- 
meni nu știe unde te-ai ascuns, ce faci, cu ce le 
ocupi, de cînd ai ieșit din spital. Crezi că ăsta-i un 

procedeu corect faţă de prieteni, față de meşter, de 
mine, la urma-urmei ? Hai, vino-ţi în fire şi reincepe 
antrenamentele. Cu perseverență, metodic şi cu 
energia care te caracterizează, este imposibil să nu 
reușești. Vino la mine să stăm de vorbă pe îndelete. 
Găsim noi un aranjament. La urma-urmei, tu ai şi o 
meserie... 

— Mecanic de precizie ? rînji Varga cu răutate. Şi 
aş putea s-o fac, nu ? Cu miinile astea ? Și deodată, 
înfuriindu-se : În definitiv, nu am nevoie de compa- 
siunea dumitale ! De ce nu-ți vezi de treabă ? Ce te 
bagi în sufletul meu ? mai adăugă el, întorcindu-se 
cu spatele. 

„Totuși, omul e cumsecade, de vreme ce se inte- 
resează de soarta mea — își zise el — ce-ar fi dacă 
măcar i-aş mulţumi ?“, Dar, cînd se întoarse, maşina 
era de-acum departe. Se supără din nou. „Cu atit 
mai bine. Uneori devin extrem de plictisitori toţi 
aceşti buni samariteni care vor să te ajute cu orice 
preţ. Se zice că și iadul e pavat cu intenţii bune. Şi 
pe urmă ce să fac ? Să fiu sparring-partner pentru ca 
el să-și antreneze viitorii campioni ? Oricum, e prea 
tîrziu !“. Și cu pași hotăriîţi intră în casă, indreptin- 
du-se spre lift. Opri la etajul al doilea, ieşi și așteptă 
citeva minute. prefăcindu-se că încearcă să desci- 
freze de pe plăcuţțele de metal numele unor locatari. 
Apoi. văzînd că nu-i nimeni pe palicr, se îndreptă 
spre apartamentul cu numărul cinci. unde se opri și. 
la lumina lanternei, examină o clipă yala. Surîse 
uşor. „Floare la ureche“ pentru un meseriaș de talia 
lui. Scoase din buzunar o pană de oţel, pe care o in- 
troduse în broască, manevrind uşor spre stinga, apoi 
spre dreapta şi... ușa se deschise fără zgomot. Peste 

o clipă era în vestibul, unde se opri un moment, apoi 
aprinse din nou lanterna de buzunar. Era familiari- 
zat cu interiorul, deşi nu fusese niciodată în locuinţă. 
Chestie de documentare. Cunoștea fiecare mobilă şi 
mai ales ştia unde sînt lucrurile de valoare, bijute- 
riile și banii... O clipă îl furară gîndurile. A fost un 
bun mecanic. De precizie. „Feinmechaniker“, cum îl 
prezentase antrenorul său la Campionatele interna- 
tionale de la Berlin, atît în meserie cit și la box. Bo- 
xul, ei da, boxul era pasiunea vieţii lui. Ce-i drept, 
îi și adusese satisfacţii mari. Zimbi unor amintiri. 
Participarea la primele campionate intercluburi, la 
campionatele: zonale, apoi la cele naţionale, unde se 
calificase, și, în sfîrşit, laurii atît de mult așteptați 
la... 

Evident, avea de toate atunci — glorie, prime, 
stima și simpatia tovarășilor săi de muncă, a supor- 
terilor, elogiile presei, aprecierile șefilor săi și... chiar 
ale unor fete, mai ales ale Veronicăi. De ce s-o fi 
îndepărtat de ea ? „Cum de ce ? Doar nu mai avea 
bani şi nici glorie.“ Bani ! Un rictus îi strîmbă faţa. 
Doar pentru asta se afla aici. Rînji. „Cei ce susţin că 
banii n-au miros... au nasul astupat !“. Unde citise 
asta ? Nu mai avea importanţă acum. Dar era ade- 
vărat. Sînt anumiţi bani care au un miros de te trăs- 
nește ! E drept că nu oricine îl simte. Dar el l-a sim- 
tit? 

Mulţi l-au uitat cît a zăcut în spital. Mulți! în 
afară de antrenorul și sfătuitorul său, nea Gică Buru, 
un adevărat om de mare omenie... și tocmai pe el îl 
repezise adineauri. A greşit față de acest om de 
treabă, a greșit față de Veronica, probabil și faţă de 
el însuși. „Oare ce-o face acum Veronica ? O îi la 

vreun restaurant cu Victor ? Posibil, deşi... Poate că 
niciodată n-a ţinut la el. Ci dimpotrivă.“ 

Se desprinse din aceste gînduri cu un oftat uşor. 
Oricum, acum era prea tîrziu. A întors o nouă foaie 
în viața lui | Deodată tresări puternic. Din salon auzi 
o voce. Stinse lanterna și se furișă pînă la uşa des- 
chisă, privind cu băgare de seamă în camera alătu- 
rată. În dreapta, pe o servantă de lemn de nuc — în 
care, potrivit informaţiilor sale, erau încuiaţi banii 
şi caseta cu bijuterii — se afla televizorul deschis. 
Crainicul tocmai transmitea : ,,...Acesta a fost unul 
dintre cei mai talentaţi boxeri ai lotului naţional, 
Olimpiu Varga, Oli, vicecampion al Europei la ca- 
tegoria semimijlocie, care, din nefericire, a fost ne- 
voit să abandoneze boxul, sperăm că pentru o scurtă 
perioadă, în urma unui tragic accident. li dorim, din 
parţea noastră şi a suporterilor săi, să revină cît mai 
curînd în ring...“. 


Rămase blocat. Televizorul transmitea acum o 
emisiune muzicală, dar Varga era încă țintuit locu- 
lui. Servanta era acum în faţa lui. Descuicrea ei nu 
prezenta nici o dificultate pentru el. Dimpotrivă. Era 
mai: uşor decît a-i fura unui sugaci biberonul. Extrem 
de ușor... La doi pași de bani, de bijuterii... Și abia 
acum realiză că niciodată nu va lua nici banii, nici 
bijuteriile, nici altceva. Răsuflă adînc, se întoarse 
brusc și ieși din locuinţă. 

În hol se opri uluit. Lîngă casa scărilor era în- 
tinsă o mogildeaţă. Se apropie cu atenţie și zări cor- 
pul unei femei tinere, în jur de 25 de ani, avînd o 
puternică lovitură la cap din care se scurgea un fi- 
ricel de sînge. Se aplecă asupra ei și în clipa urmă- 
toare primi în ceafă o lovitură care-l ameţi. Căzu la 

podea și leşină. dar nu înainte de a auzi paşi furi- 
şîndu-se spre ieşire. Își reveni nu după mult timp, cu 
` o îngrozitoare durere de cap. Privi zăpăcit în jurul 
său şi văzu întins pe jos corpul tinerei. Tresări pu- 
ternic. Cineva voia să-l facă să treacă drept asasin? 
Dar cine ? Și de ce? Ce era de făcut ? Să fugă, să 
rămînă pe loc ca să dea explicaţii ? Dar dacă femeia 
trăicşte încă ? Se hotărî imediat. Se ridică clătinîn- 
du-se, luă femeia în braţe şi ieşi în stradă. Avu no- 
roc. La semnalele sale opri un taximetru. Se urcă, 
dînd adresa spitalului de urgenţă. Şi în timp ce me- 
dicii examinau victima, Varga dădu primele expli- 
caţii... 

Rămase preţ de jumătate de oră în hol, pînă ce 
unul dintre medici ieși din sala de operaţii. Se re- 
pezi la el. 

— A pierdut mult singe logodnica dumneavoastră, 
zise acesta, dar am salvat-o, cel puţin deocamdată, 
dacă nu vor interveni alte complicaţii. 

Mulţumi şi părăsi spitalul. Pe drum îl apucă o silă 
faţă de el însuși. Adevărul e că se temea de viaţă, de 
adevărata viaţă, aceea care-ţi cere muncă, luptă, per- 
severenţă, sinceritate cu tine însuţi și cu cei din ju- 
rul tău, în schimb îţi oferă bucuria marilor împliniri 
şi chiar a celor mai mici, dar atit de necesare ! Chiar 
și ncîmplinirile ori necazurile fac parte din această 
viaţă, sînt cit se poate de omenești. De aceea, așa 
cum e, așa cum ţi-o făureșşti, viaţa poate fi frumoasă, 
incit merită s-o trăieşti, Cum poate fi oare calificată 
fapta pe care era s-o comită ? Furt prin efracţie ! Şi 
din ce cauză ? Teamă ? Laşitate ? Dar nu a fost nici- 
odată un laş și nici frică nu i-a fost pînă acum. Nici 
în muncă şi nici în ring. Și atunci de ce ? De ce ? Iar 
acum cealaltă năpastă, cu această fată pe care niște 

criminali voiau s-o asasineze și să arunce fapta 
odioasă asupra lui. Nici nu ştia cum o cheamă. Ori- 
cum, asta nu mai avea importanţă. Orice s-ar întim- 
pla, chiar dacă va trebui să mărturisească ce a cău- 
tat acolo, el nu putea să procedeze decît într-un sin- 
gur fel, așa cum a făcut-o! Asta pentru a se putea 
privi din nou în oglindă fără să roșească. 

Rătăci pe străzi ore întregi. Începuse ploaia. Pică- 
turi de apă mari și grele îi cădeau pe capul desco- 
perit — pălăria i-o luase vintul pe undeva —, îi și- 
voiau pe faţă, îi intrau în ochi, dar el nu simţea ni- 
mic. Nu realiza nici pe unde trece, nici încotro se în- 
dreaptă. Într-un tirziu se pomeni în fața unei case 
cunoscute. Urcă în fugă cele citeva trepte şi apăsă 
îndelung pe sonerie. În sfirşit, uşa se deschise, iar în 
prag se ivi Gheorghe Buru, cu părul răvăşit şi cu 
pleoapele lipite de somn. Se trezi însă repede, văzin- 
du-l în ce hal este. Cu părul ud, cu faţa inundată de 
apă, tremurînd de frig, dar cu ochii scînteietori, ne- 
aşteptatul musafir murmură : 

— Am venit, maistre. Vreau să muncesc. Știu că 
nu va fi uşor, poate că totuși... dacă voi persevera... 
Acum am nevoie să rămîn curat faţă de propria mea 
conștiință. Aș vrea... aş dori să-mi cer scuze pentru 
neghiobia mea de astă seară. Am fost... 

Buru se răsti la el : 

— Dar intră odată, ce dracu mă ţii aici în frig ` 
Apoi, cu o voce liniştită, adăugă : stai pe scaunu 
ăsta și dezbracă-le. Uite aici un prosop. Şterge-te 
singur, că nu ești pe ring. După ce îţi fac un ceai 
mai stăm de vorbă. 

— Dar, maistre, eu am venit pentru... 

— Fă te ţi-am spus! Și acum, dezbrăcarea ! 

În timp ce acesta se dezbrăca de hainele ude, Buru 
se întoarse cu o ceaşcă aburindă, pe care i-o întinse. 

— Hai, bea, o să-ţi facă bine. Și acum ascultă-mă. 
De lucru ţi-am spus că se găsește, doar tu ai o me- 
serie bună. Apoi — zimbi el șiret — mai e și boxul. 
Dar să nu le confundăm. Tu știi că eu nu mă ocup 
de paraziți. E clar ? Eu am cunoscut pe unul care, 
deși avea o slujbă, nu prea îi plăcea să muncească. 
Dar slujbulița era bună. Și era atît de preocupat să-şi 
păstreze postul, încît a uitat de slujbă ! Consecința 
a fost cea previzibilă. Ah, vedetă, vedetă ! Te apuci 
serios de muncă, ai auzit ? Apoi o să ne ocupăm şi 
de antrenamente. 'Nţeles ? 

Varga își acoperi din nou fața cu prosopul, pen- 
tru a-și șterge alte picături de apă, apoi răspunse su- 
grumat : 

— ...În această noapte..: 

— „„Ai fost groggy, băiete ! Nu-i nimic, ai să-ţi 
revii, dacă-i necesar, din pumni. Așa-i viaţa, uneori. 
Principalul e să rămii ceea ce eşti, în acest fel nu 
ți se poate lua nimic ! 


PLASĂ DE PĂIANJEN 


A doua zi dimineaţă, cînd se trezi, alături de el, în 
pat, nu era nimeni. Se sculă repede și intră în baie, 
unde făcu un duş rece și se frecţionă îndelung cu 
prosopul. 

„S-o fi dus să cumpere ceva de-ale mincânii“, işi 
zise el, fără a se sinchisi prea mult de absenţa Clau- 
diei. Se bărbieri cu multă grijă, apoi mirosi pe rînd 

flacoanele care mai de care mai sofisticate, cu- 
prinzind cele mai plăcute şi suave esențe de par- 
fumuri şi colonii. Cutii de pudră de toate felurile și 
mărcile, farduri, creme, mă rog, tot ceea ce este ne- 
cesar unei femei cochete. Mai căută și în dulăpiorul 
cu medicamente, pentru a găsi spirtul, iar cînd puse 
sticla la loc, văzu o cutie din tinichea de un format 
curios, pe care o deschise din curiozitate. Privi in- 
trigat praful alb ce se afla înăuntru, apoi luă un eșan- 
tion pe deget şi-l duse la gură. 

„Deci asta era ! Probabil că aici se află şi taina 
subordonării Claudiei de către gang şi a exercitării 
şantajului. Heroina ! În primul rînd trebuie procu- 
rată şi apoi plătită. evident la preţul stabilit de cei 
care au monopolul ei. Iar pentru white-sugar, cineva 
dedat drogului e capabil de orice... Orice ? Evident. 
Deci, dincolo de voinţa ei, aş putea fi şi eu în peri- 
col aici, dacă femeii i se va cere ceva în acest sens! 
E bine de ştiut...“. 

Se auzi deschizindu-se uşa de la intrarea în apar- 
lament şi mai mult ghici pașii ușori ai gazdei, care 
se întorcea din oraş. 

Cind îl văzu îmbrăcat. Claudia mimă un gest de 
nemulțumire, reprimat însă rapid şi înlocuit cu un 
zimbet cald şi luminos. Se apropie, puse sacoşa jos 
şi își petrecu braţele în jurul gitului său. 

— Te-ai şi trezit, iubitule ! 

— E tîrziu. draga mea. Trebuie să mă ocup de afa- 
cerile mele, pentru care sint plătit. 

— Dar eu, zimbi ea din nou, nu sint o afacere 
bună ? Iar tu ești omul cel mai potrivit în acest loc, 
care mă poate face fericită. 

— Cimitirele sint pline cu oameni „potriviţi“ la 
ocuri „potrivite“ ! 

Claudia se zburli. 

— Ce vrei să insinuezi ? Vocea ei deveni metalică. 

— Am glumit, draga mea. Dar, crede-mă, într-a- 
levăr trebuie să plec. 

— Nu înainte de a lua micul dejun cu mine. Sau... 
nu mai ai încredere în mine ? zise ea puţin tulbu- 
rată. 

— Dimpotrivă, am o încredere oarbă în tine și în 
dragostea pe care mi-o porți şi care, te rog să mă 
crezi, e întru totul împărtășilă. Dar afacerile sint 
afaceri, nu ? 

— Bine, voi fi gata imediat ! 

Dispăru în bucătărie. Stancu reflectă rapid. Nu 
putea să plece imediat ca să n-o dezamăgească... Ei, 
dar viaţa își are surprizele ei plăcute şi neplăcute. 
Primindu-le pe cele agreabile le-ar putea oare pre- 
veni pe cele neplăcute ? Oricum, era avizat. 

Claudia se înapoie în dormitor cu o tavă pe care 
se aflau o sticlă de whisky, o cafetieră și cîteva sand- 
vișuri cu brînză și pui. Stancu începu să înfulece 
zdravăn. Ea îi zimbi, turnîndu-i cafea într-o ceașcă 
mare de cobalt cu desene argintii închipuind păsări 
ale paradisului. 

Duse ceașca la gură, zicînd : 

— Ştii, Claudia, de fapt nici nu-mi place să stau 
prea mult în casă. 

— În prircipiu, întrebă ea cu o voce dulce, ori pen- 
tru că nu eşti într-o companie plăcută ? Ai prefera 
un dancing ? 

— Nici pomeneală. Dar trebuie să-ţi povestesc o 
întîmplare ciudată, a cărei victimă a fost o cunoş- 
tință a mea. Treizeci de ani, acest om, al cărui nume 
îmi scapă momentan, a lucrat cît se poate de conști- 
incios, nu a lipsit nici o zi de la serviciu, fiind de o 
asemenea punctualitate la program, de puteai să-ţi 
potriveşti ceasul după el. Și într-o dimineaţă, după 
atîta timp de activitate ireproşabilă, se trezeşte din 

somn fără a avea nici un chef să meargă la serviciu. 
S-a gindit că nu se va face gaură în cer, că nu se va 
opri timpul în loc, că nu se va prăbuși bolta cerească, 
dacă o dată, măcar o. singură dată, după atiţia ani, 
nu se Va duce la slujbă, va dormi pe săturate, într-un 
cuvint, va trage şi el chiulul, ca mulți alţii. Pentru 
atita lucru nu se întimplă nimic. Aşa gindi el şi ră- 
mase în pat pînă tirziu, apoi își făcu o cafea şi se 
băgă iar în pat. luînd cu el un „policier“ de cea mai 
bună calitate. Și aşa își petrecu o parte din zi. Dar 
tocmai în ziua aceea s-a nimerit să-l viziteze niște 
hoți. Numai că hoţii nu se așteptau ca omul nostru 
să fie acasă, întrucît, aşa cum îţi spuneam, el nu a 
lipsit de la serviciu. 

— A avut şi el o dată baftă, zise Claudia, bine dis- 
pusă. 

— Da, teribilă baftă, și pentru că l-au găsit acasă, 
drept pedeapsă, au băgat un cuțit în el... de cîteva ori. 

Se lăsă o tăcere adîncă de puteai să auzi tic-tac-ul 
pendulei din sufragerie, care era tocmai a treia ca- 
meră de la dormitor. 

Maiorul îşi aprise o ţigară și după ce trase citeva 
fumuri reluă : 

„» — De atunci, draga mea, nu-mi place să stau prea 
mult în casă, mai ales cînd am și treabă. 

Buzele Claudiei, atît de elegant arcuite de obicei, 
s-au strîmbat într-un zîmbet amar, iar la colţul ochi- 
lor ei frumoși s-au desenat cîteva riduri. Vocea ei de 
contralto parcă a tremurat puţin cînd a articulat: 

— E o. poveste îngrozitoare. E adevărat sau ai in- 
ventat-a tu, aşa, de circumstanţă ? 

.— Tu ce crezi ? 

— Că e o invenţie, deşi ascunde un tîlc pe care mă 
străduiesc să-l descopăr. Nu cumva ai impresia că 
ti-am întins o cursă ? 

— De ce să cred așa ceva? Am vreun motiv? 
M-am simţit şi mă simt efectiv foarte bine în preajma 
ta, desi... 

— „deşi ce ? 

— Deși sînt împrejurări cînd constriîngerea fizică 
sau psihică exercitată asupra unei persoane este atit 
de mare, încît aceasta nu rezistă și atunci, de obicei, 
se întimplă lucruri grave, uneori ireversibile. 

— Şi ce ar putea determina o asemenea persoană 
să nu reziste la, să zicem, o propunere dezagreabilă ? 

— Bunăoară... drogul ! 

Claudia sări în sus, fringîndu-și mîinile. Stancu in- 
terveni din nou. 

— Stai jos, scumpa mea, și ascultă-mă în linişte. 
Nu te bănuiesc de nimic necinstit. Dar ai putea de- 
veni o primejdie reală dacă ţi s-ar cere să mă vinzi, 
sub ameninţarea sistării dozei zilnice, nu ? Şi, vă- 
zînd-o prăbușşită pe fotoliu, cu faţa în miini, reluă 
cu glas neutru : E firesc deci să-mi iau unele mă- 
suri de prevedere şi nu numai pentru mine, ci și pen- 
tru tine, ca să nu cazi pradă șantajului... 

Claudia îşi săltă capul şi el îi văzu faţa plină de 
lacrimi. Printre sughiţuri, îngăimă : 

— Deci, acum te vei retrage... 

— Nu am zis aşa ceva. Dimpotrivă. Poate că şi 
eu am nevoie de tine, zise el visător. Nu-ţi fie teamă, 
eu nu mă retrag. Cea mai mare înfrîngere este bătă- 
lia pe care n-ai dat-o din frică. lar eu sînt vaccinat 
impotriva acestei senzaţii. Dar dacă aș avea și aju- 
torul tău aș fi imbatabil. Ce zici, ai vrea să mă ajuţi ? 

— Dar cum ? izbucni ea. 

— Simplu, făcîndu-le jocul... 

— Nu înţeleg prea bine. 

— Și totuşi e cît se poate de simplu. Ziceam că şi 
eu aş putea avea nevoie de tine. Uite cum ! Eu sint 
muzeograf şi intenţionez să deschid aici o expoziţie de 
pictură românească foarte importantă, cuprinzind 
tablouri de mare valoare, capodopere ale unor maeş- 
tri români. 

— Foarte interesant ! Sint convinsă că expoziţia 
se va bucura de un mare succes. 

— Poate. Mă lovesc mereu de nişte forţe oculte 
materializate sub forma unor indivizi care mai de 
care mai agresivi și ameninţători. Deşi par a urmări 
interese deosebite privind persoana mea, ei sînt de 
acord asupra unui lucru : să împiedice realizarea ex- 
poziţiei. 

— Dar dece? 

— Asta aș dori să știu şi eu. 

— Şi cine sînt aceşti indivizi ? 

— Nu-i cunosc, dar... i-am simţit ! În continuare 
ii relată incidentele pe care le-a avut de cind a po- 
posit în oraș, fără a-i da, bineînţeles, toate amănun- 
tele. Încheie zicînd : Am avut impresia că un grup 
urmăreşte împiedicarea organizării expoziţiei prin 
trimiterea mea acasă, iar celălalt are, probabil, un 
scop mai îndepărtat, eventual să sustragă chiar unele 
tablouri. În aceste condiţii, îți dai seama, orice pază 
s-ar pune, cu mijloacele de alarmare cele mai sofis- 
ticate, n-ar avea nici o eficienţă... 

— Înţeleg. Şi cum te-aş putea ajuta cu ? 

— Poate se vor folosi și de tine ca să-mi arunce 
planurile în aer. Acceptă şi spune-mi ce au de gind. 

— Cred că realizezi ce-mi ceri! 

— Perfect, draga mea, dar... nu-i obligatoriu ! 

— Cu alte cuvinte, să mă expun eu loviturilor, 
ferindu-te pe tine, adică să joc rolul unui para- 
trăsnet ! 

— Le-aș dejuca planurile și aş face expoziţia... 

— lar eu voi apare drept complicele tău ! 

— Numai aparent, draga mea... În realitate... Ce 
părere ai? 

Claudia se apropie de el cu o față radioasă și-l îm- 
brățișă. 

— Se zice că de la geniu la nebunie nu e decit 
un pas, dar pe o cale cu sens unic. Nu știu dacă am 
avut vreodată o scînteie de geniu în mine... dar sînt 
gata să fac orice nebunie de dragul tău! 


În drum spre aeroport reuși să dea un telefon co- 
misarului Wachter pe care, minunea minunilor, il 
găsi în birou. Îl înștiință că părăsește oraşul. Înainte 
ca acesta să-l întrebe despre direcţia ori locul unde 
urma să plece, închise. 

La aeroport domnea o forifotă firească, la această 
oră soseau și decolau multe avioane continentale şi 
transcontinentale, pasagerii acestora umplind holul 
principal. Se îndreptă liniștit spre agenţie şi obținu 
un bilet pentru Frankfurt pe Main, zborul fiind anun- 
tat peste patruzeci de minute. Privi la ceasul din hol 
şi se duse spre un bufet, unde comandă o cafea. Aş- 
teptă un timp, uitîndu-se plictisit la pasagerii care 
se scurgeau spre ieşire, apoi se îndreptă spre toaletă, 
nu înainte de a zări o femeie imbrăcată excentric. 
„Un decolteu mare este cel mai bun mijloc de a as- 
cunde picioare urite“, gîndi el. 

Spălindu-se pe miini la chiuvetă, văzu în oglindă 
imaginea ușii care se deschidea încet în spatele său, 
fără însă ca acest fapt să-l alerteze. Și de aceea nici 
nu se feri. Nu a fost decît o simplă neîndeminare din 
partea lui care i-a scăpat viața. Săpunul îi alunecă 
din mînă, căzind pe jos, iar el se aplecă brusc, încer- 
cînd să-l prindă. În acest moment auzi trei pocnituri 
seci și zgomotul oglinzii care se sparse. Un reflex 
desperat îl proiectă în spate, spre ușă, dar era prea 
tîrziu. Ecoul unei galopade pe culoar îi aduse la cu- 
noştinţă că individul a preferat să se facă nevăzut. 
Ieşi în sala de așteptare şi privi în jurul său. Se pă- 
rea că nimeni nu auzise nimic. Era și greu. Criminalul 
lucrase cu „surdină“, deci era un profesionist. Fără 
a mai da vreo atenţie celor din jurul său, se îndreptă 
calm și liniștit spre poarta numărul șapte, pentru a 
se îmbarca, 

În avion, puţin mai relaxat, se gîndi: „Am fost 
oare urmărit de la locuinţa Claudiei pînă la aeroport? 
Așa s-ar părea. Dar în ce scop ? Pentru a mă suprima 
cu orice preț ori pentru a mă împiedica să plec din 
München ? De fapt, un lucru e cert : cineva încearcă 
pe toate căile să mă facă să renunţ la recuperarea 
tablourilor. Cu orice preţ ! Evident, nu se vor da în 
lături nici pe viitor de a folosi orice fel de mijloace 
în acest scop, de la intimidare și pînă la asasinat. Dar 
cine ? Wild nu-i un copil de cor, dar cel puțin mo- 
mentan nu are interes să mă suprime. Gangul care 
o şantajează pe Claudia ? Posibil. Dar cine sînt in- 
divizii şi ce urmăresc ? Faptul că o aprovizionează 
cu droguri pe Claudia înseamnă că aceştia se ocupă 
cu traficul de stupefiante ? S-ar putea, deși nu e si- 
gur.. La. urma-urmei, drogul poate fi procurat aici 

de oriunde, inclusiv de la plasatorii din cartierele 
rău famate. Va trebui să fac cunoștință cu ei... prin 
Claudia. Există şi un oarecare risc în această pro- 
blemă. dar va trebui să mi-l asum. S-ar putea să fie 
şi o altă grupare ori un număr de indivizi care ac- 
ționează pe «contract» ? Oricum, va trebui să fiu cu 
ochii în patru dacă ţin la executarea misiunii, şi... la 
viață ! Dacă i-aș putea cel puţin identifica. Ar fi mai 
simplu atunci, măcar aş reuşi să mă apăr, eventual 
chiar contraatacind, căci în asemenea cazuri ofensiva 
poate fi cea mai bună apărare“. 

Îi veni în minte un precept vechi de aproape 2 500 
ani : „Cind eşti prea slab pentru a ataca frontal pe 
inamicul tău caută-i un alt duşman care să-l atace 
in locul tău...“. 

„Frumos spus și eficient. Dar dacă nu-i cunoaşte ? 
Iată un motiv în plus pentru a-i identifica cît se poate 
de repede. Bun ! Dar Claudia... oare ce hram poartă?“ 
Glasul stewardesei care anunţa aterizarea îl smulse 
din gîndurile sale. 

Aeroportul din Frankfurt pe Main. Stancu trecu 
în pas alert prin sălile pline, încălzite la maximum, 
unde o lume pestriță, sosită din mai multe continente, 
se îmbulzea o dată cu el spre porţile de ieșire. Opri 
un taximetru şi ceru să fie dus la o agenţie de în- 
chiriat maşini. În timpul cursei privi de cîteva ori în 
spate pentru a vedea dacă nu cumva este urmărit și 
conchise că nu, deși în fluviul de autoturisme ce se 
revărsa pe şosea era dificil să tragi o asemenea con- 
cluzie. Călătoria a fost relativ scurtă. Şoferul opri, 
iar el cobori, achită costul cursei și intră în agenţia 
pe care o căuta. După cîtva timp, la volanul unui 
„Opel“ de culoare albastră, demară spre Wiesbaden, 

sediul Interpolului din Republica Federală Germania. 

Ajuns aici, fu repede introdus în biroul lui Rein- 
hard Schrăder, șeful Biroului Central Naţional Inter- 
pol Wiesbaden şi de la Kriminalpolizei. Acesta se 
sculă de pe scaun şi veni în întimpinarea sa cu un 
zimbet cordial. 

— Bine ați venit, Herr Stancu, vă aşteptam mai 
de mult. Dar, după cite am auzit, nu aveţi timp să 
vă plictisiţi pe la noi! 

— Corect spus. Chiar pe aeroportul din München 
s-a încercat un atentat asupra mea, dar... iată-mă 
încă întreg. De fapt. cei care doresc să mă suprime 
nu sint la prima lor încercare... Îi povesti apoi lui 
Schröder amănunţit ceea ce i se întimplase de cînd 
a început să lucreze la cazul judiciar pe teritoriul 
miinchenez. 

Interlocutorul său care. în timp ce el vorbea, îi 
turna un pahar de whisky, se opri deodată cu sticla 
în mină. 

— Unmöglich ! 

— Vă rog totuşi să mă credeţi, nu am obiceiul să 
glumesc în asemenea situaţie. 

Schröder îşi întrerupse brusc activitatea. Se in- 
toarse spre interlocutorul său şi privirile li se incru- 
cişară pentru o fracțiune de secundă. Murmură ca 
pentru sine : 

— Merkwirdig... ciudat, foarte ciudat. Nu am ştiut 
nimic despre asta pînă acum. Aţi adus toate acestea 
la cunoştinţa celor de la „Kripo“ din München ? După 
cîte ştiu. a fost detaşat un comisar pe lingă dumnea- 
voastră pentru a vă ajuta. 

— Nu am avut prilejul incă. 

— Ce vreţi să spuneţi ? 


— Exact ceea ce am zis. N-am avut încă ocazia să..: 

— Dar puteaţi telefona ! 

— Am evitat acest lucru. Știţi, un caid din mediu, 
care m-a invitat la el într-o formă nu tocmai proto- 
colară, pretindea că „știe“ totul despre mine și des- 
pre misiunea pentru care am venit aici. 

Privirea lui Schröder deveni lamă de cuţit. 

— Ce vreţi să insinuaţi ? 

— Absolut nimic. Vocea maiorului era liniștită. 
Doar că e mai bine să nu încredințez telefonului anu- 
mite gînduri ori date. 

Schröder zîmbi. 

— Poate că aţi procedat bine. Aveţi vreo explica- 
ție în această chestiune ? 

— Am mai multe, dar ştiţi cum sînt ele, ca ipote- 
zelc de lucru : le formulezi pe toate, le verifici pe toate 
și doar una trebuie să rămînă în picioare... 

— „care să corespundă datelor stabilite în fapt ! 

— Exact... iar eu sînt singur în această junglă ale 
cărei adîncimi abia încep să le pătrund, dincolo de 
faptul că mijloacele mele de acțiune sînt, se pare, 
prea modeste. 

— Poate că ar trebui să acordațţi mai multă în- 
credere celor de la München, zimbi el. Deși, judecînd 
după cele păţite, e firesc să fiți oarecum dezamăgit. 
Nu-i nimic, voi lua măsurile corespunzătoare, Pen- 
tru asta aţi venit, nu ? 

— De fapt nu am venit numai pentru asta. V-aş 
ruga să-mi înlesniţi expedierea unei radiograme... Îi 
întinse o hîrtie cu următorul text în clar : „Contac- 
tat piața, stop. Perspective de desfacere, stop. Preiau 
afacerea, stop. Pictorul“, 

— Interesant text, zise Schröder ginditor. Se pare 
că aţi început unele tratative. Fiţi cu multă băgare 
de seamă, cei din lumea interlopă nu judecă 
„plastic !“ 

— Voi urma sfaturile dumneavoastră întocmai. 

— Şi acum, stimate colega, ce mai pot face pen- 
tru dumneavoastră ? 

— Să-mi opriţi un bilet de avion la cursa de, își 
privi ceasul de la mînă, după-amiază, la ora 18,00 
lar pînă atunci... 

— „„Sinteţi oaspetele meu. Vom lua acum dejunul 
şi în acest timp îmi veţi povesti și restul aventurilor 
pe care le-aţi avut şi pe care, din păcate, trebuie să 
le ghicesc ! Acesta ar fi primul pas pe care trebuie 
să-l faceţi... 

— Şi eu care mă gindeam că poate trebuie să în- 
cep cu al doilea. 

Risul celor doi bărbaţi care ieşiră împreună au de- 
terminat-o chiar și pe impasibila secretară a șefului 
Interpol Wiesbaden să ridice capul contrariată. 


Înapoierea la München a decurs fără nici un in- 
cident notabil. De la aeroport, Stancu telefonă lui 
Wachter, stabilind cu el un rendez-vous pentru ora 
21,00, într-un bar de la periferia orașului. Apoi se 
repezi la hotel pentru a se schimba. La recepţie, Nori, 
numai zîmbet, îl întîimpină : 

— Vai ce musafir rar ! Am impresia că ai vizitat 
tot oraşul ori numai viaţa lui de noapte ? 

— Fac şi eu ce pot... Fräulein. 

— Cînd vii să-mi vizitezi interiorul ? zise ea, fă- 
cînd o figură inocentă... 

— Cînd se vor crea condiţiile corespunzătoare... 
dacă invitația dumitale mai rămîne în picioare. 

— Oh, desigur, mein Herr, sînt nerăbdătoare... 

Iar cl era nerăbdător să se schimbe şi să plece, dar 
nu voia s-o bruscheze. Putea să aibă oricind nevoie 
de bunăvoința ei. Răspunse : 

— Îmi face o deosebită plăcere... Nori ! 

Ea îl urmări cu privirea în timp ce se urca în lift. 

Ajuns în cameră, încuie uşa, apoi se dezbrăcă la 
iuţeală şi intră în baie. După vreo jumătate de oră, 
proaspăt ras și îmbrăcat într-un costum bleumarin, 
cu o cămașă albă și o cravată de mătase de culoare 
albă cu dungi roşii, trecu prin hol, o salută zimbind 
pe Nori și ieşi în stradă. 

Cind ajunse la imobilul în care locuia Claudia, 
urcă cu liftul un etaj mai sus. apoi cobori încet pe 
trepte, observind cu atenție împrejurimile. Se opri 
în dreptul apartamentului ei. Uşa era descuiată. Clau- 
dia îl aștepta întinsă pe o canapea, arătîndu-și pi- 
cioarele, lungi şi fine, pe care rochia de interior nu 
reușea să le ascundă, iar decolteul nici nu încerca 
măcar să disimuleze ceva. Părul revărsat, pe o mică 
pernă, făcca impresia că arde ca o văpaie, încadrînd 
o faţă mult prea frumoasă pentru liniştea altora, 
bunăoară a lui. 

— Eşti seducătoare, îi zise cl. 

— E o poză studiată. Pentru efect. 

— Chiar şi produce ! Dar pină una. alta poate îmi 
dai ceva de băut. Sînt mort de oboseală. 

Claudia se ridică de pe canapea, intră în dormitor 
şi reveni peste citeva clipe îmbrăcată mai decent și 
cu o sticlă de whisky în mînă. Turnă în două pahare, 
îl ridică pe al său şi zise : 

— În sănătatea ta şi pentru... norocul meu, fiindcă, 
te rog să mă crezi, voi avea mare nevoie de așa ceva ! 

--- Ce vrei să spui ? 

— Vreau să spun că am primit o vizită între timp. 
Doi bărbaţi brutali și fără scrupule. Te căutau pe 
une și, în lipsa ta... s-au mulţumit cu mine. 

— Ti-au făcut vreun rău ? Te-au lovit ? 

— Puțin... dar a meritat ! zimbi ea. 

—- Nu înţeleg, scumpa mea. 

— Cred că îl cunosc pe unul dintre ci. L-am mai 
văzut undeva. Un individ înalt. cu fața pătrată şi cu 
părul negru tuns scurt. Are o cicatrice roșie sub urce- 
chea dreaptă, de parcă l-ar fi lovit cineva cu un cuțit 
a cărui lamă era curbă... 

— Nu-ţi poţi aminti unde l-ai mai văzut? 

— Acum nu, dar îmi voi aminti, fără îndoială. Ceea 
ce mi se pare însă demn de reţinut este exclamaţia 
celui de-al doilea tip, unul bondoc, cu o faţă de boxer 
pensionat, toată numai tăieturi, şi care agita în fața 
mea un şiş, ameninţindu-mă că-mi va tăia nasul, sî- 
nii, urechile dacă nu vorbesc. Și atunci... am vorbit. 
Le-am spus că eşti un traficant de stupefiante care 
se ascunde sub un nume fals, că piaţa ta principală de 
desfacere e Hamburgul. dar că încerci să găseşti un 
debuşeu aici, că ai venit din America de Sud. am zis 
Columbia, și că în realitate te cheamă Juan Pedro 
Wenzel, un columbian de origine germană... 

— Si exclamaţia ? 

— Exclamaţia a fost următoarea : Cred că ..Der 
Blinder“ va fi mulțumit de recolta noastră ! 

— „Der Blinder“ ? Adică „Chiorul“ ? 


— Vrei să spui că n-ai auzit de el ? se miră Clau- 
dia. Este șeful unui consorțiu de criminali specia- 
lizați mai ales în trafic de stupefiante şi de arme, 
dar nu se dau în lături nici de la alte crime. 

Stancu reflectă cîtva timp, apoi întrebă : 

— Şi ei s-au mulțumit cu ceea ce le-ai relatat des- 
pre mine ? 

— Nu, desigur. Ți-am făcut însă o biografie fru- 
moasă : un stagiu de cinci ani în „triunghiul de aur“, 
trei ani în Caraibe, plus ispășirea unei pedepse de 
şapte ani, pentru jaf cu mîna armată, la „Sing-Sing“ 
.. Ce zici ? Nu-i strașnic ? 

Maiorul zimbi la atîta naivitate, apoi rămase pe 
gînduri. După un timp întrebă : 

— Şi te-au crezut ? 

— Nu ştiu. Dar m-au lovit de cîteva ori după aceea, 
Au plecat spunîndu-mi că, dacă mai apari pe ring, 
să-ţi comunic că ar fi cazul să te topești. Imixtiunile 
în fieful lor se pedepsesc foarte aspru. Mi-e teamă 
acum. 

— Teamă ? De ce ? De cine ? Mai ales acum, cînd 
ai ca protector un gangster de talia mea ! 

— Mi-e teamă să nu trezim pisica în timp ce 
doarme. În prezent „Der Blinder“ doarme liniștit, 
fiindcă nu are nimic împotriva ta. Dar gogoșile pe 
care le-am înșirat celor două gorile nu vor ține mult. 
„Chiorul“ va verifica şi atunci, tulburat, nu se știe 
cum va reacționa ! 

— Te temi pentru tine ? 

— Nu! Adică nu numai. Mă tem și pentru tine. 

— Eu sînt acum un om al „mediului“, așa cum 
mi-ai fabricat biografia. Ca atare va trebui să-i cu- 

nosc, poate chiar la ei acasă. Eventual am putea face 
şi nişte afaceri împreună ! 

Claudia căscă ochii, speriată. 

— Nu înţeleg tocmai exact ce vrei să spui! 

— Vreau să spun că, dacă trec drept cel pe care 
l-ai descris celor doi bandiți, trebuie să joc acest rol 
și în continuare. Nu va fi ușor, desigur, dar merită 
să încerc, bineînţeles, dacă vei continua să mă ajuţi. 

În timp ce Claudia intra în bucătărie să facă o ca- 
fea, Stancu aprinse o ţigară și încercă să analizeze 
ultimele evenimente. 

„E cît se poate de clar. Se confirmă faptul că avem 
de-a face cu două bande. Una condusă de Wild, cu 
ramificații în mai multe orașe și chiar în străinătate, 
şi cealaltă, a lui „Der Blinder“, gangster extrem de 
periculos, specializat în traficul de stupefiante și de 
arme, plus ce mai pică. Și el, la rîndul său, ar putea 
să aibă legături de afaceri cu alte grupări transna- 
tionale. Ce fel de relaţii or fi existînd între aceste 
bande ? Sînt ele rivale pe același teritoriu și nego- 
ciază aceeași „marfă“, caz în care ar putea exista 
puternice motive de dușmănie, sau, dimpotrivă, între 
ele existînd o înțelegere mutuală asupra zonei, măr- 
furilor, mijloacelor, clienţilor, ceea ce presupune, în 
același timp, şi legături strînse între cei doi patroni ?! 
Dar dacă prima ipoteză este cea veridică ?... «Cau- 
tă-i un dușman care să-l atace pe inamicul tău !» 
Asta este ! Acum știu cum trebuie să manevrez, nu- 
mai lucrurile să stea așa cum mi le închipui. De ce 
nu, la urma-urmei ?“ 

Surise acestui gind. Și cînd zimbea, fața sa serioasă 
se transforma complet. Era ca şi cînd în adîncimea 

ochilor lui s-ar fi aprins o luminiţă gălbuie şi străiu- 
citoare. 

Aşa îl găsi Claudia cînd se înapoie cu tava pe care 
abureau două cafele tari și aromate. Şi, pentru că 
entuziasmul e contagios. ca de altfel și lipsa lui. 
aceasta, după ce aşeză tava pe măsuţă, se aplecă 
asupra lui şi îl sărută, șoptindu-i tandru la ureche : 

— Ce să-ți fac, iubitule, fără femei mulți bărbaţi 
ar fi fost oameni mari ! 

El acceptă, zimbind. faptul împlinit și mai întoarse 
o pagină în noua lui existență. 





leşind în stradă, maiorul zări, staționind pe partea 
cealaltă, o mașină a cărei siluetă îi era oarecum fa- 
miliară. Se retrase în hol, mai mult instinctiv, apoi, 
pe lingă loja portarului, trecu printr-o uşă care-l 
conduse pînă la Spielgasse, o stradă paralelă cu aceea 
pe care se găsea maşina. Făcu cîțiva paşi pină lao 
cabină telefonică, de unde dădu un telefon, după 
care se înapuie în imobilul pe care-l părăsise şi ieşi 
[luierind pe uşa principală. Se opri de citeva ori la 
vitrine, privind cu interes exponatele şi asigurindu-se 
totodată că maşina il urma, la pas și conştiincios. 
isra ora 20,45. Mai avea cincisprezece minute pînă la 
intilnire. Se apropia acum de centru. Oare unde se va 
intîmpla ? Aici sau la prima intersecţie nedirijată ? 
Circulaţia începea să devină din ce în ce mai densă. 

Deodată, maşina frină lingă el, portierele se des- 
chiseră fulgerător şi din ea coboriră doi bărbaţi cu 
pălăriile adînc trase pe frunte ameninţindu-l cu pis- 
toalele. Unul dintre ei articulă : 

— Repede, urcă în mașină dacă ţii la viaţa ta! 

În acelaşi timp, din umbra unor clădiri apărură 
mai multe persoane înarmate cu pistoale-mitralieră 
care-i somară pe ceilalţi să arunce armele. Aceştia, 
neavînd încotro, se conformară. Totul a durat cîteva 
zeci de secunde. Apresorii lui Stancu, cu cătușe la 
mîini, și însoțitorii lor au umplut prima mașină, după 
care apăru un „Opel“ albastru, în care se urcară 
ceilalți. După ce prima mașină demară, un bărbat 
din cea de a doua îi făcu maiorului un semn priete- 
nesc cu mîna. 

Stancu opri un taximetru şi dădu adresa barului 
„Fledermaus“ unde avea întilnire. Cînd ajunse, era 
ora 21,05. Plăti intrarea, lăsă impermeabilul la gar- 

derobă și pătrunse în incinta barului. Sala părea să 
[ie rotundă, avind mese așezate pe trei rînduri, în 
jurul ringului de dans pe care o dansatoare aproape 
goală executa, în lumina unor reflectoare puternice 
şi în sunetul unor chitare electrice asurzitoare, un 
dans sud-american. Cînd ochii i se obișnuiră puţin, 
privi cu atenţie în jur, dar nu zări persoana care-l 
interesa. Contrariat, se lăsă condus la o masă liberă 
pe care trona o lampă cu picior prevăzută cu o ca- 
lotă de culoare sinilie ce răspîndea o lumină difuză, 
albastră. Fără un cuvint, chelnerul îl servi dintr-o 
sticlă cu whisky „Bourbon“, apoi se făcu nevăzut. 
Duse gînditor paharul la buze şi sorbi din licoarea 
gălbuie, privind flegmatic dansul trivial de pe ring. 
După cîtva timp, un alt chelner îi aduse un plic pe o 
tavă. Intrigat, îl desfăcu şi citi : „Am să te rog să-l 
urmezi pe purtătorul acestui mesaj. Sînt într-o ca- 
meră din spatele localului. W.“. 

Fără un cuvînt se sculă, urmîndu-l pe cel care i-a 
adus biletul. Au traversat barul, apoi, printr-o ușă 
bine mascată de o perdea, au intrat într-un culoar cu 
mai multe uși. Chelnerul se opri la cea de-a doua, 
bătu de două ori scurt și o dată lung, apoi deschise 
uşa, făcîndu-i loc să treacă. Cu un zîmbet care-i dez- 
velea întreaga dantură, comisarul Wachter îl primi 
şi-l conduse spre un fotoliu de piele. Se așeză în fața 
lui și își aprinse o ţigară. Se priviră în tăcere. După 
un timp, comisarul începu : 

— Nu ne-am văzut de mult, timp în care aţi avut 
unele aventuri, după cîte am aflat. Vă ascult cu 
nerăbdare. 


— Deși se pare că știți totul, nu ? În fine, de fapt 
pentru aceasta v-am solicitat întrevederea. În conti- 

nuare îi povesti tot ce i se întimplase, trecînd sub 
tăcere natura relaţiilor sale cu Claudia și aranja- 
mentul făcut cu aceasta. 

— Şi care sint concluziile dumneavoastră ? 

— Că Wild a aflat de venirea mea și face presu- 
puneri cu privire la o altă profesiune pe care o 
exercit, inclusiv conţinutul în linii generale al mi- 
siunii mele, încă de la aterizarea avionului ori... de 
la sosirea la hotel. Că, în timp ce o grupare se inte- 
resează de mine pentru a purta „tratative“, deci 
nu-mi este ostilă, cel puţin deocamdată, cealaltă a 
încercat în cîteva rînduri să mă suprime, dacă bine- 
înţeles, cei care au vrut să mă răpească nu fac parte 
din același consorţiu. Că, în fine, viaţa mea, deși e în 
pericol, are valoare pentru Wild şi pentru cei de la 
„Arizona“, motiv pentru care s-ar putea să mă apere, 
cel puţin pînă la livrarea mărfii. 

— Aveţi de gînd s-o livraţi ? 

— Nu știu, nu am încă un răspuns în această pri- 
vință. 

— Aveţi vreun nume ? 

— Unul singur. „Der Blinder“ ! Restul... 


— „aşteptaţi de la noi, e firesc ! Sper ca ancheta 
care se desfăşoară în prezent cu cei doi indivizi 
surprinși în flagrant delict să dea unele rezultate. 

— I-aţi identificat ? i 

— Formal, da. Anton Rattinger, zis „Toni Einbre- 
cher“ *, și Hans Sauckel, zis „Feuerwehr“ **, amîn- 
doi cu vechi state de infractori, spărgători, gangsteri, 
criminali. Încă nu știm ce hram poartă în prezent, 
vreau să spun din ce formaţie fac parte, dar vom afla. 


* Toni Spărgătorul. 
** Pomplerul. 


q — Caruseiul urmelor 


Vreau acum să lămurim o altă problemă pentru a 
putea colabora pe viitor fără suspiciuni. Nu ştiu cum 
și prin cine a aflat Wild despre dumneavoastră. De 
la noi nu-mi vine să cred, dar voi verifica, voi cerceta 
pină ce vom descoperi pe ce canal s-a scurs această 
informație. În altă ordine de idei, aş dori să vă dau 
cîteva relaţii în legătură cu patronii celor două gan- 
guri. Franz Wild a fost pe vremuri partener de afa- 
ceri cu Fritz Albers, „Mistreţul“, care a fost, după 
cum știți, pulverizat în propria sa mașină, în urma 
exploziei unei bombe. Din cercetări rezultă că interes 
pentru înlăturarea acestuia a avut o bandă din Ham- 
burg, dar dovezi nu s-au putut găsi. Înainte de a des- 
chide barul a făcut afaceri cu droguri în triunghiul 
columbian al stupefiantelor, la Richacha, dacă aţi au- 
zit, o localitate care se află în extremitatea sudică a 
peninsulei Guajira, învecinindu-se la vest cu Golful 
Caraibilor și la est cu frontiera venezuelană, de unde 
transporta cu avioane marijuana în „States“, bineiîn- 
teles cu ajutorul unor escadrile clandestine care nu 
se dădeau în lături să angajeze adevărate bătălii ae- 
riene cu patrule ale aviaţiei columbiene. El s-a mai 
ocupat și cu traficul de cocaină, haşiş, L.S.D., fiind 
amestecat şi avind interese în filierele franceză, co- 
lumbiană şi mexicană. Dacă la asta se mai adaugă 
banii cîștigaţi de el din traficul clandestin de ţigări 
americane, în Italia, şi de băuturi străine, unele fal- 
sificate la Hamburg, ne putem face o imagine cit de 
cît exactă asupra omului şi averii sale. În ultimii ani 
s-a „cuminţit“, în sensul că a abandonat afacerile 
internaţionale și se ocupă de bar, are acțiuni în mai 
multe întreprinderi şi plasamente la unele cluburi 
sportive. De ciîtva timp îl interesează colecţiile de 

mărci valoroase și unele... tablouri! Se zice că ar 
avea o colecţie foarte interesantă de tablouri, achi- 
ziţionate pe diferite meridiane ale lumii. Nu faceţi 
figura asta, Herr Stancu, tablourile furate din mu- 
zeul dumneavoastră nu sc găsesc la el, asta pot să 
v-o spun cu toată precizia. Evident, împotriva lui 
nu s-au putut administra probe de vinovăţie, astfel 
încit relatările mele sint pur documentare. Are în 
subordinea lui mai mulţi oameni de încredere, re- 
crutați din pegra miincheneză, și doi „profesionişti“ 
din Hamburg. „Der Blinder“ e un tip periculos. Vi- 
clean, crud, răzbunător, meschin, a păstrat intacte 
toate trăsăturile ce-l caracterizau prin anii '50, cînd 
cra „.videur" în cabarctul „Lolita“ din San-Pauli, 
cel mai rău famat cartier al Hamburgului. Barman, 
bookmaker clandestin, „supraveghetor“ de ruletă 
măsluită într-un tripou clandestin, borfaș, peşte, gang- 
ster de mică anvergură, cu timpul şi-a recrutat oa- 
meni de încredere și a pus pe picioare la Hamburg 
o afacere de trafic de arme, apoi de stupefiante. S-a 
îmbogățit rapid și atunci şi-a lărgit negustoria, par- 
ticipind cu capitaluri mari la unele tranzacţii în 
Extremul Orient, avînd interese în Malaiezia, Kuala- 
Lumpur şi Singapore. Are un cabaret, „Rio Rita“, 
în centru, de unde conduce diferite afaceri tene- 
broase. Numele său adevărat este Fritz Keller, po- 
recla „Chiorul“ a primit-o la Hamburg, cînd, după 
un rix într-o tavernă din port, a rămas fără ochiul 
sting. peste care poartă o bandă neagră. Apropo, ați 
auzit despre așa-zisul „tviunghi al Bermudelor“, nu ? 
Peste 300 de persoane şi un număr apreciabil de avi- 
oane dispărute în spaţiul aerian ecuadorian, pe ruta 
Quito — Cuenca, în condiţii neelucidate pînă în pre- 
zent, cu toate investigaţiile şi cercetările, care mai 

de care mai sofisticate, efectuate pînă în prezei 
Oameni și aeronave care au dispărut fără urmă ! De 
coperirea unor cadavre într-o peșteră din Columb: 
care nu au putut fi identificate, a însuflețit une 
versiuni fantastice potrivit cărora avioanele ar fi fc 
deturnate, iar pasagerii lor transformați în scla 
pe plantațiile clandestine de marijuana. Desigur 
toate aceste zvonuri au fost dezminţite de către a 
torităţi, dar dispariţia avioanelor şi a pasagerilor 
o realitate dramatică și bizară. Ei bine, pe aici 
discută că „Der Blinder“ nu ar fi străin de aces 
evenimente... Poate, mai ştii ? Cu toate că, în asem 
nea împrejurări, se spun multe pe seama unora 
a altora. Acesta e omul! La ora actuală pozează 
„businessman“, joacă la bursă, investește capitalu 
cumpără şi vinde covoare orientale, are şi o galei 
de tablouri pe Gârdeller-strasse. Dacă vă urmăre; 
cu oamenii săi înseamnă că în joc este o afacere gra 
pentru el, altfel nu ar risca. Și mai este ceva. Nu es 
informat asupra dumneavoastră, deși s-ar putea 
vreun corespondent de-al său din străinătate să-i 
cerut să vă neutralizeze. lată un tablou al situaţi 
departe de a fi complet. 

— Destul de complex pentru a putea desprin 
modul în care voi acţiona pe mai departe, 

— Poate. În tot cazul, eu vă propun următoare 
măsuri. 


leşi din bar, hotărindu-se să facă o bucată 
jos înainte de a se înapoia la hotel. Cele aflz 
despre Wild erau de natură a lumina mai bine acı 
caz, descoperind unele elemente pină atunci ignora 
ori confirmînd datele cunoscute, precizindu-le. 
urmare, unele măsuri trebuiau completate, la altı 

va trebui să renunţe, ceea ce va clarifica în bună 
parte direcţiile şi modalitățile de acțiune, pentru 
utingerea scopului propus, pas cu pas. 

Evident, tipul era plin de suficiență și i-a vorbit 
de pe un fel de poziție a „piscului inaccesibil“. Dar 
filozofia lui era întemeiată pe interes, șantaj și sil- 
nicic şi, ca atare, nu-şi făcea nici un fel de iluzii cu 
privire la el. 

Se opri în fața unei vitrine cu aparate optice şi 
rîse de naivitatea sa. Îl judeca pe proprietarul „Ari- 
zonei“ după repere ce nu i se potriveau. Acesta era 
un gangster obișnuit, în faţa căruia o viață ome- 
nească nu are valoare, un caid care, pe lingă droguri, 
arme, ţigări, aur, eventual tablouri, trafica, cu aceeaşi 
nonşalanţă, suferințele unor oameni, după aceleași 
legi ale junglei criminalităţii, unde se cumpără și se 
vinde totul, de la drog la sînge. Tot plimbîndu-se, 
ajunse pe Kepplerstrasse și se opri în faţa unui bar 
sugestiv intitulat „Nevada“. Privi distrat foto- 
grafiile colorate ale „atracţiilor“ și... își aminti de 
Claudia. Părea dinadins expusă la vedere, pentru a 
atrage atenţia sutelor de licurici ce se învirteau în 
jurul ei, orbiţi de lumina pe care o răspîndea. Era 
oare și el destinat acestei soarte ? De ce nu ? Poate 
că ar fi mai bine să nu aștepte să-și pîrlească aripile, 
ci să atace la baionetă ?|! De fapt, pînă acum, ce reu- 
şise să cumpere de la ea ? Evident, nu se va debu- 
tona ușor, va trebui să încerce, să insiste... Deodată, 
în cadrul ușii cabaretului apăru un bărbat înalt şi 
zvelt, al cărui păr, puţin grizonat, părea şi mai mult 
albit de lumina crudă a unui bec de neon ce cădea 
pieziș pe faţa lui. Era îmbrăcat într-un costum al- 
bastru, avînd pe umeri, aruncat neglijent, un parde- 

siu de culoare închisă și, în jurul gitului, un fular de 
mătase albă. Alături de el, ţinută strîns de braţ, de 
parcă ar fi fost legată, se afla o femeie înaltă, cu li- 
nii generoase, cu un cap de păpușă, ochi verzi și un 
nas mic, puţin ridicat. Deşi părul ei, ca mierea de 
albine, era tăiat scurt, coafura îi încadra perfect con- 
tururile feţii. Era îmbrăcată într-un pardesiu verde 
de velur, cu o blăniță gri, iar pe cap avea o tocă ce-i 
dădea un aer tineresc. Femeia privi neliniștită îm- 
prejur, apoi, profitind de faptul că bărbatul își aprinse 
o ţigară, se smulse de lingă el şi începu să alerge ca 
o disperată în susul străzii. Individul, surprins de ges- 
tul ei, făcu cîțiva pași, apoi, răzgîndindu-se, scoase 
din buzunar un pistol, îndepărtă picioarele, ca la po- 
ligon, ridică ambele miini și, calm, ochi tocmai cînd 
femeia ajunse pe celălalt trotuar, făcînd semn unui 
taxi. Întorcîndu-se involuntar, ea zări oţelul armei 
şi, scoţind un strigăt puternic, se prăbuși pe calda- 
rîm chiar în clipa cînd porni primul glonţ. 

Dintr-o săritură, Stancu ajunse lingă individ, îl 
lovi cu muchia palmei peste miini, astfel că acesta 
scăpă pistolul care căzu pe trotuar. A doua lovitură, 
plasată în bărbie, îl proiectă în braţele primitoare ale 
gorilei barului care pînă atunci privise impasibil 
întreaga scenă. Maiorul îl abandonă şi se repezi 
la femeia leșinată tocmai cînd o mașină, venind în 
viteză, o lovi ușor cu aripa din față stînga, după care 
dispăru. Aplecîndu-se asupra ei, observă că, în afară 
de cîteva traumatisme și mici escoriaţii, nu părea să 
fi suferit alte leziuni mai grave. Totuși. pentru mai 
multă siguranţă, opri un taxi o culcă în maşină, apoi 
îi ceru şoferului să-i conducă la cel mai apropiat 
spital. Pe drum, femeia îşi reveni, deschise ochii şi, 
văzîndu-l lîngă ea, întrebă înfricoşată : 

— Cine... cine sinteţi dumneavoastră ? 


Stancu se prezentă, apoi îi expuse pe scurt cele 
ntimplate. 


-— Şi unde mă duceti ? 
— La spital. 

— Nu! veni răspunsul ei categoric. Vă rog să mă 
conduceţi acasă. Mă simt mai bine, nu mai am nimic ! 

Stancu ridică din umeri, apoi îi luă adresa, pe care 
o transmise şoferului. După un timp, maşina pătrunse 
într-un cartier rezidenţial, pe o stradă îngustă — 
Ahrenfelderstrasse, silabisi el — şi opri în faţa unei 
case gen „châlet“ elveţian. Fără un cuvînt, femeia 
îi întinse lui Stancu poşeta ei din piele de șarpe și 
îl rugă să achite cursa. Acesta scoase citeva bancnote 
şi plăti, nu înainte de a observa o carte de vizită pe 
numele „Eva Klinke, corepetitoare la Opera de Stat 
din München“. Coboriră. Eva Klinke făcu cîțiva pași 
clătinîndu-se. El o luă de braţ, conducînd-o pe o alee 
pînă la ușa de intrare, unde se opri. Ea îl privi mirată, 
apoi înţelese și un zimbet palid îi flutură pe buze. 
Îi întinse o cheie, zicînd : 

— Vă rog să-mi faceţi plăcerea de a lua o cafea 
cu mine. De altfel, nu mă simt bine și mi-e frică să 
stau singură acum. 

— Dar... zise Stancu, privind spre casă, nu știu 
dacă trebuie să... 

— Da, știu, şopti ea, uitindu-se la ceas, e prea tîr- 
ziu sau prea devreme, dar, vă rog să mă înţelegeţi, 
nu vreau, nu pot să rămîn singură... Vă rog mult! 

Intrară într-o cameră de zi mobilată modern și cu 
mult gust. Eva aprinse două aplice fixate pe un pe- 
rete placat cu lemn de mahon și îl invită să se aşeze 
pe o canapea, lingă un cămin în care ardea un foc 
vesel. El aruncă o privire împrejur. Două fotolii îm- 
brăcate în creton alb înflorat, o măsuţă joasă, un te- 
levizor „Grundig“ în culori, un radiocasetofon, un 
bar cu două taburete în față, citeva perne din piele 
cu motive orientale, aruncate în dezordine pe covorul 

persan ce se intindea pe toată suprafața camerei. 
Intr-un colţ, un pian de concert. 

— Dacă nu vă deranjează prea mult, zise ea, ba- 
rul e lingă dumneavoastră și, pină mă schimb eu, 
v-aș ruga să vă serviţi cu băutura preferată, iar pen- 
tru mine, dacă se poate, un gin tonic. 

Ieși din cameră printr-o ușă batantă, iar maiorul 
turnă băuturile şi le aşeză pe măsuţă, la îndemină. 
Apoi luă loc pe canapea și își aprinse o ţigară. 

Intrase întimplător într-o poveste care nu-i plă- 
cea deloc. Evident, acţionase ca orice om civilizat, 
sărind în apărarea femeii şi prevenind săvîrşirea 
unei eventuale crime. Putea însă tot aşa de bine să 
nu fi „observat“ nimic, asemenea celorlalţi trecători 
care nu doreau să aibă belele. Cineva explica această 
atitudine, frecventă pe stradă sau în mijloacele de 
transport, ca o reflectare a mentalității potrivit că- 
reia „afară de faptul că gestul tău ar putea să-ţi 
atragă neplăceri serioase, mai eşti vexat ca martor 
şi chemat la poliţie, tribunale, pierzîndu-ţi timpul !“. 
E și asta o filozofie ! Dar nu a lui ! Revenind la întîm- 
plare, se părea că acela care voise s-o suprime pe 
Eva în plină stradă avea un mobil puternic pentru 
a risca un asemenea gest. Probabil că și-a făcut un 
nou dușman, ca și cum ar fi dus lipsă de așa ceva 

înă atunci ! Oricum nu putea să procedeze altfel! 
nsemna să nu se mai poată privi în oglindă fără să 
roşească. 

Intrarea Evei îi întrerupse gindurile. Era îmbră- 
cată într-un capot violet de lînă, fardată discret şi 
avea în mină o tavă argintată pe care două cești răs- 
parean o aromă foarte plăcută de cafea. Se așeză 
îngă el, luă paharul cu gin și spuse simplu : 

— Mă cheamă Eva Klinke, sînt pianistă, am o li 
cenţă în filologie, deși nu mă ajută la nimic, am 2 
de ani, sînt divorțată și am o fetiţă de patru an 
Hildegard, pe care o cresc eu și... acum e la bunic 
ei. Vreau să vă mulțumesc pentru gestul uman p 
care l-aţi făcut, deşi putea să vă atragă neplăcer 
Casa asta e a mea, altă avere nu am în afara cișt 
gului meu lunar, dar aș vrea... să mă revanşez, 

Stancu o întrerupse brusc, poate prea violent 

— Stimată doamnă, numele meu e Mişu Stanci 
sint român, muzeograf, cu interese la München, : 
mi-a făcut plăcere să vă cunosc... 

— „„salvindu-mi viața ! Vă sînt datoare o expl 
cație. 

— Nu-mi sinteți datoare cu nimic.. Aş dori, c 
rămîn aici, să discutăm, dacă vă face plăcere, despi 
profesia dumneavoastră, despre muzică ori poate de: 
pre pictură. 

Eva zimbi. 

— Perfect. Vă place muzica ? 

— Numai cea bună. 

— Atunci, dacă nu vă grăbiţi. am să vă cint cev 
la pian. Ce aţi prefera ? 

— Chopin ? Mozart ? Beethoven ? Liszt ? 

— O nocturnă ? O sonată ? O rapsodie ? 

— O mazurcă ? sau poate... 

Eva se îndreptă spre pian şi în clipa următoare î 
cameră se revărsară, grav și profund, sunetele me 
lodioase ale „Apassionatei“. Cinta cu mult talent : 
cu pasiune, mîinile ei alunecînd ușor deasupra cl: 
pelor, parcă fascinîndu-le, creînd o adevărată atmo: 
feră de vrajă. O pauză. Apoi, brusc, atacă furtunc 
un fragment dintr-o piesă necunoscută lui, 

Stancu ascultă în tăcere, fermecat de melodia care 
răsuna cînd puternic, fremătător, cînd molcom, un- 
duitor, încintindu-i auzul, făcîndu-l să uite unde se 
află şi peripeţiile prin care trecuse. Rămase mut de 
udmiraţie, neîndrăznind nici să-și aprindă ţigara pe 
care o avea între buze, pentru a nu rupe farmecul 
muzicii. Urmară la rind secvenţe dintr-o mazurcă și 
o nocturnă de Chopin, apoi, după o trecere închi- 
puind cîteva măsuri din Barcarola venețiană, auzul 
maiorului desluşi cu emoție sunetele melodioase şi 
atit de familiare ale Rapsodiei române ! Cind ulti- 
mele acorduri se stinseră. Eva se sculă de pe scaun, 
veni spre el şi, ridicînd paharul, zise : 

— Pentru omenie, prietenie și afecţiune, pentru 
frumosul și eternul cavalerism ! 

Băură privindu-se în ochi, cu zîmbetul pe buze. 
Apoi Eva se așeză pe canapea și reluă : 

— Cel care a tras asupra mea, cu scopul de a mă 
ucide, este... fostul meu soț care m-a ameninţat de mai 
multe ori cu moartea. Astă-noapte, după ce că era 
drogat în ultimul grad, a mai şi băut mult, și-a pier- 
dut cumpătul și, fără intervenţia dumneavoastră, 
cred că... m-ar fi terminat. Nu, nu-i vorba de gelozie 
ori de regrete că l-am părăsit, e ceva mult mai pro- 
zaic și mai concret : banii! E medic sau, mai bine 
zis, era pînă ce a început să se drogheze. Acum nu-i 
mai dă nimeni de lucru. M-a şantajat în numeroase 
rînduri că-mi răpește fetița dacă nu-i dau bani şi... 
i-am dat mereu. Acum nu mai am, i-am spus, dar 
nu m-a crezut, ne-am certat și... restul l-aţi văzut! 
Am făcut greşeala de a accepta să mă întîlnesc cu 
el, dar mi-era teamă să-l refuz. De miine voi cere 
însă protecţia poliţiei, cu orice risc. Și acum, punct. 

Am o propunere : Nu vreţi să dormiţi aici ? E tîrziu, 
camera de oaspeți e liberă, de ce să vă duceți la hotel 
la această oră ?! Vă rog ! Și, fără a aștepta încuviin- 
tarea lui, se întoarse și ieși din cameră. După un timp 
reveni. 

— Un ultim pahar înainte de culcare ? Da ? Turnă 
pentru amindoi, ciocniră prieteneşte, apoi ea adăugă : 
Nu ştiu dacă asta vă spune ceva, dar cît timp veți 
rămîne aici şi chiar după ce veţi pleca acasă, pe mine 
puteţi conta oricînd ca pe un prieten de nădejde. 

Îi întinse mîna pe care maiorul o sărută ceremo- 
nios. Și așa, într-un timp scurt, într-un pat necunos- 
cut dintr-o cameră necunoscută a unei case necu- 
noscute, la apariţia zorilor unei zile încă necunos- 
cută, Mişu Stancu adormi profund... 


VERSIUNI TACTIC 


Trăia impresia că are de-a face cu o cochilie de 
stridie pe care cuțitul de bucătărie a surprins-o prea 
tîrziu. Cînd vrei să deschizi o scoică cu un cuțit, dacă 
sesizezi locul în timp util și introduci lama imediat, 
reuşești operația fără efort. Dacă aştepţi să se fn- 
chidă complet, trebuie să cauţi apoi cu virful cuţi- 
tului locul nevralgic. E ceea ce făcea căpitanul 
Roman de cîteva zile în cercetarea crimei a cărei 
victimă a fost Hilde Wirth. 

Întrucît omorul nu a avut ca mobil nici furtul și 
nici violul, rămîneau gelozia, răzbunarea, înlătura- 
rea ei ori cine ştie ce altceva... oricum bizar. Atunci 
putea fi produsul unui obsedat sau dement. Căutase 
în banca de informaţii toate cazurile cu un mod de 

operare identic ori asemănător, dar veriticările în- 
treprinse nu au dat rezultatele dorite. Unii dintre 
posibilii suspecți erau în penitenciare, ispăşindu-și 
diferite pedepse, alţii „ieșiseră din rînduri“ ori erau 
„în atenţie“. Vecinii de apartament nu ştiau nimic 
important. Părinţii, rudele erau consternațţi că nu pot 
da relaţii de natură a conduce la luminarea vreunui 
aspect din acest caz misterios. Victima cunoscuse doi 
cetăţeni străini condamnaţi ulterior pentru infrac- 
țiuni grave săvirșite pe teritoriul ţării noastre, iar 
cu unul dintre aceștia a fost chiar logodită... S-a lå- 
murit însă repede asupra intenţiilor lui reale şi, ca 
urmare, l-a părăsit, atașindu-se de studentul Ilie Sava. 

Roman simţea că în cursul cercetărilor efectuate 
ii scăpase ceva esenţial, dar ce anume nu putea să 
precizeze. Reluă, pentru a cîta oară?! toate audierile, 
interogatoriile, confruntările făcute, dar acestea nu-i 
relevau nimic deosebit. Recapitulă relaţiile primite 
asupra victimei de la serviciu, de la prieteni şi prie- 
tene din copilărie, din adolescenţă, de la liceu... La 
şcoala populară de artă, pe care nefericita femeie o 
terminase recent, i s-au arătat citeva tablouri pictate 
de ea, vădind un real talent. Avea o aplicaţie deose- 
bită pentru restaurări, în ultimele luni lucrînd în 
echipa profesorului Dan Vrancea, cel care fusese ares- 
tat în cauza privind furtul de tablouri de la Muzeul 
Municipal. Dan Vrancea ? Bun profesionist partici- 
pant la o serie de expoziţii în străinătate. Şi iată-l 
intrat în relaţii infracţionale cu indivizi interesaţi în 
negoţul de obiecte de artă furate. Avid de bani și 
urmărind o situație „strălucitoare“, promisă de tra- 
ficanţi, lipsit de scrupule, Dan Vrancea a sprijinit 
grupul de infractori pentru a fura şi înstrăina ta- 

blourile, după care a incercat să fugă din ţară şi a 
fost prins. Dar ce amestec are victima ? Fostă lo- 
godnică a lui Meingast şi in grupul de restauratori 
al lui Vrancea ! Interesant ! S-o fi ales Meingast ca 
„logodnică“ din cauza talentului şi a poziţiei pe care 
o avea şi ca urmare să-i fi dat unele însărcinări pe 
această linie ? Tentantă ipoteză. dar... fără suport 
real ! Presupunînd că așa ar sta lucrurile, de ce a fost 
suprimată ? Se temea cineva că ea ar vorbi? Dar 
dacă ştia ceva şi voia să declare aceasta, o putea 
face încă din primele săptămîni ale anchetei, nu 
acum, după atita timp. Şi dacă cineva credea că ea 
cunoaşte ceea ce de fapt ea nu ştia defel?! În 
acest caz, individul incerca să afle dacă ştia şi ce 
ştia. Eventual o ameninţa şi, numai dacă era con- 
strîns ori primea ordin în această direcţie, o înlă- 
tura fizic. Şi dacă lucrurile s-au întîmplat exact 
în acest fel ? Dacă... şi dacă nu? Trebuia să veri- 
fice totul de la început. Cine avea acces în aparta- 
mentul Hildei Wirth, în afară de părinţi, rude 
şi logodnicul ei ? Vecinii, administratorul, calorife- 
ristul, încasatorul de la electricitate, factorul poștal, 
instalatori şi... încă alţi zeci de cetăţeni posibili şi 
probabili ! Da, va trebui să-i caute pe toţi, să vor- 
bească cu ei, să confrunte, să caute... 

Căpitanul Dinu Zara intră cu un dosar sub braţ, 
pe care-l aşeză pe birou. 

— Ai adus ultimele verificări ? 

— Adus. Deși examinarea lor nu ne urneşte 
din loc. 

— Măcar înlăturăm anumite ipoteze. Apropo, ce 
se mai aude cu Ilie Sava ? 

— A avut o depresiune nervoasă şi a fost internat 
de urgenţă în clinica profesorului Ivaşcu. 

— Aş vrea, dacă ești de acord, să restudiem inte- 

rogatoriile sale. 
ara Îl privi puţin surprins, apoi zise cu o voce albă: 

— Iată-le, eu le-am luat și le-am recitit. Poate că 
tu ai să sesizezi ceva ce ne-a scăpat în mărturiile sale. 

Roman nu-i răspunse. Nu era nici el prea bine 
dispus și poate că ar fi trebuit să manifeste mai mult 
tact faţă de colegul său care, deși egal în grad, avea 
mai puţină experienţă criminalistică. 

„Unii ne consideră oameni fără nervi, fără teamă, 
fără greşeli și în acest fel ne dezumanizează. Or, chiar 
dacă se aseamănă, nu există două anchete identice. 
În definitiv şi eu am învăţat din greşelile altora și 
din ale mele proprii, care, în decursul anilor, nu au 
fost puţine la număr. Și atunci cine îmi dă dreptul 
să-i vorbesc cu un aer protector ? Nimeni !“. Îi zîimbi. 

— În regulă, bătrine. Analizează la rîndul tău au- 
dierile și interogatoriile luate de mine. Oi fi pierdut 
şi eu cite ceva pe drum. E doar firesc să ne comple- 
tăm şi să lucrăm împreună cît mai bine, ce naiba! 

— Cred că nu m-ai înţeles. Nu sînt deloc suscep- 
tibil şi admit că pot greşi, mai mult, aş dori să văd 
ce mi-a scăpat... Dacă vrei, recunosc şi am recunoscut 
în intimitatea mea că știi mai multe lucruri decit 
mine, că ai o experienţă mai îndelungată în materie 
de cercetări, dar... nu-mi place să mi se demonstreze 
acest lucru, cum să spun, în mod fățiș. Te-ai prins ? 

— Ca un pescar în propria sa... undiţă. Facem pace, 
bătriîne ? 

— În regulă. Şi voie bună la studiu. 

Roman citi cu luare-aminte procesele verbale de 
interogatoriu. O dată, încă o dată, apoi le reluă. 

„Aţi putea să ne spuneţi cum v-aţi petrecut tim- 
pul în ziua de ieri, între orele 10 şi 14,00 ?“ 

„Cu o seară inainte, am fost împreună cu Hilde. 
A doua zi m-am sculat cu o oarecare întirziere, pe la 
9,00. M-am dus în oraș şi m-am plimbat, am fost 
la o florărie, de unde am cumpărat nişte flori pe care 
le-am dus acasă. După-amiază aveam întîlnire cu 
Hilde.“ 

„Cu cine v-aţi întîlnit în oraș în timpul plimbării ?* 

„Nu-mi amintesc să mă fi întîlnit cu cineva.“ 

„La ce oră v-aţi dus la florărie ? 

„Cred că erau orele 12.00 ori 12.30, cam așa ceva.“ 

„Şi cînd aţi ajuns acasă ?* 

„În jurul orelor 14,30. Am fost în centru la un bu- 
fet, unde am mîncat ceva.“ 

„ȘI v-aţi plimbat prin oraș aproximativ două ore 
cu florile în brațe, aţi fost la masă cu florile în 
mînă, nu v-au deranjat ?* 

„Ba da, dar le luasem de acum, ce era să fac?“ 

„Ce fel de flori ați cumpărat, crizanteme ?“ 

Ia uite la Zara ăsta, remarcă pentru sine Roman. 
Probabil s-o fi gîndit la faptul că în camera victimei 
ş-au găsit cinci garoafe proaspete așezate într-o vază 
albastră de cobalt. 

„Nu, garoafe, deși Hildei îi plăceau crizantemele, 
așa cum aţi sesizat.“ 

„Cite garoafe aţi cumpărat ?“ 

„Are vreo importanţă ? Unsprezece, cred.“ 

„Are. Aici erau cinci garoafe pe masă. Aţi dăruit 
cuiva restul garoafelor ?“ 

„Ce vreţi să insinuaţi ? Nu pot să le dau cui 
vreau ?“ 

„Ba da, dar în cazul de faţă aş dori să precizaţi !“ 

„Le-am dat... adică nu, le-am aruncat, nu erau 
frumoase...“ 

Roman se gindi dacă această problemă a fost cla- 
rificată, fiindcă în vaza Hildei s-au găsit exact cinci 
garoafe... Era prea simplu, evident, dar, ca orice 
lucru în suspensie, ridica o întrebare. Luă în mină 
alte hirtii, pe care le frunzări. Se opri la un pasaj. 

„Aţi fost vreodată în locuinţa Hildei Wirth ?: 

„Desigur, am fost de mai multe ori !“ 

„Cind aţi fost ultima dată ?* 

„Cu citeva zile în urmă...“ 

„Mai precis ?“ 

„Cu două zile înainte de a fi fost împuşcată.“ 

„Și aţi stat în sufragerie ?“ 

„Nu, în camera în care a fost omorită !“ 

„Aţi stat pină tirziu ?“ 

„Se întunecase cînd am plecat de la ea. Să fi fost 
orele 20,00, poate chiar ceva mai tîrziu.“ 

„Și despre ce aţi vorbit ?“ 

„De-ale noastre, privind viitorul... în doi.“ 

„Ştiaţi că a mai fost logodită ?* 

„Hilde nu mi-a ascuns niciodată nimic. Era foarte 
deschisă faţă de mine. Ştiam deci, dar asta nu m-a 
deranjat. O credeam fată serioasă.“ 

„Avea dușmani ?“ 

„După cîte ştiu eu, nu !“ 

„Bănuiţi pe cineva care ar fi putut s-o suprime ?* 

„Nu, nu bănuiesc pe nimeni.“ 

„Dumneavoastră vă place pictura ?“ 

„Da, îmi place chiar foarte mult.“ 

„Pictaţi ?“ 

„În timpul liber pictez, dar nu văd...“ 

„Aveţi vreo contribuţie la cooptarea Hildei Wirth 
in colectivul profesorului Vrancea ?* 

„Să vedeţi, eu m-am gindit că poate în acest fel 
s-ar pune în valoare talentul Hildei...“ 

.. „Dar întrebările lui Zara nu sînt deloc lipsite 
de interes, îşi zise Roman. Dimpotrivă. Deşi unele 
răspunsuri sînt expediate. Oricum, tînărul Savu pre- 
zintă interes pentru cauză“. Îl privi pe Zara care 
era adîncit în studierea pieselor unui dosar. Acesta, 
ca şi cînd ar fi simţit privirea căpitanului Roman 
asupra sa, spuse, fără să ridice ochii de pe hirtii. 

— Depresiunea nervoasă nu atestă deloc nevino- 
văţia sa, dar nici faptul că-i vinovat. Cred că ar mai 

trebui interogat în clinica în care este internat. În 
funcție de noile elemente survenite în această cauză. 
Poate îl interogăm împreună, ce zici ? 

— Este exact ceea ce am vrut să-ţi propun. Eşti 
de o „perspicacitate“ uimitoare ! Ori mă înşel eu ? 

— Se zice că „înălţimea turnurilor se măsoară 
după umbra lor, iar măreţia oamenilor după numă- 
rul celor care-i invidiază“ ! 

— În orice caz, tu nu vei muri intoxicat de mo- 
destie ! 


„Jocul început de maiorul Mişu Stancu trebuie 
regizat pînă în cele mai mici amănunte, după un sce- 
nariu care, deocamdată, poate fi doar sugerat de aici 
şi definitivat «dincolo», în funcţie de împrejurări. 
lar primejdiile nu pot fi calculate decit cu aproxi- 
maţie, deși chiar şi aşa este considerabil. Aveam 
oare dreptul să-l las pe maior singur într-o asemenea 
situaţie limită ? Evident, el şi-a asumat riscul de la 
început și nu e pentru prima oară cînd o face, dar 
în alte rînduri ştia că poate să apeleze la un sprijin 
din partea colectivului său ori a altor cadre, pe cînd 
aşa...“ — iată cîteva dintre întrebările care-l fră- 
mintau pe colonelul Dorin Nedelea. „Măcar de-aș fi 
putut să-l trimit mai repede în ajutor pe Roman. Dar 
condiţiile încă nu sînt pregătite în acest sens. Tre- 
buie așteptat cu răbdare. Orice greşeală poate să facă 
o breșă foarte serioasă în scenariul principal, cu unele 
consecințe incalculabile. Acordindu-i «lumină verde» 
lui Stancu, pentru a-i întări poziţia în noul său an- 
grenaj, îi facilitez în continuare manevrele pe care 
le-a început şi care trebuie să-l conducă la primul 
obiectiv tactic pe care și l-a propus. Apoi urmează 
cel de-al doilea pas pe aceeaşi traiectorie. După care... 

Dacă aş precipita plecarea lui Roman ? Căpitanul 
Zara poate oricînd să preia cazul Wirth. Da, dar 
imprejurările nu sînt favorabile. Trebuie să aştept! Să 
aştept, orice s-ar întimpla. Să aştept, fiindcă acum 
timpul va lucra în favoarea noastră, iar dacă-mi pierd 
răbdarea pot rata totul... Şi atunci...“. 

Cind ofiţerul de serviciu îi aduse la cunoștință me- 
sajul de la frontieră, colonelul surise relaxat şi ceru 
chiar o cafea, ceea ce era împotriva obiceiurilor sale. 
Nedelea zise : 

— Roman şi Zara să vină la mine imediat! 


VIRAJE PERICULOASE 


Radiograma de la București, sosită prin Interpol 
Wiesbaden, i-a fost transmisă chiar în aceeași zi lui 
Stancu prin intermediul comisarului Wachter. Cu 
prilejul înmînării ei, acesta îi spuse : 

— Proch m-a întrebat cum aveţi de gînd să ac- 
ționaţi în continuare. I-am expus planul nostru de 
acţiune, pe care l-a aprobat. Credeţi că aveţi nevoie 
de o armă ? 

— Mulţumesc pentru încredere, dar am să încerc 
să mă apăr prin alte mijloace. 

— Perfect. Luaţi totuși acest stilou cu gaze para- 
lizante. Acţionează instantaneu şi nu e nociv. O sim- 
plă armă de apărare, la nevoie. Uitaţi cum funcțţio- 
nează... 

— Mulţumesc, făcu Stancu, introducindu-l în bu- 
zunar. Sper să n-am nevoie. Ceva nou ? 

— La recepţia hotelului e o femeie... 

— Nori ?! se miră maiorul. 

— A fost cindva metresa unuia dintre gorilele lui 
„Der Blinder“, un oarecare Max Götz, care în pre- 
zent face pe crupierul la o ruletă dintr-un local al 
patronului său. E folosit și pentru alte treburi de 
către acesta. A fost văzut recent în compania femeii 
la un cabaret. Individul e în atenţia noastră. Avem 
suficient material împotriva lui, dar nu vrem să-l 
umflăm încă. Sesizaţi ? 

— Perfect. Ce vreţi să fac ? 

— Să păstraţi relații amicale cu femeia, dar nu 
dintre cele mai apropiate. E mai periculoasă decît 
un crotal. 

— S-a făcut... 

— Ceea ce nu s-ar putea spune despre Claudia! 
Apropo, ştiţi că fostul ei soţ era un baron ? 

— Da? Foarte interesant. Și ce s-a întîmplat cu 
el ? 

— A murit într-un accident de automobil după 
ce a ingerat o doză destul de mare de morfină. 

— Era consumator de „stup“ ? 

— Probabil, dar noi nu aveam cunoștință de asta, 
mă refer la brigada antistup. Aceasta e versiunea 
oficială a anchetei. 

— Şi cea oficioasă ? 

— Se pare că baroneasa nu-i complet străină de 
această afacere. În orice caz, oficial nu s-a putut 
stabili nimic. I-a lăsat, printre altele, apartamentul 
pe care-l cunoașteţi, mi se pare, şi un mic castel 
transformat într-o pensiune ultramodernă, aproape 
de Mannheim. 

— E un avertisment ? zimbi Stancu. 

— Deloc. Dacă vreţi o punere în gardă... priete- 
nească. În fond, nu mă privește ce faceţi, dar eu mă 
simt dator să vă atrag atenţia. 


117 


— Mulţumesc, am să ţin seama de ceea ce mi-aţi 
spus și am să mă feresc pe cît posibil. Altceva mai 
aveţi să-mi comunicaţi ? 

— Da. La barul „Arizona“ e un băiat, un fel de 
ajutor de barman pe care-l cheamă Sigi. Dacă aveţi 
să-mi transmiteţi ceva urgent puteţi să-l solicitaţi. 
Dar numai în caz de extremă urgenţă. 

— Încă o dată, mulţumesc. 


Se despărţiră. Stancu mai aşteptă cîtva timp, după 
care plecă la hotel. Avea nevoie să reflecteze pentru 
a pune la punct citeva amănunte înainte de întreve- 
derea cu Wild. La recepţie primi cheia de la un func- 
ționar pe care nu-l cunoștea, care, probabil, lucra 
în alt schimb decit Nori. Bine că nu era aceasta de 
serviciu, fiindcă l-ar fi reținut la o convorbire plic- 
ticoasă, în care trebuia să zîmbească cu toată dan- 
tura şi să înşire politeţuri absurde. Cu aceste gin- 
duri descuie uşa camerei, intră și... se trezi faţă în 
faţă cu Nori! O Nori, întinsă pe pat, așa cum o fă- 
cuse natura, fără complexe, părînd chiar contrariată 
de surpriza ce se putea citi pe fața maiorului. 

— Cred că nu te deranjează prea mult faptul că 
am vrut să-ţi văd interiorul, zîmbi ea. Pină una, alta 
te-aş ruga să încui ușa şi apoi să comanzi o sticlă 
de whisky „Old crow“, e marca mea preferată. Și 
nu mai face mutra asta de copilaș nevinovat. Mai 
bine vino lingă mine să-ţi povestesc ceva care te-ar 
putea interesa la o adică. 

Stancu încuie ușa, îşi dezbrăcă impermeabilul şi 
comandă prin telefon o sticlă de whisky. Aşteptă 
liniştit pînă ce se auzi o bătaie la uşă, deschise şi 
luă tava pe care se aflau o sticlă și două pahare, îi 
dădu un bacșiş băiatului de la bar, care plecă ime- 

diat. Turnă licoarea în cele două pahare, intinzin- 
du-i unul lui Nori. 

— Văd că ţi-ai pierdut graiul. Nu ai nici un text 
pentru mine ? întrebă ea, sorbind din pahar. Sau 
tăcerea asta trebuie s-o interpretez ca o trimitere 
aiurea. Oricum, ai putea fi mai politicos cu mine şi 
să spui ceva, chiar şi o înjurătură. 

Maiorul o privi lung, apoi aprinse o ţigară. Trase 
citeva fumuri și vorbi : 

— Fräulein Nori, dar este o surpriză extraordi- 
nară. Cum se spune ? Wundervoli ! Admirabil ! Nu- 
mai că e puţin... neaşteptat pentru mine. 

— Nu-i nimic, o să-ţi revii repede. Din așa ceva 
nu se face infarct ! Mai aștept mult ? 

Zimbindu-i cu subînțeles, maiorul intră în baie. 
Şi, după ce dădu drumul duşului, îşi pregăti minuţios 
stiloul. Cu o asemenea fată nu se ştie niciodată! 
Dar, întorcîndu-se în cameră și-a dat seama că pru- 
dența lui a fost exagerată... iar el, cum prea bine 
spunea Nori, nu putea fi atit de nepoliticos încît s-o 
dea afară în ţinuta în care se afla. Mai ales că ea 
avea să-i spună ceva. Ceea ce s-a şi întîmplat. 

După un timp, fiecare dintre ei în faţa unui pahar 
de whisky şi cu o ţigară în gură, îşi zimbiră. Nori 
zise : 

— Ştii, am să fiu sinceră cu tine, nu-mi prea plac 
străinii, dar tu îmi eşti simpatic. i-au pus gînd rău 
mahării. Vor să-ţi facă de petrecanie. Pe motivul 
că eşti prea „curios“... 

Stancu ov ascultă cu atenţie. Se pare că femeia știa 
mai multe decît vroia să se creada. 

Calm, de parcă nici nu l-ar fi interesat amenin- 
tarea care plana asupra lui, remarcă : 

— Dar sint îndrăzneţi prietenii tăi. 

— Nu-i vorba aici de prietenii mei, ci de nişte 
oameni extrem de periculoși, pe care ar fi bine să-i 
iei în serios. 

— Şi de ce vor să mă lichideze ? 

— Spunea signor Vitalis că e vorba de o afacere 
mare pe care s-ar putea să le-o strici. 

— Cine-i Vitalis ? 

— Omul de legătură al boss-ului în străinătate. 

— Şi boss-ul vrea să mă lichideze ? Apropo, care 
boss ? 

— Nu face pe naivul. Bossul e... Ei bine, vor să 
acţioneze. Încă în noaptea asta ! 

— Se pare că tipul se teme de mine! 

Se lăsă o tăcere grea. Cu toată izolarea, tumultul 
capitalei bavareze se auzea pînă şi în această ca- 
meră de hotel. Era ora cînd bulevardele principale 
vibrau încă, incendiate de reclamele luminoase şi 
multicolore. 

Stancu vorbi primul : 

— Foarte interesant ce-mi povestești, Nori. Şi care 
e rolul tău în această istorie ? Să mă duci la abator ? 

— Nu vei merge, zise ea calm. Îţi pot garanta... 
dacă ești ascultător. Dar asigurarea nu acoperă decit 
preţul cumpărării. Nu și pe cel al vînzării. Vezi de- 
osebirea ? 

— Nu sînt sigur că te înţeleg prea bine, iubito, 
deși mă străduiesc. 

— Străduieşte-te. La noi se spune că „mai mult 
valorează un cîine viu decit un leu mort“! 

— Mulţumesc pentru compliment. Și ce trebuie 
să fac ? 

— N-ai ghicit ? E totuși foarte simplu. Să dispari. 

— Dar dece? 

— Ţi-am mai spus. Eşti un pericol permanent 
pentru „ei“ sau, mai bine zis, pentru operaţiunea pe 
care o pregătesc... 

— „ceea ce e o explicație excelentă, plauzibilă 
ori foarte rea. Această explicaţie acoperă totul şi nu 
spune nimic. 

— Şi ce-ai vrea să ştii ? În ce constă operaţiunea, 
cînd se desfășoară, cine ia parte, unde are loc etc. ? 

— N-ar îi rău deloc dacă mi-ai spune toate aces- 
tea. 

— Eşti curios ca un copoi, amice! Se pare că 
mi-am pierdut timpul de pomană cu tine. Mă rog, 
dacă preferi așa... 

— O clipă, te rog, mai zise el. Spune-mi, Nori, ai 
venit la mine în cameră din proprie iniţiativă sau ai 
fost trimisă cu un anumit scop ? 

— Am încercat să îmbin utilul cu plăcutul. Ți-am 
propus un tîrg. Nici măcar gangsterii nu ucid fără 
rost ! 

— Da, dar de ce ai venit la mine, să zicem, în 
postura aceea ? 

Nori rîse batjocoritor. 

— Nu ştii că tinerele fete au o slăbiciune pentru 
bărbaţii mai în virstă, duri, cu ochi gri și cu privire 
rece ? Faţa unui bărbat nu are o frumuseţe reală 
decit dacă-i marcată de experiență. 

— Şi ai venit aici ca să-mi povesteşti toate astea ? 

— De ce nu? Deși mai aveam ceva să-ți spun. 
În definitiv, sînt majoră, celibatară, vaccinată şi fără 
obligaţii. 

— Nici chiar morale ? 

— Să lăsăm vorbele mari, nu se prinde.. 


= Uiţi că aș fi putut să cer ajutor. 

— Acum în nici un caz. Comisarul nu-i de găsit 
la ora asta. 

— Văd că eşti foarte bine informată. 

— Nu ai exclusivitate în acest domeniu. Ei. te-ai 
hotărît ? Poate pînă îmi fac toaleta și mă îmbrac ai 
să te gindești mai bine. Trebuie să recunoști că ţi se 
acordă v şansă. 

Nori intră apoi în baie, cu aerul că ea şi-a făcut 
datoria, iar Stancu se aşeză mai comod într-un fo- 
toliu. Îşi turnă încă un pahar de whisky și îşi aprinse 
o ţigară. Cind ea se întoarse în cameră, îmbrăcată şi 
fardată, îl găsi în aceeași poziţie. 

— Ei? 

— Mi-e foame, zise el. Aş vrea să comand ceva, 
oricit de frugal. Bătrîna mea mamă zice că nu tre- 
buie să mori cu burta goală. E foarte rău pentru să- 
nătate... 

Ridică receptorul şi ceru restaurantul hotelului. 
Aşteptară în tăcere, ea privindu-l intens, cu ochii 
măriţi de satisfacţie pe care nu o putea disimula. 

— N-aș putea spune că nu ești curajos. Dar gre- 
şeşti dacă-ţi închipui că asta te-ar putea salva. 

— Nu-mi închipui nimic. Atunci cînd mi-e foame 
nu mai pot judeca bine. Asta-i tot. 

Se auzi o bătaie scurtă în ușă şi, cînd deschise, în 
cameră îşi făcu intrarea un individ înalt. cu o faţă 
ascuţită, cu o pălărie de fetru adinc trasă pe ochi. 
Ținea într-o mînă o tavă cu sandvişuri, iar în cea- 
laltă un pistol „Smith and Wesson“. Puse tava pe 
măsuţă și se așeză pe un fotoliu, cu pistolul aţintit 
asupra maiorului. 

— Cine eşti dumeata ? îl întrebă acesta mirat. 

Individul îşi aprinse o ţigară. apoi îşi întinse pi- 
cioarele pe măsuţă, fără să lase pistolul din mînă. 

După ce trase citeva fumuri, răspunse cu o voce tă- 
răgănată : 

— Unii îmi spun „Unrat“, „Murdărie“, dar nu sint 
absolut sigur că e foarte corect. Mai ales că n-am 
nici o legătură cu celebrul profesor din „Îngerul al- 
bastru“, Pentru prieteni sint Hansi, e destul de sim- 
plu, nu ? Așa că, dacă vrei, poţi să-mi spui şi aşa. 
Mai ales dacă vei avea nevoie de mine întreabă de 
Hansi Unrat. Mă ştiu toţi, fiindcă lucrez curat şi sint 
invizibil. Nu las urme, nu fac zgomot, nu dau inter- 
viuri. Firmă garantată ! 

— De ce te-aş căuta ? 

— E un îel de a vorbi. Mai ales că, în primul rînd, 
nu sînt sigur că ai mai putea s-o faci de acum încolo 
şi apoi, trecînd peste acest amănunt, voi avea un alt 
contract, pe care mă tentează să-l onorez. Fiindcă, 
nu știu dacă ţi-am spus, eu mă achit totdeauna de 
sarcinile pe care mi le asum. Chestie de meserie, ce 
dracu ! 

—- Şi în prezent ce obligaţii ai ? 

— Să isprâvesc ceea ce nu a reușit să facă neis- 
prăvita asta. 

— Cit iei pentru o asemenea afacere? 

— Destul. Acum aş vrea să ştiu ce i-ai ciripit ma- 
donei... 

— Dacă ţi-aş oferi dublu decit iei pentru treaba 
asta murdară, ca să mă laşi în pace citeva zile? 

— 'Ți-aş răspunde nu, fiindcă ar trebui s-o răcesc 
pe madonă, ceea ce nu prea îmi e la îndemină, şi 
s-ar putea ca asociaţia orbilor să mă ciînte pe toate 
meleagurile. Aşa că vezi, amice, n-ai nici o şansă. 
Sînt vremuri grele, iar eu sint un profesionist, nu 
pot să risc ! 

Nori sări ca arsă. 

— Pe mine să nu mă amesteci în „contractele“ 
tale murdare ! Nu vreau să ştiu de ele și nici de 
tine. Nu te-am chemat eu aici, aşa că fă bine... 

— Gura, parașuto, că altfel ţi-o închid pentru tot- 
deauna, fir-ai să fii a... 

Lovitura porni ca un fulger, fără ca maiorul s-o 
fi putut împiedica. Nori aruncă în capul individului 
o scrumieră masivă și acesta se prăbuși înainte, scă- 
pînd pistolul din mînă. Stancu îl luă și îl introduse 
în buzunar. Apoi se aplecă asupra lui „Unrat“, care 
zăcea nemișcat, palid, iar din timpla dreaptă i se 
prelingea pe podea un firicel de singe. Era doar 
groggy. Femeia stătea în picioare, rezemată de un 
fotoliu, cu ochii măriţi de spaimă și cu buzele tre- 
murînde. 

'— L-am... l-am ucis ? bilbiîi ea cu o voce răguşită 
de enervare. 

— Nu chiar de tot, zise calm Stancu. Adu-mi un 
prosop ud din baie și sticla de colonie, apoi dispari. 
Ai vreo rudă în altă parte ? 

— Am o soră măritată la Köln, dar nu aş vrea să-i 
creez neplăceri. Aş putea... se opri o clipă gîfiind... 
aş putea să plec la Atena, unde am o prietenă foarte 
bună care m-ar putea adăposti pentru un timp. 

— Ai pașaport ? Bani ? 

— Paşaport am, dacă aş putea trece pe la bancă, 
dacă aș avea timp, cred că... 

— Pleacă imediat, de rest am eu grijă. 

Nori se îmbrăcă repede, se îndreptă spre ușă, dar 
se opri o clipă şi zise : 

— Adio... şi-ţi mulțumesc, dacă... 

— N-ai plecat încă ? 

Se auzi ușa care se trînti cu zgomot, apoi paşii ei 
grăbiţi pe culoar. Stancu începu să-l frece la timple 
cu prosopul pe bărbatul încă în stare de leșin. După 
un timp, acesta deschise ochii, rotindu-și privirea în 
jur, încă nedumerit de ceea ce s-a întimplat cu el. 

— Ei, Herr Unrat, cum te simţi ? îl întrebă maiorul 
cu o voce albă. 

— Cred că... ceva mai bine. Cu ce am fost lovit ? 

— Cu o scrumieră. Oricum, ai capul destul de tare, 
fiindcă a rezistat bine, dar putea să se întimple mai 
rău... 

— Era să mă şteargă din evidențe, mormăi el, scu- 
lindu-se. Dar unde-i, n-o văd ? 

— Nu era să te aştepte, ce părere ai ? Are nervii 
mai slabi, o femeie. Nu trebuia s-o provoci. 

— Dacă pun mina pe ea o jupoi de vie sau îi dau 
foc. Se căută prin haină, apoi se uită cu atenţie pe 
jos. 

Stancu scoase pistolul din buzunar şi i-l întinse. 

— Asta cauţi ? 

Individul îl luă fără nici o vorbă. 

— O.K. Ai ciștigat prima manşă. Dar să ştii că 
eu nu sînt sentimental, aşa că, în primul rind, să nu 
te aştepţi la recunoștință. În locul tău aş fi folosit 
şansa ce mi s-a oferit şi... 

— Ştiu. Numai că, așa cum îţi place să spui, în 
primul rînd nu sîntem din acelaşi aluat şi în al doilea 
rind voiam să-i transmit ceva prin tine „Chiorului“. 
Spune-i că e cazul să mă lase în pace, că de nu se 
potoleşte mă va obliga să-i aduc nişte „martori“ su- 
părători care l-au văzut cînd a ieşit dintr-un motel 
de lingă Hamburg, după ce în camera în care a lo- 
cuit sub numele de „Hitsch“ a rămas cadavrul unei 
prostituate pe care o chema Ingrid. De altfel, în acest 

sens am lăsat o scrisoare în păstrarea unui amic care 
o va preda poliţiei o dată cu dispariţia mea. 

Individul îl privi lung și, fără a mai adăuga ceva, 
ieși. 

Stancu își aprinse o nouă ţigară. Făcu o mică so- 
coteală : „După ce «Chiorul» va afla ce i-am trans- 
mis, ori va încerca o lovitură în forţă, ori mă va 
lăsa în pace. Este însă de presupus că nu voi scăpa 
așa de uşor. Poate va încerca o nouă manevră, even- 
tual chiar să stea de vorbă cu mine în particular ? 
Poate. În orice caz, va trebui să mă folosesc din plin 
de toate informaţiile pe care le deţin sau lc-aș putea 
obţine asupra acestor gangsteri şi să blufez... dacă 
va ține. Pe această linie, de mare ajutor mi-ar putea 
fi Claudia. Aproape că uitasem de ea. Fiind aproape 
ora 23,00, poate nu ar strica să fac o vizită la barul 
«Arizona», s-ar putea s-o găsesc acolo“. 

Cu aceste gînduri, se îmbrăcă în grabă şi ieşi. Ma- 
șina lui era parcată în spatele hotelului, într-o curte 
interioară. Nu o prea folosise de cînd i-a fost dată 
pentru deservirea sa, și asta nu întîmplător. Acum 
însă avea nevoie de ea. Cînd dădu colţul şi se angajă 
pe Ambergasse, aruncă, așa ca din întîmplare, o 
privire în oglinda retrovizoare. La mică distanţă îl 
urma un „Subaru 1800“ pe care avea impresia că 
îl mai văzuse undeva. Se angajă în depășirea unui 
„Ford Cortina“, trecu rapid de un „Opel“ şi coti 
brusc pe Schilerstrasse, unde reduse viteza. O pri- 
vire în oglindă îl lămuri. Deci era urmărit. Fără în- 
doială, putea să scape de ei, dar oare nu era mai bine 
să afle cine sînt ? Dar cum ? Apăsă pe acceleraţie și 
maşina luă brusc viteză. Traversară în felul acesta, 
una după alta, centrul oraşului. Trecură de baru) 
„Arizona“, apoi făcu la dreapta într-o stradă mai 

dosnică şi opri într-o  fundătură, Maşina cealaltă 
"bură ca fulgerul pe lingă cl şi dispăru în direcţia 
Humboldstrasse. Stancu coborî din maşină şi se în- 
dvreptă spre bar. Brusc, în fața lui se aprinseră fa- 
vurile puternice ale unei maşini. Într-o fracțiune de 
secundă, maiorul înţelese greşeala făcută. El își con- 
centrase toată atenţia asupra unei mașini care ser- 
vea drept momeală, ceea ce le-a permis adevăraţi- 
lor agresori să-l păcălească în toată liniștea, surprin- 
sindu-l nepregătit și obligîindu-l să oprească. Orbit 
u Iracţiune de secundă de farurile mașinii, aşteptă 

citeva clipe, vigilent însă, încercînd să-i judece pe 
cei doi indivizi care, cu mîinile adînc înfipte în bu- 
zunare, se apropiau de el. Începu să se retragă spre 
conul de umbră de lîngă un felinar, ceea ce se părea 
că le convine agresorilor lui, fiindcă, de astă dată, 
înaintau încet, căutînd să-l prindă la mijloc. Fiecare 
dintre ei avea acum în mînă cite un cuțit cu lamă 
extensibilă. 

„Prin urmare vor să lucreze fără zgomot“, gîndi 
Stancu. Îi aşteptă privindu-i drept în ochi, pentru 
a surprinde acel fulger premergător declanşării ac- 
țiunii. Dar acesta întîrzia. Probabil ştiindu-l com- 
plet lipsit de apărare, se jucau, prelungind cît mai 
mult situaţia limită. Cînd ajunseră sub lumina feli- 
narului, maiorul declanşă dispozitivul stiloului. În- 
tr-o ?racțiune de secundă se opriră amindoi ca para- 
lizaţi, scăpînd cuţitele din mîini. Stancu, grijuliu. 
le culese de pe jos. Şi, pentru mai multă siguranţă, 
fiindcă nu cunoştea durata efectului acestui gaz, le 
aplică fiecăruia cîte un „sutemi“ în regiunea gitului. 
apoi îi așeză liniştit pe trotuar, perfect aliniaţi. Se 
îndreptă spre mașina lui şi demară, nu înainte de a 
privi plăcuţa de înmatriculare a automobilului ce 
staţiona cu farurile aprinse. 

Ajuns în faţa barului, opri şi parcă mașina pe tro- 
tuarul din faţă, la vedere. 

În semiobscuritatea sălii barului, reflectoarele mă- 
turau ringul de dans pe care, în sunetul unei muzici 
infernale, zeci de perechi se contorsionau în diverse 
ritmuri, închipuind un dans care exista doar în ima- 
ginaţia lor febrilă. Evident, toate mesele erau ocu- 
pate, cum, de regulă, se întîmpla după miezul nopții. 
O căută din ochi pe Claudia, dar nu o zări nicăieri. 

Se aşeză pe un taburet şi îi ceru barmanului un 
scotch. Înţinzindu-i paharul, acesta îi şopti : 

— O căutaţi cumva pe Claudia ? A fost aici, dar 
a plecat cu circa o oră mai înainte. 

— Singură ? 

Barmanul zîmbi insinuant : 

— Arareori pleacă însoţită de cineva. E o solitară, 
o persoană foarte ciudată. În ultimul timp, doar dum- 
neavoastră aţi mai însoţit-o. 

— Mi-a lăsat vreo vorbă ? 

— Nu, nimic, dar... 

— Ei, ce este, ţi-ai amintit ceva ? 

— Poate că mi s-a părut mie, dar după ce a ple- 
cat a urmat-o un tip care avea o mutră, cum să zic, 
puţin oacheșă. Poate că a fost o întîmplare... 

— Îl cunoşti pe individ ? 

— L-am mai văzut de cîteva ori pe aici, nu-i un 
obișnuit al localului, dar venea însoţit de o blondă 
înaltă şi platinată și de Kurt Lange, zis „Peitsche“, 
„Biciul“. 

— Cine mai e şi ăsta ? 

a îl privi ciudat. După o scurtă tăcere, 
reluă : 

— Cred că glumiţi. Nu se poate să nu fi auzit de 
el. Este mîna dreaptă a lui „Der Blinder“. Omul care 
execută... privi speriat în jurul lui, apoi continuă 
cu o voce șoptită... dispoziţiile pe care i le dă boss-ul. 
„Der Blinder“ e un tip foarte periculos şi umblă tot- 
deauna însoţit de două gorile, dintre care una se pare 
că-i tipul oacheș. Ah, era să uit, a zis patronul că 
dacă vă văd să vă spun că vă așteaptă. 

— Care dintre ei ? 

Barmanul se asigură din nou că nu-l poate auzi 
nimeni, apoi zise : 

9 — Caruselul urmeler 


— Herr Wild. Zicea că, dacă veniţi în local, să 
treceţi să-l vedeţi, are o surpriză pentru dumnea- 
voastră. 

— Da ? Perfect. Spune-mi. Sigi, din surpriza asta 
se mai scapă ? 

— Unii da, alții nu! 

— Interesant, dar acum n-am timp. Trebuie să 
plec urgent, dar am să revin curînd, fiindcă am şi eu 
o surpriză pentru el şi a mea e chiar veritabilă. Aşa 
să-i spui. Auf Wiedersehen ! 


Cînd ajunse la apartamentul Claudiei, o lumină 
albă se filtra pe sub ușă. Ascultă cu atenţie, dar nu 
se auzea nimic. Împinse puternic uşa cu piciorul, se 
aruncă înainte şi... se trezi în faţa unui pistol aţin- 
tit asupra pieptului său, în timp ce „oacheșul“ zimbi 
cu toată gura, dezvelind o dantură neagră, plină de 
carii. 

— Te aşteptam, Herr Stancu... nu, parcă așa te 
cheamă ? Vrei să te aşezi în acest fotoliu ? îi arătă 
el cu mîna diregţia. Ai să-i ţii de urît un timp Clau- 
diei, mai făcu el un gest. Stancu se întoarse şi o văzu 
pe Claudia întinsă pe canapea, cu mîinile şi picioa- 
rele legate, aproape despuiată și cu o echimoză des- 
tul de urîtă la timpla dreaptă. Urmărindu-i privirea, 
individul zise : 

— Nu am avut încotro, afurisita s-a zbătut ca o 
tigroaică şi era cît p-aci să-mi scape. Am fost nevoit 
s-o dobor și s-o leg. I-am pus şi un căluș în gură, 
ca să nu ţipe, altfel te-ar fi avertizat... 

— Şi ce dorești de la mine, Herr... 

— Fernandez, Juan Fernandez, amigo. Să continui 
ceea ce au început cei doi amici ai mei pe care i-ai 

lăsat întinşi pe trotuar acum vreo două ore. Sesi- 
zezi ? 

— Nu prea, fiindcă nu ştiam nici ei ce vroiau. 

Își aprinse o ţigară şi reluă : 

Sint sigur însă că o să-mi spui dumneata. Dar 
dacă vrei să purtăm un dialog amical, înainte de 
toate dezleag-o pe această doamnă, ca să ne facă o 
cafea şi să ne ofere ceva de băut, ca o gazdă bună 
ce se află, 

Oacheşul începu să rîdă ca un nebun. După un 
timp se potoli şi arătă cu pistolul spre Claudia. 

— S-o dezleg pe tigroaica asta ? Trebuie mai înţii 
să mă droghez. Poate doar aşa. Altfel, nici nu mă 
gîndesc. Asta-i bună, mai zise el şi izbucni într-un 
alt hohot de ris. 

— Regret, Fernandez, dar în acest caz nu avem 
ce discuta. 

— E ultimul dumitale cuvint ? Aş vrea să te fac 
să înţelegi în ce situaţie te găseşti, amigo. Dacă nu 
cădem la înţelegere nu mai ieşi viu din camera asta. 
Și nici prietena dumitale. Apropo, ce le-ai făcut celor 
doi ageamii de s-au întins aşa de frumos pe trotuar ? 

— Nimic special. Nu ştiau să ţină „armele“ în 
mînă, nu eram sigur de asta și am vrut să mă con- 
ving. Simplu, nu ? 

— Prea simplu... numai că eu ştiu să-l țin bine 
în mînă şi mă servesc extraordinar de el. 

— Bun, să nu pierdem timpul, mai am treabă în 
noaptea asta, fiindcă i-am promis lui Wild să trec 
pe la el. 

— Pe la Wild ? Dar ce relaţii poţi să ai dumneata 
cu Wild ? Doar dacă nu... dar asta nu se poate... e 
imposibil ! 

— Ce anume, amigo ? 

— Nu cumva vrei să spui că banda lui Wild s-a 
apucat din nou de trafic... 

— Nu ştiu ce crezi, Fernandez, dar nu-mi amin- 
tesc să-ţi fi spus așa ceva. 

— Dar laşi să se înţeleagă... eşti viclean. 

— Eu ? Aş fi jurat că e tocmai invers și chiar vo- 
iam să-ţi spun că viclenia și prostia fac adeseori o 
pereche bună ! Să ştii, Fernandez, că am vorbit foarte 
serios cînd ţi-am cerut s-o eliberezi pe doamna Clau- 
dia. Giîndeşte-te bine, eu nu sînt omul care să se 
teamă de amenințări. Dar, dacă „Der Blinder“ ori 
„Peitsche“ vor afla de eşecul tău nu mai dau două 
parale pe pielea asta oacheșă. Iar de acum să ştii că 
nu mai scot nici un cuvînt pînă nu o dezlegi pe Clau- 
dia, care nu are nici un amestec în toată treaba asta 
murdară. E clar ? 

Individul îl măsură lung, apoi se sculă și, apropiin- 
du-se de canapea, începu să-i desfacă legăturile fe- 
meii. După ce îi scoase şi călușul, aceasta îl scuipă 
în faţă, zicîndu-i : 

— Şacal împuţit, o să ne mai întîlnim noi și atunci 
nu o să-ţi fie prea moale! 

— Ajunge, Claudia ! Fernandez e musafirul tău, 
iar tu ești o doamnă. În loc să vorbeşti, hm, așa de 
colorat, mai bine oferă-ne ceva de băut. 

— Mai curînd i-aş da vitriol măgarului decît 
whisky | 

— Haide, haide, te rog, ajunge. 

Femeia se duse la bar şi scoase o sticlă şi două 
pahare pe care le puse pe masă. După care se așeză 
pE canapea și începu să-și maseze încheieturile mîi- 
nilor, 

— Claudia, mein Schatz, nu vrei tu să vezi în baie 
cum ţi-ai putea îngriji vinătaia de la timplă ? zise 
Stancu. Oricum, nu-ţi vine bine deloc. Poate dacă 
ţi-ai pune acolo un biftec crud ? Nu se poate să n-ai 
așa ceva în frigider. Şi apoi, dacă nu te deranjăm 
prea mult, poate ne faci și o cafea. Ce zici ? 

Claudia intră în bucătărie. Stancu turnă de băut 
în cele două pahare şi preluă iniţiativa. 

-- Te ascult, Fernandez. Ce dorești ? 

— Cu cîtva timp în urmă ţi s-a făcut o propunere, 
o mai ţii minte ? 

— Nu ştiu la ce te referi, poate la nefericita în- 
tîmplare cu cei doi indivizi care au vizitat-o pe Clau- 
dia ? 

— Este cit se poate de exact. Boss-ul vrea să ştie 
ce ai hotărît. 

— Nu știu ce să cred. Eu nu concurez pe nimeni, 
iar afacerile mele nu au nici o legătură cu cele ale 
boss-ului tău. 

— Este părerea ta. 

— Evident, e convingerea mea. Nu mai lucrez în 
materie de „stup“ de mai bine de zece ani. Kuala 
Lumpur, Hong Kong, Singapore, ca să înșir numai 
citeva localităţi „fierbinţi“, ca și filiera franceză, au 
rămas doar amintiri, dacă vrei duioase, totuși amin- 
tiri. 

— Cum poți să-ți dovedeşti afirmațiile ? 

— Eu aş putea să-ți indic cîteva nume, dar îți 
dai seama că nu am dreptul să descopăr oamenii cu 
care am lucrat, unii dintre ei mai sînt în branșă. 
Dacă „Chiorul“ nu vrea să mă acrediteze poate lua 
contact cu Wild, care o să-i spună cu ce mă ocup, 
ori să vorbească direct cu mine. De altfel, am mai 
spus-o și îmi pare rău că trebuie s-o repet. 

— Ai fost văzut de cîteva ori împreună cu un 
comisar de poliţie. Ce relaţii ai cu el ? 

Stancu începu să rîdă amuzat. 

— Te referi la Wachter ? Ne cunoaştem de mai 
mulți ani, mi-a fost coleg de facultate la Heidelberg, 
unde am studiat dvi ani, apoi ne-am reîntilnit la 
Charlottenburg. Pe atunci nu era poliţist. Deci e o 
pură întîmplare. Nu am cum să-l ocolesc și... nici 
nu cred că e bine. Altceva ? 

— Văd că ai răspunsuri fabricate pentru toate 
întrebările. Dar ce e adevărat în răspunsurile dumi- 
tale ? 

— Afirmațiile mele sînt  controlabile. Nu aveţi 
decit să vă interesaţi. 

— Unii afirmă contrariul. 

— De pildă! 

— Că ai avea o filieră proprie și că ești ameste- 
cat pînă în git în cea columbiană... 

— Se zice, el zice, ea zice... Ce semnificaţii au 
toate acestea ? Nimic. Nici una. Oare voi nu vă ba- 
zați pe fapte ? Nu mă mai interesează „zăpada“, e 
clar ? 

— Şi cu ce te ocupi acum ? 

Se lăsă o tăcere stînjenitoare, timp în care cei doi 
bărbaţi se măsurară din ochi. Claudia sosi cu o cafe- 
tieră din care ieșeau aburi ce aromau toată camera. 
Stancu încercă o glumă. 

— Lucrezi la fise ? 

Celălalt se juca cu arma, învirtind-a după deget, 
ca un adevărat killer din Far-West. 

— Vezi să nu greșești, îi zise maiorul, asta se des- 
carcă rapid. 

— Ți-e frică de moarte ? 

— Nu am ţinut niciodată prea mult la viaţă, intri 

în ea fără s-o ceri, ieși din ea fără să vrei și, între 
timp, nu faci niciodată ce ai avea poftă să faci! 

— Dar dacă ţi-aş scurta-o, așa, ca din întîmplare, 
ce-ai zice ? 

— Crezi că aş mai avea ce zice ? 

Individul rîse zgomotos, amenințindu-i pe amîn- 
doi cu pistolul. 

— Deocamdată sînteţi amîndoi la cheremul meu 
şi cu hotărăsc ce am de făcut cu voi, iar ceca ce mi-ai 
înşirat aici sînt baliverne, așa să ştii. Ai crezut că 
mă poţi duce, nu ? 

Stancu duse la gură ceașca de cafea, bău o în- 
ghiţitură, apoi zise : 

— Ascultă, amigo, am să-ţi povestesc o fabulă, 
poate că te interesează. 

— Bine, dă-i drumul, dar mai repede, că nu mai 
am mult timp de pierdut cu voi. 

Maiorul începu : 

— Un leu întilneşte în junglă un tigru şi-l fn- 
treabă : „Cine este regele junglei ?“ „Tu, bineînţe= 
les“, răspunse tigrul. Ceva mai departe, leul întîl- 
nește o panteră, căreia îi repetă întrebarea. „Tu, evi- 
dent“, răspunde pantera. Fudul nevoie mare, leul în- 
tilneşte un elefant, căruia îi pune aceeaşi întrebare. 
De astă dată, elefantul îl înhaţă cu trompa, îl învir- 
teşte de citeva ori în aer şi-l aruncă departe, lovin- 
du-l zdravăn de un copac. Ridicindu-se furios, leul 
rage : „Dacă nu știi să răspunzi, ăsta nu-i un motiv 
să fii brutal !“. 

Fernandez aţinti pistolul asupra maiorului. 

— Eşti tare în vorbe, trebuie să recunosc. Şi meş- 
ter, dar cu gloantele nu se poate purta o discuţie... 

De citva timp, Stancu îi pindea toate mișcările. Își 
dădea perfect seama că trebuie să acționeze rapid, 

surprinzindu-şi adversarul, întrucît, vorbindu-i în 
acest mod, nu va ajunge la scopul dorit atita timp 
cît nivelul acestuia de înţelegere era atît de scăzut, 
încît, acolo, în tărtăcuţa lui, nu puteau pătrunde 
decît idei din cele mai mărunte. Dar a acţiona la 
întîmplare putea fi foarte riscant, doar avea de-a 
face cu un profesionist. Zise : 

— Nu crezi că ar trebui mai întîi să-i aduci la 
cunoștință „Chiorului“ tot ce ţi-am spus aici și să 
aștepți decizia sa ? Eventual poţi să-i dai și un tele- 
fon de aici... 

Atunci surveni ceva neprevăzut. Stancu ar fi vrut 
să strige, ca s-o prevină să nu lovească prea tare, 
dar era prea tirziu. Cu reflexul unui șarpe cobra, 
Claudia îl lovi în moalele capului cu un spărgător de 
nuci pe care-l adusese din bucătărie, ascuns sub mi- 
neca rochiei de casă. Fernandez duse involuntar mîna 
la cap şi atunci Stancu îi smulse pistolul, izbindu-l 
totodată cu genunchiul în bărbie. Acesta alunecă de 
pe fotoliu și se întinse pe jos cît era de lung. 

În clipa următoare, epuizată și izbucnind în ho- 
hote de plins, Claudia i se aruncă în braţe. Tandru, 
maiorul o conduse pînă la canapea, o culcă, apoi îi 
pregăti un pahar cu o porţie dublă de whisky şi i-l 
turnă pe gît. Ea se scutură de parcă ar fi cuprins-o 
un frison şi apoi își reveni. O lăsă să se odihnească 
puţin, iar el începu să se ocupe de Fernandez. Acesta 
zăcea încă pe jos, fără cunoștință. Se aplecă asupra 
lui şi îi ascultă inima. Bătea încet şi rar, însă bătea. 
Îi examină rana de la cap, care nu era deloc frumoasă. 
Se duse în baie și luă dintr-un dulăpior o sticlă cu 
apă oxigenată, sulfamidă și tifon, apoi îi făcu lui 
Fernandez un bandaj pe care l-ar fi invidiat orice 
soră de spital. Aşteptă liniștit pînă acesta se trezi, 

după care îl ridică cu băgare de seamă și-l așeză pe 
același fotoliu pe care stătuse cînd a avut loc ata- 
cul. Îi întinse un pahar de whisky zicîndu-i: 

— Amigo, ai scăpat ieftin, putea să fie mai rău, 
mult mai rău. Eram în legitimă apărare, trebuie să 
recunoști, nu ? Aveam altă alternativă ? Sub ame- 
ninţarea pistolului dumitale și așa cum erai de ho- 
tărit, ce puteam face ?... „A la guerre comme à la 
guerre !“. 

Claudia vru să intervină, dar Stancu o opri cu un 
gest hotărît, apoi reluă : 

— Aș dori să fii convins de bunele mele intenţii 
față de dumneata şi față de „Chiorul“. Rămiîn la 
părerea pe care mi-am exprimat-o cînd... cînd erai, 
cum s-ar zice, călare pe situație. Nu am ce împărţi 
cu voi, nu vă fac concurenţă, iar afacerile mele nu 
vă privesc. Sînt un om pașnic, dacă... sînt lăsat în 
pace. Aţi încercat în cîteva rînduri să-mi faceţi de 
petrecanie, fără nici un rezultat. Puteam ca, apă- 
rindu-mă, să suprim o jumătate de duzină din oa- 
menii voştri. N-am făcut-o. Ce vreţi mai mult? 
Ți-am spus că nu mă mai ocup de droguri şi ăsta-i 
adevărul. În rest... am şi eu un business și cer să fiu 
lăsat în pace să mi-l fac. Altfel, s-ar putea să curgă 
mult sînge pe străzile orașului și nu cred că marii 
granguri din mediu sînt de acord cu aceste reglări 
de conturi. Einverstanden ? Așa să-i comunici ,,Chio- 
rului“ şi să-i mai spui să revină la sentimente mai 
bune, fiindcă eu sînt o nucă prea tare pentru el și, 
dacă trebuie, o să pun în mișcare „Familia“, ca să-l 
astîmpăr. Comprendido ? 

Fernandez făcu un gest de încuviinţare mai mult 
cu ochii decit cu capul. 

— O.K., văd că ai priceput. Îi intinse pistolul. 


137 


— Ia-l inapoi. Pe mine nu mă interesează şi s-ar 
putea ca a'murierul vostru să te încarce cu el, ceea 
ce nu-i bine. Cind te simţi în stare poţi s-o întinzi, 
eu mai am treabă în noaptea asta, aşa cum ţi-am 
spus. Dar fi atent. E ultimul avertisment pe care 
vi-l dau. De acum încolo, dacă voi mai fi ținta unor 
atacuri, ori o veţi molesta pe Claudia, va trebui 
să-mi pun în valoare talentele şi poate că atunci se 
va destrăma ceva şi din banda voastră. O voi demola, 
m-ai înţeles ? O voi demola în așa fel, încît nu va 
rămîne din ea decit un simplu dosar în arhivele po- 
liţiei ! 

Fernandez pipăi bandajul și făcu o grimasă de du- 
rere. 

— M-ai lovit al dracului de tare ! Încă puţin şi 
o mierleam... 

— Probabil, deși, dacă vroiam, loveam ceva mai 
puternic, Nu-ţi fie teamă, ai capul tare, m-am con- 
vins şi în timpul discuţiei noastre. În citeva zile iţi 
trece. 

Susținindu-l, îl conduse pînă la uşă. 

— Vrei să te conduc pină la sediu ? 

— Mulţumesc, făcu acesta cu un glas răguşit, nu-i 
nevoie. S-ar putea însă să ne mai intilnim... neofi- 
cial şi atunci poate că n-ai să fii dumneata ciştigă- 
torul. 

— Se poate, dur pînă atunci  fereşte-te să mai 
apari în calea mea. S-ar putea să nu-mi pot stăpini 
nervii ! Nu crezi că sint prea mulţi de poate ? ! Gin- 
deşte-te ! 

Închise uşa după el. apoi se duse la masă și luă o 
ţigară din pachet. I-o aprinse Claudia. 

— De ce i-ai spus că tu l-ai lovit? întrebă ea 
curioasă, 

— E mai bine aşa. Eu oricum sînt în colimatorul 
lor. De ce să se răzbune pe tine? În orice caz, îţi 
mulţumesc că mi-ai salvat viaţa. 

— Să nu exagerăm. Am făcut ce mi-a trecut prin 
cap. 

— Dar ai făcut bine. Acum, mein Schatz. îimbra- 
că-te să mergem în oraş. Am o treabă de rezolvat 
la „Arizona“. 

— Bine, dar ştii cît e ceasul ? E trei... 

— Aşa e, um uitat. Am să plec singur, tu culcă-te, 
ai nevoie de odihnă, a fost o seară destul de grea 
pentru tine. 

— Nu te las singur. Merg cu tine dacă trebuie. În 
definitiv, barul e deschis pînă la şase, nu ? Aşteap- 
tă-mă, în zece minute sînt gata. O.K. ? 

Era ora 3,30 cind mașina lui Stancu opri în faţa 
barului. O lăsă pe Claudia la o masă și se îndreptă 
cu paşi hotăriîţi spre uşa cu draperie, nu înainte de 
a-i face un semn discret barmanului. 

Wild îi ieși în întîmpinare cu o faţă numai zîmbet. 

— Încintat să vă revăd, Herr Stancu. Ce mai 
faceţi ? 

— Și eu mă bucur că vă revăd, deși, sincer vor- 
bind, nu mai speram. 

Faţa lui Wild se întunecă o clipă. 

— Ce vreţi să spuneți ? 

— Vreau să spun că există nişte forţe oculte care 
fac tot posibilul ca să dispar... 

li povesti ultimele sale aventuri fără să ascundă 
nimic și încheie : 5 

— Din cele discutate cu Fernandez rezultă clar 
că „Der Blinder“ ţinteşte departe. Sub pretextul unei 
așa-zise concurențe în traficul de droguri, de care 


nici el nu-i convins, are în vedere cu totul alte obiec- 
tive... 

— Ce vreți să insinuați ? 

— Nimic în mod special. E o intuiție, dacă vreți, 
numai că pe mine intuiţia nu m-a înșelat niciodată. 

Wild se așeză pe un fotoliu în fața lui şi îi întinse 
un pahar cu coniac. 

— Poftiți, cu încredere. Aşa ceva nu se mai gă- 
sește decit la contrabandişti şi la mine. Sorbi cu o 
vădită plăcere, apoi puse paharul jos şi își aprinse 
o havană. Fumă în tăcere, privindu-și interlocuto- 
rul. Apoi zise : s-a referit la ceva concret Fernandez ? 

— l-am spus că ar putea să ceară referinţe des- 
pre mine cu privire la faptul că nu mă ocup de dro- 
guri şi v-am indicat şi pe dumneavoastră. 

— Corect. Și ? 

— A riîs și mi-a spus că „Der Blinder“, dacă vrea, 
ia referințe de la firme mai serioase ! 

Ochii lui Wild se întunecară pentru o clipă, de 
parcă asupra lor se așternuse un văl negru. 

Stancu încerca să realizeze ce se petrece în min- 
tea lui Wild, care părea a nu fi în apele sale. Acuza 
în mod vădit jignirea suferită, lovit în orgoliul său 
de caid în lumea interlopă. Era ca o operaţie fără 
narcoză, o incizie dureroasă și sigură. Făcea eforturi 
vizibile pentru a nu-și trăda sentimentele, dar ma- 
iorul citea pe faţa lui ca într-o carte deschisă. Ţin- 
tise bine. Indivizi asemenea lui, a căror avere era 
enormă, depășind chiar propriile lor aşteptări, nu 
urmăreau numai sporirea bogăției, ci, poate, mai ales, 
creşterea şi păstrarea puterii, deținerea monopolului 
în mediu. Or, potrivit celor povestite de maior, „Der 
Blinder“ depăşise limitele admise, încălcase regulile 
jocului. Era în joc nu numai „operaţia“ plănuită, 

ci prestigiul său și al gangului pe care-l conducea. 
Flegmatic, Wild întrebă : 

— Care-i răspunsul în privinţa obiectelor ? 

— Vă referiţi la tablouri ? Răspunsul e pozitiv. 
Veţi primi ceea ce doriţi, cu condiţia să fiu şi eu în 
posesia relaţiilor necesare... 

— Vreau un „Tintoretto“ şi un „Veronese“ în 
primă urgenţă, apoi un „Cranach“ cel Bătrîn. Sau 
toate deodată, cum vă e mai la îndemină. Se poate 
[ace ? 

— Cred că nu există nici un impediment. După 
cite ştiu, unii dintre prietenii mei au așa ceva. 

— Observ că nu vă faceţi probleme în această 
privință. Eventual un „Paradis“ de Tintoretto şi un 
portret de Veronese. De la Cranach ce-o fi, o com- 
poziţie religioasă, mitologică ori un nud, mi-e indi- 
ferent. Ce ziceţi ? 

— O.K. 

— Şi încă ceva. Să nu vă faceţi singe rău în pri- 
vinţa „Chiorului“. O să mă ocup eu de asta. Și pen- 
tru că vreau şi eu să mă ţin de cuvînt, o primă in- 
formaţie. Dar mai întîi să vă întreb ceva — deveni 
el dintr-o dată mai familiar — ce ştiţi despre marii 
armatori greco-americani ? 

— Mai nimic. Ceea ce publică revistele de scan- 
dal, citeva cancanuri despre viața lor particulară, 
despre averea aproximativă „und so weiter“. 

— Aţi auzit despre afacerea „Mistreţul“ ? 

— Cite ceva. S-a scris prin ziare. Unul care a să- 
rit în aer!... 

— Da, chiar el. Avea aici o firmă de ,„import-ex- 
port“, dar în realitate se ocupa cu traficul de arme, 
de stupefiante şi... de tablouri. Cîndva am lucrat cu 
el, am făcut afaceri împreună, era un tip foarte des- 

curcăreţ. Poate prea descurcăreţ ! A încercat, în ul- 
timul timp, diferite business-uri. Unele i-au mers. 
altele nu. Cînd greşeşti în asemenea afaceri în care 
era el băgat nu ai multe şanse să supraviețuieşti 
dacă... trișezi. 

— Adevărat ? A trişat ? 

— Așa se pare. A incercat să joace un rol carc 
nu i se potrivea deloc, deşi faţă de partenerii săi a 
fost cît de cit corect. Cînd o caracatiţă se ascunde 
intr-un nor de cerneală înseamnă că minte ? Și to- 
tuşi nu a fost iertat. Era lacom, prea lacom. Voia să 
i se toarne zecile de mii de dolari picătură cu pică- 
tură... ca o adevărată perfuzie. I s-a efectuat, aşa 
cum a dorit, o adevărată transfuzie a singelui vieţii 
sale, la început, de ce nu i s-ar fi putut transfuza şi 
moartea ? El a avut unele legături de afaceri cu tan- 
demul Meingast-Sauer şi... cu un armator greco- 
american din Atena, al cărui nume, pentru moment. 
imi scapă. Știu însă că acesta are relaţii întinse, 
vreau să spun interese în California, în Florida şi o 
vilă în Creta. La ora asta, nici memoria mea nu 
funcționează prea bine, aşa că va trebui să vă mulţu- 
miți cu atit. Restul... după primul colet. O.K. ? 

— Einverstanden, Herr Wild. 

Îl conduse pe Stancu pînă la uşă. După ce acesta 
ieşi, Wild apăsă pe un buton şi zise: 

— Fă-mi legătura cu „Chiorul“ acum, imediat. 
Egon şi Ernie să devină „umbra“ lui Stancu, care a 
ieşit acum de la mine. Nu, nici o „operaţiune“, să-l 
păzească, înţelegi ? Dacă trebuie, să și intervină, 
inainte de toate împotriva celor din banda „Chio- 
rului“, fără însă ca ăştia să simtă ceva. E clar ? Îl 
vreau pe român în viaţă pînă am să vă spun eu. Da. 
să fie lăsată în pace şi Claudia, de ea o să mai fie 

nevoie. Faţă de gorilele „Chiorului“ nici o milă, 
auzi ? 

Sună un alt telefon. Wild așeză primul receptor la 
locul lui și-l ridică pe celălalt. 

— Alo, „Blinder“, ce mai faci, bătrine ? Nu te-am 
mai văzut de atîta timp, încît mi s-a făcut dor de 
tine ! Cum merg afacerile ? O.K. Mă bucur nespus 
de mult. Dar familia ? Perfect. Te rog să-i transmiţi 
omagiile mele Mathildei, scumpei tale soţii. Spune-mi, 
nu ai vrea să ne întilnim ca pe vremuri, să sărbă- 
torim... Cum ce ? Păi deschiderea noului tău caba- 
ret ! Felicitări cordiale ! Herzlichsten Glückwunsch ! 
S-a făcut ! Atunci pe miine... 

Wild se sprijini de speteaza fotoliului, aprinse o 
nouă havană şi urmări ginditor rotocoalele fumului. 


În dicţionarul enciclopedic „Nouveau Petit La- 
rousse“, frumoasa insulă Creta este descrisă destul 
de lapidar. Vechea Candia, insulă greacă din Medi- 
terana ; 482 000 iocuitori (cretani). Geografie : e o 
insulă alungită, constituită din lanţuri de munţi cal- 
caroși care se deschid spre cîmpii unde se dezvoltă 
culturile de griu, viţă de vie, citrice şi măslini. Isto- 
rie : din mileniul al IV-lea, Creta devine un mare 
focar de civilizație. Cnossos cunoaște cea mai mare 
prosperitate în mileniul al II-lea. După secolul al 
XV-lea înaintea erei noastre a început declinul. Cu- 
cerită de romani (67 î.e.n.), de musulmani (826 e.n.), 
recucerită de Bizanţ (secolul al IX-lea), insula devine 
o bază venețiană (secolul al XIII-lea) înainte de a 
cădea în mîinile turcilor (secolul al XVII-lea). Auto- 
nomă în 1898, Creta a fost realipită Greciei în 1913. 

Dicţionarul „Larousse“ ar mai fi putut adăuga, 
fără să greşească, faptul că insula este atît de fru- 


1-13 


moasă, încît, de la Homer încoace, poeţii nu au con- 
tenit s-o cînte. 

În această insulă fiecare piatră amintește de ceva ; 
fiecare stradă îşi are o istorie. 


În cartierul rezidenţial din Heraklion se înalţă o 
vilă somptuoasă, clădită din piatră albă și din sticlă, 
îmbinînd în chip fericit arhitectura antică cu stilul 
modern. Coloane dorice, capiteluri frumos ornamen- 
tate delimitează o verandă largă, pavată cu marmură 
albă și neagră. Unsprezece camere, fiecare în altă 
culoare, din care inci dormitoare cu mobilă stil, 
două camere de oaspeţi, două sufragerii, două ca- 
mere de baie spațioase de puteai întoarce o mașină 
în ele, la care se adaugă un living uriaş și o micuță 
cameră pentru birou. Servitorii, grădinarii, bucătă- 
resele şi două gorile care-l însoțeau pe stăpîn ziua 
şi noaptea locuiau în altă aripă. Aceasta este una 
dintre locuinţele lui Stavros Polidis, american de ori- 
gine greacă, armator care se ocupa însă și cu alte 
afaceri mai mult sau mai puţin licite, cum ar fi tra- 
ficul de mașini de ocazie, pe care le achiziţiona după 
un rulaj de circa 40 000 kilometri, le recondiţiona 
în atelierele sale de pe continent, apoi le revindea, 
cîştigînd sume fabuloase, comerţul cu diamante im- 
portate din Africa de Sud şi comercializate pe dife- 
rite pieţe din Europa și America, traficul cu obiecte 
de artă şi... uneori, cu arme sau droguri. Avea inte- 
rese importante în unele întreprinderi forestiere din 
Brazilia și exploata și cîteva localuri de noapte în 
Florida, unde se pierdeau și se cîștigau averi imense 
la jocuri de noroc, nu totdeauna dintre cele mai or- 
todoxegee fapt, mister Polidis, care în „States“ tre- 
cea dpt un Mecena al artelor și un mare iniţiator 

al unor opere de dn etacare, în ţara sa de origine 
exploata citeva mii de muncitori, cărora le plătea 
salarii de mizerie. Averea sa, care a ajuns la cifre 
astronomice, provenea din afacerile foarte bănoase 
pe care acest întreprinzător busincssman le-a înche- 
iat imediat după terminarea celui de-al doilea răz- 
boi mondial. Pe atunci, în zonele occidentale ale Eu- 
ropei se găseau de vinzare multe arme rămase din 
timpul războiului și care se achiziționau la preţuri 
scăzute. Totul era să fii informat unde se desfăceau 
cele mai ieftine și unde puteau fi revîndute la pre- 
țurile cele mai ridicate. Iar Polidis avea o agenţie de 
„informaţii“ comerciale foarte bine pusă la punct. 
Așadar, de la un negustor de arme belgian a cumpă- 
rat 60 000 de pistoale „Mauser“ cu 70 dolari bucata, 
de la un spaniol 40 000 pistoale-mitralicră ușoare, 
de fabricaţie engleză, cu 85 dolari bucata, un elve- 
tian i-a vîndut 35 000 semiautomate cu 30 de dolari 
bucata, toate acestea fiind apoi revîndute, într-un 
timp record, în alte regiuni ale lumii, cu de trei pînă 
la cinci ori prețul la care fuseseră achiziționate ! 
Rezultase un cîştig frumușel. Apoi a început să cum- 
pere arme cu „mici“ defecte : pistoale-mitralieră şi 
automate cu unele piese lipsă, tancuri fără tunuri, 
avioane fără motoare, care apoi se reparau în ate- 
liere anume amenajate acestui scop, în care lucra un 
personal bine calificat. Revînzarea lor i-a rotunjit 
bine bugetul. Banii au fost apoi reinvestiţi şi trans- 
feraţi în Statele Unite ale Americii şi caruselul a 
continuat. Acesta era omul. În jur de 65 de ani, cu 
părul alb-argintiu, cu o faţă roșcată, brăzdată de vi- 
nişoare albăstrii, și cu ochii cenușii şi pătrunzători 
exprimînd puterea şi stăpînirea de sine. Stătea la 

masa lui de lucru, studiind cîteva telexuri susite de 
dimineaţă. 

Se auzi o scurtă bătaie în uşă şi în cameră îşi făcu 
intrarea secretara sa, Heleni Landis, o femeie de 
23 de ani, de o frumusețe epatantă: părul negru, 
tuns cu breton, încadra o faţă uşor triunghiulară, cu 
pomeţii înalţi care-i dădeau o înfăţişare orientală. 
Nas mic, puţin cîrn, buze pline şi puternic arcuite, 
senzuale, ochii negri cu o privire întunecată, fixîn- 
du-se asupra celui cu care vorbea cu o gravitate sur- 
prinzătoare. 

Polidis se ridică în picioare, işi aprinse o ţigară şi 
după ce trase cîteva fumuri o întrebă : 


— Ceva nou... Heleni ? - 
Femeia zimbi şi chipul ei grav şi aspru căpătă o 
lumină aparte. e 


— O telegramă urgentă de la München, mister 
Polidis... de la Dietrich ! 

— Citeşte-o ! 

Femeia îl privi cîteva clipe nehotărîtă, apoi ridică 
imperceptibil din umeri şi citi : „Un muzeograf român 
sosit aici provoacă mari disensiuni între Wild şi 
Blinder stop. Muzeograful în vizită la «Arizona» şi 
contact baroneasa stop. Trimit după cele două colete 
stop. Aici ape tulburi stop. Aştept instrucţiuni stop. 
Dietrich.“ 

Polidis se întoarse cu spatele la ea și făcu cîţiva 
pași pînă la barul din perete, de unde scoase o sticlă 
de coniac şi-şi turnă o porţie destul de mare. 

— Nu-i prea devreme, boss ? 

Acesta o privi mirat, apoi goli paharul dintr-o 
sorbitură şi zise : 

— Ce părere ai, Heleni ? 

Tinăra se așeză pe un fotoliu, picior peste picior. 

— Interesantă telegramă ! 

— Asta-i tot ce poţi să-mi spui? De obicei eşti 
mai perspicace, mai ales că zona respectivă ai bătut-o 
în lung și în lat. Ce înseamnă această rivalitate între 
cele două bande ? Credeam că această problemă e re- 
zolvată odată pentru totdeauna... şi apoi ce legătură 
poate fi intre certurile lor şi interesele mele ? 

— Iată un pachet de probleme, boss, pe care tre- 
buie să le abordez una cite una ca să înțeleg întregul. 

— Uite ce e, Heleni, cu mine să nu faci pe psihc- 
loaga. Vino la obiect. Ce se întimplă acolo, la Min- 
chen ? 

Heleni ezită să răspundă imediat. Îl privi pe pa- 
tron, care îşi turna din nou în pahar. Se gîndi că ar 
putea: emite citeva judecăţi care însă riscau să fic 
lipsite de valoare şi, la prima verilicare, ar fi com- 
promis-o. Realmente, nu ştia nici ea ce s-o fi întîm- 
plat la Miinchen. Aranjase în mod satisfăcător lu- 
crurile cu Wild, îl contactase şi pe „Der Blinder“, 
iar Dietrich, care trebuia să-i supravegheze pe cei 
doi, era şi omul ce urma să acţioneze cînd planurile 
iniţiale deveneau inoperante. Şi iată, ceva s-a dat 
peste cap. Unde ? Ce ? Cum ? E limpede că nu putea 
răspunde înainte de a cerceta. Dar omul din faţa ei 
cerea un răspuns şi încă unul imediat! Ce să-i 
spună ? Că-i incapabilă să răspundă ? După ee i-a 
dat o primă de cinci mii de dolari la întoarcerea sa 
de la München ca s-o „consoleze“ într-un fel în urma 
morţii prietenului ei, „Mistreţul“ ?! Deşi boss-ul 
ținea la ea, în felul lui, acoperindu-i toate proble- 
mele administrative, economice, financiare, operative 
și... biologico-sentimentale, nu ar ezita, la o adică, 

s-o arunce ca pe o măsea stricată, în cazul unui 
insucces. Fiindcă boss-ul nu știa să piardă. Cel care 
risipea sute de mii de dolari pe opere de „binefacere“, 
care-l scuteau de altfel de niște impozite, care chel- 
tuia fără rezerve la bursă ori la pocher nu înţelegea 
că se poate pierde uneori și în asemenea afaceri, 
mai ales cînd acestea nu sînt tocmai curate! Dar 
asta-i o altă poveste. După insucces, zicea cineva, 
cele mai bine întocmite planuri par absurde! Ab- 
surde ? Nu, ale ei nu erau absurde! Atunci ce se 
întimplase ? Tatonă ușor terenul: 

— Mă gîndesc, boss, că ar trebui să trăim de două 
ori : o dată ca să comitem inevitabilele greşeli şi a 
doua oară ca să știm să profităm de ele! 

Polidis o privi fără să clipească. Privirea lui dură 
nu era de bun augur. Raționamentul ei era prea... 
masculin ! 


— Pleci imediat la Miinchen să limpezești lucru- 
rile. Vreau o situaţie clară. Te vor însoţi Andros şi 
Renzo. Am investit prea mulţi bani în afacerea asta 
ca să pierd. Dincolo de faptul că, de Crăciun, cele 
două tablouri trebuie să fie expuse în pinacoteca mea 
din Paradise City. Am promis prietenilor mei ameri- 
cani şi mă voi ţine de cuvînt. Clar ? Şi mai e ceva. 
Te autorizez să dispui de orice sumă de bani ai ne- 
voie, iar dacă trebuie vei folosi mijloacele cele mai 
tari. Numai să nu tragi cu tunul în vrăbii. Și acum, 
îşi schimbă el vocea ca prin farmec, să trecem în 
camera cealaltă, mai am cîteva instrucțiuni să-ţi dau. 
Vii, baby ? 

Fără nici un cuvînt, fata se supuse... ea nu avea 
prieteni, ea nu avea decît complici, ceea ce în cazul 
de față nu-i ajuta prea mult. 

Era tocmai ziua şi ora cînd, din dispoziţia lui 
Dietrich, grupul Horst Sonder — Wilhelm Rikowsky 
trecea frontiera română. 


CEA DE-A PATRA DIMENSIUNE 


Olimpiu Varga, o dată cu începerea muncii în 
uzină, își reluă şi antrenamentele. În sala „Liberta- 
tea“ veneau tot felul de cunoştinţe ce urmăreau cu 
plăcere modul în care fostul campion şi, de ce nu 
şi viitorul, evolua în ring. Într-o zi, după ce acesta 
îşi termină antrenamentul, în cabina sa își făcu apa- 
riţia un vechi prieten, Vasile Petroniu, însoţit de o 
tînără a cărei frumuseţe îi tăie răsuflarea. Era o 
femeie în jur de 25 de ani, de statură mijlocie, foarte 
bine proporționată, cu faţa ovală, ochi negri și un 
nas mic, uşor ridicat. Părul blond cenușiu, bogat, 
purtat tinerește îi punea în valoare fruntea. Buzele 
sale erau frumos modelate și atunci cînd zimbea lă- 
sau să se vadă un șir de dinţi ca niște perle. 

Petroniu făcu prezentările. 

— Diana Hurmuz, o veche şi statornică Adinia 
toare de-a ta, care de cîteva săptămîni vine să te 
vadă la antrenament, dar tu nu ai avut ochi pen- 
tru ea. 

— Probabil, zîmbi ea, ochii maestrului sînt îndrep- 
taţi în altă parte... de altfel e foarte firesc să fie așa. 
Precis că eu nu sînt singura lui admiratoare ! 

Varga rămase puţin descumpănit. Nu era obișnuit 
cu asemenea procedee de abordare, mai ales de către 

un fost coleg de școală pe care nu-l mai văzuse... De 
cînd oare nu-l mai văzuse ? Să tot fie vreo cinci ani 
buni ! Și acum, deodată, iată-l că reapare, vorbind 
de parcă s-ar fi despărţit ieri. Fără îndoială, ceva 
nu era în ordine. Dar tînăra... 

— Prietenul dumitale, făcu Diana Hurmuz cu un 
ton puţin ironic, nu e prea vorbăreţ sau l-am deran- 
jat într-un moment nepotrivit. 

— Aş, de unde, nu vezi că-i îmbrăcat ? Doar că 
e puţin timid, ca să nu spun modest, de altfel ca 
adevărații campioni. Hai, Oli, termină-ţi toaleta mai 
repede, fiindcă in seara asta sînteţi invitaţii mei... 
nu, nu la restaurant, adăugă el văzînd faţa ușor în- 
cruntată a prietenului său, ci la mine acasă. unde 
sărbătorim ziua de naştere a prietenei mele. Nu mă 
poţi refuza, Oli, și nici nu are cine să te vadă că nu 
duci o viaţă „sportivă“, ce dracu, nu mai face mutra 
asta de fată de pension. Dacă nu vrei, nu bei şi gata, 
dar la mine trebuie să vii, ce, nu am împărţit ani 
de zile la internat şi bucuriile şi necazurile ? ! Asta 
nu se uită, bătrîne ! Ei, ce faci, vii ? 

În acelaşi moment se deschise ușa și în cabină in- 
tră antrenorul urmat de o tînără blondă tunsă scurt. 
Bombănind, acesta tocmai se adresa fetei : 

— Hai, Veronico, că nu se întîmplă nimic, la ora 
asta şi-a terminat şi duşul şi e îmbrăcat... Se opri 
puțin contrariat văzind că elevul său are vizitatori. 
Fata care-l însoțea rămase în prag, neîndrăznind să 
intre. Ezită o clipă şi apoi se întoarse și dispăru pe 
sală. Varga făcu un gest de parcă ar fi vrut să se 
„epeadă după ea, dar Petroniu îl prinse de braţ. 

— Stai molcom, băiete. După tramvai și după fete 
nu se fuge niciodată.., vin altele. 

— Cine... cine eşti dumneata ? intrebă Buru cu 
un ton ridicat. 

— Un prieten... din copilărie căruia'i s-a făcut 
dor de Oli, zise el, apoi se prezentă. Și aici, arătă 
el spre fată, o altă prietenă. tot din copilărie, pe care 
a miînat-o același dor spre Oli. Sper că n-am încălcat 
nici un fel de regulamente, mai zise el, mimind o 
sperietură caraghioasă care-l făcu simpatic. 

Buru surise cu indulgență. 

— Nu-i interzis unui prieten să intre în cabină, 
dar îmi pare rău că am supărat-o pe Veronica,.. Ea 
a venit să se împace cu Oli, după atita timp... 

— Nu era nevoie, făcu acesta nervos. Nu am che- 
mat-o eu aici, aşa cum nu eu am trimis-o să-i ţină 
companie lui Victor ! 

Buru îl privi curios, dar nu zise nimic. Interveni 
Petroniu, grosolan : 


— Dacă așa stau lucrurile, şi nu mă îndoiesc că 
spusele prietenului meu corespund adevărului. nu-i 
nici un păcat ! Ducă-se unde-o vrea, pagubă-n ciu- 
perci ! Nu are el nevoic acum să se enerveze înain- 
tea campionatelor zonale, nu ? 

Privirile lui Varga și ale femeii ce aştepta liniştită 
se încrucişară pentru o clipă. Ochii ei fulgerară, apoi. 
parcă temiîndu-se să nu fice observată, îi aplecă. Dar 
acestuia îi fu de ajuns. 

— Nea Buru, cred că va trebui s-o las în pace pe 
Veronica, așa cum m-a lăsat şi ea pe mine tocmai 
cind am avut mäi mare nevoie... Ştia că nu spunc 
adevărul. dar o altă forță, din afară, il silea să vor- 
bească astfel. Şarjă cu răutate în continuare: Ce, 
Victor s-a dat la fund ori s-a însurat ? În orice caz, 
eu nu sînt o manta de vreme rea! 


+ 
a 151 


Buru îl privi din nou, de astă dată cu mirare și 
necaz. Nu-l mai recunoștea. După un timp, zise: 

— Vorbești cu păcat, băiete, și o ştii tot așa de 
bine ca și mine. De fapt, eu am convins-o să vină 
aici. Dar, drept să-ţi spun, acum îmi pare rău! 

Varga ripostă ca mușcat de un șarpe: 

— Nu trebuia, maestre, să te amesteci. La urma 
urmei e treaba mea, nu ? Sau crezi că nu sînt destul 
de mare ca să mă descurc singur ? mai făcu el pe 
grozavul. 

Buru se întoarse și, fără un cuvint, ieşi. 

Varga își îmbrăcă haina, își potrivi cravata în faţa 
oglinzii, după care, privind-o pe Diana, zise cu o voce 
afectată: 

— Ei, acum, dacă mă mai vreți, putem să încăle- 
căm, ce ziceți ? 

Ieșiră cu toții, îndreptîndu-se spre o „Dacie“ gal- 
benă care aștepta în capătul străzii. 

Petroniu se urcă în faţă, lîngă șofer, în timp ce 
Diana și Oli luară loc în spate. Mașina demară. Ca 
din întîmplare, genunchiul femeii se lipi strîns de 
cel al lui Varga, iar mîna acesteia, fierbinte şi neas- 
timpărată, se strecură sub braţul lui, pe care-l strînse 
afectuos. 

Aşa începu romanul de dragoste dintre Diana Hur- 
muz-Manu și tînărul Olimpiu Varga, campion la box. 


Era ora 13,00 cînd Roman și Zara ajunseră la spi- 
tal. Vizita profesorului cu asistenții săi trecuse de 
mult și, înainte de a intra în camera bolnavului, cei 
doi solicitară o discuţie cu sperialistul. Convurbirea 
aceasta era un moment obligatoriu pentru a putea 

înţelege cît mai exact evoluţia sindromului depresiv 
pe care îl acuza Sava. 

Profesorul îi primi cu multă amabilitate, îi ascultă 
cu răbdare, după care le explică în ce constă boala 
lui Ilie Sava, pierzîndu-se într-o serie de amănunte 
de ordin medical. Dindu-şi seama de acest fapt, zimbi, 
adăugiînd : 

— Este încă sub observaţie, i se fac unele analize 
pentru precizarea diagnosticului, așa că nu mă pot 
încă pronunţa. Bolile nervoase sînt dificil de depistat 
și mai dificil de tratat. Am în vedere și comporta- 
mentul bolnavului, care este foarte contradictoriu. 

— Dumneavoastră știți mai bine decît noi ce boală 
are şi cum trebuie tratată, zise Roman. Ceea ce am 
dori de la dumneavoastră în prezent este să ne per- 
miteţi să-l audiem într-o cauză penală. 

— Poate fi șocant acest interogatoriu ? 

— E vorba doar de citeva precizări... care nu văd 
cum l-ar putea tulbura prea mult. 

— Poate ar fi bine să-l consultaţi şi pe medicul 
său de salon, doctorul Darie Davidescu ? ! 

— Deși ne ajunge permisiunea dumneavoastră, 
nu-l vom ocoli. 

Rezerva în care era internat Ilie Sava era o ca- 
meră spațioasă, cu două paturi, o masă, trei scaune, 
un cuier și o fereastră mare care dădea spre curtea 
spitalului. Intrînd, s-au lovit de sora tînără și blondă, 
îmbrăcată într-un halat impecabil, care tocmai des- 
chidea ușa. Zimbina puţin fisticit, Roman își ceru 
scuze, arătindu-i legitimaţia. Femeia suriîse la rîndul 
ei, făcu un gest cu mîna și ieşi. 

Cei doi ofiţeri se apropiară de patul bolnavului, 
trăgindu-și cite un scaun. Acesta îi privi nedumerit, 

# 
apoi, recunoscîndu-l pe, căpitanul Zara, zimbi oare- 
cum mirat, 

— Cum vă simţiţi.A întrebă politicos Zara. După 
ce primi un răspuns țevaziv, făcu prezentările, apoi 
reluă. Colegul meu vrea să se întrețină puţin cu 
“dumneavoastră, dacă, bineînţeles, nu aveţi nimic im- 
potrivă și dacă starea sănătăţii vă permite. 

— S-a întimplat ceva ? întrebă acesta surprins. 

— Da de unde! E vorba doar de a limpezi citeva 
amănunte din declaraţiile dumneavoastră anterioare, 
pentru a le putea corobora cu altele. O chestie de 
rutină, altfel înaintăm greu în hăţișul ăsta de afir- 
maţii, negări și recunoașteri, neclarităţi și cîte altele. 
Cine poate ști la un moment dat al anchetei ce este 
important ? Poate că tocmai un element nesemnifi- 
cativ să devină cheia problemei atunci cînd e pus 
in legătură cu alte verigi ale aceluiași lanţ. Dar nu 
vă plictisesc ? 

-— Dimpotrivă, îmi face plăcere să mai schimb o 
vorbă cu cineva care nu se referă la boala mea ori 
la profesiune. E interesant ceea ce spuneți. Puteţi 
să mă întrebaţi ce doriţi, am să mă străduiesc să vă 
răspund după știința şi puterile mele modeste. 

— Ați afirmat, începu Roman, într-unul dintre in- 
ter a sotoniile ce vi s-au luat, că aţi intervenit pentru 
cooptarea Hildei Wirth în colectivul de restaurare al 
profesorului Dan Vrancea. Puteţi să ne relatați mai 
amănunţit cum aţi procedat în acest sens și de ce? 

— De ce, e simplu. Talentul Hildei era evident şi, 
în plus, avea o înclinaţie specială pentru amănunte. 
Astfel, era în stare să recunoască un pictor după o 
tușă, o linie, o anumită umbră așternută pe faţă. 
Era extraordinară în acest sens. Făceam uneori pa- 
riuri cu alţi pictori cu privire la identitatea unui 

maestru dintr-o şcoală oarecare, pe care Hilde îl re- 
cunoştea aproape intotdeauna. Era de mare folos 
colectivului, date fiind şi cunoştinţele sale de spe- 
cialitate. 

— Şi cum aţi procedat ? 

— M-am adresat lui Dan Vrancea, căruia i-am re- 
latat acest fapt ce mi se părea ieșit din comun. Pro- 
fesorul o cunoştea de la școala de artă. o remarcase 
şi el, dar nu sub acest aspect. A fost imediat de acord 
să-i ofere o şansă... 

-- O clipă,.vă rog. Cum aţi ajuns la Dan Vrancea ? 
V-aţi dus așa direct la muzeu ? 

Sava se uită lung la căpitan, parcă ar fi vrut să 
intuiască ce stătea în spatale acestei întrebări. mai 
ales că doar a declarațw„-căea fost la profesor. Ezită 
un timp şi apoi se hotări. 

— Nu chiar direct. M-a recomandat un prieten 
care, cîndva, a făcut pictură şi-l cunoștea pe profesor 
de mai mult timp. Fuseseră, după cîte ştiu, impreună 
la studii, în Anglia. 

— Cum îl cheamă ? 

— Nu e pictor. ci contabil la întreprinderea Fla- 
căra“. Îl cheamă Radu Victorin. Făcea parte din cer- 
cul nostru şi, auzindu-mă într-o zi discutind această 
problemă, mi-a oferit sprijinul său. 

— Spuneaţi că ..făcea“ parte din cercul dumnea- 
voastră de prieteni ? 

— Da, pentru că de la un timp nu l-am mai văzut. 
Cred că-i plecat undeva ori e în concediu. 


— Şi cam de cînd a plecat ? 


— Cred că... staţi puţin, nu cumva credeți... de 
fapt cam după... arestarea profesorului ! Ar putea 
fi vreo legătură între... dar nu se poate, e exclus! 

— Ce anume e cxclus? 

-— O legătură între cazul profesorului și Radu 
Victorin ! 

— De ce credeţi asta ? 

— Dar nu-i posibil ! Ar fi, cum să spun... înseamnă 
că eu... am contribuit... 

Se înroșise de tot la faţă și gesticula cu mîinile. 
Roman interveni cu o voce calmă. 

— Liniștiţi-vă. Nu am făcut nici o relaţie între 
cele două cazuri, evident, dacă cel de-al doilea ar 
putea fi numit ca atare. Am vrut doar să ştiu de ce 
excludeți dumneavoastră „orice“ legătură. Cu alte 
cuvinte, voiam să cunosc părerea dumneavoastră în 
această problemă, atita tot. 

Şi fiindcă de cîtva timp sora reintrase în rezervă 
şi se tot învîrtea prin cameră, neștiind cum să-i facă 
să înţeleagă că ar fi timpul să plece, Roman zîmbi 
către ea liniștitor, apoi zise: 

— Cam asta ar fi tot... deocamdată, dacă s-o mai 
ivi ceva... 

— Vă stau la dispoziţie dacă vă pot ajuta cu ceva 
în prinderea autorului acestei mîrșave crime. 

Căpitanul Zara era nedumerit. Trebuia să i se pună 
acestuia mai multe întrebări, doar planul îl făcuseră 
împreună. De ce oare Roman nu mai insista ? Inter- 
venise ceva nou care-i scăpase lui ? Privi întrebător 
la Roman, dar acesta se uita în cu totul altă parte. 
Și cînd tocmai voi totuşi să întrebe ceva, Roman se 
ridică, luîndu-şi rămas bun cu multă amabilitate. Nu 
a avut încotro și a trebuit să-l urmeze. Pe sală, Roman 
se opri o clipă, așteptind-o pe soră. 

— Vă supăraţi dacă vă întreb ceva ? Nu aici. 

Aceasta păru mirată, dar nu zise nimic, apoi le 
făcu semn să o urmeze. Ajunseră în biroul medicu- 

lui de gardă. Îi rugă să se așeze, iar ea scoase din- 
tr-un frigider o sticlă cu apă minerală. Întrebă : 

— Doriţi o cafea ? 

— Numai dacă-i foarte neagră și amară ! răspunse 
Roman glumind. 

În timp ce făcea cafeaua, sora le arunca cite o 
privire, apoi se hotărî. 

— Ce doriţi să ştiţi ? 

— Dacă l-a vizitat cineva pe Ilie Sava, zise repede 
Roman. 

— Cit am fost eu de serviciu a avut doi musafiri. 
Făcu o pauză, le servi cafeaua, se așeză pe un scaun 
şi continuă : Femeia avea părul lung şi blond, era 
înaltă și... eu știu ? Oricum, era o femeie frumoasă. 
Răspundea la numele de Diana, dacă am reţinut eu 
bine ! Bărbatul era prezentabil, destul de bine legat, 
cu umeri atletici. Am remarcat că vorbea puţin gra- 
seiat. Numele însă... 

— Stimată tovarășă..; 

— Liana | 

— Voiam să spun că sînteți o comoară. 

Aceasta zimbi cald, plăcut și puţin cochet. 

— Din cauza cafelei ? 

— Pentru cafea vă mulțumim, a fost excelentă, 
dar memoria dumneavoastră e, într-adevăr, prodi- 
gioasă. 

— Mulţumesc. Meseria mă obligă să fiu foarte 
atentă. Regret doar că n-am reținut mai multe amă- 
nunte. 

— Nu face nimic. Ne ajunge ceea ce ne-ați relatat. 
Poate va mai primi anumite vizite ? ! 

— Posibil. Dar... de ce vă interesează persoana lui ? 
E... ceva cu el ? ! E un caz ? 


157 


Era curiozitate feminină ? Era întrebarea unui om 
care a citit multe romane polițiste ? Poate şi una şi 
alta. 

Pentru o clipă se lăsă o linişte deplină, 

— Am spus ceva rău ? sparse ea tăcerea. 

Cum să fii supărat după ce femeia te-a ajutat, iar 
atunci cînd suridea, faţa ei micuță dar serioasă, poate 
chiar severă, se transforma complet. Era ca și cum 
ochii ei primeau noi străluciri, în ei aprinzindu-se 
nişte luminiţe gălbui. 

— Nu aţi spus nimic rău, făcu Roman, dar... 

— „mă amestec în treburi care nu mă privesc. 
Asta era ceea ce doreaţi să-mi comunicaţi ? 

— Exact, dar într-o formă mult mai politicoasă, 
bineînţeles. 

— Nu vă faceţi griji inutile. Dacă pot să vă ajut 
cu ceva o voi face şi în viitor. Ştiţi, mă pasionează 
aceste lucruri la nebunie, dar aici bolnavul e bolnav ! 

— Înseamnă că ne înţelegem de minune. Încă o 
dată vă mulţumesc pentru cele relatate şi sper să 
nc revedem. 

Plecară. În stradă, Zara izbucni : 

— Parcă era vorba să-l chestionezi şi asupra altor 
probleme... de ce n-ai făcut-o ? 

— Nu era momentul, căpitane... cred că vom mai 
avea timp. Nu trebuia să-l înfricoșez. De altfel, am 
aflat o serie de lucruri care relansează ancheta, nu 
găsești ? 

— Te referi la Diana Hurmuz-Manu ? 

— Şi la ea, evident. Ce-o fi căutat la el ? Nu știam 
că sînt în relaţii de prietenie... 

— Sau de afaceri ? ! 

— Posibil. Trebuie să verific. Dar bărbatul ? 

— Radu... Radu... ne apare cineva cu numele ăsta 
în cauză ? 

— Eventual... „dispărutul“ ! 

— Radu Victorin ? Posibil. Ce-ar fi dacă l-ai ve- 
rifica puţin la serviciu, la domiciliu şi la cazier ? 
Nu se ştie niciodată... 

— De acord. Ne vedem mai tîrziu ? 

— Voi fi la sediu cel mult peste o oră. 


Un văl întunecat cuprindea cerul, dar vintul ase- 
dia neîncetat și punea pe fugă ceţurile năvălitoare, 
zdrențuindu-le pe alocuri ori destrămindu-le com- 
plet. În fața ferestrei deschise, privind castanii des- 
frunziţi din curte, Nedelea își expunea obrazul ra- 
falelor unui vînt rece, prevestitor de ninsoare. „Măcar 
de-ar ninge odată, am ști şi noi o socoteală“, îşi 
zise, pomenindu-se vorbind de unul singur. „Oricum, 
a fost o toamnă lungă și frumoasă şi îmbelșugată. 
Bine ar fi fost dacă și «recolta» noastră ar fi fost 
mai... abundentă ! Dar am semănat bine... timpul re- 
coltei însă nu a venit încă. Totul e să ştii să aștepți 
cu răbdare, cu multă răbdare, mama ei de răbdare! 
Aici e vorba de oameni, iar în materie de oameni 
greşelile se plătesc foarte scump“. 

Afacerea recuperării tablourilor începea să se com- 
plice. Interveneau mai multe necunoscute, iar peri- 
colul ce-l pîndea pe Mişu Stancu devenea tot mai 
mare. Îşi aminti dintr-o dată, nici el nu ştia de ce, 
discuţia cu directorul Muzeului Municipal care i-a 
făcut o întreagă teorie despre valoarea operelor de 
artă. „Orice obiect de artă are mai multe valori, zicea. 
În primul rînd una comercială («în primul rînd ? mă 
rog, e o chestie de concepţie»), pe care o stabilesc 
negustorii şi amatorii, cu alte cuvinte, valoarea pieţei. 

Așa, de exemplu, în cadrul unei licitaţii organizate în 
sala de vînzări a casei «Christie's» din New York, o 
pictură a lui Pablo Picasso, din 1923, a fost adjude- 
cată cu peste patru milioane dolari. Tabloul intitulat 
«Femeie aşezindu-și pălăria» aparţinea unui cunoscut 
om de afaceri american. Numele noului proprietar nu 
a fost dezvăluit. Suma plătită a stirprins pe experţi, 
deoarece lucrarea lui Picasso era evaluată de spe- 
cialiști la mai puţin de trei milioane de dolari. Re- 
cordul pentru o operă a lui Picasso îl deţine auto- 
portretul intitulat «Yo», care a fost cumpărat cu 
peste cinci milioane de dolari. În al doilea rînd, obiec- 
tul de artă are o valoare afectivă care face ca un 
asemenea obiect, în speță un tablou, oricît de me- 
diocru ar fi («ceea ce, evident, nu e cazul»), să capete 
un preț uriaş («ce nu-i în stare să facă un maniac 
milionar pentru un obiect pe care-l îndrăgește l»). 
În fine, mai are şi o valoare artistică («cu asta tre- 
buia să fi început, nenicule !»), o valoare pură, dez- 
brăcată de orice factori exteriori ! Cine nu a auzit 
de Rafael, celebrul pictor al Renaşterii italiene. Pre- 
cizia desenului, armonia suverană a liniilor, un co- 
lorit de o delicateţe infinită etc.... etc.... În timpul 
vieţii, pictorul s-a bucurat de celebritate. Și totuşi a 
existat şi în cazul lui lipsa de înțelegere care s-a 
manifestat nu o dată de-a lungul istoriei faţă de 
opere desăvirşite. Astăzi, la cinci secole după moartea 
sa, «divinul» Rafael rămîne încă de descoperit. Fi- 
resc ? Nu ? Orice mare creaţie se redescoperă con- 
tinuu. Ei bine, astăzi picturile lui Rafael se află toate 
în muzee sau în colecţii particulare. Din ultimele vor 
mai ieși doar prin vînzare sau... Dacă nu se va face 
vreo «descoperire» răsunătoare, aşa cum a fost aceea 
a «îngerului», sînt foarte puţine șanse ca vreo nouă 

pictură de Rafael să ajungă pe piaţa mondială a 
artei...“, 

— Decit dacă vreo pînză a lui Rafael a fost sus- 
trasă şi... 

— Evident ! răspunse directorul muzeului, dar eu 
nu m-am referit la acest aspect, deși... nu e exclus! 
Desenele lui Rafael sînt la fel de rare. Cu puțini ani 
în urmă s-a produs un eveniment care a stirnit emo- 
ţie în cercurile amatorilor : punerea în vînzare a unui 
„Cap de cal“, Desenul avea o tehnică perfectă, fiind 
o schiţă pregătitoare pentru tabloul „Întilnirea lui 
Leon I cu Attila“ din Camera lui Heliodor. Prove- 
nienţa lui era cu totul aparte : o colecţie particulară 
engleză din care desenul cu pricina nu ieșise nici- 
odată din secolul al XVIII-lea. Rezultatul a fost peste 
orice așteptări, desenul fiind adjudecat de miliarda- 
rul american lan Woodner la un preţ fabulos. E un 
exemplu tipic al modului în care se formează va- 
loarea comercială a unui obiect de artă, dincolo de 
valoarea lui artistică. 

„Bună şi teoria asta. Bune şi reperele de istoria 
artei, dar... Înțelegerea complicatelor resorturi care 
stabilesc valoarea unui tablou este importantă, asta 
însă nu este de natură să ne ajute prea mult în ac- 
ţiunile ce trebuie întreprinse acum. Care va fi pasul 
următor ? Se pare că obiectele de artă sustrase au 
fost trecute prin Grecia. Cel puţin așa indică pri- 
mele informaţii. Măcar dacă ar fi absolut exacte. Dar 
ele pot pleca pe altă rută ? Pare firesc. Eventual, 
chiar pe o filieră necunoscută ? De asemenea posibil. 
Și unde ? Și la toate aceste întrebări trebuie să răs- 
pund repede! Anchetarea lui Meingast și Sauer ? 

11 — Caruselul urmelor 


Dar cunoştinţele lor sint limitate. Deci pasul următor 
va trebui să fie plecarea lui Roman ! Şi acum, colac 
peste pupăză, a apărut asasinarea Hildei Wirth... E 
oare vreo legătură între acest caz şi celelalte ? Care ? 
Dacă am acredita ideea «înlăturării» fizice a Hildei 
pentru a o amuţi pe veci, fiindcă un mort nu mai 
poate să vorbească, înseamnă că acela care a ordonat 
crima sau cel care a executat-o s-a temut de un pe- 
ricol latent pe care-l prezenta victima ! Dar Hilde, 
care ne-a părut tuturor sinceră, nu a vorbit nimic. 
Din depoziţiile ei şi din desele convorbiri avute nu 
a rezultat că ar fi ştiut ceva. Cu siguranţă că fata 
nu a disimulat nimic. Dimpotrivă, disprețuindu-l pe 
Meingast, s-a oferit chiar să ne ajute. Deci aceasta 
nu a trișat sau... nu mă mai pricep la oameni. Dar 
dacă tocmai din acest motiv a fost suprimată, fiindcă 
voia să ne ajute ? În acest caz însă trebuia să fi avut 
posibilitatea concretă de a afla ceva ori, cel puţin, 
să fi inspirat criminalilor o temere puternică pe baza 
unor elemente, date, fapte pe care ea totuși le cu- 
noştea ori ei credeau că ea le cunoaște. Au vrut prin 
această crimă să împiedice ceva... Evident, nu e 
crimă-pedeapsă, mai curînd acţiune preventivă. Ti- 
căloșii ! Și dacă au mirosit ceva? Atunci... cum ? 
Prin ce mijloace ? Despre acest fapt nu știam decît 
eu, Roman şi Hilde. E oare posibil ca vreunul dintre 
noi să se fi trădat în vreun fel oarecare ? Exclus. 
După împrejurările stabilite la cercetarea efectuată 
la faţa locului e limpede că a acţionat cineva cu- 
noscut de victimă, întrucît unui străin nu-i deschidea 
uşa. Logodnicul ei ? Nu e cazul... deși comportarea 
acestuia este destul de ciudată, contradictorie. De 
fapt, acest amănunt mai trebuie cercetat. Meingast, 

«logodnicul» abandonat ? Imposibil! Se află după 
gratii. Vreun complice al acestuia ? Cine ? Deci an- 
cheta în cauza privind furtul de tablouri de la muzeu 
nu este completă. Fie că cercetările nu au fost adîn- 
cite și extinse în mod corespunzător, ramificaţiile in- 
fracţionale fiind mult mai largi, fie că, în mod deli- 
berat, principalii protagonişti şi-au acoperit unul sau 
mai mulţi complici, contînd pe un ajutor din afară. 
şi care în prezent sînt dirijaţi... Aceştia ar putea să 
fie executanţi şi să mai recruteze și alţi infractori 
pentru a întreprinde alte delicte mai mult sau mai 
puţin periculoase. Eventual, chiar să menţină legă- 
turi cu infractori străini ! Şi dacă asasinatul a fost o 
simplă diversiune, cu scopul de a ne bloca în cerce- 
tări, timp în care criminalii pregătesc o altă legătură 
rare să ne ia pe nepregătite ? Posibil şi... probabil. 
Admiţind însă oricare dintre aceste ipoteze rezultă 
că : asasinarea Hildei are o legătură directă cu afa- 
cerea tablourilor și ca urmare investigaţiile şi cer- 
cetările trebuie orientate ținind seama de acest as- 
pect ; trebuie să luăm măsuri pentru a preveni și 
contracara orice altă infracţiune similară ori avînd 
contingenţă cu o posibilă sustragere de obiecte de 
artă. Și totul să fie corelat cu sprijinirea permanentă 
a misiunii maiorului Mişu Stancu“. 

Încă marcat de toate aceste ginduri, Nedelea il 
sună pe ofiţerul de serviciu, îi ceru să-i facă legătura 
cu unitatea care se ocupă cu paşapoartele și controlul 
străinilor şi să-i cheme la el pe căpitanii Roman şi 
Zara. 

Cei doi intrară în cameră, iar colonelul le făcu 
semn să se aşeze în cele două fotolii de lingă măsuţa 
rotundă. Tocmai atunci sună și telefonul, iar Nedelea, 

ridicînd receptorul, își puse între buze ţigara pe car 
o plimbase de o jumătate de oră printre deget 
Roman folosi acest prilej ca să i-o aprindă. Acur 
avea şi el voie să fumeze. Convorbirea a fost scurt: 
De fapt, colonelul exprima interlocutorului său 
bănuială care-l frăminta de mult, dar care se con 
turase mai ales în urma ultimelor concluzii trase di 
evoluţia evenimentelor. Vocea de la celălalt capăt î 
firului tocmai întreba : 

— Aţi putea să ne daţi unele indicaţii mai precis 
în această direcţie ? Bunăoară : numele și prenumele 
porecla, semnalmentele, locul și data, măcar aproxi 
mative... 

— Nu, nu pot da mai mult decit cunosc sau... pre 
supun. Aș apela însă la vigilenţa oamenilor dumnea 
voastră. Mai ales că bănuiesc că trecerea nu se v 
face cu pașapoarte pe numele reale, ci „împrumu 
tate“, ceea ce, de fapt, complică mult lucrurile, în 
dau seama. Poate că o șansă ar fi faptul că au ms 
fost pe la noi... În orice caz, dacă sînteți de acorc 
vă trimit un ofiţer care să vă dea toate amănuntel 
cunoscute şi eventual să răspundă la întrebările spe 
cialiştilor dumneavoastră. 

— O ultimă întrebare. Pe ce vă întemeiați presu 
punerea ? 

— Pe logică și pe... intuiţie ! 

— Aşteptăm ofiţerul și vom face tot ce puten 

Colonelul aşeză receptorul în furcă şi îi privi p 
cei doi ofiţeri. 

— O nouă încercare de penetrare la noi ? întreb 
Roman, profund interesat. 

— Mai curînd o presupunere avînd la bază cîtev 
elemente, patru la număr, pe care am vrut să vi l 

aduc la cunoştinţă. Nu înainte însă de a trece în re- 
vistă stadiul actual al cercetărilor pe care le efec- 
tuaţi. Mai întîi o întrebare : căpitane Zara, ești pre- 
gătit să iei în primire ancheta ? 

— Da. tovarășe colonel, răspunse acesta fără nici 
o ezitare. 

— Bun. în acest caz îl vei lua ca ajutor pe locote- 
nentul major Dan Vidrașcu. Este inteligent, tenace, 
îndrăzneţ şi a dobindit o oarecare experienţă in 
munca judiciară, zise Nedelea, apoi se întoarse spre 
celălalt ofiţer. 

— Roman, eşti pregătit să pleci în noua ta mi- 
siune ? 

— La ordinul dumneavoastră ! 

— Bine, atunci ascultaţi-mă cu atenţie... 


Instruirea celor doi s-a desfăşurat sub forma unei 
discuţii libere, în cadrul căreia s-au schimbat păreri, 
s-au avansat propuneri și au fost analizate elementele 
de bază ale cuzului. Treptat, un plan întreg prindea 
contur. 

— Cred că-l am în mînă pe autorul crimei | zisc 
Zara cu glas hotărît. 

— Poate ! răspunse Nedelea, dar nu uita, e foarte 
posibil ca prezumtivul criminal să nu fi operat sin- 
gur. Şi, oricum, nu din proprie iniţiativă. Apoi ar mai 
fi un lucru, aş zice eu capital: trebuie să-i dovedeşti 
vinovăția ! Ai suficiente probe în acest sens? Nu 
mi-ai demonstrat pînă în prezent. Ce ar fi să adin- 
ceşti cercetările, să lărgești puţin sfera căutărilor, să 
afli noi elemente probatorii, să înlături altele, necon- 
cludente, eventual s-o iei de la început ? ! Îmi place 
entuziasmul tău, dar acesta nu-i suficient pentru elu- 
cidarea cazului. Trebuie să stabilim dacă avem de-e 

face cu un criminal sau cu mai mulţi. Nu trebuie să 
ne lăsăm înşelaţi de aparenţe. Se mai poate întîmpla 
să și greşim cînd ne pripim ! surise aproape imper- 
ceptibil şeful. 

Telefonul zbirnii prelung. Colonelul îl lăsă să sune 
de cîteva ori, apoi ridică receptorul. Ascultă încor- 
dat, în timp ce zîmbetul de pe faţa lui se transforma 
într-o adevărată grimasă. fachise, apoi se întoarse 
spre cei doi, zicînd calm : 

— Apropo de greşeli, mi s-a comunicat adineauri 
de la spital că pacientul Ilie Sava a... dispărut ! 


COŞMAR 


Mişu Stancu parcă maşina într-un loc puternic 
iluminat, în imediata apropiere a străzii Pestalozzi. 
Scoase cheia din contact și se îndreptă hotărît spre o 
trecere îngustă, de unde putea ajunge mai repede la 
hotel. Trebuia să se schimbe cît se poate de repede. 
ca să meargă apoi la barul „Arizona“, unde era aş- 
teptat. Se gîndi că poate în noaptea asta va rezolva 
o parte a ecuaţiei. „Corespondentul“ său ca de obi- 
cei, s-a ţinut de cuvint. „„Coletele“, adică tablourile. 
erau în maşină, alături de care se găsea un „înger 
de pază“. Poate că acum... Dacă, bineînţeles, caidul 
miinchenez nu va încerca să-l plimbe sau... să-l în- 
şele. Ştiind cu cine ave de-a face, se aștepta la orice. 

Deși începuse să fulguiască, nu era frig deloc. 
Acest „Durchgang“ prin care păşea acum, cu mîinile 
adînc înfundate în buzunarele impermeabilului, pă- 

rea pustiu. Rămase o clipă pe loc, privind cum că- 
dea zăpada. Biciuiţi de vint, fulgii se lipeau de obra- 
jii lui, lăsîndu-i senzaţia unor arsuri reci. 

Și, în acest moment, mai mult intui decit simţi 
prezenţa unei persoane în întuneric, Se-ntoarse ful- 
gerător şi o văzu pe... Nori! O Nori îmbrăcată în- 
tr-un pardesiu lung, închis la culoare, pantaloni negri 
reiaţi, avind pe cap o perucă neagră al cărei păr îi 
cădea pe umeri. Îl privea nemișcată. 

— Ce întîlnire plăcută, Fräulein, presupun că-i 
total întimplătoare, zise el zimbind. Credeam că ai 
plecat ? ! 

—  Întilnirea nu-i deloc întimplătoare, te aşteptam. 
Am venit să-ţi spun să nu te duci la hotel în seara 
aceasta. În fine, trebuie să dormi în altă parte! 

— Dar ce s-a întîmplat ? Hotelul vostru nu-mi mai 
oferă adăpost ? 

— Te rog, nu pune întrebări caraghioase ! Eşti aş- 
teptat în cameră. lar eu, după cum vezi, m-am îna- 
poiat ! 

— De către un bărbat înarmat cu un „Faust- 
patrone“ ? 

— Umorul negru nu-mi face nici o impresie. Apoi 
află că te aşteaptă... o femeie... 

— Frumoasă ? 

— „mai periculoasă decit un șarpe cu clopoței. 

— Pasiunea mea este să îmblinzesc șerpi ! 

— „Care, la rindul ei, e însoțită de doi indivizi, 
„killeri“ profesioniști. E clar ? ! 

— Ca lumina nopţii ! 

Mișu o privi lung şi, mulţumindu-i călduros, o ìn- 
trebă în trecăt, ca un fapt divers : 

— Pentru cine lucrezi tu, neprețuita mea Nori ? 

— Cu un suris care i se insinuă pe întreaga faţă, 
ea răspunse : 

— În seara asta pentru tine, Schătzchen, şi... pen- 
tru patron, desigur. Vorba aceea, îmbinarea plăcerii 
cu utilul | 

Apoi, fără să-i dea răgaz s-o mai întrebe ceva, se 
intoarse şi dispăru în întuneric. 

Stancu rămase pe loc, privind în urma ei. „Oare 
e o glumă și Nori încearcă să se distreze ? Puțin pro- 
babil. Vor să mă îndepărteze de hotel ? Perfect, dar 
cine şi, mai ales, în ce scop ?“ Analiză rapid toate ipo- 
tezele posibile. „Are oare cineva interesul să-i sal- 
veze pielea ? Evident. Putea fi boss-ul de la <Ari- 
zona» sau... bineînţeles, cum de nu m-am gindit mai 
inainte ? ! Dar atunci înseamnă că Nori e un alt 
«înger păzitor». Și de ce n-ar fi, la o adică ? O pro- 
vocare ?“ Făcu cîțiva pași în direcţia hotelului, apoi 
se opri nehotăriît. „«Cherchez la femme !» Ce să 
creadă despre ea ? E greu de descifrat. Oare cine 
spunea : «Faci o nedreptate cînd lauzi un lucru pe 
care nu-l pricepi, dar faci o nedreptate şi mai mare 
cînd îl batjocorești»“. 

Se hotărî să se lase păgubaș şi... se întoarse la ma- 
șină. Controlă dacă totul e în regulă, privi în jur, se 
așeză la volan și demară. 

Se plimbă un timp prin centru, apoi făcu un tur 
prin cîteva cartiere rezidenţiale, mai ales prin Nym- 
aparea a asigurîndu-se mereu dacă nu este urmărit. 
n cele din urmă opri în faţa unei cafenele. Intră şi 
se așeză la o masă, aproape de fereastră, de unde 
putea să-şi supravegheze mașina. Ceru o cafea cu 
lapte și brioşe calde. Rămase acolo preț de o jumă- 
tate de oră, timp în care nu se întîmplă nimic. Plăti 
și ieși. Cînd ajunse la „Arizona“ era 22,40. Parcă 

mașina direct pe trotuar, sub privirea înțelegătoare 
a portarului galonat. Scoase din portbagaj un colet 
ue A unei planşete de desen şi grăbit intră în 
ocal. 

Sala barului era plină. Nici un loc la mese şi nici 
pe taburetele de la tejghea. Peste tot cupluri care 
stăteau în picioare, așteptind să le vină rindul. Pe 
ringul de dans, neîncăpător pentru această mulţime 
de trupuri ce se legăna în sunetul unei muzici lan- 
guroase, pe lingă cîteva perechi de dansatori mai 
tineri, erau multe cupluri de bătrini cu tinere ani- 
matoare, închipuind un tablou de pictură suprarea- 
listă nu de cea mai bună calitate. 

Stancu traversă sala fără grabă, ferindu-se cît se 
putea în această magmă de trupuri incandescente. 
Cind ajunse la uşa acoperită cu perdeaua de pluș. un 
tinăr îmbrăcat într-un smoching negru îl întimpină. 
înclinîndu-se adînc. Fără nici un cuvint, tinărul îl 
conduse în cabinetul boss-ului, îi deschise ușa şi 
dispăru. 

Cu o mină jovială, Wild se sculă de la birou şi îi 
veni în întimpinare, stringîndu-i mina cu putere. 
Apoi, fiecare se aşeză într-un fotoliu în jurul unei 
măsuţe acoperită cu aramă sculptată, pe care stăteau 
cîteva sticle multicolore, predominînd, cum era firesc, 
whisky-ul. 

"— Brandy ? făcu Wild. 

— Dacă-i „Napoleon“, surise maiorul, parcă ar 
merge, mai ales în noaptea asta cam friguroasă. 

După ce umplu două cupe, din care una o întinse 
musafirului, Franz Wild închină : 

— Pentru o cooperare fructuoasă ! 

— Şi sinceră, cu bucurii de ambele părţi ? 

Caidul rînji şi sorbi din lichidul auriu. Stancu bău 
şi el puţin și îndată simţi licoarea catifelată cum îi 
arde, în mod cît se poate de plăcut, stomacul. Era 
intr-adevâăr excelent coniacul ! 

Wild îi întinse o cutie de metal, apoi zimbi, adu- 
cindu-şi aminte de preferinţele musafirului, o re- 
trase, îşi alese din ea o ţigară de foi, o pipăi cu de- 
getele sale butucănoase, mormăind ceva neinteligibil, 
îi tăie capătul cu un cuţitaş aurit şi o aprinse. Trase 
citeva fumuri cu nesaţ și zise : 

— Pot să înțeleg că venirea dumneavoastră la mine, 
deşi îmi face o deosebită plăcere întotdeauna, de data 
asta are o semnificaţie specială ? 

— Herr Wild, sint în posesia unuia dintre tablou- 
rile pe care le-aţi cerut, 

— Da? Dar asta-i ceva minunat. Wunderbar ! Ard 
de nerăbdare să îl văd ! 

Stancu se sculă de pe fotoliu şi se duse la masa pe 
care aşezase coletul. Desfăcu cu multă atenţie hiîrtia 
care-l învelea, urmărit cu un viu interes de către boss, 
căruia nu-i scăpa nici o mișcare. Scoase apoi pinza, 
ambalată într-un mod special, avind deasupra un 
strat protector dintr-un lenaj cu fibre deosebite, şi o 
expuse pe o servantă. Aprinse toate luminile, apoi 
arătă spre tablou, spunînd : 

— O operă realizată de Iacopo Robusti Tintoretto, 
pictor italian născut la Veneţia, în 1518, decedat în 
1594, maestru care a creat mai ales lucrări inspirate 
după teme religioase şi istorice, remarcabile printr-o 
ardoare genială şi prin forţa coloritului. Aici se poate 
vedea o scenă biblică, 

Wild privea în tăcere pictura. Pe faţă i se putea 
citi admiraţia. Deşi nepriceput în artă, ştia să apre- 
cieze frumosul. Ochii îi sticleau și sorbea mereu din 

cupa de coniac pe care și-a reumplut-o de citeva or: 
Se lăsă o tăcere grea. Wild continua să bea, să fu 
meze și să privească. La un moment dat, Stancu în 
cercă un sentiment nedeslușit de neliniște. 

„Oare ce s-o fi întîmplat ? gîndi el. Mi-o fi ghici 
jocul sau, pur și simplu, a devenit suspicios ? Să f 
greșit undeva în ceea ce am spus ? Nu cred, dar chia: 
dacă ar fi aşa, poate el să ştie mai mult decit mine ! 
Ar putea. În definitiv nu deţin eu în exclusivitate 
monopolul datelor. Totuși, documentarea mea, des- 
tul de greu realizată aici, a fost cît se poate de com- 
pletă. Ar putea cineva să facă și un seminar cu mine. 
Ce dracu o fi ? Apoi, am încercat să-mi joc bine rolul, 
iar dacă n-am izbutit, cu atît mai rău ! Măcar de s-ar 
manifesta într-un fel. Să dau înapoi și să blufez, zi- 
cînd că n-a fost decit o încercare ? Prostii, e prea tîr- 
ziu şi apoi cu un asemenea individ nu se glumește. 
Cu toate acestea, sînt sigur că această copie, realizată 
într-un timp record, cu ajutorul celor mai autentifi- 
cați experţi în pictura renascentistă, e perfectă !“. 

Giîndurile sale au fost brusc întrerupte prin intra- 
rea, aproape pe nesimţite, a două persoane. Femeia 
era tînără, înaltă, de o frumuseţe stranie. Doi ochi 
negri, migdalaţi, aruncau văpăi. Era îmbrăcată în- 
tr-o rochie verde, dintr-o lînă fină, care-i scotea în 
evidență formele generoase ale trupului. Bărbatul 
era în vîrstă. Mic şi bondoc, cu o față de un galben 
nesănătos în mijlocul căreia se evidenția un nas bor- 
cănat pe care tronau niște ochelari cu sticlă groasă. 
Avea părul complet alb. 

Wild pofti femeia într-un fotoliu și îi turnă coniac 
într-o cupă, în timp ce se adresa bărbatului : 

— Ei, Glass, ia privește mai de aproape pictura 
asta, mor de nerăbdare să-ţi cunosc părerea despre ea. 

Dar nu era nevoie de o invitaţie, fiindcă din cîțiva 
paşi bondocul ajunsese în faţa pinzei. O privi în tă- 
cere un timp îndelungat, apoi stinse un bec și aprinse 
lampa de birou, iîndreptînd-o spre pinză astfel încit 
lumina să cadă pieziș asupra ei. Scoase apoi o lupă 
puternică din buzunar şi se apucă s-o studieze. 

Stancu îşi turnă de băut, aprinse o ţigară şi începu 
să analizeze noua situaţie. 

„Prin urmare, şi-a adus şi un expert. E firesc, şi 
eu aș fi procedat la fel. Sper că acest fapt a fost luat 
în considerare de către talentaţii autori. Nu-mi ră- 
mîine decit să beau în sănătatea mea, de care am mai 
multă nevoie acum decit oricînd !“. 

Deodată realiză că este urmărit şi, ridicind capul, 
întilni ochii de foc ai femeii în verde. Aceasta îi în- 
tinse mîna simplu, bărbăteşte. 

— Sint Heleni Landis, se prezentă, apoi adăugă 
zimbind : Amfitrionul nostru e de neiertat, dar are 
o scuză temeinică, făcu ea un gest din cap, arătînd 
tabloul și faţa încordată, plină de transpiraţie, a lui 
Wild. Pe mine mă interesează mai mult toaletele, 
fardurile, blănurile şi, evident, nu în ultimul rînd, 
bijuteriile. Ce vreţi, ca să paralrazez pe un ilustru 
strămoș, nimic din ceea ce-i feminin nu-mi e străin. 
Desigur că obiectele de artă au şi ele valoarea lor, 
dar eu le apreciez numai pe cele care-şi găsesc loc pe 
gitul şi pe braţele mele... restul putind constitui, evi- 
dent, mijloace în vederea acestui scop. Pe dumneata 
te cunosc din auzite, aşa că nu-i nevoie să te pre- 
zinţi, îl opri ea cu un gest cînd Stancu voi să se ri- 
dice. Știu că ești muzeograf şi muzeolog, printre al- 
tele, şi văd că te pricepi la pictură. Perfect, îmi placi, 

iradiezi o undă de simpatie şi, dacă vrei, am putea 
să ne cunoaștem mai bine. Locuiesc la „Hilton“, stau 
citeva zile la München şi nu am însoțitor pentru ca- 
barete. De altfel, printre altele, mă interesează şi 
pictura, sub aspect comercial, bineînţeles, am putea 
încheia şi niște afaceri, dacă îţi va conveni. Apropo, 
ai fost vreodată la Atena ? Nu ? Ce păcat ! Precis că 
ai învăţat la şcoală istoria veche a Greciei, dar şi 
cea modernă își are frumuseţile ei. Dincolo de vesti- 
giile civilizaţiei antice greceşti, de numeroasele mo- 
numente pe care le-ai putea vedea, mai sint şi ca- 
baretele de pe Kapodistrion, ce rivalizează în toate 
privinţele cu cele pariziene, italiene ori germane. 
Mai sînt o serie de insule ca Rodos, Creta, Andros. 
Delos şi, eventual, Lesbos ori altele, cu locuri din- 
tre cele mai pitoreşti, unde un concediu sau măcar 
un sejur mai scurt ar fi minunat şi... ușor de reali- 
zat ! 

— Singur ? glumi Stancu, pentru a părea că intră 
în joc. 

Femeia îşi aprinse o ţigară cu o brichetă aurită şi, 
după ce trase citeva fumuri, şopti : 

— Ar fi o eroare de neiertat ! La noi. un concediu 
plăcut, indiferent de perioadă, se cfectuează numai 
în doi... E mai plăcut şi mai... eficient! 

Stancu sesiză o discuţie vie între cei doi bărbaţi, 
în spatele său. Nu putea distinge exact ce spuneau, 
deşi nu avea nici o îndoială asupra subiectului. În 
sfîrşit, expertul, cu un suriîs pe buzc, salută pe toată 
lumea şi ieşi. 

Maiorul rămase nemişcat în așteptarea verdictu- 
lui, doar privirea vie ațintită asupra femeii din faţa 
lui era deosebit de grăitoare. Abia cind Wild îl bătu 

prietenește pe umăr și exclamă: „„Kolossal, mein 
Freund !“ răsuilă puţin mai uşurat. Se părea că pri- 
mul examen a fost trecut cu bine. Cite vor mai urma 
oare de acum încolo ? ! Oricum, a fost depăşită o pe- 
vioadă dificilă, iar momentul psihologic de virf, tran- 
şat în favoarea lui, a însemnat ceva ! 

Între timp apărură cîțiva ospătari încărcaţi cu tăvi 
uriaşe de pe care nu lipseau caviarul, icrele de Man- 
ciuria, stridiile, brinzeturile fine, diferitele maioneze 
savant preparate şi, bineînţeles, cîteva sticle de şam- 
panie bine frapate. ȘŞampania a lost turnată în cupe 
de cristal şi Wild, cu o faţă radioasă, inchină pentru 
succesul viitoarelor afaceri. Fiecare dintre ei înţe- 
lese urarea în felul său. Stancu îşi privi comeşenii 
pe deasupra cupei de şampanie. Se zice că sînt unii 
oameni cu trei caractere. Cel pe care-l au, cel ară- 
tat şi cel pe care cred că-l au. Evident, era necesar 
să descifreze în timp util caracterul fiecăruia. Nu de 
altceva, dar una e să te fereşti de cel ce stă lîngă 
tine şi alta să ai grijă de cel care este în spatele tău. 
Dar pentru aceasta e necesar să-i cunoşti, să te adap- 
tezi, aparent, universului lor, să le intuiești mişcările, 
felul de a raţiona. 

În timp ce mușca dintr-o tartină delicioasă, îl auzi 
pe Wild zicînd : 

— Fräulein Landis, cred că acest tablou întrece în 
frumuseţe toate picturile ce au trecut prin Filiera 
noastră, chiar şi pe acelea pe care le are marele pa- 
tron. mister... 

Femeia scăpă ca din greşeală cupa de şampanie 
din mină şi îi aruncă o privire ucigătoare, în timp 
ce Stancu, politicos, se aplecă s-o ridice, constatind 
insă cu regret că s-a spart. Fără a părea că se sin- 
chiseşte prea mult de privirea femeii, Wild zise : 

— Cioburile aduc noroc, Fräulein. Eu am încheiat 
azi o afacere bună, dar nu sînt cîtuşi de puţin egoist. 
Dumneavoastră aveţi posibilitatea să faceți la fel, 
evident, dacă tînărul nostru muzeograf și iubitor de 
artă este interesat într-o nouă afacere din care ar 
putea să aibă şi el un profit. În această situaţie s-ar 
mai putea încheia unele contracte avantajoase de 
ambele părți. Dar... aveţi ce să-i oferiţi ? Wild goli 
pînă la fund cupa de șampanie, apoi continuă cu o 
voce parcă puţin nesigură. Deşi provenim din regiuni 
diferite ale lumii, avind poate chiar și interese di- 
ferite, există un element comun care ne unește şi 
pentru care propun să bem, stimaţii mei oaspeţi ! Ei 
bine, e vorba de dragostea noastră faţă de pictură, 
faţă de cea clasică, cea a marilor maeştri italieni, 
aici prezenţi printr-un tablou. 

Rise zgomotos, îşi aprinse o altă ţigară de foi, după 
care propuse să sărbătorească cu toţii evenimentul 
într-un cabaret de prima clasă, eventual la „Pari- 
ziana“ lui... „Der Blinder“ ! 

— ÎI cunoaşteţi ? întrebă Heleni Landis, cu o voce 
neutră. 

— Ca pe un cal breaz ! doar ne-am făcut ucenicia 
împreună, pe vremuri ! 

Femeia păli puțin, ceea ce nu scăpă atenției maio- 
rului. Ea mai bău o înghițitură de șampanie, apoi se 
ridică şi, sub pretext că-i obosită, ceru o mașină s-o 
ducă la hotel. 

— Deci nu vă place compania noastră, făcu Wild 
cu un zîmbet ironic, e păcat, Fräulein Heleni, fiindcă 
am fi putut petrece o seară de neuitat într-unul din 
separeurile „Chiorului“, unde, se zice, ar fi nişte 
trucuri pe care nu le găsești în alte zone ale lumii. 
Dar dacă preferaţi compania gorilelor... ! 

— Sint foarte obosită, Herr Wild, răspunse ea 
nervoasă, îmbrăcindu-şi haina de vizon pe care 
Stancu i-o ţinea politicos, dar sper că mîine ne pu- 
tem vedea pentru a încheia afacerile noastre. Cît pri- 
vește gorilele la care vă referiţi, reluă ea pe un ton 
ce putea să îngheţe o apă curgătoare, ele au doar un 
rol de pază, să vă fie clar, de pază, stimate domnule 
Wild. Să înțelegeţi bine acest lucru, pentru a nu se 
ivi nici un fel de confuzii în relaţiile noastre viitoare. 

— Deși pină miine e mult, neînchipuit de mult, 
rămîn oricînd la dispoziţia dumneavoastră, rînji 
acesta și faţa i se strimbă într-un rictus dezagreabil. 
Condiţiile le cunoaşteţi... la care se mai adaugă un 
mic spor de periclitate ! 

Sună, apoi o conduse politicos pînă la ușă, unde, 
alături de cele două gorile, o aștepta videur-ul 
localului. 

Cînd se întoarse în birou, caidul își frecă mîinile 
cu satisfacție. 

— Bună treabă, mein Freund. Aţi văzut cum a 
căscat ochii grecoaica ? Parcă voia să mă fulgere. 
Cred că dacă ochii ei puteau să ucidă eram de mult 
mort. Ei, ce să-i faci ? Așa-i în afaceri, uneori ! făcu 
el voios, pentru a nu da naștere la interpretări 
greșite. 

— Apropo, cine-i dama ? întrebă maiorul, ca de 
un lucru fără mare însemnătate. 

— Heleni Landis ? E secretara particulară şi omul 
de încredere al unuia dintre cei mai importanți ar- 
matori greco-americani, mister Stavros Polidis, cu 
domiciliu la New York şi Atena, cu reședința la Pa- 
radise City, Milano, în insula Creta, Amsterdam și 
dracu știe încă pe unde. Armator, cum spuneam, fi- 

nanciar cu investiţii şi interese în mai multe societăţi 
transnaţionale, cu agenţi la cele mai importante burse 
din Europa, Statele Unite şi Japonia, implicat — dar 
fără dovezi — în multe afaceri dubioase de import- 
export, trafic de arme, de devize, de ţigări, proprie- 
tar al unor localuri de noapte din Rio, Las Vegas și 
Atena, al unui grajd cu mai mulţi cai de curse .„cişti- 
pători“, la Milano, a două hipodromuri din sudul 
Franţei. Poate or mai fi şi altele... E mare, domnule, 
e foarte mare ! 

— Şi secretara lui ce învirteşte pe aici ? 

Wild, care între timp aprinsese ecranele televizoa- 
relor prin care supraveghea localul, se întoarse spre 
el şi zise : 

— Are tot felul de relaţii cu tot felul de persoane. 
Aţi auzit de „Wildschwein“ — ,„,Mistreţul“ ! Acesta 
își camufla afacerile, nu mă mai întreba ce fel de 
afaceri, sub o firmă de import-export de textile. Era 
în relaţii cu Heleni. Poate chiar prieten apropiat. 
Nu ştiu exact ce s-a întîmplat între ei ori poate a 
prins de veste patronul de legăturile lor, că într-o 
bună zi bietul ,„Mistreţ“ a sărit în aer cu maşină cu 
tot ! Se zice că s-ar fi defectat ceva la motor şi nici 
pînă astăzi poliţia nu a aflat ce anume se defectase... 
pentru simplul motiv că n-a mai rămas nimic nici 
Gin mașină şi nici din Albers ! Heleni a fost la mine 
ca să tratăm o afacere cinstită... desigur, apoi am 
aflat — lumea e mică — că aceeași afacere a înce- 
put s-o trateze cu „Der Blinder“ şi cu unul Dietrich... 
în termeni diferiţi. E dată dracului şi... periculoasă. 
Fiţi atent cu ea dacă vă propune ceva şi puneţi-o să 
deguste mîncarea ori băutura înainte de a o servi! 
Și Wild rîse cu poftă, ca după o glumă foarte bună. 

— Dar parcă spunea... ? 

— Ei da. Uite, ca să vedeţi ce simpatic îmi sînteţi, 
am să vă mai povestesc cite ceva. Doar atît cît să nu 
vegretaţi că ştiţi prea mult. Eu vă înţeleg curiozita- 
tea. Afacerile sînt afaceri. Ei bine, pe „Chior“ îl mai 
ştiţi. Despre Dietrich însă... Asta e un „independent“ 
fiindcă nu face parte din nici un fel de gang, cum îi 
place să spună, un tip al cărui nume adevărat poate 
figurează pe lista criminalilor de război urmăriţi şi 
în prezent, dar pe care nu-l va denunța nimeni „,ofi- 

cial“, în formele cerute, unui tribunal ori organelor 
de urmărire, pentru simplul motiv că o parte impor- 
tantă din banii pe care-i cîştigă sînt vărsaţi la „filiera 
şobolanilor”, cu alte cuvinte constituie un sprijin fi- 
nanciar pentru „foşti“. 

— Dare băgat în toate! 

— Chiar că face de toate: trafic de arme şi de 
stupefiante ; trafic de carne vie, livrînd fete tinere 
unor stabilimente din Olanda, Franţa, Italia, America 
de Sud, Extremul Orient ; trafic cu obiecte de artă 
în anumite zone din Europa şi America ; răpiri de 
persoane în vederea extorcării unor sume importante 
de bani; agresiuni cu mîna înarmată, lichidări de per- 
soane nedorite şi altele, în care scop şi-a organizat 
o bandă care rivalizează cu cele din Chicago, toţi 
„naşii“ din lume putînd să vină ca ucenici la el. Evi- 
dent, şi el are o firmă de import-export de covoare 
orientale, pentru care plăteşte impozit cinstit pe cifra 
de afaceri. Cînd îl vezi, cu părul său argintiu şi ondu- 
lat, o faţă rozalie din care te privesc doi ochi albaştri 
totdeauna rîzători, îmbrăcat impecabil și exprimîn- 
du-se într-un limbaj de „,Hochdeutch“ *, crezi că-i 





= O germană cultă, literară. 

cel puţin baron. În realitate, aşa cum v-am mai spus, 
individul are un trecut de criminal de război, cu state 
de serviciu la Buchenwald, Maidanek şi la alte la- 
găre de exterminare, după cum se zice, un prezent 
pe măsură şi un viitor... E periculos, nu numai prin 
lipsa sa de scrupule, nu numai prin cruzimea pe cara 
o dovedeşte în toate acţiunile sale, ci, mai ales, dato- 
rită relaţiilor pe care le are în anumite cercuri din 
țară și din străinătate, care-l sprijină şi-l protejează. 
Dar are şi el o mare slăbiciune : o pereche de canişi 
albi, pitici, pe care-i îngrijește şi ii plimbă personal 
şi Ja care ţine ca la ochii din cap... Vreau să spun că 
îi iubește mai mult decit pe nevastă-sa și pe cele 
două fiice. Astea au viaţa lor personală. 

Se opri o clipă pentru a umple din nou cupele. 
Maiorul profită de această pauză pentru a-l întreba : 

— Se pare că îl cunoaşteţi bine și, am impresia, 
nu-l prea iubiţi ! 

Wild ezită un timp, apoi se lăsă într-un fotoliu, 
zicind : 

— L-am cunoscut bine cu mulţi ani în urmă, cind 
am avut unele afaceri cu el, pe timpul cînd era mai 
modest, fiind discipolul lui Willi Tauber, un mare 
angrosist de covoare, provenite din Extremul Orient, 
ca şi heroina numărul 4, pe care o comercializa. Afa- 
cerile mele cu el s-au limitat la consolidarea unor 
„pieţe de desfacere“ pentru ţigările americane aduse 
din Italia, prin anii 1945—1946, ceea ce pentru 
Dietrich constituia un chilipir nevămuit de patron. 
Însurindu-se cu una dintre fetele acestuia, la sfatul 
competent al celor care-l sprijineau, l-a moștenit 
după citeva luni, bossul lui decedind în mod suspect, 
intr-o cameră de hotel de lingă Marsilia, în timp ce 
supraveghea „trecerea“ unui transport de heroină 

ncolo de Ocean. Pe atunci aveau loc multe aseme- 
a morţi suspecte și cei care au anchetat, cunos- 
du-i identitatea, nu şi-au bătut prea mult capul 
ntru stabilirea cu exactitate a cauzelor decesului. 
1 criminal mai puţin, dispărut în neant în urma 
ei lichidări de conturi sau ceva asemănător, după 
m au scris ziarele franceze. Soţia lui Dietrich a 
oştenit totul, datorită unui testament care a fost 
acat în tribunal, dar a ţinut pînă la urmă. Vedeţi 
imneavoastră, mein Freund, justiţia noastră nu-i 
rbă numai datorită faptului că trebuie să fie im- 
rțială, ci uneori orbeşte cînd îi aruncăm anumite 
afuri în ochi! Evident, averea a fost manipulată 

Dietrich, investită şi reinvestită în traficul de 
„pefiante, de arme, de ţigări şi a crescut din ce în 

mai mult. Brigitte, soția lui, e o drogată, ca de 
ifel şi cele două fiice ale lor, iar el are grijă să le 
rovizioneze, în acest fel avind mîinile libere... 
umai că și el are un şef sau mai mulţi, care ştiu 
stule despre afacerile sale. Aşa că... Așa-i lumea 
ta... a noastră, adăugă Wild, rinjind. Pufăind din 
sara de foi și urmărind visător rotocoalele de fum, 
ild îşi aminti brusc : 

— Apropo, bine că mi-am adus aminte, parcă am 
ai văzut o pinză în... ăă... 

— Desigur, mai e una, zimbi maiorul cu nonşa- 
nţă, dar nu am expus-o fiindcă nu am perfectat 
că înţelegerea noastră... dar dacă doriţi s-o vedeți... 
— Cum nu se poate mai mult, zise Wild, instalîn- 
=se mai comod în fotoliu. 

Stancu scoase și celălalt tablou, îl așeză într-o 
mină favorabilă, apoi explică : 

— E o operă a lui Lucas Cranach cel Bătrîn, pictor 
rman născut la Kronach în 1472, decedat în 1553. 

A pictat, în mai toate genurile, compoziţii religioase 
sau mitologice, portrete şi nuduri de femei, de un 
farmec deosebit. Pînza pe care o vedeţi reprezintă 
portretul unui bărbat, pictat în ulei în maniera spe- 
cifică şcolii germane, al cărui principal maestru a 
fost Albrecht Dürer. 

— Extraordinar ! exclamă Wild entuziasmat. 
Nemaipomenit ! Ce comoară de artă | Şi... ce vreţi 
să faceţi cu această pictură ? 

— Să v-o dau dumneavoastră după ce voi obţine, 
ca să zic aşa, un început de probe, în baza informa- 
ţiilor pe care mi le veţi da la rîndul dumneavoastră. 
Aveţi aici şi cîteva fotografii în culori privind cele- 
lalte tablouri. Eu, după cum vedeţi, m-am ţinut de 
cuvînt. 

— Mă voi ţine şi eu. Ce aveţi de gind să faceţi în 
continuare ? 

— Cred că la această întrebare voi putea răspunde 
după ce voi fi şi în posesia celorlalte date pe care 
le aveţi. 

Wild privi lacom ambele tablouri şi deodată se 
hotări. 

— Bine. Atunci am să vă spun tot ce ştiu despre 
acest caz... restul o să-l aflaţi la Atena, prin inter- 
mediul corespondenţilor mei. O.K. ? 


În taxiul care-l conducea la hotel, Stancu își aminti 
de avertismentul lui Nori. Nu putea să nu ţină seama 
de el. Mai ales că noaptea încă nu trecuse. Acum, 
mai mult decit oricînd, nu avea voie să greşească, 
Îi dădu şoferului adresa Claudiei. Opri taxiul la col- 
tul lui Sonnenstrasse și cobori. Undeva prin apro- 
pierea casei, se afla şi mașina lăsată de el cu alt pri- 
lej. Dintr-o cabină telefonică formă numărul Claudiei 

şi aşteptă. Soneria se auzi o dată, de două uri, apoi 
o voce somnoroasă răspunse. 

— Cine-i ? 

— Sint eu, Schătzchen, pot urca pină la tine? 

— Tu?? 

Vocea Claudiei era răguşită și ezitantă. Poate se 
înşela, dar femeia părea uluită de acest telefon, fără 
indoială inoportun. Dacă nu era singură... atunci... 
După o scurtă pauză, Claudia reluă precipitat : „Hai, 
vino sus, te aştept !“ 

Stancu ezită. Modul în care a răspuns Claudia la 
telefon părea puţin bizar. Și nici vocea ei nu era cea 
normală. De obicei era veselă, bucurîndu-se cînd il 
auzea, indiferent de momentul cînd o suna. Vocea 
care i-a răspuns de astă dată a fost la început mirată. 
chiar stupefiată, apoi rece, metalică. Poate explicaţia 
stătea în ora total nepotrivită la care a sunat. În de- 
finitiv, nu era o damă de consumaţie și nu-i plăcea 
să fie confundată cu acestea. Se uită la ceas: era 
ora 24,00. Evident, oricine este morocănos dacă e 
trezit din somn la o asemenea oră, dar... nu şi Clau- 
dia. li trecu prin minte tărășenia cu Fernandez. Dacă 
cra „aşteptat“ în apartamentul Claudiei ? Posibil... 
Poate că cel mai cuminte lucru pe care l-ar fi putut 
[ace ar fi să se ducă pentru o noapte la un alt hotel. 
Acesta era glasul raţiunii. Dar îl intriga faptul în 
sine. Gelos ? Prostii. Atunci ? Spiritul de aventură ? 
Respinse această idee străină principiilor sale de 
muncă. Îl pîndesc ? De ce şi mai ales cine ? „„Chiorul“, 
Dietrich ori simpatica doamnă Heleni, „secretara“ 
particulară, factotumul marelui boss greco-american ? 
Privi în jurul lui cu atenţie. Nici o urmă a ,„îngeru- 
lui păzitor“ dat de Kripo şi nici de gorilele lui Wild ! 
Era deci mai cuminte să meargă la un hotel pentru 
a-şi petrece noaptea, iar în zori va putea să vadă în 
linişte ce s-a întîmplat ! 

Așa că... se îndreptă cu pași hotăriţi spre imobilul 
în care locuia Claudia. Uneori se mai confundă cu- 
riozitatea personală cu setea de a cunoaște. Oricum, 
nu urcă cu liftul, ceea ce îi dădu un plus de sigu- 
ranță. Ajuns pe palier, privi cu multă atenţie uşa 
apartamentului Claudiei, sub care se zărea o geană 
de lumină, Cel de-al şaselea simţ, care-l ajutase 
adeseori în cursul carierei, difuză în el o nelinişte as- 

cuţită. Işi căută „stiloul“ şi-l puse la îndemină, apoi 
deschise şi trinti cu putere uşa liftului. Ciocăni uşor 
şi, fără a mai aştepta, se aruncă cu toată forţa prin 
uşa care se deschisese instantaneu. Trecu asemenea 
unui bolid, lovind în treacăt cu piciorul întins un 
bărbat care icni de durere, scăpînd pistolul din mînă 
şi apucindu-se cu miinile de burtă. În acelaşi timp 
primi din spate o puternică lovitură cu un corp con- 
tondent carc, dacă l-ar fi nimerit în cap, l-ar fi ador- 
mit pe vecie, dar printr-o fentă instinctivă o devic 
spre umăr. Stăpinindu-şi durerea violentă pe care o 
simţi, printr-o detentă fulgerătoare a piciorului 
sting, Stancu îl atinse pe celălalt agresor în abdo- 
men, iar acesta se prăbuşi cu un urlet de durere. Nu 
avu însă prea mult timp să-l privească, fiindcă a tre- 
buit să facă front împotriva celuilalt, un lungan cu 
faţa măslinie, slab ca un schelet, care avea o cica- 
trice urită sub ochiul sting. Acesta stătea în picioare 
şi-l ațintea cu un pistol „Liiger“, prevăzut cu un 
amortizor. Era o armă de rezervă şi această precau- 
ție vorbea de la sine despre profesiunea și tehnica 
personajului. Stancu se aruncă jos şi lateral, pistolul 
fulgeră fără zgomot, undeva în spatele său se sparse 
o vitrină, dar capul maiorului îl şi atinse în stomac 
cu toată puterea. Aerul îi ieși prin gură ca un fluie- 
rat, de parcă ar fi pocnit un cauciuc, şi individul căzu 
în genunchi. O altă lovitură îi smulse pistolul din 
mină. Și fiindcă namila întindea mina după armă, 
încercînd s-o ia, Stancu îl lovi în ceafă cu muchia 
palmei, trimiţîndu-l în lumea viselor. Ridicîndu-se 
în picioare, Stancu respiră de citeva ori adînc pen- 
tru a-și calma bătăile inimii, își puse în ordine ţinuta, 
ridică de pe jos pistoalele, le scoase încărcătoarele şi 
le aruncă sub pat. Apoi se intoarse să-l privească pe 

individul care încercase să-l lovească pe la spate. 
Acesta stătea la podea, chircit de durere. ţinindu-se 
de burtă. Era un bărbat scund. cu umeri pătraţi şi 
cu o figură ce părea a fi fost rezultatul încrucișării 
dintre un babuin şi un buldog. Ochii săi înfundaţi 
în orbite aruncau priviri de ură. La un moment dat. 
profitind de o clipă de neatenţie simulată. scoase un 
pumnal din mînecă, ceea ce-i prilejui maiorului să-i 
aplice un atemi care îl făcu K.O. 

Abia atunci o căută din ochi pe Claudia. Femeia 
şedea pe un scaun. cu miinile şi picioarele legate, 
îmbrăcată sumar și plîngînd în hohote. O dezlegă şi-i 
întinse o batistă. Ea se aruncă în braţele lui. Stancu 
se degajă uşor din îmbrăţişare, îi şterse ochii cu 
batista şi o instală cu toată tandrețea într-un fotoliu. 





Apoi se așeză şi el pe un scaun, în aşa fel încît să 
poată supraveghea mişcările celor doi agresori. După 
un timp se hotări să vorbească. 

— De data asta, inscenarea nu a mai prins, mein 
Schatz. Aş fi putut să nu vin, dar n-am vrut să crezi 
că sint un laş, deşi orgoliul era să mă coste scump. 
Te-am subapreciat, scumpa mea, şi am preșit. Numai 
că sînt greşeli și greșeli. Asta putea să fie ultima. 
Dar, oricum, rămine între noi. Eu n-am să spun la 
nimeni şi dacă te angajezi şi tu în acest sens inseamnă 
că nu se va afla. O.K. ? Uite, ai aici, sub pat, pistoa- 
lele acestor „gentlemeni“, evident fără gloanţe, pe 
care le iau cu mine drept amintire. Te rog să le pre- 
dai lui „Der Blinder“ o dată cu respectele mele. 

Claudia încetă brusc să plingă. 

— Cum... cum... ai realizat adevărul ? 

— Am luat informaţii despre tine, te-am urmărit 
data trecută cînd ai ieşit după „cumpărături“ și am 
descifrat citeva fraze din convorbirea ta telefonică. 
Restul e rezultatul unor asociaţii logice de idei. Vezi 
tu, Liebling, eu nu cred în coincidenţe. Delormaţie !... 
vreau să spun că la noi, in domeniul artei, dacă 
n-ai prospectat temeinic piața şi nu verifici veridici- 
tatea picturilor pe care le achiziţionezi şi nu cunoşti 
preţul lor la zi... te prăjești tare. Şi cînd aceasta ţi 
s-a întîmplat o dată ţie ori altcuiva sufli şi în iaurt. 
Tu ţi-ai făcut jocul, trebuie să recunosc, fermecător, 
uşa că pentru mine a fost o plăcere să intru în acest 
joc, respectindu-i regulile... pină la un anumit punct. 

— Dar cine eşti tu, în definitiv ? articulă ea cu o 
voce ce friza isteria, mutindu-se pe alt fotoliu. 

— Asta nu ţi-a spus-o „,Chiorul“ ? Nu-i frumos 
din partea lui. Dar am să-ţi satisfac curiozitatea. Deci 
eu sint, cum să-ţi spun, un om dintr-o bucată. Eu 

„nu exist decit în meserie, nicăieri în altă parte. Cum 
s-ar spune, sînt invizibil și voi muri necunoscut. Ca 
un simplu... muzeograf. Și acum, omagiile mele, 
„madame la marquise“, şi sper din toată inima să nu 
ne mai întîlnim pe aceste drumuri întortocheate ale 
artei, căci atunci s-ar putea să mă folosesc de prin- 
cipiul legitimei apărări, neţinînd seama că eşti sau... 
ai fost o femeie delicioasă. Adio, Claudia,... und 
Vergissmeinnicht ! 

Cînd se întoarse să plece, constată că cel de-al doi- 
lea individ, „buldogul“, dispăruse. 

„Niciodată nu poţi fi suficient de prudent, gîndi 
el. Baroneasa mi-a ascultat în linişte cuvîntarea me- 
nită s-o facă praf, pentru a-i da prilejul complicelui 
s-o şteargă englezeşte. Fără nici un cuvînt de rămas 
bun. Să-şi anunţe patronul, fără îndoială. Stil de apaş 
de mahala. Dar cum dracu am putut să-l scap ? Pu- 
tea să mă lovească pe la spate și atunci mă trezeam 
în vreo pivniţă a «Chiorului», dacă mă mai trezeam 
vreodată. Ai început să faci greşeli, bătrine, cam 
multe, și o dată o încurci, că a doua oară...“. 

Maiorul era încă furios cînd ajunse la maşină. O 
deschise și se instală la volan. Aceasta a fost încă o 
greşeală într-un răstimp atît de scurt. 

— Lasă mîinile pe volan! zise o voce în 
spatele său. 

În oglinda retrovizoare recunoscu pe „buldog“ care 
ațintea asupra sa un ,„,Walther“. Se execută și 
replică : 

— Prin urmare ştii să şi vorbeşti. Ai cumva şi un 
nume ? Nu de altceva, dar nu-mi place să călătoresc 
cu persoane necunoscute | 

— Unde ai să călătoreşti nu ai nevoie să-mi cu- 
noşti numele. Dar dacă-ţi face plăcere spune-mi 
Toni. 


— Un nume frumos, cu rezonanță italiană. Faci 
cumva parte din onorabila „familie“ ? 

— Gura ! mirii celălalt, cu o voce care zgiria. Acum 
ascultă-mă bine ! Vei porni motorul și vei conduce 
maşina pe unde te pilotez eu. Să nu incerci vreo 
manevră greşită că te mierlesc. Capito ? 

Stancu demară încet și urmă o bucată de drum 
itinerarul ordonat de Toni. Cind ajunseră în centru, 
apăsă ceva mai tare pe accelerator, dar simţi imediat 
țeava pistolului lipindu-i-se de ceafă. Frină lent şi 
reluă viteza inițială. Trebuia totuşi să găsească o so- 
luție pentru a scăpa de bandit şi aceasta cu orice 
risc... altfel... nu-şi făcea nici un fel de iluzii despre 
ce urma | Depăși o maşină, apoi încă una şi, ajun- 
gind la o intersecţie, acceleră, apoi viră la stînga şi 
opri brusc. Agresorul său a fost puternic proiectat 
în portiera din dreapta sa, lovindu-se la cap, fapt 
ce-l ameţi pentru moment şi prilejui maiorului posi- 
bilitatea de a cobori liniştit din maşină. În acest 
timp se auziră fluierături stridente şi paşi alergînd 
pe trotuar. Toni se făcu nevăzut în mulţimea care 
începuse să înconjure maşina. După o discuţie „ami- 
cală“ cu agentul de ordine, Stancu îşi declină cali- 
tatea de străin, cerindu-şi scuze pentru lipsa sa de 
abilitate. Se alese cu un avertisment, în timp ce 
oamenii se împrăștiară, comentind evenimentul, evi- 
dent nu în favoarea lui. Porni din nou maşina şi trase 
la un hotel de trei stele, în plin centru. După un duş 
îndelungat se culcă şi dormi neîntors pină la nouă 
dimineața. 

Intră zimbind în hotelul său, ceru cheia de la re- 
cepţie, neuitînd să-i facă un semn discret de mul- 
țumire lui Nori care tocmai se pregătea să predea 
serviciul. 

Peste alte două ore se afla în „Jumbo-Jet“-ul com- 
paniei „Lufthansa“, care zbura la Atena, cu escală la 
Istanbul... 


ECRAN DE FUM 


— Încă o dispariţie misterioasă ! exclamă necăjit 
căpitanul Zara. Am impresia că va trebui să mă ocup 
mai mult de dispariţii decit de crimă. 

— Aici greşeşti, căpitane, zise Nedelea calm. Mai 
bine ai cerceta dacă nu cumva aceste dispariţii au 
vreo legătură între ele, pe de o parte, iar pe de alia, 
dacă nu cumva acestea au vreo relaţie cu asasina- 
rea Hildei. De fapt aş fi vrut să revedem împreună 
stadiul cercetărilor în această cauză, dar acum nu 
mai e timp pentru așa ceva. Împreună cu Vidrașcu 
vei cerceta împrejurările dispariţiei lui Ilie Sava. Iar 
tu, căpitane Roman, în seara asta vii la mine, pre- 
gătit de plecare. Clar ? Atunci, vira ancora ! 

Cum era de așteptat, cercetările efectuate la spital 
nu au relevat prea multe elemente importante. Pa- 
cientul Ilie Sava a cinat ca de obicei, la orele 19,00, 
apoi a luat medicamentele prescrise, sub control. Nu 
a prezentat vreo stare deosebită. Nu era nici agitat, 
fapt pentru care nici nu i s-a acordat o atenţie spe- 
cială. 

— A avut vreun vizitator aseară ? a întrebat-o 
Zara pe sora Liana. 

— După cite ştiu eu, nu... dar aş putea s-o întreb 
pe Alba, sora care a fost de serviciu. Aşteptaţi o 
clipă, vă rog. 

Se intoarse după cîtva timp, însoţită de o femeie 
in vîrstă, în pragul pensionării, care declară că aseară, 
in jurul orei 21,00, a venit la spital o tînără fată 
care pretindea că-i din provincie, rudă apropiată cu 
bolnavul. Avea în mină o borsetă neagră, mai mare. 
La insistenţele acesteia, a lăsat-o să intre în camera 
pacientului, unde nu a stat mai mult de cinci minute, 
după care i-a mulţumit frumos şi a plecat. 

— Borseta o mai avea cind a plecat ? întrebă Vi- 
draşcu calm. 

— Nu ştiu... nu... cred că nu. 


— Bineînţeles că nu, fiindcă a fost găsită în ca- 
meră. Dar hainele cum le-a luat Ilie Sava ? 

— Nu avea nevoie de ele, zise Zara, presupun că 
avea altele în borsetă. De altfel, asta se poate verifica. 

— Hainele bolnavului sint la locul lor, interveni 
sora Liana cu o voce răguşită de emoție. Am verificat 
azi dimineaţă, înainte de a da alarma. 

Zara o rugă să-l cheme pe portarul de noapte 
care, din întimplare, se mai găsea în spital, fiind zi 
de plată a remuneraţiilor. După un timp apăru în 
fața lor un bărbat de 65—67 de ani, cu părul rar şi 
albit pe la timple, puţin adus de spate, purtînd 
ochelari cu lentile întunecate. Încolo, vioi și destul 
de volubil. 

— Aţi fost de serviciu azi noapte ? îl întrebă că- 
pitanul. 


— Da, pînă azi dimineaţă, şi am rămas în con- 
tinuare. 

— Ați avut vizitatori aseară, să zicem după 
ora 21,00 ? 

— Vreo trei. Doi bărbaţi, care de altfel aveau 
bilete permanente, şi o tînără din provincie, pe care 
nu am lăsat-o să intre fiindcă nu avea bilet, deşi 
m-a rugat în fel şi chip și a încercat să mă și 
„cinstească“. 

— Cum arăta ? 

Descrierea făcută de portar semăna cu semnal- 
mentele date de sora de serviciu, iar amîndouă pă- 
reau să reproducă chipul Dianei Hurmuz-Manu. 
. — Și pînă la urmă cum a intrat ? V-aţi lăsat con- 
vins de frumuseţea ori de suferința ei ? 

— Nu ştiu cum a intrat, pe la mine în nici un caz, 
dar... a ieşit, ce-i drept, pe poarta principală. Şi mi-a 
şi zîimbit ironic. 

— Îmi dau seama de situaţie, da... pe unde a 
intrat ? 

— Asta nu mai ştiu. Mai sînt două porţi laterale 
care de obicei sînt închise noaptea. 

— Dar ceilalți, adică cei doi bărbaţi, au ieșit pe la 
dumneata ? 

— Da, după vreo jumătate de oră. Apoi a mai 
ieşit şi un bolnav. Îi am pe toţi notaţi, vreţi să vedeţi 
carnetul meu ? 

— Mulţumesc, nu e nevoie. Aţi spus că a ieşit şi 
un bolnav. Îl cunoaşteţi ? 
` — Din.vedere. L-am văzut plimbîndu-se de citeva 
ori prin curte. Memoria mea e încă bună, deşi au 
trecut ceva ani peste mine. 

— Cum era îmbrăcat ? 

— Un pantalon de tergal cam şifonat, cămaşă albă 
şi un jerseu gri. 

— De ce i-aţi dat drumul ? 

— Cum de ce ? Păi dacă avea bilet de învoire?! 

Lucrurile începeau să prindă contur. Potrivit de- 
poziţiilor luate de la personalul spitalului şi în lipsa 
oricăror urme de violenţă în camera bolnavului, se 
impunea o singură concluzie : Ilie Sava a părăsit ca- 
mera de bună voie şi nesilit de nimeni. Pentru un 
motiv pe care vor trebui să-l descopere cît mai re- 
pede cu putință, fiindcă aici era cheia problemei. 

13 — Caruselul urmelor 


„Păcat, se gîndea acum Zara, că interogarea lu 
nu am dus-o pînă la capăt ! Dar poate ar fi fost pre- 
matur, la timpul său, iar dispariţia lui nu putea f 
prevăzută. Nu putea ? Ba putea, dacă ne gîndeam 
la toate variantele posibile. N-am făcut-o şi acum.. 
ia-l de unde nu-i ! Se pare însă că, dincolo de unele 
greşeli inerente unor cercetări, cea mai mare, care 
de fapt le-a generat pe celelalte, a constat în sub- 
aprecierea inamicului. Și aceasta, de regulă, se plă- 
teşte. Dacă pierzi momentul psihologic al unei an- 
chete trebuie să alergi apoi sau să aştepţi mult şi 
bine pînă ce el va apărea din nou.“ 

Zara îl privi pe locotenentul major Dan Vidraşcu 
cum cerceta minuţios camera de spital. Îl urmărea 
cu plăcere. Înalt, spătos, cu părul negru şi ochii al- 
baştri, ofiţerul era ceea ce în mod curent se cheamă 
un bărbat impunător. Bine pregătit în artele de auto- 
apărare, trăgător de elită, îndrăzneţ şi curajos, avea 
o experienţă de cîţiva ani în munca judiciară şi 
criminalistică, întemeiată pe efectuarea mai multor 
anchete privind furturi prin spargere, violuri şi în- 
şelăciuni. Participa acum pentru prima dată la cer- 
cetarea unei crime cu autori neidentificaţi, de o com- 
plexitate mai mare, avind în vedere extinderea 
acesteia şi implicaţiile pe care le avea în alte in- 
fracțiuni. 

— Ai găsit ceva, Vidraşcule ? 

Ofiţerul se întoarse şovăind. 

— Cîteva amprente digitale pe care le-am ridicat, 
mai mult din rutină, fiindcă nu ştiu la ce ne-ar pu- 
tea ajuta din moment ce cunoaştem cine a fost în 
„vizită“ la el, presupunem cine i-a adus hainele şi 
faptul că a plecat de bună voie. 

— Corect, totuşi efectuează comparaţiile și consta- 
tarea tehnico-ştiinţifică, cine știe la ce ne-ar putea 
ajuta la momentul potrivit. 

— Este evident faptul că pacientul nu a fost 
constrins fizic să abandoneze camera. Nu sînt urme 
de luptă, nimic nu-i deranjat... Vedeţi şi dumnea- 
voastră ! 

— Dar moral putea fi constrîns ? 

Vidraşcu reflectă cîteva clipe înainte de a răspunde. 

— Aveţi dreptate. O asemenea ipoteză nu poate 
fi respinsă. Ca atare sîntem datori s-o luăm în con- 
siderare. 

Ajunşi la sediul Miliției Municipale, aici îi aștepta 
prima surpriză. Fişa criminologică a „dispărutului“ 
Radu Victorin, nevinovatul contabil, alias „Pumn de 
fier“, alias „Balamuc“, alias „Contele“, îl arăta cu 
un activ de citeva condamnări pentru fals şi înşelă- 
ciune, vătămare gravă a integrităţii corporale, viol 
şi... speculă cu obiecte de artă ! 

— Ce zici, colega, despre dispărutul nostru ? în- 
trebă Zara după ce amindoi studiară fişa. 

— Un contabil „cinstit“, cu referinţe bune, pro- 
babil încadrat fără avize. Dar individul mi-e cunos- 
cut. Nu ştiu cum a ajuns contabil, chiar la o magazie, 
dar tipul e foarte violent, mardeiaş şi cuţitar în mediu 
şi „vrăjitor“ de naivi în saloane. „Contele“ se ocupa 
de cele mai variate escrocherii, de la promisiuni de 
apartamente, aragazuri şi maşini automate de spălat 
pină la vînzarea de bijuterii false şi chiar de statui... 
din grădini publice ! Bineînţeles că, după ridicarea 
avansurilor, omul se dădea la fund şi apărea apoi în 
alte locuri. „,„Exploatez prostia omenească“, a decla- 
rat el la anchetă. „Ce să fac, dacă sînt atiţia oameni 

amatori de chilipiruri. Eu nu fac altceva decit să v 
în întîmpinarea dorinţei lor !“. Ba, mai mult, în p 
rioada anilor 1958—1959 a profitat de naivitatea un 
primar şi de buna credinţă a ţăranilor dintr-o c 
mună din Dobrogea, care doreau să-şi electrifice 1 
calitatea, fiind prinşi în acest scop şi în planul r 
pional, fără însă ca ei să ştie. „Contele“ a aflat desp 
aceasta, el era mai bine informat, şi ca urmare a fc 
în mai multe rînduri în comună, a ţinut cuvîntări fı 
minante despre importanța acţiunii, a pron 
onoruri şi distincţii factorilor locali, a adus stilj 
materiale, a încasat apoi banii contribuabililor 
autoimpunere şi... dus a fost ! 

— Foarte interesant cameleonul |! 

— Nu înţeleg ! 

— Da, un cameleon ! Vezi tu, colega, cameleon 
nu este numai singurul animal care-și poate schim 
culoarea pielii, ci şi unica vietate care poate pri 
în toate direcţiile. Cu un ochi se uită în faţă şi 
sus, iar cu celălalt privește în spate şi în jos! Pr 
babil că, datorită acestor însușiri, precum şi lipsei 
vigilență a organelor noastre, nu a putut fi localiz 
la timp. Așadar, de ce a dispărut şi unde s-ar put 
ascunde ? 

— Există o multitudine de locuri unde s-ar put 
ascunde un om.... în viaţă ! 

— Ce vrei să insinuezi ? 

— Nimic. Am dat glas unui gind. Deși, la dre 
vorbind, numeroasele locuri în care s-ar putea £ 
cunde nu ne simplifică problema... Anul trecut s 
căutat un tilhar care a atacat un şofer de pe un ta 
şi, sub ameninţarea cuţitului, i-a luat toţi bar 


— Şi l-ai găsit ? 

— Da, dar n-a lipsit mult să innebunesc căutindu-l. 
Şi cite forţe au fost puse în mișcare ! 

— Unde l-ai găsit ? 

— În penitenciar ! 

— Cum??! 

— Ei, da! Individul „furase“ un geamantan din 
gară, sperind într-o condamnare mai uşoară, ca să 
se poată ascunde. 

— Bine, ce propui ? 

— Mai întîi să stabilim de ce se ascunde. 

— De acord. Altceva ? 

— Apoi să restringem sfera cercetărilor plecînd 
de la mobilul ascunderii. 

— Se aprobă. Trecem la executare ! 

— Ar mai fi ceva, spuse Vidrașcu ginditor. 

— Te ascult. 

— Nu ştiu, dar ceva îmi spune că dispariţia lui 
Ilie Sava are o legătură strînsă cu cealaltă. 

— Interesant ! Și care ar fi veriga de legătură ? 

— Diana Hurmuz-Manu ! 

— Posibil. Şi eu înclin să cred că ambele dispa- 
riţii sînt legate și de crima pe care o cercetăm. Prea 
multe personaje apar în cîmpul acelorași infracţiuni. 
Apropo, şeful a ordonat să ne ocupăm puţin de Olim- 
piu Varga. Ai făcut ceva ? 

— Cred că s-a vindecat și de boala asta ca și de 
prietenul său Petroniu, care l-a „redescoperit“ după 
atiţia ani ! Un bișniţar și proxenet potenţial. 

— Cum ai procedat ? 

— Am stat de vorbă cu el și i-am arătat cine este 
așa-zisul său prieten și ce învîrtește. S-a lăsat cam 
greu, e tare încăpăţinat. Am vorbit cu meşterul său, 
un om extraordinar, care m-a înţeles perfect. Am 
fost apoi la sala de antrenament... Dar cea mai bună 

lecţie pentru el, deşi cam dură, a fost atunci cînc 
i-am demonstrat pe viu cine-i parașuta de care se 
înamorase, zărind-o, ca din întîmplare, într-o atitu- 
dine fără echivoc la bar, în compania unui străin. Evi- 
dent, l-am ţinut cu greu să nu facă scandal. Are însă 
un fond bun, o să-şi revină. Energia va putea să și-c 
cheltuiască de acum încolo în muncă și la box. De 
altfel, antrenorul său mi-a spus că, cel puţin în ur- 
mătoarele două luni, nu va avea nici timp să se gîn- 
dească la altceva. Se pregătește pentru „Europene“. 
Se pare că tinărul e talentat. Efectiv mă bucur că 
l-am putut ajuta. Și apoi mai este și colectivul, care-l 
îndrăgește, iar Veronica a început să frecventeze din 
nou sala de antrenament ! 

— Îmi pare bine că ai putut interveni la timp... 

— .. la sugestia dumneavoastră ! 

— Nu a mea, ci a şefului. Uneori există într-ade- 
văr „dragoste“ la prima vedere, numai că se întim- 
plă ca, după două zile, să nu-ţi mai aduci aminte 
cum arată ! 

Nedelea îi dădu ultimele sfaturi căpitanului Ro- 
man : 

— Adaptarea la modalităţile de lucru ale unor po- 
liţii din Occident şi atitudinea faţă de lumea inter- 
lopă pe care va trebui s-o contactezi vremelnic să 
nu te conducă la încălcarea legilor. Pe cît posibil, să 
eviţi situaţiile delicate. Expuneţi-vă cît mai puţin. E 
clar ? Noi avem nevoie în continuare de voi sănătoși 
şi cu o experienţă în plus. Transmite-i şi lui Stancu 
să fie mai prudent. Potrivit aprobării Secretariatului 
General al O.I.P.C.* veţi primi sprijinul Birourilor 


* Organisation Internationale de Police Criminelle, pre- 
scurtat „Interpol“, cu sediul la Paris, Saint-Cloud. 


198 


Centrale Naţionale Interpol din ţările prin care vă 
va purta misiunea. Sper să fii un bun „specialist“ în 
textile. Uite aici biletul de avion pentru Atena. Și 
acun, arum bun! 

li întinse mina zimbind, apoi îl strînse în brate, 
după care se întoarse brusc, în timp ce Roman saluta 
reglementar, ieșind. Un observator mai atent ar fi 
sesizat însă îngrijorarea stăpinită a colonelului. 


VENUS ȘI MARTE 


Confortabil instalat într-un fotoliu al cabinei „first 
class“ din avionul ce-l ducea la Atena, Stancu sorbea 
gînditor din cafea, încercînd să-şi pună ordine în gîn- 
duri, pentru a face un tur de orizont asupra situaţiei 
create. 

„Informațiile furnizate de Wild sînt destul de inte- 
resante. Se pare că lovitura a fost dată de «firma» 
lui Dietrich. carc, în acest scop, a colaborat cu Al- 
bers, omul lui de legătură cu armatorul Polidis. Lichi- 
darca lui «Wildschwein» în plină stradă e urmarea 
faptului că acesta încercase să organizeze o «gaură» 
pe cont propriu, în cirdășie cu frumoasa grecoaică, 
Heleni Landis. În această situaţie, dacă Dietrich pri- 
mește lumină verde, nici viaţa femeii nu mai face 
două parale. Ceea ce l-a pierdut pe Albers nu a fost 
propriu-zis tentativa de a subtiliza niște tablouri, de 
altfel «comandate», ci incercarea de a înăbuşi această 
acţiune, devenită cunoscută în mediu, prin înșiși 
pungsterii însărcinaţi s-o execute ! Jungla africană 
devine o lume idilică faţă de pegra miincheneză. 

Există totuși un culoar liber prin care să te strecor 
și la nevoie să acţionezi : rivalităţile dintre bande !“ 
— O cafea ? Glasul melodios al stewardesei i 
smulse din meditații. 
— Nu, mulțumesc, zise el zîimbind, apoi reluă și 
rul gîndurilor. 


„Deci la Atena voi lua legătura cu reprezentantu 
local al Interpolului, pentru a-i solicita ajutor, dac: 
voi avea nevoie, și cu... omul lui Wild. Măcar dac: 
Wachter ar fi luat toate măsurile solicitate și, ca ur 
mare, Interpol Wiesbaden a anunţat Atena ! Sper s: 
nu mai întîlnesc și în alte părți secretare de genu 
Herthei, simpatica colaboratoare de la Kripo, prii 
care, aşa cum s-a demonstrat, se scurgeau unele in 
formaţii spre Wild şi... poate şi în alte părți. Să-i fa. 
o vizită lui Polidis ? În ce calitate ? Nu, asta ar fi + 
greșeală... acum, fiindcă, oricum, nu poate fi exclus: 
o eventuală întîlnire. Doar că atunci va trebui să fii 
înarmat cu probe. În situaţia actuală e nevoie de « 
altă tactică, de o mișcare de învăluire. Trebuie să ob 
țin cît mai multe informații despre armator, despri 
obiceiurile lui, despre anturajul lui şi, eventual 
despre locurile în care ar putea să ascundă tablou: 
rile. Oricum, acolo nu voi mai fi singur. Inteligența ș 
perspicacitatea lui Roman îmi vor fi de mare ajutor 
Acum însă vine escala de la Istanbul, unde urmeaz: 
să întîlnesc un corespondent de-al lui Wild care arı 
să-mi transmită cîteva date importante. Nu mai an 
timp la dispoziţie. Trebuie să mă odihnesc puţin. Şi.. 
Mare atenţie | Mare atenţie !“. 

Își rezemă capul de spătarul fotoliului și închis+ 
ochii spre a se relaxa. 


Stewardesa il trezi. 

— Wünschen Sie noch etwas ?* 

— Nu, mulțumesc. Wann landen wir in Istanbul, 
Fräulein ? ** 

— In eine halbe Stunde.*** 

— Mulţumesc. Şi Stancu îi zîmbi cu surisul său de 
zile mari. 


Avionul ateriză lin, aproape fără să se simtă. Un 
autobuz îl conduse pînă în holul aeroportului, unde 
prezentă pașaportul, biletul şi tichetul de tranzit. 
Avea două ore la dispoziţie, mai precis o oră şi patru- 
zeci și șapte de minute. Ca orice turist, „trebuia“ să 
viziteze orașul. Angajă un taxi, nu primul și nici al 
doilea, ci... tocmai pe al cincilea, așa, din spirit de pre- 
vedere, apoi îl rugă pe şofer să facă cu el un tur prin 
oraș, arătindu-i ce e mai important de văzut într-o 
oră și... ceva ! 

Sub razele unui soare blind de toamnă, Istanbulul 
era de un gri metalic, poate din cauza ceţei călduţe 
care urca dinspre mare. La prima vedere părea un 
oraş dezordonat, plin de praf, în care mulțimea pes- 
trită bătea străzile de la periferie pînă la marile şi 
frumoasele bulevarde ale noilor cartiere. Respectind 
dorința clientului, șoferul făcu un tur al monumente- 
lor celebre. 


-~ Mai întîi Moscheea Albastră, numită astfel din 
cauza faianţei care o împodobește şi care dă reflexe 
albastre zidurilor, cu minunatele cascade ale cupo- 
lelor şi cu cele şase minarete de o finețe extraordi- 
nară. Apoi Moscheea Eyub, de undc se vede întreaga 
* Mai doriți ceva ? 
** Cind aterizăm la Istanbul, domnişoară ? 
+.. Peste o jumătate de oră. 

panoramă a Cornului de Aur. Urmară la rind Fin 
tîna sultanului Ahmet, o altă minune arhitectonic: 
şi Moscheea Süleymaniye şi... Observă că i-a mé 
rămas puţin timp ca să treacă în fuga maşinii p 
țărmul Bosforului, care separă Europa de Asi 
şi leagă Marea Neagră de Marea Marmara. Toti 
fusese un galop. Dar ochiul lui Stancu reţinu cît 
ceva. Poate că... altădată. Acum avea griji. Din cin 
în cînd arunca cîte o privire în spate, în faţă, late 
ral, ca să vadă dacă nu-i urmărit. Se părea că m 
Se apropia timpul de întoarcere. Îi ceru şoferul 
să revină la aeroport. Plăti cursa, îi lăsă un bacşi 
şi, grăbit, se îndreptă spre sala de așteptare. 

Îl observă imediat pe bărbatul scund şi măslini 
la faţă care ţinea în mîna dreaptă, ca semn de rect 
noaştere, o revistă „Time“. Probabil că şi acesta 
recunoscu, fiindcă se ridică de pe bancheta pe car 
şedea, îndreptîndu-se spre toaletă. Stancu mai a; 
teptă cinci minute, apoi îl urmă. Cînd ajunse însă î 
prima încăpere nu-l mai văzu. Dispăruse de parc 
l-ar fi înghiţit pămîntul. Contrariat, se uită prin ce 
bine și, în sfîrșit, în cea de-a patra îl zări întins p 
jos, cu capul sprijinit în mod curios de chiuvetă. M: 
iorul intră înăuntru și îl apucă de umăr, dar aces! 
alunecă pe podeaua de ciment într-o mișcare care 
întoarse fața. Avea ochii dilataţi și ficși. În acela 
timp, Stancu simți un puternice miros de migda. 
amare. Nu era nevoie de nici un medic pentru a cor 
stata că turcul era mort. Pistol cu cianură. Puiveriz: 
cu presiune puternică, acidul prusic pătrunde pri 
porii pielii şi provoacă moartea prin embolie, în c 
mult două minute. Arterele care transportă sînge. 

la creier sînt paralizate instantaneu, iar moartea sur- 
vine imediat prin tromboză cerebrală. Și urmele de 
otravă dispar în cel mult șase minute, adică înainte 
ca medicul legist să poată face autopsia. 

„Treabă de profesionist ! Victima o fi fost urmă- 
rită... sau poate eu ?* 


Stancu ieşi din cabină. Nu mai pulea face nimic. 
Poliţia va conchide probabil că a fost un stop cardiuc. 
Un singur lucru bun se impunea : să dispară cît mai 
repede, pentru a nu fi expus unor tracasări inutile și 
plictisitoare sau, cine știe, poate chiar unei compro- 
miteri ? ! Fără grabă merse apoi la un chioșc de ziare, 
de unde-şi cumpără un „Der Spiegel“ și, îluturindu-l 
in mînă, se îndreptă spre poarta de ieșire numărul 
trei. Era şi timpul. Exact peste zece minute se afla 
în acelaşi fotoliu din „Jet“, în faţa stewardesei zimbi- 
toare, care-i servi imediat un coniac și o cafea. Mai 
ceru un coniac, după care încercă să analizeze situa- 
tia : „Călătoria nu a început sub cele mai favorabile 
auspicii. Am de-a face cu un adversar puternic, bine 
informat, fără scrupule și viclean. E oare un aver- 
tisment ? Nu-mi pot situa încă inamicul, dar e lim- 
pede că plecarea mea la Atena nu a trecut neobser- 
vată. Oare la ce mă pot aștepta în birlogul fiarei ? În 
orice caz, la nimic bun. Și tocmai acum urmează să 
sosească și Roman. Trebuie să-l avertizez într-un fel, 
întrucît, mai mult ca sigur, împreună ori pe rînd, vom 
face amîndoi obiectul unei supravegheri permanente 
cit timp vom sta la Atena. Trebuie să găsesc soluţia 
optimă pentru a rezolva acest mozaic complicat. Evi- 
dent, nu-l pot evita pe Roman care, la ora actuală, 
probabil că s-a şi cazat la hotelul King George. Dar 
dacă mă așteaptă la aeroport 2“. Respinse acest gînd 
ca nefondat, fiindcă o asemenea greșeală nu putea s-o 
comită nici un începător. „În fine, văzînd şi făcînd ! 
La urma urmei, nu se pot da rețete universal valabile. 
O voi aplica pe cea mai potrivită împrejurărilor“. 

Deşi încă toamnă în această parte a Europei, în 
noul și modernul aeroport din Atena domnea o căl- 
dură grea și jilavă, ferestrele cu vitralii părînd să 

multiplice razele unui soare care semnala mai curînd 
o vară tirzie. Difuzoarele anunțau zgomotos ateriza- 
rca cite unui avion venind din diferite părți ale lumii, 
cînd Stancu se apropie de dubla poartă de sticlă în 
spatele căreia stăteau cîţiva funcţionari de poliţie și 
vameşii. 

Formalităţile au decurs rapid, fără probleme. Îşi aş- 
teptă valiza, o luă şi se îndreptă spre un bar, unde 
comandă o cafea. Sorbind încet din ceașca aburindă, 
maiorul privea liniştit vînzoleala din jurul său. Pasa- 
gerii așteptați de rude ori de prieteni se îmbrățișau, 
gesticulau, explicînd cine ştie ce lucruri interesante 
pentru ei, și se îndreptau zgomotoși spre ieşire. În 
fine, zări şi omul. Era sigur că şi acesta îl văzuse, dar 
nu dădea semne că l-ar fi recunoscut. Mimînd neli- 
niştea, ca unul care a așteptat destul timp o persoană 
care nu mai venea, plictisit și puţin dezorientat, se 
aşeză în fața unei vitrine cu obiecte de artizanat, con- 
templind-o cu mult interes. După un timp, difuzoa- 
rele anunţară aterizarea unui avion TWA venind de 
la Cairo. O dată cu fluxul de călători, Stancu se în- 
dreptă încet spre ieşire, după ce se convinse că per- 
soana îl precedase, încadrată într-un alt grup de că- 
lători. Ajungînd la poarta principală, îl văzu într-un 
Pontiac vișiniu. Mai făcu cîţiva pași, de parcă ar fi 
căutat pe cineva, apoi se sui în mașina care demară 
în viteză. Ochii lui se încrucișară cu cei ai omului lui 
Wild. Privirea acestuia era rece și tranșantă. 

— Siînteţi pentru prima oară în Atena ? îl întrebă 
cl în germană. 

— Da, răspunse Stancu liniştit. Dar civilizaţia atc- 
niană nu-mi e necunoscută. 

— O. K. Atunci nu rămîne decît s-o examinaţi cu 
ochii dumneavoastră. 

— Sper să-mi fiți un ghid competent. 

După schimbul de parolă, faţa bărbatului de la vo- 
lan deveni mai prietenoasă. Zîmbi, vorbindu-i : 

— Bossul meu mi-a dat unele însărcinări şi sper 
ca miine să putem discuta mai la obiect. Am să vă 
telefonez pentru a vă indica locul şi ora. Pină atunci 
vă conduc la hotelul „King George“, unde s-a reținut 
o cameră pentru dumneavoastră. Numele meu este 
Riva, între prieteni mi se spune şi „Torpila“. Aici vă 
las, hotelul e la o distanță de jumătate de oră. Luaţi 
un taxi pînă acolo, e mai sănătos. Vă doresc un se- 
jur plăcut. Coborî, iar maşina porni imediat. Privi la 
stînga și la dreapta, dar pe strada Pazmazoglu, unde 
se afla, nu era la acea oră o îmbulzeală prea mare de 
taxiuri. În sfîrşit reuşi să oprească unul, iar peste 
douăzeci şi cinci de minute se şi afla în holul impu- 
nătorului hotel, în faţa recepţiei. 

— Herr Stanco ? Sigur, aveţi camera 717. Telexul 
dumneavoastră a ajuns la timp, zise recepţionerul, 
cu o faţă radioasă. 

Apoi acesta făcu semn unui bov care-i luă geaman- 
tanul și-l conduse pînă la lift. Camera care i se re- 
partizase era mare, somptuoasă, mobilată rafinat, cu 
mult gust. Nu lipseau frigiderul, televizorul şi apa- 
ratul de radio cu ceas. Covoare persane, o măsuţă de 
ccris, două fotolii și un pat dublu din lemn de mahon. 
Se dezbrăcă şi intră în baie, unde stătu mult sub duș, 
după care se frecă cu un prosop aspru pînă ce pielea 
i se înroşi. Se îmbrăcă cu un halat și se întoarse în 
cameră, trîntindu-se pe pat, cu o ţigară în gură. Îl 
năpădiră gîndurile. 

„Probabil că Roman e în hotel. Evident, pot să mă 
interesez la recepţie, dar nu e bine să se creadă cá 
am un interes special. Cum să-i aflu totuși numărul 
camerei pentru a putea comunica cu el? De multe 
ori, acolo unde o problemă nu poate fi pusă în mod 
corect... acolo...“. 

Ridică receptorul telefonului. Vocea centralistei 
răspunse imediat. 

— Scuzaţi, domnişoară, i se adresă el în engleză, 
mi s-a comunicat că aș fi fost căutat de un amic, 
mister George Mitana, care probabil a sunat din oraș 
sau dintr-un alt hotel, s-ar putea să revină și atunci... 
prelungi el ceea ce avea de spus. 

— Mister Mitana locuieşte la noi, camera 812, dar 
nu v-a căutat de cind sînt eu de serviciu. În schimb, a 
dat telefon la agenția comercială „Hermes“ şi... 

— Mulţumesc, domnişoară, poate că schimbul 
dumneavoastră... E în regulă, thank you ! 

Închise. Peste alte zece minute, Roman se afla în 
camera lui. Se îmbrăţișară. Apoi îl întrebă, făcînd un 
anumit gest, despre măsurile întreprinse în domeniul 
„prospectării“ pieţei textile la firmele elene de spe- 
cialitate. 

Restul convorbirii se desfășură în baie, unde apa 
ambelor duşuri cădea în averse, în timp ce în cameră, 
pe canalul doi, se putea viziona la televizor un show 
filmat cu o zi înainte la barul „Atlanta“ din Milano. 

După un timp, „Mitana“ plecă din cameră, dar 
peste două ore, cînd Stancu cobori, îl zări pe acesta 
în hol, cu un ziar în mînă, șezînd aproape imobil în- 
ir-un fotoliu, avînd o lumină ciudat strălucitoare în 
pupilele ochilor. O privire i-a fost de ajuns pentru a 
realiza că acesta era pradă unei vii emoţii. Intră în 
toaletă, întîrzie puţin, apoi, cînd ieși, trecu pe lingă 

Roman împiedicindu-se uşor de un covor persan. [i 
ceru scuze zimbind şi ieși din hotel. După citva timp, 
Roman ridică biletul prins în ziar şi ieşi la rindul lui. 

Era ora dejunului, cînd băutorii nu se prea vedeau 
prin restaurante şi baruri de zi, poate cu excepţia ce- 
lor de pe Kapodistrion, oamenii stind mai mult pe 
acasă, pentru a-și face siesta. Stancu umblă pe j>s 
preț de vreo patruzeci de minute, privind vitrinele, 
studiind titlurile ziarelor şi revistelor etalate în faţa 
chioșcurilor, oprindu-se din cînd în cînd la fotogra- 
fiile şi reclamele unor cinematografe, teatre şi ca- 
barete, verificîndu-și, cu acest prilej, spateie. La o 
intersecție opri un taxi, din care cobori în piaţa Ca- 
nigas, achită cursa și intră într-un bar de zi. Ochi o 
masă mai ferită, unde se așeză pe un scaun fără spă- 
tar, apoi comandă un vermut. 

— Nu prea arăţi vesel, amice, îi zise el barmanu- 
lui în engleză. Aş putea face ceva ca să-ţi remontez 
moralul ? 

Omul, mic şi slab ca un ţâr, cu o faţă măslinie, adînc 
brăzdată de riduri, era barman, chelner și, probabil, 
şi proprietar. Îl privi drept în lumina ochilor. 

— Da, răspunse el într-o engleză aproximativă, 
eventual să beți ceva cu furtunul ! 

— Imposibil, amice, nu rezist. De altfel, nu mă 
pot plinge cu privire la mărimea paharelor ! 

— lar dacă s-ar reduce această mărime aș primi 
eu pliîngeri cu privire la prețul consumației. 

— Şi dacă preţurile ar scădea, pe timpul ăsta de 
criză, nu ne-ai mai putea servi dumneata | 

— Corect. Mai doriţi ceva ? 


— O sticlă de „Campari“ și... mi-ai putea încropi 
și ceva de haleală ? 

— O.K. Mă întorc într-o clipă. Să văd ce are cald 
la bucătărie. : 

În sfîrşit, zări şi silueta lui Roman profilîndu-sce 
in prag. Acesta intră, scrută atent penumbra localu- 
lui, apoi se apropie de barman care tocmai ieşea din 
bucătărie. be ate , 

— Aş mînca și aş bea ceva, îi vorbi el în limba lui 
Shakespeare. 

Omul îi făcu un semn spre masa lui Stancu. 

— Dacă vă face plăcere să staţi împreună cu ci- 
neva care înţelege limba dumneavoastră, vă servesc 
numaidecit. 

Roman își întoarse privirea spre locul indicat de 
barman, ca și cum l-ar fi descoperit atunci, și se în- 
dreptă spre masă. Zise tare. 

— Free, mister... ? 

— Yes, please. 

Se aşeză. Cînd barmanul sosi cu o tavă cu mîn- 
care îl servi şi pe el cu pește, cartofi prăjiţi și un 
steak. Apoi acesta umplu paharele și se retrase la bar, 
unde reluă, plictisit, lectura unei reviste. Un timp, 
cei doi mîncară în tăcere, după care Stancu întrebă 
încet : 

— Ce s-a întîmplat ? 

— Mi-au fost percheziționate bagajele ! 

— Eşti sigur ? 

— Cit se poate de sigur! Am lăsat, ca de obicei, 
semnul meu la geamantane... 

— Cunosc. Și ? 

— Nu mai era acolo! 

— Ai avut ceva compromiţător ? 

— Nimic. Prospecte, eșantioane... 

— Îţi lipseşte ceva ? 

— Nimic! 

— Perfect. Era de aşteptat. Sper că nu te-ai 
speriat ? ! 

— Nu, dar... 

-— Nu avem de-a face cu proști, să-ți intre asta 
bine în cap şi să nu-i subapreciezi. O.K. ? Lasă-i să 
facă ce vor, tu vezi-ți de treaba ta la întreprinderi. De 
fapt, nici nu știu încă despre cine-i vorba. După ce 
iei primele contacte mă anunţi și pe mine, ştii unde 
mă găseşti. Peste citeva zile va trebui să pleci la 
München, unde te vei intilni cu Wachter, care e în 
tomă. O să-i transmiţi cîteva lucruri pe care aș dori 
să le facă pentru noi. Poate va trebui să mă ajuţi și 
aici puţin. Poate..., de fapt, miine voi şti mai multe. 
Acum am să te pun în temă cu problemele miin- 
cheneze.., 

După ce termină şi răspunse şi la întrebările lui 
„Mitana“, Stancu bătu cu furculița în masă. Barma- 
nul ridică o figură plictisită, iar maiorul îi făcu semn 
să mai aducă o sticlă. Acesta le umplu paharele şi sc 
reîntoarse la... citit. În tot acest timp nu intră nimeni 
în bar. 

— Din ce o fi trăind ăsta ? se miră Roman. 

— Nu-ţi face griji inutile. El nu trăiește numai 
din consumaţiile astea. Mai învirtește el cîte ceva ! 

"În fine, asta e. Să ne întoarcem la oile noastre. Deci 
ai înţeles modalitatea în care ne vom întîlni şi vom 
comunica. Eu voi pleca acum. Tu urmează-mă după 
o jumătate de oră. Familiarizează-te cu oraşul, dar 
fii atent. Obiectivul nostru central e Stavros Polidis. 
armator multimilionar, proprietar de nave, între- 
prinderi, bănci, localuri, acţiuni şi... gorile fără 
scrupule. Ceea ce ne interesează la ora actuală este 
unde se găsesc cele opt „volume“ luate din biblioteca 

noastră şi eventual cit vor răminc în locul respectiv. 
Priveşte cu atenţie, ascultă ce se vorbeşte, cumpără 
tot ce poţi în această direcţie, dar... nu acţiona sin- 
gur. Nu fii amărit, îţi va veni şi ţie rîndul, n-ai teamă. 
Aici, aventura ţi se impune, nu ţi-o alegi tu. Și acum, 
la revedere şi noroc bun ! 

Stancu chemă barmanul, achită partea lui din con- 
sumaţie și plecă. Pe drum se gîndi la întîlnirea pe 
care o avea în acea după-amiază cu Riva. Oare acesta 
îi va putea spune mai multe lucruri ? Evident, pri- 
mau sarcinile pe care le avea de îndeplinit, dar... n-ar 
strica dacă şi-ar putea crea și puţin timp liber, pentru 
a se familiariza cît de cît cu orașul și a vizita cîteva 
monumente mai importante... Acropole cu Parteno- 
nul, Erehteionul, primul evocîind armonia unui stil. 
iar al doilea ilustrînd grația unei epoci. Dacă ar avea 
timp ! Va trebui să-şi facă timp. 

Opri un taxi şi îi dădu șoferului adresa la care să-l 
conducă. Se plimbă un timp pe străzi, gîndindu-se 
la convorbirea pe care urma s-o aibă. Era 13,30 cînd 
ajunse în holul Interpolului Atena. Anunţat telefo- 
nic, adjunctul directorului, Ghiorghios Pappadimas, 
il primi imediat. 

— Vă aşteptam, Herr Doktor, îi spuse acesta cu 
o voce veselă, venind în întîmpinarea lui cu mina 
întinsă. Bine aţi venit la Atena ! Vă rog să luați loc şi 
să vă faceţi comod. Un coniac ? Whisky ? Cafea ? Sau 
poate doriţi o gustare ? 

Fără a-i da timp să răspundă, sună, spuse cîteva 
cuvinte în grecește fetei care intră, apoi se întoarse 
din nou spre el. 

— Am impresia că aveţi unele probleme neplă- 
cute. Vă ascult cu plăcere și, dacă stă în puterea 
noastră, vă vom acorda tot ajutorul. 

Stancu își aprinse o ţigară, apoi îi expuse scurt și 
concis toată situaţia, începînd cu furtul tablourilor 
de la Muzeul Municipal pînă la modul în care s-a 
depistat calea care conducea la Stavros Polidis. In- 
terlocutorul său l-a urmărit cu multă atenţie, între- 

rupîndu-l foarte puţin, doar pentru precizarea unui 
fapt, a unui eveniment. 

Intrarea secretarei întrerupse discuţia. Pe o măsuţă 
cu rotile se afla o tavă cu două cafele, o sticlă de co- 
niac „Metaxa“, două pahare și o farfurie cu sandvi- 
şuri. Fata împinse masa lingă ei și ieși. 

— Vă rog să vă serviţi, zise Pappadimas, după ce 
turnă coniacul în pahare. 

Băură în tăcere, apoi Stancu sorbi puțin din cafea. 

— O ţigară ? îl întrebă amfitrionul său, întinzin- 
du-i o cutie de „Hellas“. 

Luă o ţigară, o aprinse şi aşteptă. 

Pappadimas sorbi şi el din cafea, apoi zise : 

— Cunosc problema furtului celor opt tablouri. 
Secretariatul General Interpol le-a dat în urmărire 
internaţională şi, ca atare, sînt şi în atenţia poliţiei 
noastre. Evident, la timpul acela, amănuntele pe care 
mi le-aţi relatat acum nu-mi erau cunoscute şi cred 
că nici Secretariatului General. Acestea, dacă am în- 
teles bine, sînt elemente de ultimă oră rezultate din 
investigaţiile dumneavoastră. Sint confirmate şi de 
poliţia română ? 

— Bineînţeles. Datele principale care au condus la 
itinerarul pe care vi l-am relatat și la posesorul ac- 
tual le cunoşteam din anchetă, iar ele au fost con- 
firmate de noi indicii şi probe directe. Am omis să vă 
relatez unele amănunte, nesemnificative poate pentru 
dumneavoastră, dar edificatoare pentru noi, cei care 
urmărim zilnic această cauză. 

— E limpede ! Noi îl cunoaștem pe armatorul Po- 
lidis, care are două cetățenii, greacă și americană. 
Înţelegeţi ? O nucă tare. Nu numai datorită averii 
sale considerabile de aici și din alte părți ale lumii, ci 
şi datorită relațiilor sale care se întind de-a lungul 

unor continente. Și nu vă ascund nici faptul că are, 
cum să vă spun, propria sa poliţie... în întreprinde- 
rile pe care le posedă, plus gorilele din garda perso- 
nală. O parte din averea sa e investită în opere de 
artă, pe care noi trebuie să le socotim obținute în 
mod corect : licitaţii, achiziţii. Aici, în lumea artelor, 
joacă rolul unui Mecena, cum cred că ați aflat, sti- 
mulînd pe unii pictori și sculptori cu diferite sume de 
bani sau cumpărîndu-le cîte un tablou ori o statuetă. 

— Nu-i nici un secret pentru dumneavoastră care, 
probabil, aţi avut mai multe cercetări în materie de 
furturi de obiecte de artă, că mulți bancheri, oameni 
ai finanţelor, investindu-și capitalurile în artă, nu o 
fac de dragul operelor respective, deşi sînt şi ase- 
menea colecționari, mai puţini la număr, ci mai ales 
pentru faptul că operele de artă au reprezentat în- 
totdeauna valori rezistente în timpul crizelor econo- 
mice. Cu alte cuvinte, achiziționind, pe orice căi, pic- 
turi, sculpturi și alte obiecte de artă, rare și preţioase, 
investesc și îşi măresc totdeauna considerabil averea. 
prin garanţia pe care o pot oferi la un moment dat 
galeriile pe care le au. Sigur că pe aceşti indivizi, in- 
diferent de categoria socială din care fac parte, nu-i 
interesează mijlocul prin care se dobîndesc operele 
de artă, ba uneori chiar le „comandă“ direct din unele 
muzee, generează și întreţin o armată de hoţi, spe- 
cialiști în furturile de tablouri, tăinuitori, falsifica- 
tori, speculanţi, gangsteri de tot felul, ba chiar şi cri- 
minali. În spatele acestei așa-zise dragoste faţă de 
artă se ascunde o gamă întreagă de infracţiuni, de 
la furt la violenţă şi crimă, atit timp cît aceste „afa- 
ceri“ se plătesc foarte bine, uneori cîștigîndu-se mai 
mult decit din traficul de stupefiante ! 

T A 

— Nu vă pot contrazice, stimate coleg, cred că nu 
vă spun nimic nou dacă afirm că toate aceste furturi 
pin spargeri la cele mai mari muzee din lume şi apoi 
vinzarea lor celor care pot plăti, cu tot cortegiul lor 
de interceptări ale unor „transporturi“ și subtiliza- 
rea lor de către unele ganguri străine, cu toate răfu- 
ieliie și reglările de conturi, fac să curgă muli singe 
pe acest întinat altar al artei ! Din păcate așa stau 
lucrurile. Muzeele noastre au constituit, nu de pu- 
ține ori, ţinta unor spărgători care au furat şi au 
înstrăinat pe alte continente opere de mare valoare 
istorică şi artistică. 

— Şi le-aţi recuperat ? 

— Unele da, altele nu ! 

— Sintem, în cazul de față, în aceeași situaţie și 
nu cedăm aceste obiecte de artă care aparţin statu- 
lui nostru, indiferent în mîna cui s-ar afla. Cred că 
avem dreptul să afirmăm acest lucru, fiind și în li- 
mitele legalităţii internaţionale. 

— Bine zis ! Dar, apropo de problema noastră, se 
zice că Polidis are o foarte frumoasă colecţie de ta- 
blouri, deşi eu nu am văzut-o aiciodată. 

— E aici ? Vreau să spun, își are pinacoteca la lo- 
cuința din Atena ? 

— O parle din tablouri le păstrează aici, în Atena. 
dar cele mai importante se pare că se află la vila sa 
din Paradise City, în „Staic:“. În altă ordine de idei, 
vreau să vă asigur că vă vom acorda sprijinul. Dar 
noi... vom acţiona numai legal. 

Stancu surise ușor. 

— Nu vă cer nici o acţiune ilegală din punct de 
vedere juridic şi polițienesc, referindu-mă la vreo în- 
călcare a metodelor și mijloacelor dumneavoastră de 
lucru, ge 

=— Ce probe aveţi împotriva lui Polidis ? 

— Deşi avem o serie de probe, indirecte și chiai 
directe, aș dori să subliniez faptul că eu nu am ve- 
nit aici ca să-l acuz pe Polidis și să-l trimit pe banca 
inculpațţilor. Nu știu exact care este rolul lui în — hai 
să-i spunem mai frumos — această „tranzacţie : au- 
tor, instigator, complice, tăinuitor, favorizator și... la 
drept vorbind, nici nu mă interesează acest aspect 
la ora actuală. Ceea ce ne preocupă pe noi sînt ta- 
blourile care ne-au fost furate și recuperarea lor, in- 
diferent în mina cui se află și indiferent sub ce titlu. 
Sîntem parte la Convenţia UNESCO potrivit căreia 
toate obiectele de artă care au fost sustrase dintr-o 
țară, indiferent sub ce formă, trebuie înapoiate 

„acesteia. E cît se poate de clar. De altfel, cred că și 


„4 dumneavoastră acţionaţi tot în spiritul acestor pre- 







vederi. Cît privește întrebarea dumneavoastră, aflaţi 
că noi posedăm probe și mijloace de probă privind 
tativele purtate de Polidis pentru „achiziţionarea“ 
eo prin Heleni Landis și Albers zis „Mistre- 


..Cel care a fost lichidat la München ? Ştiu că 
5 fost. aici, l-am supravegheat, era în atenția Secreta- 
riatului General pentru trafic de arme și de stupe- 
fiante. E adevărat că l-a contactat pe Polidis într-o 
calenea. 

— Perfect, aţi fost pe fază ! Mai sînt interogatoriile 
inculpaților arestaţi și condamnaţi la noi pentru fur- 
tul de tablouri... 

— „Au fost prinși ? 

— Da, dar după ce au scos tablourile din țară. Ei 
au mărturisit însă cine i-a angajat, cu ce preţ, cine a 
comandat marfa. Apoi mai sint la München cîteva 
persoane BE care le-am contactat, constatînd că sînt 

bine informate asupra itinerarului acestui transport, 
via Austria, Italia și Grecia. Și mai avem și altele. 

— Evident, din punct de vedere polițienesc aveți, 
ca să zic așa, suficiente elemente pentru o bază tac- 
tică, dar... 

— „Avem şi din punct de vedere juridic. Dar nu 
pot decît să repet : eu nu am venit aici pentru a cere 
arestarea lui Polidis. Noi vrem tablourile. Restul... c 
treaba justiției să hotărască asupra probelor. 

— O.K. O să-i facem o descindere bossului. Nu vă 
ascund faptul că pentru o percheziţie într-un ase- 
menea loc sînt necesare intervenţii mari la procura- 
tură. Dar, fie. La reședințele sale din Atena și din 
insula Creta vom căuta cu toate mijloacele tehnice 
care ne stau la îndemînă și, după toate aparențele... 
nu vom găsi nimic. Chiar dacă tablourile furate sînt 
aici ! Mai mult ca sigur că ele nu vor fi la vedere. 
De altfel, chiar dacă le-am găsi, ele pot fi niște... 
„copii“. 

— Făcute unde ? îl întrerupse maiorul cu o into 
nație care nu-i scăpă acestuia. 

— După cărţi poștale schimbate între muzee, even- 
tual. 

— Da ! Mi se pare perfect logic. Şi... 

— Ei bine, s-ar putea să găsim aceste copii, desi- 
gur, dacă nu va ști dinainte că-l vom „vizita“. De 
unde ? Asta-i o altă problemă. Şi atunci ce-i putem 
face ? Să-l interogăm ? Să-l inculpăm ? Pentru ce? 
Și ce fel de probe administrăm ? Nemaivorbind că 
are o armată de avocaţi pe care ni-i va arunca în 
spinare. Mie nu-mi suride o asemenea eventualitate. 
Vreau să spun, poliţiei elene ! 

Stancu îl ascultă încordut. Se părea că interlocuto- 
rul său cunoaște mult mai multe lucruri despre acest 

caz decit lasă să se înțeleagă. Aceasta n-ar fi rău 
dacă, bineînţeles, ar fi dispus ori ar putea să-l ajute 
efectiv. Poate într-o manieră în care să nu fie direct 
amestecat, în caz de eșec. Încerca să-i înțeleagă pozi- 
ţia. Prudenţă ? Teamă ? Nehotărire ? Ori toate trei 
la un loc ? Bău încă puțin din licoarea aurie din fața 
sa, apoi zise : | 

— Într-adevăr e foarte bun coniacul ăsta. Vechi 
şi cu un gust extraordinar. Făcut de mari meşteri. 
Am impresia că beau un ulei dulceag, parfumat și 
catifelat. Se cunoaște marfa de calitate. Vă mărtu- 
risesc că înţeleg ceea ce gîndiți. De fapt, nu vreau 
nimic din toate acestea. Nici un fel de operaţiuni, 
descinderi, percheziţii, arestări ori ceva asemănător ! 
Am cerut numai cooperare pentru a primi, prin mij- 
loacele dumneavoastră specifice şi fără să încălcaţi 
legislaţia ori regulile normale de muncă, ...cit mai 
multe date în legătură cu tablourile furate. E corect, 
nu-i aşa ? Şi întrucît toate drumurile duc la Polidis, 
ale cărui pinacoteci de aici ori de aiurea ştim cum 
s-au făcut, poate că aflaţi ceva și despre obiectele de 
artă căutate de noi. E tot ce vă rugăm. O.K.? 

Pappadimas rise amuzat. 

— Numai atit ? Îmi luaţi o piatră grea de pe su- 
flet, deși, la drept vorbind, e şi mult și puţin. Jucaţi 
fair, îmi place. Voi face tot posibilul, vă rog doar 
să nu mă puneţi în situaţii limită, adică să investi- 
gati „prea“ mult de unul singur şi în gol. Poate fi 
periculos şi din alt punct de vedere. 

„ — Ne-am înţeles. Pot să vă sun aici ? 

— Rceveniți peste două zile, între timp vom mai 
vorbi. Pină atunci poate vizitaţi Atena, monumen- 
tele ci, eventual cabaretele. Vă doresc un sejur plă- 

cut, mai zise el, conducîndu-l. Ajungînd la ușă, Stancu 
se întoarse şi zise în treacăt : 

— Am uitat să vă spun. După cele opt tablouri 
furate de la noi nu se puteau face copii anterior 
pentru bunul motiv că acestea, din întîmplare, nu au 
fost fotografiate tip carte poștală care să se schimbe 
cu alte muzee ! 

Apoi îi zimbi, strîngindu-i mina cu prietenie. 


Într-un apartament din München, doi bărbaţi pur- 
tau o discuţie foarte animată. Unul dintre ei era un 
personaj înalt şi foarte spătos. Faţa lui era rotundă 
şi buhăită, părul alb cu reflexe albăstrii, iar ochii săi 
erau reci, de pește. Așezat comod într-un fotoliu de 
piele, cu un pahar de whisky în faţă, ţinea între de- 
getele sale scurte și butucănoase o ţigară groasă 
de foi. 

Celălalt individ se agita şi vorbea : 

— Bine, dar Albers, după cite ştiu, a fost suprimat 
de oamenii „Chiorului“ pentru motive bine stabilite, 
așa că nu înţeleg de ce crezi că eu... 

— Nici nu trebuie să știi sau să înţelegi ceva, ci 
să execuţi ceea ce am hotărît eu. 

— Grecoaica are însă, ca să spun așa,:o misiune 
oficioasă aici, reprezintă pe unul dintre cei mai mari 
financiari, un magnat al... 

— Ascultă, Serge, de cînd ai început tu să-mi 
discuţi ordinele ? Ori poate vrei să-mi dai lecţii ? ! 
Nu credeam că trebuie să-mi justific hotărîrea pe 
care am luat-o. Dar pentru că noi „cooperăm“ de 
mulți ani, am să-ţi spun un lucru. Tu crezi că eu nu-l 
cunosc pe acest boss greco-american ? În Africa, în 
Vietnam, în Cuba, tu ai împușcat oameni mai ci'1- 


219 


secade decit el ! Băirînul gangster din Frisco, devenit 
apoi un mare armator, a fost băgat pînă peste cap 
în cele mai împuţite afaceri ; contrabandă cu spir- 
loase și țigări la început, apoi loterii clandestine, tra- 
fic de „zăpadă“, arme, femei și multe altele. Dar a 
ieșit totdeauna cu fața curată din... lipsă de probe. 
Îmi amintesc cum era s-o încurce acum cîţiva ani. 
A importat din Italia zece mii de perechi de pan- 
tofi aduşi cu vaporul şi, cînd era să plătească vama, 
a deschis o cutie în care era un singur pantof, cel 
sting... A deschis a doua cutie, a treia, a cincea... În 
toate era cîte un singur pantof, cel stîng. Mimînd pa- 
nica, i-a obligat pe vameși să-i deschidă toate cu- 
tiile, constatîndu-se în final că furnizorul l-a înşelat. 
A protestat, a făcut scandal şi pînă la urmă a fost 
scutit de vamă, de unele impozite, nu ştiu dacă total 
ori parţial. După două luni, cînd scandalul fusese 
uitat, a primit un alt transport, de astă dată cu tre- 
nul. Tot zece mii de cutii, dar.. cu pantoful drept. 
Escrocheria a fost însă descoperită şi s-a declanșat 
un scandal monstru, presa l-a atacat, dar pînă la 
urmă a reușit să muşamalizeze totul. Așa că vezi, 
dragă Serge, nu merită să vorbim despre boss ! Pină 
acum nu m-au deranjat matrapazlicurile lui, acum 
însă a început să se infiltreze tot mai mult în dome- 
niul meu, sub masca așa-zisei colecţionări de opere 
de artă. „Mistreţul“ m-a tras în piept, vînzîndu-i lui 
ceea ce mi se cuvenea mie. lar acum grecoaica tra- 
tează cînd cu „Chiorul“, cînd cu Dietrich o nouă afa- 
cere. Basta ! Ce-i drept, mai e cineva în acest joc, 
de care însă nu mă pot lega fiindcă nu-l vreau duş- 
man, dar poate cîndva îi va veni şi lui rîndul. Dar 
spune-mi, o cunoşti pe grecoaică ? 

— Am cunoscut-o cîndva la Paris, într-o afacere 
cu diamante „importate“ din Africa de Sud. 

— Foarte bine. Atunci o poţi răci fără prea multe 
remușcări. Apoi dispari. Eşti străin, uite aici ai bile- 
tul de avion, îţi vom face „acoperirea“ şi la aeroport 
primești plicul de la Giinther. „C'est ă prendre ouă 
laisser !“, 

— C'est à prendre, patron ! 


Era ora 01,30 cînd Heleni Landis stinse lumina. Se 
distrase puţin la un cabaret cu unul dintre însoțitorii 
săi, care ocupa o cameră vecină cu a ei. Andros st 
pilise ceva mai mult decît de obicei, devenise îndrăz- 
neț, fiind necesară intervenţia hotărită a lui Renzo 
pentru a-l aduce la linia de plutire. De fapt, acesta 
l-a și lovit destul de rău, neavînd altă posibilitate de 
a-l linişti. Lui Heleni i se păru că Renzo a acţionat 
mai mult din gelozie decît din datorie faţă de stăpin 
şi de protejata lui. Era şi vina ei, desigur, nu trebuia 
să se încurce cu amîndoi deodată. Fiindcă a fi ge- 
los este ca şi cum ai fi infirm. E chiar mai rău decît 
a fi mutilat sau orb. Trebuie să lupţi singur împotriva 
acestui rău care-ţi roade spiritul și de care, uneori, 
nu te poți elibera decît prin moarte. Iar ea, în loc 
să-i ţină la distanță, îi schimba ca pe mănuși. Acum, 
relaxată în pat, după ce i-au trecut durerile de cap 
care au apucat-o cînd a început scandalul, putea gîndi 
mai bine la toate aceste întimplări neplăcute, cărora 
va trebui să le pună capăt. Măcar dacă ar fi venit 
românul acela înalt, pe care-l întîlnise la Wild. Din- 
colo de faptul că era prezentabil şi potrivit exigente- 
lor ei, poate reușea pină la urmă să-l sufle caidului 
minchenez în favoarea patronului și poate... în de- 
[iniliv, de ce nu, a ei ! În viitor va trebui să aranjeze 

cîteva întilniri cu el şi să-l atragă spre Atena. Acolo, 
singură sau cu ajutorului patronului, se va găsi un 
mijloc — bani, bijuterii, femei — pentru a-l con- 
vinge să coopereze. Puterea banului a fost întot- 
deiuna convingătoare, de ce nu ar fi şi acum ? 

Si pe măsură ce se gîndea mai mult la acest pro- 
iect, varianta i se părea mai atrăgătoare. În cel mai 
rău caz va putea să se aleagă cu o frumoasă bonifi- 
caţie care ar mări binişor contul ei în banca elvețiană. 
Oftă, luă un somnifer și peste puţin timp adormi. 

Deodată se trezi, cu senzaţia că nu e singură. 
Aprinse neliniştită veioza și, cind ridică ochii, zări o 
umbră enormă proiectindu-se asupra ei. Corpul i se 
contractă de teamă, deschise gura să ţipe, dar, înainte 
de a-i ieşi vreun strigăt din git. o lumină orbitoare 
îi explodă în fața ochilor, iar viaţa ei se dezintegră 
în neant... 


DIVERSIUNE CRIMINALĂ 


Locotenentul Andrei Drăgoi din Miliția Munici- 
piului era în noaptea aceea de serviciu. Ceasul elec- 
tronic din faţa lui arăta 5,15. Pînă acum, evenimen- 
tele înregistrate la dispecerat, deși numeroase, nu au 
fost dintre cele mai dificile, cu excepţia unei încăie- 
rări. A luat legătura cu un echipaj auto şi a trimis 
imediat la faţa locului, din rezervă. o echipă opera- 
tivă. Nu se ştie niciodată ce surprize se pot ivi din- 
tr-un asemenea eveniment. 

Era aşezat in fața panoului, cu eterna ţigară între 
buze şi cu inevitabila ceaşcă de cafea la îndemină. 
Nu mai avea mult pină la ieșirea din serviciu cind 

sună unul dintre telefoane. Ridică receptorul cu un 
uer obosit, dar după primele cuvinte pe care le auzi, 
fața i se încordă. 

— Am înţeles. Voi lua imediat măsurile ce se 
impun. 

Puse receptorul în furcă şi stinse ţigara. Nu numai 
că nu i se termina serviciul, dar pentru el, criminalist 
cu experienţă, începea o zi grea. Îl sună acasă pe 
căpitanul Zara, apoi pe procurorul de serviciu, pe 
medicul legist... 


Casa, care ardea cu flăcări galbene și roșii, părea 
condamnată. Limbi de foc ca niște șerpi ieșeau pe ușă 
şi pe ferestre, topind sticla geamurilor și pîrjolind tot 
ce întilneau în cale. 

Strada Cetăţii, de obicei liniștită, era cuprinsă acum 
de o vie agitaţie. Zeci de pompieri militari, înarmaţi 
cu tot felul de instrumente de lucru, de la stingă- 
toare cu spumă, furtunuri cu apă, tulumbe speciale, 
pînă la măşti şi echipamente deosebite, se străduiau 
din răsputeri să localizeze incendiul și să izoleze, prin 
cordoane de apă, casele învecinate. Alături de ei, mai 
mulți milițieni îi ajutau, păstrind ordinea și interve- 
nind, pentru a-i opri pe curioși să pătrundă în cîmpul 
sinistrului. Strada era înțesată de oameni, fie dintre 
cei ce locuiau prin împrejurimi, fie trecători surprinși 
acolo. 

Cînd Diana Manu apăru în colţul străzii i se înfă- 
țişă un tablou de coşmar. Hcalizind ce se întîmplă, 
aceasta începu să alerge înnebunită spre casa în 
flăcări, dar nu putu trece de cordonul oamenilor de 
ordine. Se porni să ţipe disperată : 

— Lăsaţi-mă să trec, asta-i casa mea ! Trebuie să 
ajung pînă acolo, nu înţelegeţi ? 

— Dumneavoastră sînleţi doamna Manu ? o întrebă 
un subofițer de miliţie. 

— Da, eu sînt! ţipă ea, icșită din fire. Arde casa 
mea... și... acolo... l-am lăsat pe soţul meu... unde-i 
soțul meu ? 

Era evident că pompierii renunțaseră să mai sal- 
veze casa, care ardea ca o torță, din toate părțile. 
Efortul lor principal se îndrepta acum spre limitarea 
incendiului, împiedicînd extinderea lui spre celelalte 
imobile, în curs de evacuare, ca măsură de siguranță. 
Se părea că focul nu mai putea să se întindă spre ca- 
sele vecine, dar prevederea e totdeauna mama înțe- 
lepciunii. 

Diana Manu se zbătea cu înverșunare, încercînd 
să se desprindă pentru a ajunge la casa în flăcări. 

La strigătele ei, o mulțime de oameni, mai ales ve- 
cini, s-au adunat în jur, încercînd s-o îmbărbăteze, 
4-0 ajute cu ceva. Totul mărea starea de agitație, de 
panică, încurcind şi mai mult măsurile de ordine. 

— Soţul meu... a rămas în casă... dormea cînd am 
plecat... Doamne, unde-i soțul meu ? 

Subofiţerul de miliţie o conduse cu tact, dar hotă- 
rit, într-un loc mai linistit, apoi îi vorbi calm : 

— Fiţi încredinţată că facem tot posibilul pentru a 
fi găsit şi salvat soțul dumneavoastră, doar vedeți că 
toată lumea se preocupă de acest lucru. Liniștiţi-vă, 
vă rog | 

După un timp, unul dintre pompierii echipați în 
mod special, care lucrau acum în interior, înfruntînd 
cu mult curaj urgia focului, îl găsi pe Oreste Manu 
sau, mai bine zis, ceea ce mai rămăsese din el. Cada- 
vrul, în parte  carbonizat, care avea poziţia unui 
boxer strîns în gardă, a fost pus pe o targă acoperită 
cu un cearșat și introdus în mașina Salvării care plecă 
imediat. Diana Manu a fost și ea îmbarcată într-un 
echipaj al miliției, care a condus-o la spital. Acolo a 
fost dată în grija unui medic care, după ce a exa- 
minat-o, i-a făcut două injecții pentru a o linişti. 
Apoi, sub supravegherea unei asistente, a trimis-o 
într-o rezervă, 

Nu după multă vreme intră în rezervă un ofiţer de 
miliție care avea în mînă un plic din care scoase în 
fața ei un ceas cu cuarţ, de o culoare care fusese pro- 
babil galbenă, complet deformat, o bucată de metal 
în parte topită, care avea ca montură un rubin cră- 
pat, și o amuletă dintr-un metal alb, acum înnegrit, 
care se putea presupune că a avut cîndva forma unui 
romb. Plîngînd în hohote, Diana le identifică: au 
aparținut soţului ei. 

— Puteţi rămîne aici, dacă doriţi, măcar un timp. 
Și aşa presupun că nu aveţi unde merge acum, spuse 
asistenta cu multă compasiune. 

— Nu, nu rămîn aici. Vreau să-mi văd soțul! 

— Acum nu se poate, pină nu se termină exami- 
narea... de către medicul legist... 

— Atunci mă duc la mătuşa mea, zise ea printre 
sughiţuri de plins. 

— Vreţi să vă conducem acolo cu maşina ? 

— Nu, mulțumesc, vreau să merg pe jos, să fiu 
singură. 

Ofițerul plecă, iar asistenta nu mai insistă. Părea 
inutil. A ajutat-o să se imbrace şi a condus-o pînă la 
ieşire. Diana Manu mulţumi, apoi se depărtă în tă- 
cere, siluetă încovoiată de suferință pierzîndu-se în 
ceaţă. 

Ajunsă în bulevard, ea opri un taxi care o duse 
pînă în strada Miron Costin. Plăti cursa și, după 
ce mașina demară, Diana se îindreptă spre o vilă cu 
două etaje, pe jumătate acoperită cu iederă, situată 
la capătul unei alei bine îngrijită. Descuie poarta și 
intră. În timp ce străbătea grădina din faţa casei, 
Diana își zise : 

„Ce ar spune simpaticul ofiţer de miliție care mi-a 
prezentat rămăşiţele bijuteriilor dacă ar ști că so- 
tul meu nu a murit din cauza și în timpul incendiu- 
lui ! Dacă ar şti că eu şi iubitul meu i-am pregătit 
«accidentul» cu mult înainte şi că, în această noapte, 
în timp ce eu, împreună cu naivul de Olimpiu Varga, 
ne aflam la restaurantul «Bulevard», Radu Victorin 
s-a strecurat în locuinţă cu ajutorul cheilor date de 
mine, l-a ucis pe Manu, lovindu-l în cap cu muchia 
unui toporaş îmbrăcat în bumbac, apoi a dat foc 
casei ? !“, 

Avea încă un zîmbet viclean pe buze cînd intră 
în locuinţă. Ajunse în camera de zi și de acolo, vă- 
zînd lumină în dormitor, alergă într-un suflet să-și 
imbrățișeze iubitul, dar se opri ca trăsnită în prag. 

Soţul ei, adevăratul ei soţ, Oreste Manu, stătea în 
picioare în faţa ei, viu și nevătămat, zîmbindu-i cu 
maliţiozitate. 

— Regret că a trebuit să-l ucid pe Radu, spuse el, 
dar recunoaște că eram în legitimă apărare. De alt- 
fe], înainte de a muri mi-a spus tot, de fapt nimic 
nou faţă de ceea ce știam. Eşti la fel ca sora ta, poale 
ceva mai rea şi mai perversă. Am aflat de la Radu 
că, după moartea mea, trebuia să vă întilniţi aici şi 
ce crezi că m-am gîndit ? Dacă tot s-au inversat ro- 
lurile, mi-am zis că ar fi frumos să vin eu. Ce întim- 
plare ciudată, Diana, nu găseşti ? Aș vrea să-ți mai 
spun ceva. Toţi banii din casă și bijuteriile tale sînt 
la mine, cu excepţia micilor amintiri de „identificare“ 
pe care le-am lăsat asupra victimei. Am şi un pașa- 
port la mine, perfect lucrat, ştii tu de unde ! Ce com- 
binaţie interesantă, ca-n filmele lui Hitchcock ! Nu? 
Eu, Oreste Manu, care sînt un om mort, comit două 
omucideri. Prima mea victimă, Radu Victorin, de 
fapt un „dispărut“, care s-a ascuns cît se poate de 
bine pînă acum, va avea disprețul lumii, iar tu, iu- 
bita mea soţie, cea de-a doua victimă, ești în fapt un 
[el de escroacă... înşelată ! Ce zici, frumoasa mea, sînt 
genial, nu ? Ar mai trebui, înainte de a te ucide, 
să-ţi amintesc cum știu eu să iubesc. Dar nu meriţi. 
Aşa că... 

Înnebunită de groază, Diana încercă să țipe, dar 
miinile ca de oţel ale fantomaticului ei soţ îi înlăn- 
țuiră gitul într-un ultim gest de dragoste ucigătoare... 

Primele concluzii puse de medicul legist nu lăsau 
nici un fel de dubiu. Omucidere prin strangulare. Pe 
părțile laterale ale gîtului victimei, Diana Manu, se 
puteau observa mai multe echimoze și cîteva esco- 
riaţii semilunare care nu lăsau vreo îndoială asupra 
modului în care aceasta a fost asasinată. Judecin- 
du-se după primele semne ale rigidităţii mușchilor 
membrelor superioare şi ale apariţiei lividităţilor, s-a 
apreciat că moartea a survenit cu circa 6—7 ore în 
urmă. La cercetarea locuinţei lui Radu Victorin s-a 
găsit un pahar mirosind a vodcă de pe care s-au 
relevat şi cîteva amprente digitale. 

După examinarea cadavrului, efectuarea fotogra- 
fiilor judiciare, ridicarea schiţei, au mai fost de- 
pistate şi alte cîteva urme latente, digitale și palmare. 

Evident, primele întrebări care s-au născut se re- 
fereau la victimă. Ce a căutat în locuinţa lui Radu 
Victorin ? Doar la plecarea din spital declarase că 
se duce la mătușa ei. Cum a ajuns în acest loc ? Cine 
a atras-o ? Cine a strangulat-o ? De ce ? 

Întreaga comportare a victimei era stranie. Îţi arde 
casa, îți piere totul în incendiu, inclusiv soțul, iar tu 
te duci la o întîlnire ori te laşi atrasă într-un loc în 
care, în mod normal, nu aveai ce căuta ! Și apoi, ce 
legături puteau fi între ea și proprietarul locuinţei, 
ale cărei chei au fost găsite asupra ei ? Ascultarea 
medicului şi a asistentei de la spital a atestat dure- 
rea pe care victima o manifestase cînd și-a identifi- 
cat soţul după obiectele găsite asupra lui ca şi în pe- 
rioada imediat ulterioară, fapte ce reliefau o com- 
portare absolut normală. Nefiresc a fost tot ce s-a 
întimplat ulterior, 

În cursul aceleiaşi dimineţi, echipa operativă, con- 
dusă de căpitanul Zara, a trecut la acțiune, efectuind 
investigaţii, ascultind diferite persoane, inclusiv pe 
vecinii victimei și ai „dispărutului“, ridicînd unele 
obiecte și înscrisuri pentru o examinare mai atentă, 
studiind antecedentele unor indivizi ce puteau fi luaţi 
in considerare pentru o eventuală includere în cercul 
de bănuiţi. Prima surpriză a fost furnizată de faptul 
că, pe teritoriul municipiului, Diana Manu nu avea 
nici un fel de mătușă și nici vreo altă rudă mai apro- 
piată, cu excepţia surorii sale, Liana Hurmuz, ce is- 
păşea o condamnare în penitenciar. A doua surpriză 
şi cea mai importantă a dat-o expertiza dactilosco- 
pică. Pe un pahar din care se băuse vodcă au fost 
relevate unele urme digitale destul de distincte care, 
prin comparaţiile efectuate, s-au vădit că aparțin 
soţului victimei... Oreste Manu ! De altfel, asemenea 
amprente ale „victimei“ incendiului au fost depistate 
pe masă, pe ivărul ferestrei, pe canatul de la uşa 
ce dădea în dormitorul din casa lui Victorin. Pe me- 
dalionul în formă de soare de la gitul moartei, care 
a fost examinat în laborator cu o aparatură specială, 
au fost relevate fragmente de creste papilare care, 
cu ajutorul poroscopiei și al crestoscopiei, au fost 
interpretate ca aparţinînd degetului mare de la mîna 
stîngă a lui Oreste Manu. Aceste revelații aduse de 
expertiza dactiloscopică, puse în acord cu unele con- 
statări ale necropsiei efectuate, care au evidenţiat 
fractura coarnelor hioidului şi puternice infiltraţii 
de sînge la nivelul musculaturii gitului, demonstrînd 
violenţa sugrumării, au pus la ordinea zilei necesita- 
tea luării unor noi măsuri. În această situaţie, de 
comun acord cu procurorul, colonelul Nedelea a 

cerut reexaminarea cadavrului găsit în casa incen- 
diată și efectuarea unor expertize speciale pentru 
identificarea lui. Cu acest prilej s-a constatat lipsa 
depunerilor de funingine în căile respiratorii, ceea 
ce constituia un prim indiciu cu privire la faptul că 
arsurile despre care se credea că au adus moartea 
persoanei de la locul sinistrului nu au fost produse... 
în timpul vieţii ! De aici s-a tras în mod firesc con- 
cluzia că decesul victimei a intervenit înainte de ac- 
iunile incendiului ! Examinările anatomopatologice 
combinate cu unele analize speciale de laborator au 
pus în evidenţă existența unui traumatism cranio- 
cerebral de tipul unei fracturi cominutive, urmare a 
unei lovituri puternice aplicate la nivelul capului. 
Evident, prima cercetare a victimei nu a fost sufi- 
cient de atentă. Noile date obținute au determinat 
măsuri pentru stabilirea adevăratei identități a 
victimei. 

La indicaţia şefului, a fost adus din penitenciar 
Săvel Vartic, zis „Scundacul“, prieten intim cu Liana 
Hurmuz, sora Dianei Manu, precum și cu soţul aces- 
ieia din urmă, Oreste Munu. 

— Care-i viaţa ta, „Scundacule“ ? îl întrebă Zara 
pe un ton binevoitor. 

— Ca la pirnaie, stăpîne, parcă nu știți cum e? 
Fac şi eu ce pot ca să mă spăl de păcate... cît mai 
repede. 

— Asta depinde numai de tine. Comportarea ta, 
munca pe care o presiezi te vor ajuta. De fapt, am 
auzit lucruri bune despre tine. 


— Mulţumesc pentru vorbă bună, dar... nu pentru 
asta m-aţi adus ! 

— Nu, bineînțeles. Vreau să ne dai cîteva relații. 
O cunoşti pe Diana Manu ? 

— Sora Lianei ? Ca pe un cal breaz. E măritată, 
dar tot parașută a rămas, ce mai! Din coadă de 
cîine... Doar n-o fi făcut ceva „di granda“ ?| O ha- 
lește soru-sa dacă află ! 

— „Lucrau“ împreună ? 

— Foarte rar. Asta, Diana, e periculoasă. Te rade 
în doi timpi şi trei mişcări. Deşi nu are mansarda lui 
soru-sa, e capitonată și umblă și la blindaje, ba pe 
vremuri a umflat și solniţe. 

— Cum se înțelege cu bărbatul ei ? 

— Agronomul ? Credeam că l-aţi dibuit de mult. 
Nu ştiu de unde o fi umflat ăsta diploma, poate de la 
vreo mortăciune, apoi a dat-o la prelucrare, dar el 
nu ştie să deosebească orzul de grîu ! E mahăr mare, 
umblă şi cu roșeaţă, schimbă verzi pe cai şi are afaceri 
pe picior. S-a încadrat, să nu-l găbjească potera... 
ăă... vreau să spun... 

— Zi-i mai departe, nu-i cu supărare. 

— E iute la mînie şi dă cu șişul. Se potriveşte cu 
paţachina aia, deși nu-i prea pasă de ea și viceversa. 

— Cum să înţeleg asta ? 

— Păi husănu schimbă des muierile, iar ea aşijde- 
rea bărbaţii. Înainte de a intra eu la zdup era în mare 
amor cu ,,Balamuc“, „Contele“... 

— Vorbeşti de Radu Victorin ? 

— De el, stăpîne. Îl ştiţi bine, că are şi el ulcer 
la dosar, e vechi în meserie și a făcut de toate la 
viaţa lui, cafteală, mangleală, se zice că ar fi și răcit 
pe unul... 


— Dar Manu nu ştie nimic de ultima aventură a 
soţiei sale ? 

— Asta-i bună ! Cum să nu ştie ? Că știe toată lu- 
mea din cartier. Ce, numai o dată i-a caftit? Dar 
căţeaua nu se lasă, parcă e în călduri, că mai umblă 
şi cu străinaşi, după lovele. Soru-sa e o lady pe lîngă 
ea. Lucra curat și avea o mansardă... Computer, cal- 
culator electronic ! Dar putoarea aia de Diana îl în- 
şală și pe gagicul ei. D-aia nici nu o înghite nimeni 
pe la noi. Se culca cu unul Ilie Sava care o mai ser- 
vea În manevre și asta nu se poate ierta ! Să-ţi tri- 
şezi bărbatul înţeleg, dar amantul ? Asta pune viri 
la toate. Vedeţi cit de stricată este ? 

Zara surîse ușor. 

» — Îl cunoşti pe Ilie Sava ? 

— Nu prea. Știu că-i student acum, dar în tinerețe 
mai șutea prin tramvaie, prin autobuze. Într-un timp 
îi ținea tira lui „Balamuc“, cind ăsta își făcea mîna. 
Dar omul se mai schimbă în cursul timpului. Că așa a 
fost şi cu Tică Grecu, zis „Bombagiul“. 

— Ăsta cine mai e ? 

— A stat de cîteva ori la pirnaie pentru mangleală 
şi viol. Acum m-am pomenit din nou cu el la pro- 
menadă şi l-am întrebat de ce l-au umflat. El mi-a 
povestit că rîndul trecut, cînd a fost în vizită, i s-a 
spus că-i un analfabet brutal. Omul a băgat la cap 
şi, după ce a ieşit pe verde, a învăţat carte. 

— Bişi? 

— Şi acum a intrat la zdup pentru fals în acte 
publice ! 

— Interesantă întimplare ! 1 se potrivește lui Ilie 
Sava ? 

— Așa am crezut. Dar mai poți să știi cum se 
transformă oamenii ?! 

— Muiţumesc, „Scundacule“, pentru discuiia asta 
interesantă. 

— Poate sotili cuiva un cuvint bun despre mine! 

— Depinde numai de tine, ţi-am mai snus. 

--- S-a facut, stăbine. După ce ies, nici un gabor 
n-o să mai aib treabă cu mine ! 

[:: urma raportării rezultatului dialogului purtat 
cu „.Scundacul”, Nedelea rămase pe ginduri, privin- 
du-si colaboratorii 

— Am impresia că lucrurile incep să prindă con- 
tur. Să le luăm pe rind. 

Unu, Hilde Wirth este asasinată si, desi asupra mo- 
bilului am avansat mai multe ipoteze, fiecare ecn- 
ducînd la un autor posibil, cea mai iuprortantă şi pro- 
bubilă a rămas aceea potrivit căruia victima a fost 
înlăturată din molive de sivuran!i pentru o hanrdă 
de infractori sau poate numai pentru unul singur, În 
ambele siluaţii insă, autorul crimei nu putea fi decit 
o persoană cunoscută de victimă ori de cineva din 
imediatul ei anturaj, întrucit acesta nu a pătruns în 
locuința ei prin efractie, ci i s-a dorchis uşa. 

Doi, încep să dispară unele persoane care, într-un 
fel sau altul, erau ori urmau să ajunsă în cercul de 
bănuiţi. Întîi se volatilizează Radu Victorin, alias 
„Bulamuc“, alias „Contele“, din motive necunoscute 
nouă la timpul acela şi care ustiizi primesc un nou 
profil. Urmează la rind Ilie Sava care este „.cenvins” 
să plece din spital de către Diana Manu, despre care 
acum stim că i-a fost amantă, Deci studentul, logod- 
nicul victimei, dispare la rindul lui după uitimui in- 
terogatoriu, deși bănuit... da, da, am înţeles, continuă 
Nedelea, văzind că Zara voia să intervina. din mo- 
tive tactice, fapt co s-a vădit ukericor a fi fost o gre- 
scala t Asta-i! Çe osamo la ora acit ouo] EOE 

tinăr ? Relatările lui Săvel Vartic sint interesante, pot 
explica unele suspiciuni, dar... trebuie verificate! 
Deocamdată înregistrăm faptul în sine. 

Trei, urmează un incendiu criminal, focul este pus 
în mai multe locuri, folosindu-se în acest scop pelrol 
şi benzină, așa cum s-a stabilit în cadrul cercetărilur 
efectuate de specialiști. Cu acest prilej se găsește ca- 
davrul unui bărbat, parțial carbonizat, care după 
identificarea Dianei Manu era soţul ei, Oreste Manu. 

Patru, Diana Manu, soţia „victimei“ incendiului, 
este asasinată prin strangulare în locuinţa „dispăru- 
tului“ Radu Victorin, unde, în mod normal, nu avea 
ce să caute, de către un criminal necunoscut care, 
după cercetări și expertize indubitabile, se dovedeşte 
a fi... chiar Oreste Manu, cel carbonizat în incendiu !! 
De altfel, examinările efectuate ulterior atestă că 
omul găsit în casa prădată de foc a fost asasinat îna- 
inte. Ce rezultă de aici ? Că bărbatul ucis în locuinţa 
soţilor Manu nu este persoana identificată de Diana, 
din moment ce ea a fost asasinată chiar de către so- 
tul ei ! Atunci cine este victima ? 

— Poate că dispărutul Ilie Sava, interveni Vidrașcu 
precipitat. 

— Posibil, dar puţin probabil. Ultimele audieri şi 
investigaţii ne aduc citeva elemente noi care pledează 
mai curînd pentru... 

— „Radu Victorin, zise Zara. 


— Da. Pentru că amantul „en titre“ al Dianei 
Manu, Radu Victorin, fugit, dar nu dispărut, putea, 
în înţelegere cu aceasta, să încerce să-l asasineze pe 
soţul ei, pregătindu-și şi un alibi. Numai că, dintr-un 
motiv sau altul, lucrurile s-au întîmplat invers ! spuse 
într-un suflet locotenentul major Vidrașcu. 

— Corect, tinere, ca ipoteză ! În această situaţie 
trebuie să identificăm cu precizie victima — lucru 
de care te vei ocupa dumneata. Dar asta inseamnă 
şi că Oreste Manu, asasinul soţiei sale și... poate nu 
numai al ei, este liber şi în stare să ne mai pregătească 
alte surprize, nu ? Trebuie să evităm asta cu orice 
preţ. Cu orice preţ, aţi auzit ?! 

— Şi unde se află Ilie Sava ? se întrebă cu glas 
tare căpitanul Zara. Unde ? 

— Îl vom găsi noi, chiar dacă s-ar ascunde în gaură 
de șarpe, fiindcă el va trebuie să lămurească unele 
probleme importante din acest mister țesut în jurul 
Hildei Wirth şi, poate, chiar al Dianei Manu ! in- 
terveni tot Vidraşcu cu o voce plină de hotărire. 

— Numai să nu fie prea tîrziu ! murmură lucote- 
nentul Andrei Drăgoi mai mult pentru el. 

— Ce vrei să spui ? îl întrebă colonelul, 


— Am dat glas unor gînduri mai vechi, tovarăşe 
colonel, răspunse acesta. Modul în care a dispărut, din 
„proprie“ iniţiativă, mi se pare că ascunde ceva ne- 
firesc. Dacă nu a avut un amestec în suprimarea Dia- 
nei Manu, şi acest lucru cred că-i clar, deoarece nu 
avea nici un fel de mobil, atunci... 

— Ei bine ? 

— „Atunci înseamnă că-i sechestrat undeva, dacă 
mai e în viață ! 

Cei de faţă îl priviră cu mai multă atenţie pe ti- 
nărul criminalist care exprimase simplu și direct pro- 
priile lor ginduri, propriile lor temeri. 

— S-ar putea să ai dreptate, zise Nedelea, fapt 
este că individul ne-ar fi de mare folos acum. Deci... 

căutați-l. Toate întrebările rămîn deschise. Pe dru- 
mul acesta vom afla și cine a ucis-o pe Hilde Wirth 
şi pentru ce, încheie şeful cu o voce albă. 


ÎN UMBRA ACROPOLEI 


„„„În epoca miceniană, Atena devine centrul unui 
stat puternic, Acropole fiind sediul palatelor și ce- 
lorlalte edificii mai importante. Începînd cu anul 1200 
înaintea erei noastre, pe înălțimile Acropolei au fost 
înălțate cele mai sfinte şi mai venerabile edificii ale 
oraşului, monumente, statui, care. au fost jefuite și 
pustiite în decursul secolelor următoare de către in- 
vadatori. Abia în anul 448 înaintea erei noastre, în 
timpul lui Pericle şi sub conducerea lui Fidias, cel 
mai mare sculptor al antichităţii, sanctuarele ruinate 
au fost restaurate, iar Acropole dobindește unul din- 
tre cele mai impunătoare edificii ale antichității gre- 
cești : Partenonul, capodoperă a arhitecturii stilului 
doric clasic, împodobit cu sculpturi măreţe, desenate 
şi executate de către Fidias și ucenicii săi. În această 
epocă s-au născut grandioasele Propilee, monumen- 
tala intrare din marmură, așezată pe înălțimile stîncii 
sacre, o remarcabilă operă a arhitectului Mnesicles. 
Sfirşitul secolului al V-lea asistă la desăvirşirea altor 
capodopere de arhitectură, micul templu în stil ionic 
Atena Nike şi Erehteionul, templul care a adăpostit 
cultele anticilor atenieni...“. 

Stancu se opri din citit și ridică ochii de pe ghidul 
lui Leonidas B. Lellos, Istoria, muzeele şi monumen- 
tele Greciei, pe care îl studia cu atenţie în cafeneaua 

lui Kir Vanghelos din Plaka. Sorbi încet din ceaşca 
de cafea, privind în stradă. Vremea se menținea deo- 
sebit de frumoasă pentru acest anotimp. Influenţa 
mediteraneană. Putea să viziteze unele monumente 
istorice, dintre care, bineînţeles, drumul pe Acropole 
nu trebuia să lipsească! Aprinse ginditor o ţigară, 
apoi mai răsfoi puţin cartea pe care o ţinea în mină 
şi, ajungînd din nou la Acropole, citi mai departe: 
„În interiorul Partenonului a fost înălțată statuia 
zeiţei Atena, operă a lui Fidias ; în partea de sud- 
est a Acropolei a fost fondat de către Pericle Odeo- 
nul, iar la vest a fost construit teatrul lui Dionisos 
şi mai încolo, în aceeaşi direcție, sanctuarul zeului 
tămăduitor Asklepios...“. 

Urma, rînd pe rînd, descrierea altor monumente, 
prezentarea unor personalități istorice, școli filozo- 
fice, mari scriitori, referinţe mitologice... „La înce- 
putul străzii Singru se pot vedea coloanele înalte ale 
giganticului templu al lui Zeus Olimpianul... în apro- 
piere un alt monument caracteristic, Arcul lui Ha- 
drian, care separa orașul antic de cel nou, construit 
de romani...“. „Situată între colinele Pnyx și Acro- 
pole se află stînca Areopagului, sediul tribunalului 
suprem, de unde s-a lansat în întreaga lume princi- 
piul de drept potrivit căruia «egalitatea votului este în 
favoarea inculpatului»... „La capătul străzii Eolu se 
află unul dintre cele mai bine conservate monumente 
ale antichităţii, Turnul vînturilor, unde orologiul hi- 
draulic al lui Andronikos Kyristos, operă din secolul 
I al erei noastre, avea în vîrf o giruetă, ce indica di- 
recţia vintului, și două ceasornice : un cadran solar 
şi o clepsidră. Figurile vînturilor sînt sculptate pe 
friza ce înconjură partea de sus a edificiului...“. 

În continuare se înşirau diverse construcții ale 
epocii medievale, printre care erau demne de men- 
ționat Soteira Lykodimon (Biserica rusă), Kapnika- 
rea, Sfinţii Apostoli și altele. 

„Evident, îşi zise maiorul, sînt multe de văzut, iar 
timpul meu liber este limitat. În consecinţă...“. 
Achită nota, se ridică de la masă şi ieși afară, unde 
făcu semn unui taxi să oprească. 

— La Acropole, îi zise el șoferului în engleză. Dar 
fiindcă acesta nu părea să priceapă, reluă în franceză. 

— Ca va, monsieur, răspunse acesta. Ce doriţi să 
vizitaţi acolo ? 

Stancu îi înşiră o parte din cele citite, dar omul 
de la volan surise îngăduitor. 

— Dacă mă luaţi drept ghid și plătiţi timpul meu 
aş putea să vă arăt în citeva ceasuri ceea ce-i mai 
important de văzut pe Acropole, iar la întoarcere ne 
oprim la Turnul Vinturilor, la Templul lui Zeus și... 
o să mai vedem. O.K. ? 

— O.K. Am toată încrederea și stăm cît se poate.. 
astăzi ! 

— Pentru că o să veniţi și altă dată ? 

— Bineînţeles. 

— Atunci luaţi biletul ăsta, e adresa mea şi nu- 
mărul de telefon de la serviciu... 

— Bine, dar astăzi îmi arăţi cît se poate de mult ? 

Şoferul oftă din rărunchi. 

— Ce ţi-e și cu turiştii ăştia ! Vor să vadă totul 
dintr-o suflare. Ce n'est pas possible, monsieur, mais 
on verra ! 

Și se ţinu de cuvint. Ceasuri întregi, cei doi „„vizi- 
tatori“ ai impunătoarelor edificii, monumente, tem- 
ple și statui, capodopere ale geniului uman, au schim- 


238 





bat impresii, şi-au exprimat păreri, şoferul dovedin- 
du-se a fi un ghid competent și dornic de a-i arăta 
cît mai mult. În pofida înserării, acesta l-a condus şi 
în alte locuri, creîndu-i posibilitatea de a vedea unele 
opere de artă mai puţin cunoscute, unde au întîrziat 
mai mult, întrucît toate erau iluminate, pentru a se 
pune în valoare elementele sculpturale lucrate în 
epoci de mult apuse. Se lăsase noaptea de-a binelea 
cînd au ajuns la hotel. Stancu era foarte obosit, dar 
satisfăcut de ceea ce văzuse. Se gindi că, dacă i-o mai 
rămîne timp, să-l ducă și pe Roman pe urmele civi- 
lizaţiei antice greceşti. Luă cheia din mîna unei fer- 
mecătoare recepţionere, care-i zîmbi profesional, și 
intră în restaurant. Aruncă o privire circulară asupra 


meselor, în cea mai mare parle ocupate, apoi, făcîn- 
du-și loc printre perechile de dansatori, se îndreptă 
spre cea la care şedea singur, cu un pahar de „Cam- 
pari“ în faţă, Vasile Roman. Politicos, îi ceru voie 
şi, la încuviințarea acestuia, se așeză lîngă el. Ca din 
pămînt răsări un chelner care, atent, luă comanda 
constînd dintr-un steak cu o garnitură de legume și 
cartofi şi o sticlă de „Chianti“. 

În timp ce mînca, comeseanul său îi povesti despre 
unele locuri interesante pe care le-a vizitat, strecu- 
rînd printre cuvinte parola privitoare la solicitarea 
unei întilniri urgente. Stancu făcu un semn afirma- 
tiv, apoi îl servi cu un pahar de vin și îi vorbi firesc 
despre minunile de artă antică pe care le văzuse în 
acea după-amiază. După un timp, Stancu chemă chel- 
nerul, achită nota și, luîndu-și cu multă politeţe ră- 
mas-bun de la Mitana, se duse la culcare. Ajungind 
în cameră, lăsă ușa descuiată, deschise aparatul de 
radio, după care intră în baie să facă un duș. Toc- 
mai se freca bine cu prosopul, cînd în cameră își făcu 
apariția Roman. Făcîndu-i semn să încuie, îl chemă 
lîngă el, întrebîndu-l în şoaptă : 

— Ce s-a întîmplat ? 

— Am vizitat cîteva monumente interesante, după 
care m-am dus în piaţa Syntagma și am intrat într-o 
cafenea, unde am stat vreo zece minute, cît am băut 
o cafea, De acolo am luat-o pe niște străzi înguste, 
pline de pitoresc şi de... taverne, pe care mi le-ai 
recomandat să le cunosc. Am luat apoi un taxi care 
m-a lăsat la „Agora“ antică. A fost foarte interesant 
şi instructiv, dar cînd am ajuns în partea vestică, 
unde sint ruinele edificiilor administrative, judiciare 

şi religioase, sub templul lu. Hephaistos... s-a tras 
asupra mea | 

— Eşti sigur ? 

— Nu ştiu, s-ar putea să mă înşel, erau şi alți tu- 
rişti acolo, dar am impresia că asupra mea s-a tras. 
Cred de asemenea că a fost un foc de intimidare. Ori 
trăgătorul a fost un începător, fiindcă glonţul a tre- 
cut cam la un metru de piciorul meu drept şi cam 
la trei metri de un american în vîrstă. 

— Poate că i-a fost destinat lui sau altuia ? 

— Poate... deși nu prea cred, dacă am în vedere 
şi percheziția ce mi s-a făcut în cameră | 

— Ai văzut ceva suspect în direcţia din care s-a 
tras, a fugit cineva ori s-a ascuns ?... 

— Nu, lumea a început să se agite, mai ales grupul 
de americani, O femeie tînără care cerea explicaţii 
ghidului era chiar foarte înspăimîntată. Eu am plecat. 
Nu mai aveam ce face acolo, 

— Ai tost urmărit ? 

— Nu, m-am verificat. 

— Interesant ! Ţi-ai format vreo părere ? 

— Dacă presupunerea mea e adevărată înseamnă 
că cineva a vrut să mă avertizeze... deocamdată. 

— Nu exclud ipoteza ta. Cum vrei să procedezi 
în continuare ? 

— Consider că am fost avertizat ! Ca urmare am 
să fiu foarte atent și am să-mi văd de treabă în con- 
tinuare. Miine am o întîlnire la „Tricotex“. 

— În regulă. Ne vedem atunci la masă, la bodega 
„Vasilisas“ din piaţa Syntagma, în jurul orelor 15,00. 
Îți convine ? 

— Perfect. Noapte bună. 

— O clipă. Ştii cum se spune : „Și laşii pot suporta 
lipsurile. Dar numai cei viteji pot suporta nesigu- 
ranța !*. l 

— E o aluzie ? 

— Tu ce crezi ? 

— Cred că voi trece şi peste asta ! Ceea ce îmi place 
la tine e că începi să semeni tot mai mult cu Nedelea ! 

— E un compliment ? De fapt, întrebarea e inutilă, 
dacă mă gindesc bine. Îţi doresc și cu noapte bună, 
bătriîne, mai adăugă el, conducîndu-l pînă la ușă. 


A doua zi, în timp ce-și făcea toaleta, sună telefo- 
nul. De două ori lung, de două ori scurt. Era semna- 
lul convenit cu Riva. Ridică receptorul și recunoscu 
imediat vocea „Torpilei“. 

— Vă aştept peste o oră într-un „Opel“ albastru 
parcat după primul colţ, pe dreapta. O.K. ? 

— S-a făcut. 


Puse receptorul în furcă, comandă micul dejun, își 
aprinse o țigară şi căzu pe ginduri. 

„Vocea lui Riva era gravă. S-a întîmplat ceva ne- 
prevăzut... Ce anume ? Să ghicesc acum n-are rost“. 

Stinse ţigara, scoase din dulap un costum gri fer, 
la care asortă o cămașă albă și o cravată din mătase, 
de culoarea prunei brumării. O bătaie în ușă și un 
chelner apăru cu micul dejun. Mincă repede și cu 
poftă, apoi își turnă o cafea pe care o bău pe îndelete. 
Mai avea timp pentru încă o țigară. Îmbrăcă un im- 
permeabil, își puse „stiloul“ în buzunarul interior al 
hainei, verifică încă o dată dacă a luat tot ce trebuia, 
apoi cobori. Ajungînd în colțul străzii, zări „Opelul“ 
parcat pe dreapta. Fără să se grăbească, se plimbă 
încet, privi o vitrină, apoi încă una, își verifică spa- 

tele, se opri pentru a-și aprinde o ţigară şi păşi spre 
maşină. Portiera din spate se deschise aproape auto- 
mat, el se sui și „Opelul“ porni. 

Riva îl salută politicos, deși puţin cam rece ori 
poate doar i se păru. 

— Aţi vizitat oraşul nostru ? îl întrebă acesta cu 
un aer vădit preocupat. 

— Da, și voi păstra o amintire de neșters despre 
Acropole, Partenon și toate celelalte mărturii ale 
marii civilizaţii elene. 

— Mă bucur că v-au plăcut. Sînt într-adevăr mo- 
numente unice. Aţi fost și la vreun cabaret sau 
night-club ? 

— N-am avut prilejul. Aseară eram prea obosit în 
urma unei întregi după-amieze de turism pe Acropole. 

— Firesc. De aceea sper să vă pot revedea în noap- 
tea asta în barul „Alhambra“. să zicem pe la ora 
23,00. Vă convine ? 

— Decenu?! 

— Bun. Atunci, poate veniți şi cu amicul dum- 
neavoastră ! 

— Care amic ? 

— Mitana. Se pare că e „ars“. Dar împreună am 
putea avea o companie foarte plăcută. „Un bar de 
noapte — se spune la noi — e un local unde mesele 
sint mai rezervate decît clienţii“ ! 

— Poate îmi daţi şi alte amănunte. 

— Poate că ar trebui să vă atrag atenţia asupra 
unui fapt. Polidis e foarte agitat, iar gorilele lui, care 
au şi așa o viaţă de cîine, deși se trag din neam de 
maimuţă, sînt în mare rahat. Mai ales Andros şi 
Renzo, care au fost „îngerii“ lui Heleni Landis, se- 
cretara bossului, la Miinchen... 

— S-a întimplat ceva ? 

— Da ! Heleni a fost lichidată la München. 

— Cine? 

— Asta speram să ne-o spuneți dumneavoastră ! 

— Staţi o clipă, cred că e o gravă confuzie la mij- 
loc. Nu cumva credeți că eu aș fi putut să... 

— Eu nu cred nimic ! spuse acesta cu o voce neu- 
tră. Nu sint plătit să cred ori să nu cred ceva sau 
pe cineva. Dumneavoastră în nici un caz n-aţi fi avut 
cînd, dar poate vreun „neam“ ? 

— Aflaţi că noi nu am fi avut nici un interes în 
suprimarea lui Heleni Landis. În ceea ce mă priveşte, 
am fost chiar invitat de ea la Atena şi aveam de gînd 
să dau curs invitaţiei ! Căutaţi în altă parte! 

— Posibil. Dar oricum faptul a stirnit senzaţie, iar 
mister Stavros e înnebunit de furie. În această situa- 
ție s-ar putea să fie luate măsuri extraordinare, care 
să e penetrarea. 

— Înţeleg, e neplăcut, mai ales în conjunctura ac- 
tuală. Ce mă sfătuiţi ? 

Să staţi în umbră și să nu-mi stricaţi mie ceea ce 
am început, mai ales că şi poliţia a început să se in- 
tereseze în mediu în legătură cu obiectele... 

Maiorul nu avea ce să-i răspundă. „În principiu, 
lucrurile stau aşa. Dacă agenţii de poliţie au fost sem- 
nalați, evenimentele pot lua o turnură nedorită. E 
clar că Polidis se va alarma și mai mult și cine ştie 
ce ar mai putea întreprinde în continuare ! E puter- 
nic, are suficiente mijloace materiale şi oameni pe 
care să-i angreneze în operaţiuni neașteptate și, mai 
ales, e imprevizibil“, 

Parcă ghicindu-i gindurile, Riva reluă cu o voce 
moale : 

— Deși, la drept vorbind, această alertă ne-ar putea 
fi şi favorabilă ! 

— Cum înţelegeţi asta ? 

— S-ar putea ca, alarmindu-se, Polidis să umble 
la tablouri şi atunci omul nostru ar reuși să depisteze 
cu exactitate locul în care sint ascunse! Nu e ăsta 
unul dintre obiectivele dumneavoastră ?! Evident, va 
trebui să fim pregătiţi pentru a lua în considerare și 
această alternativă, iar la momentul potrivit să pu- 
tem acţiona. În strada imediat următoare am să vă 
las, după ce ne vom asigura că nu sîntem urmăriți. 

— O singură întrebare. 

Vă ascult ! 

Spuneaţi că amicul meu e „ars“ | 

Exact. 

Faţă de cine ? 

Întrebarea e corect pusă. Să zicem că cineva, 
care cunoaşte pe altcineva, acesta la rîndul său fiind 
o bună cunoștință a cuiva, a auzit o discuție purtată 
în cercul care ne interesează. A fost doar emisă o 
asemenea ipoteză care, pentru confirmare, a fost ve- 
rificată. Nu a avut unele neplăceri amicul dumnea- 
voastră ? 

— Să admitem. Şi ce ar rezulta de aici ? 

— Deocamdată nimic. Omul a fost însă avertizat, 
pentru orice eventualitate. Ar putea reîncepe ! 

— Aţi putea să-mi luminațţi lanterna ? 

— Adică în ce mod ar putea reîncepe ? 

— Da. 

— Voi afla şi asta. Acum vă las. La revedere. 


Maşina opri, lăsîndu-l să coboare, apoi demară în 
viteză, stil „Torpilă“. 

Stancu privi imprejurul său. Se afla pe strada So- 
fias, o arteră foarte frecventată, cu edificii mari și 
magazine elegante, cu vitrine largi și bogat împodo- 
bite. Preţurile mărfurilor nu erau afişate, putindu-se 
trage concluzia că negustorii nu aveau interesul să 
gonească eventualii clienţi de la bun început. Ceea 
ce nu înseamnă că acesta era adevărul. Plimbindu-se 
fără grabă, aruncînd cite o privire într-o vitrină mai 
şocantă, maiorul analiza pe toate feţele discuţia avută 
cu „Torpila“ în mașină. 

„Cum a fost posibil ca Mitana să provoace suspi- 
ciuni ? Totul fusese bine pregătit, legenda era vero- 
similă. Atunci înseamnă că ori eu ori Roman am gre- 
şit pe undeva. Dar unde ? Și cum ? Nu m-a așteptat 
la aeroport, nu m-a condus la hotel, nu ne-am în- 
tilnit decît în camera mea, unde nu puteam fi inter- 
ceptaţi, şi, «întîmplător», în restaurantul hotelului ! 
Atunci cum se explică ? Oricum, înseamnă că n-am 
convins. lar percheziția camerei și avertismentul de 
la ruine sînt, în acest context, destul de edificatoare. 
În această situaţie, nu are rost să-l expun pe Roman 
în mod inutil. Prin urmare, trebuie să plece. De fapt, 
la Minchen mai e de lucru şi am nevoie de el, mai 
ales că lucrurile încep să se precipite. Iar direcția 
evoluţiei lor trebuie să fie dată de noi, altfel...“. 

Cind a ajuns la hotel a constatat că Roman încă 
nu se înapoiase. La recepţie îl aştepta un mesaj din 
partea lui Pappadimas, care-l invita la Interpol pen- 
tru a doua zi. I se făcuse o foame teribilă. Intră în 
restaurant și comandă dejunul. Începu să măniînce și... 
deodată îşi aminti ! Plăti în grabă, fără să termine 
masa, ieşi din hotel, prinse un taxi și-i dădu adresa 
bodegii „Vasilisas“ din piața Syntagma. Era ora 15,15 

cînd ajunse acolo şi răsuflă ușurat cînd îl văzu pe 
Roman mincînd liniştit la o masă de lingă fereastră. 
Fără nici un cuvint, se aşeză şi comandă o sticlă de 
vin roşu, care i se aduse imediat. Bău două pahare 
unul după altul, se şterse cu şervetul pe buze, apoi 
il gratifică pe Roman cu un zimbet larg în care se 
topea și un strop de vinovăţie. Îi spuse : 

— Eşti suspectat în mediu | Nu pot să-ţi spun ni- 
mic precis, cum şi de ce, dar asta-i situaţia. 

— Mi-am închipuit. De altfel, aşa se şi explică in- 
teresul pe care au început să-l manifeste pentru 
mine... deşi nu pot înțelege în ce fel s-a putut ìn- 
tîimpla. 

— Nici eu nu ştiu exact. Cred că eu am greșit 
atunci cînd te-am căutat prin telefonistă. Așa bănu- 
iesc, dar poate nu-i asta cauza. Aş fi de neiertat dacă... 

— Nu-ţi face griji inutile. Dacă vrei neapărat, pu- 
tem trece în revistă tot ce-am făcut fiecare, în ce 
mod... dar, în final, nu vom schimba nimic. 

Stancu își reaminti și de telegrama primită care 
anunţa sosirea lui Roman — înainte ca el însuși să 
ajungă la Atena : „Mișu Stancu — King George Ho- 
tel, Atena, Grecia stop. Încheiaţi cît mai repede con- 
tractul stop“. Scurt și concis. Chiar dacă această 
telegramă a sosit înaintea lui, acest fapt nu repre- 
zenta nimic, întrucît camera lui era reţinută de la 
München şi putea să întîrzie | 

— Regret, zise într-un tîrziu, dar nu-mi dau 
seama. Încordat, privea forfota din piață. După un 
timp reluă : Numai dacă nu cumva... deși e foarte 
posibil... în definitiv de ce nu ? 

— Ce vrei să spui ? 

— Că tu n-ai nici o vină. Eu sînt vinovat! 

— Te referi la convorbirea telefonică prin care ai 
aflat în ce cameră stau ? 

— Nu tocmai. Povestea începe la Miinchen. Cind 
i-am contactat pe cei de la „Kripo“ am avut cu ei 
o discuţie deschisă şi sinceră, mă refer la Reinhard 
Proch și Werner Wachter. 

— Crezi că ei ? 

— În nici un caz. Wachter'm-a ajutat în mai multe 
situaţii, iar comisarul principa! Proch, pe lingă fap- 
tul că mi-a lăsat o impresie bună, nu avea nici un 
interes ! Întrebat atunci de către Proch dacă voi ac- 
tiona singur în Europa pentru depistarea tablourilor, 
le-am spus într-o doară că probabil] voi mai primi un 
ajutor, deşi pe atunci nu se punea încă problema ve- 
nirii tale. Pentru mine a fost şocant faptul că Wild 
mi-a vorbit în doi peri, dindu-mi de înţeles că ar 
cunoaște cîte ceva despre identitatea mea adevărată, 
şi totul la cîteva ore după această discuţie. De altfel, 
i-am spus și comisarului Wachter acest lucru. Pr 
undeva s-au scurs nişte informaţii, ceea ce s-a reau- 
lizat, probabil, prin simpatica lor secretară Hertha ! 
Presupun că Wild face un joc dublu, mă ajută, chi- 
purile, pe mine, între anumite limite. Are şi un inte- 
res „preţios“ în acest sens. În același timp, nu ar dori 
să piardă contactul cu „ceilalţi“. Două feţe, trei feţe, 
sapte fețe, mă rog, caidul joacă tare ori i se pare 
Jui aşa. Probabil că el l-a informat pe Riva că s-ar 
putea să nu vin singur, ştiind că acesta, pentru a-şi 
menţine la rîndul său contactul cu mediul, va spune 
mai departe. A pindit şi a... aflat. Cum ? Avea o pa- 
letă largă, de la aeroport pînă la recepţie, inclusiv 
telefoanele hotelului. Evident, cei care ţi-au perche- 
ziționat camera si te-au avertizat au aflat de la el. 

Oare ce speră ? Să ne intimideze şi să plecăm ori 
să mai ciupească ceva pentru Wild sau poate chiar 
pentru el ?! E jocul lui sau execută mișcările pe care 
i le-a cerut Wild ? Voi afla cît se poate de curind. 
Oricum, tu nu mă mai poţi ajuta aici. Termină și 
pleacă la München, unde ai putea să întreprinzi cîteva 
acțiuni, dacă Wachter o să-ţi dea lumină verde. Dacă 
îți telefonează cumva Wild, ceea ce acum mi se pare 
neverosimil, dar cine știe, cere-i un coniac bun și... 
discutați despre pictură. Nimic altceva. Spune-i că nu 
ai mandat să abordezi alte probleme și că eu voi veni 
în cîteva zile pentru a lămuri lucrurile rămase în 
suspensie. Va încerca să te tragă de limbă, dar dacă 
nu ştii nimic ?! Coniacul lui însă e bun. Ascultă-l 
cu atenţie, dar... atît ! Einverstanden ? Totuși, spu- 
ne-i că-l rog să facă unele investigaţii în cartierul 
Nymphenburg ! Amănuntele le cunoști și tu, așa că 
nu te poate vinde. Cu Nori fii politicos, dar neutru ! 
Nu cred că simpatica doamnă Claudia va încerca să 
te contacteze. Dar dacă încearcă... În ceea ce mă pri- 
vește, voi veni şi eu cît pot mai repede... pe scut 
sau sub scut ! Nu fii îngrijorat. Oricum... trebuie să 
ştii de toate, pentru ca, în funcţie de împrejurări, 
să poți intra în joc ca înlocuitor al meu. O.K., Herr 
Mitana ?! 

— O.K. Tu ești patronul. Miine plec cu prima 
cursă deși... nu-mi place ! 

— Ce nu-ţi place, puiule ? = 

— Nu-mi place cum pui problema... in ce te pri- 
veşte. Ce-i cu „scuturile“ asica ? Tu nu poţi veni 
decit „sub“ scut ! Einverstanden ? 

— Evenimentele se desfășoară atit de repede, mein 
Freund, încît trebuie să priveşti în viitor dacă vrei 
să fii în contact cu prezentul ! 

— Nu-mi place ce stă în spatele prognozei tale. E 
ceva care nu se învirteşte rotund ? Ce anume îmi 
ascunzi ? Nu crezi, Mișule, că ar trebui să-mi spui ce 
te frămintă ?! 

— Ascultă, psihologule, nu mă frămîntă nimic alt- 
ceva decit ceea ce cunoşti şi tu. E drept că trebuie să 
colaborez cu acest Riva care începe să-mi dea de 
gindit și nu-mi place să merg pe mina lui! 

— Perfect. Atunci n-ar fi mai bine să rămin și eu 
aici ? Sintem doi şi... 

— „.Eşuăm împreună, în loc să-mi păstrez şansa 
pe care o am şi s-o valorific | 

— Ai dreptate, deși... 

— Treci la executare ! 

Și pentru că Roman se ridicase în picioare, îl țintui 
cu mîna de scaun, apoi reluă cu un glas puternic 
emoţionat : 

— Ascultă, să nu crezi că intru în această istorie 
cu ochii legaţi. Mi-am luat și eu unele măsuri de pre- 
vedere. 

— Da, dar în doi eram mai puternici, 

— Am mai auzit asta. Îţi aduci aminte ce zicea 
Shakespeare pe undeva : „Cind te aperi e bine să-l 
crezi pe duşman mai puternic decit este !“. Iar eu 
sint în apărare, îi cunosc pe cei care stau pe cealaltă 
baricadă, iar un om prevenit e de două ori mai pu- 
ternic. Și acum îţi doresc drum bun și... fără iniția- 
tive pînă cînd vin eu ! 


După-amiaza s-a scurs repede. Stancu s-a gîndit 
să profite de acest timp pentru a mai vizita cîteva 

monumente istorice. În primul rind Muzeul Naţio- 
nal de Arheologie, unul dintre cele mai bogate din 
lume în ceea ce privește  tezaurizarea artei antice 
greceşti, şi apoi, în funcţie de posibilităţi, Muzeul Ce- 
ramicii, care, deşi mic, e foarte reprezentativ pentru 
monumentele sale de monolit, aşa-zisele „stele“, de 
la începutul epocii arhaice, şi a „Ofrandelor“ din 
epoca miceniană şi romană. 

Aşa cum se aştepta, Muzeul Naţional l-a impre- 
sionat profund. Preţ de mai multe ceasuri a străbă- 
tut sălile şi a admirat pe îndelete preţioasele colecţii 
de artă din toate epocile. În sala miceniană l-au re- 
tinut în mod special obiectele din epoca Cicladelor, 
arme de bronz decorate cu felurite incrustaţii, vase 
din metal, măşti din aur, inele cu podoabe superbe, 
coliere lucrate din aur ori din alte metale preţioase 
și renumitele table din argilă, înscrise în aşa-zisele 
„Linear B“, care au fost găsite în palatul lui Nestor, 
la Englianos în Pylos. A privit cu admiraţie şi cu o 
uşoară melancolie, legată de amintirea unor vechi 
lecturi, vitrina în care erau expuse celebrele biju- 
terii din aur ce au aparţinut cindva Troiei, apoi mi- 
nunatele statui din Milos, de Kea, de Megara. Cite 
intilniri cu frumosul, cu mitologia şi istoria, cîte mo- 
mente de puternică emoție artistică ! Statuia din 
bronz a lui Poseidon, basorelicful ce o reprezintă pe 
zeiţa Demeter, pe eroul Triptoleme, statuia Efebului 
de Anticyteres, capul Herei, sculpturile templului 
Atenei Alea, operă a lui Scopas şi altele, şi altele. 
Dar cine poate oare să le vadă pe toate ? Şi cît timp 
i-ar trebui ? 

leşi din muzeu complet ameţit. Avea nevoie de un 
respiro pentru a pune ordine în gînduri şi senti- 

mente. Dar nici pentru asta nu mai avea vreme. Era 
timpul să analizeze datele legate de întîlnirea pe care 
o avea în seara aceasta cu Riva. 

„Deci voi merge singur, deşi, neluîndu-l pe Roman 
cu mine, voi da naştere unor interpretări. Ei şi? 
Să-l pun în pericol pe căpitan doar pentru a brava ? 
Niciodată... Şi ce se va întîmpla dacă vor... inter- 
preta ? N-au decit ! Vor face tot felul de insinuări ? 
N-au decit ! Eu trebuie să-mi urmez proiectul pas 
cu pas. Restul nu are importanţă. Și Riva ăsta ? | Un 
tip extrem de ciudat, plin de contradicții. Evident, e 
omul de încredere al lui Wild, ceea ce practic în- 
seamnă că l-aş putea acredita. Dar... cu rezerve. Oare 
lucrează şi pentru alţii ? După maniera în care a in- 
format despre „arderea“ lui Mitana, se pare că „Tor- 
pila“ joacă pe mai multe table, pentru Wild, poate 
şi pentru Polidis ? E vorba oare de bani sau îşi asi- 
gură „retragerea“ dacă se va pune o asemenea pro- 
blemă pentru el?! E şi cu unii şi cu alţii. Periculos 
joc, dar... rentabil ! Dar dacă mă înşel ? Oricum, se 
impune să fiu prudent, mult mai prudent. Oare cum 
aş obține o informaţie mai precisă cu privire la 
tablouri ? Desigur, deşi... În definitiv, poate oare 
«Torpila» să fie altfel decît patronul său ?“ 

Făcînd asemenea raționamente, Stancu nu ţinuse 
seama de climatul străzii Synagru, de seara ploioasă, 
de... A fost nevoie, ce noroc !, de strigătul de spaimă 
al unui copil, ca maiorul să facă o săritură laterală, 
aruncîndu-se pe trotuar, rostogolindu-se de cîteva 
ori, pînă în dreptul unui magazin de modă, pentru a 
evita de justețe capota mașinii ce venea ca un bolid 
asupra sa, dar care, din fericire, nu i-a atins decît 
impermeabilul. Nici o altă urmare. În clipa urmă- 

toare, „Fordul Cortina“ de culoare albastră, cu nu- 
mărul aproape complet acoperit de noroi, ce urcase 
pe trotuar, dispăru în mare viteză. 

Stancu s-a ridicat, ștergîndu-se, şi, în uimirea ce- 
lor adunaţi în jurul lui, şi-a făcut loc, plecînd de 
acolo grăbit, înainte de apariţia agentului de ordine. 
Constatînd lipsa victimei, agentul a înregistrat eve- 
nimentul şi a ascultat cîţiva martori oculari, apoi a 
întocmit un proces-verbal. 

Aproape de hotel, maiorul zări două umbre as- 
cunziîndu-se în întunericul porţii unei clădiri. Întin- 
zînd pasul, o luă pe mijlocul străzii, privind cu aten- 
ție în jurul său, fiind preocupat, în mod special de 
locurile mai întunecate de pe trotuare. Se alarmase 
insă degeaba. Cei doi erau o pereche de îndrăgostiţi 
ce mergeau îmbrăţișaţi pe trotuar și, văzîndu-l, l-au 
confundat cu un poliţist, ferindu-se de el.. Ceea ce 
nu era cazul. 

Ajuns în cameră, făcu un duş, se schimbă, îmbră- 
cînd nişte haine mai închise, o cămașă crem şi o cra- 
vată de culoare deschisă. Apoi cobori în restaurant 
pentru a mînca. La ora 22,45 achită nota şi ieşi în 
stradă. Lăsă cîteva taxiuri să treacă, după care opri 
unul. Așa, pentru orice eventualitate. 

Barul „Alhambra“, viu iluminat în galben, roșu, 
verde şi mov, cu reclame ale unor numere de sen- 
zaţie, era aşezat pe o stradă mai întunecoasă, la sub- 
solul unei clădiri vechi, cu două etaje. Pentru a se 
ajunge în sală trebuiau coborite cincisprezece trepte 
dintr-un material transparent, fiecare luminată in- 
direct, apoi se ajungea la o garderobă deservită de 
două fete cu bluze albe decoltate şi cu fuste negre 
care mai mult descopereau decît acopereau picioa- 

rele bine făcute şi interminabile. Îşi lăsă impermea- 
bilul şi pălăria acolo, apoi sui citeva trepte care-l 
conduseră spre vasta încăpere a barului, asemenea 
holului unei gări care, fără exagerare, putea cu- 
prinde cîteva sute de persoane. Se opri puţin şi privi 
în jurul său. La fiecare masă exista un telefon in- 
terior şi un număr luminos. Se putea forma pe 
discul telefonului numărul unei mese pentru a intra 
în discuţie cu o anumită persoană vizată. Mai exista 
şi un alt mod de a comunica : prin bileţele. Se scria 
un mesaj pe unul dintre biletele ce erau pe masă, se 
indica apoi numărul mesei căreia îi era destinat, apoi 
se introducea biletul într-un fel de tub de unde era 
aspirat printr-un curent de aer şi transmis destina- 
tarului. „Poşta prin tub“, aşa se chema trucul. Sim- 
plu și ingenios pentru ca onor clientela să se simtă 
cît mai intim ! Un asemenea mesaj putea să fie, de 
exemplu, următorul : „Sînt Tristan. Care dintre voi 
e Isolda ? Masa 84“. 

De fapt, sistemul era o copie perfecționată după 
cabaretul „Rezi“ din Berlinul Occidental ! Inutil de 
a mai spune că stabilimentul era totdeauna arhiplin, 
indiferent de anotimp şi oră. 

Într-un tîrziu zări masa cu numărul 71 şi se în- 
dreptă spre ea cu paşi hotăriîţi. Bărbatul, pe care-l 
recunoscu ușor, o „,Torpilă“ în haine de seară, îi 
făcu semn să se aşeze, fără să-şi ia privirea de pe 
scenă, unde evolua o pereche într-un dans acrobatic, 
in cel mai clasic stil al lui „Moulin Rouge“. 

Există unele spectacole ca o mare furioasă sau ca 
un ciclon tropical care-ţi taie răsuflarea. Femeia de 
lingă .„Torpilă“ aparţinea acestei categorii de „feno- 
mene“. Imaginaţia îl purta în acelaşi timp spre re- 
vistele hollywoodiene, părînd ca femeia să fi deșcins 

direct de pe ecran. Pieptul fabulos, un corp de sta- 
tuie antică, ochii albaştri imenşi, uşor migdalaţi, 
acum strălucitori, o cascadă de păr negru căzindu-i 
pe umerii goi. Toate acestea le remarcă într-o clipită, 
la lumina colorată a unui reflector, în clipa în care 
Riva făcu prezentările. 

— Şi prietenul dumitale ? zise el, uitîndu-se 
undeva, în spate. 

— Mulţumeşte călduros pentru invitaţie, regre- 
tind că a trebuit să plece unde-l reclamau afacerile. 

— Ne pare foarte rău, zise Riva cu o voce din 
care răzbăteau accentele false. Într-adevăr, ne pare 
rău, atit mie cît şi domnişoarei Andra Demetros, pe 
care am avut plăcerea să v-o prezint. 

Stancu se înclină din nou, în timp ce fata articulă 
într-o germană fără accent : 

— Sehr angenehm ! Apoi continuă: Vă simţiţi 
bine la noi ? 

— Foarte bine. Am vizitat Atena, am văzut o 
parte a vestigiilor antichităţii, am fost pe Acropole, 
la Agora, am văzut muzee... 

— Perfect. E timpul deci să cunoaşteţi și Atena 
modernă, centrul comercial, marile bulevarde, caba- 
retele, barurile şi... oamenii. 

— Ar fi interesant. Din păcate, însă, nu mă aflu 
într-un voiaj de plăcere, ci de afaceri, așa încît pot 
realiza cîte ceva doar în limita timpului meu liber. 
După cum vedeţi, amabila invitaţie a lui Kir Riva 
Kokolis mi-a prilejuit o dublă plăcere, în primul rînd 
aceea de a vă cunoaște pe dumneavoastră care, în 
frumuseţe, rivalizaţi cu statuile lui Fidias... 

— Puteți. să-mi spuneţi Andy, așa mă cheamă 
prietenii ! 

. — „şi acest bar foarte modern şi elegant. 

— Deosebit de plăcerile acestei nopți care de fapt 
nici nu a început încă, sublinie Riva, cu o voce ce 
sa voia ironică. 

Deşi puţin neliniștit, mereu în gardă, alertat chiar 
de replica anterioară care putea să ascundă mai 
multe lucruri, Stancu întrebă calm : 

— Mi-aţi rezervat ceva neobişnuit ? 

— Oh, nu! M-am referit la program, la conver- 
sația noastră, la aprofundarea unor lucruri de inte- 
res reciproc. 

— Trebuie să înţeleg că domnişoara Demetros... 

— Andy ! zise ea, privindu-l printre gene. 

— „Andy... e în temă ? 

— Evident, răspunse Riva amuzat, doar ea con- 
duce grupul nostru... economic. 

Surprins, sub focul concentric al privirilor celor 
doi, maiorul rămase totuşi impasibil. 

— Sehr schön | zise el, zimbindu-i fetei, apoi în- 
trebă : Şi... care-i programul ? 

— Am dori să rămînem aici un timp, să bem pu- 
țină şampanie în contul patronului, să mai vedem 
citeva numere interesante ale unui grup de dansa- 
tori sud-americani care mi-a fost recomandat cu 
multă căldură, după care vă invit la mine să bem 
un coniac „Martell“ sau poate „Courvoisier“, 
zise fata. 

— Așa ceva nu se refuză niciodată | răspunse 
Stancu reţinut, sorbind din cupa de şampanie. 

În următoarea oră, după o evoluţie spectaculoasă 
a cuplului argentinian, pe care-l aştepta cu atîta ne- 
răbdare Andy, urmă un prestidigitator de înaltă vir- 
tuozitate, care distră publicul mai ales prin cîteva 
pase hipnotice asupra unei femei ce s-a prezentat vo- 

luntar de la o masă, spre satisfacția copioasă a celor- 
lalţi comeseni. Apoi apăru şi o îmblinzitoare de 
şerpi. 

Era 1,30 cînd se urcară în „Lancia“ galbenă a lui 
Andy. Fata conducea foarte bine, atent şi la limita 
superioară a vitezei legale. Astfel au străbătut cîteva 
bulevarde largi, moderne, apoi, ajungînd în piaţa 
Syntagma, au luat-o la dreapta, trecînd prin cîteva 
străzi înguste şi vechi, după care au pătruns într-un 
cartier rezidenţial. Mașina opri în faţa unei vile cu 
două etaje, avind în faţă o grădină cu flori, care, 
vara, ar fi fost cu siguranţă spectaculoasă. Printre 





palmieri şi tot felul de arbori se vedeau boschete 
iluminate indirect cu lămpi fluorescente. Livingul în 
care-i pofti amfitrioana era foarte spaţios şi mobilat 
modern, avind canapele din piele așezate în unghiu- 
rile încăperii, iar în mijloa covoare persane, trei fo- 
tolii şi două măsuţe joase, acoperite cu cristal. Cei 
doi bărbaţi se aşezară pe fotolii, în jurul unei mă- 
suţe. Andy le servi coniac „Courvoisier“ în cupe mari 
de cristal. 

— Pentru cooperare | zise Riva, ridicînd cupa. 

Băură în tăcere, în timp ce femeia a pornit un 
„Dual“ care revărsă asupra lor muzica din „Ano- 
timpurile“ lui Vivaldi. 

— Domnule Stancu, făcu ea, am fost abilitată să 
tratez o afacere cu dumneavoastră. 

— Pentru asta sînt aici, zise el, adresindu-i surisul 
său de zile mari. Am impresia însă că e ceva nou 
ori deosebit de ceea ce am tratat pînă acum ? ! Dar 
cine v-a abilitat ? Nu bossul de la München ? 

— Ba aa, Herr Franz Wild în persoană ! E vorba 
tot de tablouri, dar nu de acelea pe care le căutaţi 
dumneavoastră aici, ci de unul care se află în po- 
sesia dumneavoastră, respectiv de cel pictat de 
Cranach... 

Maiorul tresări imperceptibil. Ce s-o fi întîmplat 
oare acolo ? S-a răzgiîndit caidul ? Tot ce se poate! 
Se aștepta acum la orice, deşi fata, pe care nu o 
slăbea din ochi, nu părea afectată. Aceasta reluă cu 
o voce neutră : 

— „Patronul apreciază că atît el, cît şi noi, cei 
de aici, ne-am virit într-o aventură periculoasă care 
se amplifică mereu. Am în vedere cazul Heleni, care 
a alarmat pe mafioţii din Atena, precum și „in- 
vestiţiile“ noastre în bani şi oameni. 

— „Deci aruncă în aer înţelegerea noastră ? în- 
trebă Stancu, vădit indispus. 

— „În condiţiile stabilite anterior. Ca atare, Wild 
cere în schimbul serviciilor noastre și tabloul pictat 
de Cranach cel Bătrîn ! 

Stancu răsuflă uşurat, fără ca pe faţa lui să se 
modifice ceva. Continuă s-o privească pe Andy la 
fel de încordat. Aplecă ochii să nu i se citească 
destinderea pe faţă. 

„Deci aşa stă treaba ! Era de aşteptat ca escrocul 
de la Miinchen să nu se mulțumească doar cu unul 
dintre tablourile comandate ! Numai că, pînă în pre- 
zent, nu a găsit prilejul să-mi pună cuțitul în 
coaste. Ocazia s-a ivit o dată cu asasinarea lui Heleni 
Landis. Mai bine zis, pretextul. Bun, dar... cum să 
procedez ? Dacă cedez uşor ar putea să intre la 
idei fie cei de aici, ceea ce e mai puţin probabil, fie 
caidul miinchenez. Dacă tergiversez, pe lingă pier- 
derea unui timp preţios, în care acţiunile bandei lui 
Polidis nu ar mai fi urmărite, s-ar putea să-i şi su- 
păr, ceea ce trebuie evitat cu orice preţ“. 

Tăcerea se prelungea. Într-un tîrziu, sub privirea 
grea a celor doi, maiorul ridică ochii spre Andy 
şi zise : 

— Îmi dau seama de situația nou creată... dar... 
nu pot hotărî singur, vă dați seama ! 

Îşi aprinse o țigară, trase cîteva fumuri, frizîind 
neliniștea, şi continuă : 

— Aş putea să am un răspuns mîine seară, dar, 
pentru a convinge, îmi trebuie şi cîteva argumente, 
realizaţi ? 

Vorbi Andy : 

— Vă ajunge „argumentul“ că ştim la ora ac- 
tuală unde se află tablourile, cine răspunde de ele 

şi că acestea vor fi trimise în altă parte peste un 
timp care acum nu se poate preciza. Vom cunoaşte 
însă la vremea potrivită unde, cum şi cînd |! 

— E perfect. Miine după-amiază ori seara voi fi 
în măsură să vă dau un răspuns. O.K. ? 

— O.K. Atunci ne revedem mîine... să zicem la 
ora 20,00, în cafeneaua „Veritas“ din Plaka. Vă 
convine ? 

— Da, imi convine. Şi cred că pînă atunci voi 
putea rezolva problema. 

— Bun. Acum, Riva vă va conduce cu mașina 
mea pînă la hotel. Somn ușor, Herr Stancu, şi... gin- 
duri bune! 

Maiorul se culcă la ora 3,00 şi adormi imediat. 


A doua zi expedie o telegramă fulger prin care 
confirma că se află pe orbită, text la care urma să 
primească „răspunsul“ în jurul orei 17,00. Apoi se 
întoarse și comandă micul dejun, timp în care se 
gîndi să pregătească vizita la Interpol Atena, unde 
era aşteptat. 

Pappadimas îl primi, ca de obicei, foarte politicos, 
deși i se păru puţin mai protocolar. 

— Ei, aţi reușit să vedeţi ceva din ceea ce v-aţi 
propus ? îl întrebă acesta. 

— Chiar foarte multe obiective culturale și toate 
mi-au lăsat o impresie de neuitat. 

— Se pare că de unele nu v-aţi putut dezlipi pînă 
la lăsarea întunericului. 

— Aţi ghicit, aşa e. 

— Nu am ghicit, am aflat, 

— Da? 

«— Păi, nu pe întuneric era să vă calce o maşină ? 

i Da, un accident banal şi plictisitor ! 

— Un accident banal ? Nu prea împărtăşesc opi- 
nia dumneavoastră. Aş spune mai degrabă o ten- 
tativă de asasinat ! Nu ştiu însă de ce nu aţi depus 
plingere şi aţi dispărut de la faţa locului înainte de 
sosirea poliţiei. 

— Se exagerează. A fost un accident simplu şi, 
cum se întîmplă uneori, nu numai la dumneavoastră, 
şoferul a fugit fără să-i pot lua numărul... 

— „care era, întîmplător, acoperit cu noroi | 

— Exact. Plouase, așa se explică de fapt şi acci- 
dentul, o derapare nenorocită. 

Pappadimas nu răspunse imediat. Își aprinse mai 
întîi o ţigară, sorbi din cafea, apoi spuse, apăsînd pe 
fiecare cuvînt : 

— De fapt, ce ascundeţi dumneavoastră ? 

Întrebarea era destul de şocantă şi, mai ales, iri- 
tantă. Ce să-i răspundă ? Că, dincolo de promisiuni, 
el are nevoie de tablouri ? | Acesta ar replica ime- 
diat, explicîndu-i între ce limite se desfăşoară coope- 
rarea polițienească, demonstrîndu-i apoi necesitatea 
de a aștepta rezultatul investigaţiilor efectuate şi 
altele de aceeași fabricaţie, pierzînd din vedere si- 
tuaţia specială creată în tabăra lui Polidis în urma 
suprimării lui Heleni, cu măsurile imprevizibile pe 
care le putea lua cinstitul armator şi amator de 
tablouri. Sondă terenul : 

— Am încălcat în vreun fel legislaţia ţării dum- 
neavoastră ori regulile muncii de poliţie ? 

— N-aş putea să afirm asta. Mai curînd aş spune 
că e ceva neclar în maniera dumneavoastră de a ac- 
ționa ! După cîte ştiu, ne-am înţeles să nu efectuaţi 
investigaţii de unul singur... 

— Nici nu am făcut aşa ceva ! 

— De acord. Dar aţi fost zărit în compania unui, 
hai să zicem, individ suspect. 

— Am fost urmărit ? 

Interlocutorul său făcu o figură uluită. 

— Cum puteţi să credeţi așa ceva? Nici gînd. 
Doar așa, întimplător, aţi fost zărit... 

— De către cineva care, „intimplător“, mă cu- 
noştea ori era un „înger păzitor“ ? 

Pappadimas rîse din toată inima. 

— Sinteţi doar poliţist, ce naiba ? ! 

— Am să vă spun deschis: nu am nimic de as- 
cuns. Trebuie să recunosc că au fost cîteva 
coincidenţe care pot da naștere la interpretări rău- 
voitoare. Nu pot nega accidentul de mașină, dar nici 
o clipă nu mi-a trecut prin minte că acesta putea fi 
o tentativă de a mă asasina... 

— Depuneţi plingere ? 

— „iar întîlnirea cu acest Riva, la care faceţi 
aluzie, a fost întimplătoare. L-am cunoscut la Mün- 
chen, în casa unor cunoştinţe, mi-a spus că e voiajor 
comercial şi, dacă vreodată voi avea drum la Atena, 
să-l caut că-mi va arăta oraşul. Asta e tot. În ceea 
ce privește plîngerea, nu cred că e cazul s-o fac şi 
iată de ce. Înainte de toate, eu sînt „convins“ că a 
fost vorba de un accident căruia nu merită să-i 
acordăm atenţie. Apoi nu am putut reţine nici sem- 
nalmentele individului şi nici numărul mașinii. În 
sfîrşit, nu vreau să vă dau inutil de lucru, iar poli- 
tia să se înregistreze, din cauza mea, cu o infrac- 
țiune cu autor neidentificat. Dar, dacă insistaţi, voi 
depune plingere, deşi v-am explicat punctul meu 
de vedere. 

— Foarte clar, colega. O admirabilă paradă şi o 
ripostă diract la ţintă. 

Stancu rise încet. 

— Fiecare cu adevărul său. Nu ştiu cine spunea 
că „numai erorile dau valoare adevărului...“ sau îl 
impun, zicea altcineva. 

Pappadimas zimbi. 

— Interesant de reţinut. La noi are o mare valoare 
o maximă atribuită lui Diogene, care sună așa: 
„Prietenia unui singur om cuminte e mai prețioasă 
decit a tuturor nebunilor împreună !“ 

— Frumos spus, iar aluzia e cît se poate de clară, 
numai că... în speţă nu mi se potrivește! Aş dori 
să mai adaug că, în ceea ce mă privește, prietenia 
dumneavoastră, în cazul în care mi-o acordaţi, mă 
onorează. 

— Perfect. Adiudecat. Altceva, acum. Aţi auzit 
cumva de asasinarea, la Miinchen, a lui Heleni 
Landis ? 

Stancu rămase pe gînduri, privind undeva, în spa- 
tele interlocutorului său. Acesta, privindu-l cu in- 
tensitate, continuă : 

— Era secretara particulară a lui Polidis. Aici, 
ştirea a provocat multă agitație, fiindcă, dincolo de 
unele înclinații sentimentale pe care armatorul le 
avea faţă de ea, victima era și un om de îneredere 
al bossului. 

— Am citit în presă relatarea. E foarte regreta- 
bil şi pentru noi. 

— Pentru dumneavoastră ? Nu înţeleg ! 

— Prin ea am fi putut proba modul ilicit de achi- 
ziționare a tablourilor de către Polidis. Mă întreb 
cine avea interes s-o înlăture pe această femeie care, 
la un moment dat, ar fi putut deveni o martoră stîn- 
jenitoare ? 

— Ce vreţi să insinuaţi ? 

— Că numai morţii nu vorbesc. E sloganul 
gangsterilor de tip mafiot ! E ceea ce am constatat, 
dar nu insinuez nimic. Încerc să fac unele raţiona- 
mente care, socot eu, nu vă pot fi străine nici dum- 
neavoastră, ca repere posibile. În fond, vorbim un 
limbaj polițienesc. Nu ? Eu sînt convins că vom găsi 
şi alţi martori care, într-un fel sau altul, au inter- 
mediat vînzarea tablourilor furate către Polidis, ex- 
ceptînd pe cei doi infractori, Sauer şi Meingast, ve- 
niţi de la München la noi ca să fure cele opt 
tablouri și care, așa cum v-am mai spus, au fost ju- 
decaţți și condamnaţi pentru aceasta ca şi pentru alte 
fapte săviîrşite pe teritoriul țării noastre. 

— Procesul a avut loc ? 

— Da. Infractorii au mărturisit că au avut trei le- 
gături în aceeași direcţie. Prin Albers, zis „Mistre- 
tul“, drumul a condus direct spre Polidis şi tot prin 
Albers, via Heleni, s-a ajuns tot la Polidis. Apoi... 

— Ei bine? 

— „Printr-un alt grup, adică bandă de gangsteri, 
tot din München, am ajuns la același... Polidis ! 

— Bun. Pe undeva, acest fapt este confirmat şi 
de investigaţiile noastre, care atestă că tablourile au 
intrat în patrimoniul armatorului... 

— Iată o probă pe care am putea-o folosi... 

— .„..Dar nu cunoaștem încă locul unde au fost as- 
cunse. Tot ce vă putem spune e că vom continua 
cercetările. 

— Numai să nu le trimită în altă parte şi s-o luăm 
de la început ! ? 

— E posibil. Trebuie însă să acţionăm, nu ? 

— Evident și... vă mulţumesc. 

„— Cum spuneaţi adineauri ? Vorbim doar acelaşi 
limbaj, Herr Stancu, nu ? Să nu vă închipuiţi cumva 
că nu vă înţeleg, poate că în locul dumneavoastră aş 
proceda la fel. În definitiv, slujiţi o cauză dreaptă, 
iar recuperarea obiectelor de artă ce au fost furate 
este una din îndatoririle poliţiei, nu ? Apropo, cum 
înţelegeţi să acţionați în continuare ? 

— Aş dori să mă întorc la Miinchen, unde am de 
terminat unele lucrări pe care le-am început mai de 
mult. Dacă nu vă e cu supărare, aş dori să menţin 
legătura cu dumneavoastră prin Interpol Wies- 
baden. O.K. ? 

— O.K, Herr Stancu. Cînd intenţionaţi să plecaţi ? 

— Chiar miine. Nu mă mai reţine nimic aici. 

— Perfect. Vom ţine legătura așa cum am sta- 
bilit. Sper să vă dau cît mai curînd știri bune. 

— Așa să fie. Vă mulţumesc pentru spiritul de 
cooperare. Auf wiedersehen ! 

— Auf wiedersehen şi... mi-a făcut plăcere să 
vă cunosc, 

Stancu luă un dejun frugal într-un mic restaurant 
de pe strada Sofias, după care, ieșind din local, opri 
un taxi care-l conduse la hotel. La recepţie i se în- 
mină o telegramă pe care o introduse în buzunar, 
citind-o abia în timp ce urca cu liftul. Textul era 
laconic : „Se aprobă“. 

La ora 20,00 era instalat la o masă în cafeneaua 
din Plaka, avînd în faţă o cafea şi un pahar de 
„Campari“. La 20,15 se apropie de el un chelner 
care-i şopti discret la ureche că-i chemat la telefon. 
În receptor se auzi vocea cristalină a lui Andy : 

— Vă cer scuze că nu am putut veni la întîlnire, 
dar am vrut să evit unele neplăceri pentru dumnea- 
voastră şi pentru Riva. Aveţi răspunsul ? 

— Da. 

— Perfect. Atunci la ora 20,45, in colţul celei de-a 
doua străzi din dreapta  cafenelei vă așteaptă un 
„Ford“ negru. Urcaţi şi veţi fi condus la mine. Vă 
aştept acasă. 

— În ordine, am să vin. 

Îşi bău liniştit cafeaua, plăti şi ieşi în stradă. Timp 
de un sfert de ceas se plimbă prin acest cartier 
vechi, cu străzi înguste și pitoreşti, uitindu-se la ne- 
lipsitele taverne şi cafenele, oprindu-se la cîte o 
vitrină cu antichităţi, prilej de a mai arunca o pri- 
vire în urma sa. Neobservînd nimic suspect, se apro- 
pie de maşina care-l aştepta cu motorul în mers, des- 
chise portiera din spate şi urcă. Autcmobilul porni 
imediat, luă viteză, rulind pe străzile capitalei elene. 
pînă la periferie, apoi întorcîndu-se în centru, pe o 
altă rută, şi de aici, din nou, pe un alt itinerar. Ma- 
şina stopă în cele din urmă în faţa unui imobil vechi 
de pe strada Kysicrate. Şoferul, care nu-i adresase 
nici un cuvînt pe tot parcursul acestui traseu alam- 
bicat, îi spuse în germană : 

— Etajul trei, apartamentul nouă, pe dreapta. 

Uşa i-o deschise „Torpila“ care-i făcu loc să treacă 
într-un antreu îngust şi de aici într-o cameră de zi 
spațioasă, unde-l aștepta Andy. Văzindu-l, ea se ri- 
dică din fotoliu şi veni cu mîna întinsă în întimpi- 
narea sa. Îi zimbi, făcîndu-i semn să se aşeze în celă- 
lalt fotoliu, din faţa ei. În timp ce Riva servea cafele 
şi băuturi, fata zise : 

— Vă cer scuze din nou, dar am fost nevoită să 
procedez de maniera aceasta din motive ușor de în- 
teles. Ei bine ? 


266 


— Răspunsul e pozitiv ! spuse Stancu. Îl puteţi 
comunica. 

— Perfect. Acum e rîndul nostru. Tablourile se 
află la reşedinţa lui Polidis din insula Creta, la He- 
raklion. Sursa le-a văzut personal cînd au fost 
despachetate. 

— Ştiţi cumva de unde au fost expediate ? 

— Da. Lada în care au fost ambalate „artistic“ 
venea de la München, via Milano. 

— Mulţumesc. Continuaţi, vă rog. 

— Tablourile au fost expuse citeva zile în galeria 
lui Polidis, pentru un cerc de prieteni foarte apro- 
piaţi, din care doi financiari americani, apoi au fost 
ambalate din nou. Poate acesta o fi un nou mod de 
conservare ?... 

— Nu, nu este. 

— Evident. Înseamnă că urmează ca acestea să fie 
expediate în altă parte într-un viitor apropiat. Un 
expert pe nume Ganimedos şi cele două gorile, Renzo 
şi Andros, se ocupă de ele. Am acolo un om care le 
supraveghează mişcările. 

— Minunat. Expedierea lor e iminentă ? 

— Nu cred. Se pare că au fost împachetate pentru 
că, în principiu, din capul locului, armatorul nu do- 
rește să le păstreze în Creta sau la Atena. Vor fi 
probabil trimise în „States“, unde se consideră, din 
punctul de vedere al lui Polidis, că vor fi în mai 
mare siguranţă. De fapt, nu-i primul transport achi- 
ziţionat de el şi trimis la reședința sa din Para- 
dise City. 

— Se ştie ori se presupune că vor fi trimise la 
Paradise City ? 

— Se presupune, evident. Bossul are mai multe 
reședințe în Statele Unite, dar pe aceasta o îndră- 


267 


geşte mai mult şi acolo se află şi vestita lui pinaco- 
tecă. Vom afla însă la timp unde vor îi trimise, 

— Aţi putea afla care anume persoane — am în 
vedere nume, domiciliu, profesie — au văzut tablou- 
rile pe insula Creta ? 

— Se poate, dar... nu ştiu la ce vă foloseşte. 

— E bine de ştiut. Aceste „personalităţi“ din high 
life nu cunosc oare proveniența  ilicită a acestor 
opere de artă ori folosesc aceleaşi metode pentru a-şi 
completa... 

— Galeriile ? Desigur. Dar nu-i vorba numai de 
o modă. Ci şi de cea mai sigură investiţie, de tezau- 
rizare. În loc de aur, pietre preţioase, bijuterii, se 
colecţionează obiecte de artă care îşi sporesc va- 
loarea după principii şi reguli asemănătoare cu cele 
ale bursei. De altfel, preţurile se fixează la anumite 
licitaţii în săli din cele mai celebre, în special cele 
londoneze, unde, din cînd în cînd, se expun unele 
pînze sau statui de cea mai mare valoare, a căror 
„pierdere“, dacă a existat, a fost uitată şi, de multe 
ori, ele se „introduc“ cu acte false. Vedeţi dumnea- 
voastră, noi nu ne putem permite luxul de a le te- 
zauriza, chiar dacă unele bande din München, Ham- 
burg, Roma, Madrid, Paris, Amsterdam ori Atena 
s-au specializat în a le procura. Fiindcă aceștia au 
nevoie de bani cash, pe care îi cheltuiesc pe băuturi, 
femei, călătorii, îmbrăcăminte... Unii, mai deştepţi, 
după o îndelungată activitate deschid un bar, un ca- 
baret ori un bordel, alcătuindu-și cu timpul propria 
lor bandă, pe care o exploatează apoi potrivit pla- 
nurilor lor ori comenzilor pe care le primesc. Asta 
e, domnule Mishou Stancu ! 

— Interesantă expunerea dumneavoastră şi ex- 
trem de instructivă. Voi ţine minte. 

— Ce aveţi de gind să faceţi acum ? 

— Aş pleca la München, așteptind acolo un semn 
de la dumneavoastră. Un semn bun ! 

— Cred că e cel mai cuminte lucru. Am vrut să 
vi-l propun eu. Se pare că aici începeţi să deveniți 
cunoscut, așa că, răminînd în continuare, îi veţi 
alerta, vor trece la măsuri extraordinare şi... cred că 
vă daţi seama că un om care a riscat atit de mult 
achiziţionînd tablouri, ştiind de unde provin, nu va 
pregeta să ordone suprimarea celui care îl stinje- 
neşte. Plecînd dumneavoastră, ei vor opera deschis, 
ceea ce ne va permite și nouă să mai aflăm cite 
ceva. 

— Aşa m-am gîndit şi eu. 

— Vom comunica prin patron ? 

— Da. Mulţumesc, Andy. 

— Mi-a făcut plăcere să vă cunosc şi... să execut 
ordinele patronului... pentru dumneavoastră | 

— Aş fi dorit, aş fi vrut... 

— ...Şi eu. Ei, munte cu munte se întilneşte dar 
om cu om. Și apoi „sucursala“ asta se conduce tot 
mai greu. Îi făcu semn lui Riva să mai ofere coniac, 
în timp ce ea ridică receptorul telefonului. Convor- 
birea a fost scurtă şi concisă. Terminînd, se întoarse 
spre Stancu : Mașina care v-a adus aici va fi în ca- 
pătul străzii, cum coboriţi, pe stînga. Puteţi dispune 
de ea. Pentru orice eventualitate, mai zise ea, în- 
tinzîndu-i o hîrtie, aveţi aici numărul meu de telefon 
de acasă. Iar aici... aveţi fotografiile tablourilor, exe- 
cutate la vernisajul expoziţiei de la Heraklion, şi 
lista asistenţei. 

Ajungind în stradă, se întilni cu „Torpila“ care-i 
arătă că drumul e liber. 

A doua zi, la ora 11,00, era în avionul al companiei 
„Lufthansa“ care-l ducea la München. 


VARIANTA A TREIA 


Tandemul Horst Sonder şi Wilhelm Rikowski se 
afla de citeva zile în ţară. Din Capitală au încercat 
în cîteva rînduri să ia legătura cu o persoană pe care 
o căutau, dar la apelul lor telefonic nu răspundea 
nimeni. Nici acasă şi nici la serviciu. Reluarea apelu- 
lui a doua zi, la ore diferite, a rămas tot fără rezultat. 

— Treci pe „rezervă“, îi spuse Rikowski lui Sonder. 

— N-aş vrea încă. Mi s-a spus să folosesc numărul 
ăsta numai în situaţii limită. 

— Atunci să verificăm la faţa locului dacă „Der 
Bauer“ * mai există ori nu. Poate dăm de perechea 
lui, care, în anumite condiţii, ar putea să ne fie mai 
de folos. În cazul cel mai rău folosim varianta a 
doua, deşi acum e foarte periculos. 

— Eşti nebun ? Aici ? Poate nu ştii ce s-a întîm- 
plat cu cîteva luni în urmă, şi atunci ei nu erau încă 
alertaţi ! 

— Şi ce vrei să facem? Crezi că mie nu mi-ar 
place să risc cît mai puţin, dacă se poate din afara 
ringului, dar poţi să.faci omletă fără să spargi ouă ? 
Or, fără „recoltă“ nu ne putem întoarce, fiindcă, 
dincolo de timpul şi banii pierduţi, vom fi terminaţi 
în mediu ! 


* Țăranul. 

— Asta aşa este, numai că am putea risca mult 
mai puţin dacă i-am găsi... 
— Cînd vrei să decolâm ? 


— Există un accelerat care pleacă de aici la 
ora 19,00. 


Deşi hotelul „Continental“, unul dintre cele mai 
moderne şi elegante edificii de acest gen din oraş, 
era arhiplin, recepţionera găsi „cu multă dificultate“ 
două camere pentru cei doi turiști străini. Bineîn- 
teles, aceştia nu au uitat să-i mulţumească, lăsindu-i 
un deodorant, două pachete de „Kent“ şi, cum era 
normal, pașapoartele. Înregistrîndu-i, recepţionera 
realiză că numiții Hans Joachim Vogel şi Kurt Hes- 
ters erau singurii turiști sosiți de la München, cu 
toate că hotelul era plin de concetățeni de ai lor ve- 
niţi, în vizită la rude sau la prieteni, din alte oraşe 
ca : Hamburg, Dusseldorf, Mannheim şi Kassel... 


Din concluziile puse cu prilejul analizării stadiului 
cercetărilor privind asasinarea Dianei Manu, s-a 
desprins printre altele şi faptul că autorul ori au- 
torii prezumtivi ai acesteia nu puteau fi străini de 
cealaltă crimă, a cărei victimă a fost Hilde Wirth. 
Ca urmare, din ordinul colonelului, anchetatorii care 
instrumentau aceste două cauze penale şi-au reunit 
forţele sub conducerea directă a lui Dorin Nedelea. 

În dimineaţa acelei zile, după obișnuita ședință 
săptăminală de lucru, comandantul începuse tocmai 
să studieze datele primite de la punctul de frontieră, 
cînd sună telefonul. Ridică receptorul şi ascultă cu 
atenţie, apoi zise : 

— E posibil, căpitane. îi așteptăm de mult. Pro- 
cedează insă cu foarte mult tact. Nu ne putem per- 
mite să greşim. Ia pașapoartele sau, mai bine zis, ce 
a mai rămas din ele, şi adu-mi-le. După ce le văd 
am să le dau spre examinare laboratorului crimina- 
listic. Predă-i consemnul lui Drăgoi şi tu împreună 
cu Vidraşcu veniţi la mine. 

Peste puţin timp, cei doi ofiţeri se prezentară la 
comandant. 

Acesta îi primi cu un zimbet luminos, apoi se adresă 
lui Zara : 

— Te ascult, căpitane. 

— Rămăşiţele celor două pașapoarte au fost gă- 
site, în containerul de gunoi al hotelului „Continen- 
tal“, de către o femeie de serviciu pe care o intere- 
sau cartoanele. La ea au fost zărite de către barman, 
care şi-a dat seama cam ce puteau fi, şi, răscolind, 
a mai pescuit citeva file făcute ferfeniţă. 

Nedelea le examină cu atenţie, le întoarse pe toate 
feţele şi zise, în timp ce-şi scotea mănușşile : 

— Măcar o fotografie dacă era !... sau un nume 
întreg. Doar semnalmente şi cîteva litere. Oare s-ar 
putea reconstitui ? 

— Să le trimitem la Institutul de Criminalistică, 
încercă timid Vidraşcu. 

— Da, da, s-ar putea ca specialiştii noştri să scoată 
ceva. Îl trimiţi pe Dragu cu ele, după-amiază. Să vină 
cît mai repede cu rezultatul. De ce au fost oare dis- 
truse pașapoartele și de către cine ? 

Căpitanul Zara interveni laconic. 

— Or fi servit unui scop, apoi au devenit inutile 
sau chiar compromiţătoare ! 

— Ce vrei să zici ? 

— Mă gindesc că, fiind străine, au folosit drept 
legitimații pentru intrarea în ţară a doi cetăţeni 
străini care, ulterior, s-au debarasat de ele. 

— Dece? 

— Fie pentru că au devenit supărătoare, vreau să 
zic că puteau deveni jenante dacă ar fi fost găsite 
la ci, fie că... 

— „cei care le-au folosit — spuse Vidrașcu — nu 
mai aveau nevoie de ele, fiindcă între timp au devenit 
„alţii“, drept pentru care vor ieși din ţară cu paşa- 
poarte pe alte nume! 

— Bun, zise colonelul, dar de ce ? 

— Dece ? Pentru a nu fi depistaţi. 

— Deci ar putea fi vorba de doi infractori străini 
care se pregătesc să săvirşească nelegiuiri la noi ? 

— Aşa se pare, dar... noi nu-i cunoaștem, interveni 
din nou Vidrașcu, posomorit. 

— Nu-i cunoaștem încă, vrei să spui! Doi şi iar 
doi și iar doi şi... făcu Nedelea, în timp ce Zara şi 
Vidrașcu îl priveau miraţi. Sesizind, acesta zimbi : 
Mă gindeam, ca să zic așa, sonor ! Nu vi se pare ciu- 
dat că noi căutăm doi indivizi — amîndoi putind fi 
criminali prezumtivi — doi străini care își distrug 
pașapoartele, nu fără o intenție bine determinată — 
alţi doi sosesc și, tot „întîimplător“, așteptăm și noi 
emisari de acolo, care se interesează de artă, poate 
tot doi, această cifră fiind agreată de unii cărora le 
place tandemul ?! Ce rezultă de aici? 

— Că nu ne putem permite să ignorăm posibili- 
tatea unei legături, oricît de subţire ar fi ea în mo- 
mentul de faţă, între aceste tandemuri ! se precipită 
Vidrașcu. 

— În orice caz, e o ipostază de lucru pe care tre- 
buie s-o verificăm ! zise Nedelea ginditor. Se întoarse 
spre Zara şi urmă. Vreau un raport documentat de 
la Drăgoi, locuri, persoane, cu fotografii, date bio- 
grafice, mă rog, tot tacîmul. Să mi se raporteze zil- 
nic. Să-mi fie aduse dactilogramele și constatările 
tehnico-știinţifice efectuate cu privire la urmele ce 
au fost relevate în cîmpul infracţiunii la cele două 
crime. Ce ar fi ca amîndoi să mai mergeţi o dată la 
casa în care a fost asasinată Diana Manu, poate gă- 
sim vreun amănunt care ne-a scăpat la prima cer- 
cetare. Să fie audiaţi toţi vecinii fostei locuinţe a lui 
Radu Victorin şi reascultată Veronica Halasz, care 
locuieşte la subsol, ţinînd seama și de adnotările mele 
în creion, pe marginea declaraţiei pe care a dat-o. 
Ne vom revedea peste două zile, după ce ați execu- 
tat aceste ordine și după ce vom avea şi rezultatul 
de la Institutul de Criminalistică. 


Hans Joachim Vogel şi Kurt Hesters se aflau de 
două zile în oraș, timp în care au reuşit să viziteze 
cea mai mare parte din obiectivele turistice înscrise 
în ghidul pe care-l aveau. Apoi, ca doi turişti con- 
ştiincioşi, au participat și la unele excursii în împre- 
jurimi, dintre cele afișate în incinta hotelului. Cu 
acest prilej au avut posibilitatea să asiste și la o seară 
folclorică, prilej cu care au gustat şi s-au desfătat 
cu variatele preparate culinare autohtone, udate din 
belşug cu vinuri din podgorii renumite, servite la 
masă de fete tinere îmbrăcate în portul naţional. fm- 
preună cu alți turiști străini s-au înapoiat la hotel, 
puţin grizaţi, dar bine dispuși și în mare admiraţie 
faţă de folclorul românesc de pe aceste plaiuri. 

Cei doi erau însă și mari amatori de artă, motiv 
pentru care puteau fi văzuţi aproape în fiecare zi 
la Muzeul Municipal, oprindu-se în mod special în 
sălile de pictură din epoca Renaşterii italiene, admi- 
rînd timp îndelungat cîte un tablou, privindu-l din 
toate părţile. Şi poate l-ar fi şi pipăit dacă acest fapt 
nu ar fi fost interzis cu desăviîrşire. Evident, pentru 
un specialist şi chiar pentru un amator de pictură a 
rămîne ceasuri întregi în faţa unei pinze, pentru u 
admira tehnica maestrului, coloristica sau tema aleasă, 
este ceva normal. Se cunosc cazuri cind asemenea 
pasionaţi au venit zile întregi la muzeele mari ale 
lumii : Luvru, Ermitaj, Prado, Galeriile din Dresda, 
Kunsthistorisches Museum din Viena, National Gal- 
lery din Londra, la cele din Italia, Grecia, Olanda şi 
multe altele. Au stat muţi de admiraţie în faţa unui 
tablou, ceasuri întregi, neputindu-se dezlipi de fru- 
museţea pe care o degaja. 

Și aceşti doi iubitori de artă veniţi de la München 
se opreau în fața unor anume tablouri pe care le ad- 
mirau nespus, creaţie a celebrilor pictori Giorgione, 
Tintoretto și Tiţian. Dar acest lucru nu avea în sine 
nici o relevanţă deosebită, deși erau şi alte săli cu 
mari maeștri, precum cele dedicate artei flamande, 
spaniole, franceze, germane. Gusturile nu se discută ! 

Într-una din zile, Kurt Hesters, plimbîndu-se prin 
oraș, a ajuns şi pe strada în care locuiseră soţii Diana 
şi Oreste Manu, s-a oprit o clipă, a ezitat în faţa fos- 
tei case a acestora, distrusă în mare parte de incen- 
diu, a aruncat o privire asupra ruinelor încă nede- 
molate, apoi a trecut mai departe nepăsător. A re- 
venit însă după o jumătate de oră şi, privind cu aten- 
ţie în susul și în josul străzii, a intrat repede într-o 

casă vecină cu aceea a soţilor Manu, unde a rămas 
mai bine de o oră, după care a ieşit, reluîndu-și plim- 
barea spre hotel. Imediat o umbră s-a prelins pe lîngă 
ziduri și, ajungînd la o cabină telefonică, a ridicat 
receptorul și a format un număr. 

— Acţionați imediat ! i s-a răspuns de la celălalt 
capăt al firului. Ţi se va trimite imediat autorizaţie 
şi un înlocuitor. Ai plecat ? 


În acest timp, în biroul formaţiunii judiciare de la 
Miliția Municipiului, locotenentul Lucian Pascu îl 
cerceta pe Ilie Ciuraru, zis „Șapte Deşte“, hoț de 
buzunare, unul dintre şuții marșrutizaţi dintr-un oraș 
vecin, unde era mai cunoscut. 

— Zi, ai venit numai în documentare la noi ? 

— Don șef, să-mi sară ochii dacă vă mint, don şef, 
în ducumintare, zău așa... 

— Dar cînd te-a prins cu mina în buzunarul vic- 
timei tot în documentare erai ? 

— Don şef, în icsplorare, că-mi făceam mina ! 

— la spune, „Șapte Dește“, ce recoltă ai avut as- 
tăzi ? 

— Să-mi sară... 

— Ştiu... ochii. Altceva te-am întrebat ! 

— Lume sireacă în tramvaie, don şef, iacă... fo două 
cearșafuri mari ? !!... 

— Măi Ciurarule ! 

— Poi dacă mă luaţi așa tare... și pă nume... hai 
să vă mai spun... și niște verzi, două buletine și... 
două pașapoarte... 

— Devize ? Paşapoarte ? De la cine ? 

— Nu știu, să-mi sară ochii! Bag samă că verzii 
şi paşapoartele le-am manglit de la doi barosani, la 
muzău. 

— Ai fost şi pe acolo ? 

— Ca hartiştii, don șef, de ce să nu mă duc? Că 
muierea mea, dumnezău s-o ierte, îmi tot spunea: 
„Bă, dihanie nenorocită — așa mă dezmierda — mai 
cultivează-te, bă, întunecatule, să fii și tu în rind 
cu lumea bună“! Așa zicea sireaca, și n-a avut 
parte de.... 

— Şi? 

— Și am ascultat-o. Mai trec pă la un cinemato- 
graf, un teatru, un muzău... e clientelă și acolo, că 
ştia ea de ce-mi spunea să mă cultivez.. 

— Unde-s devizele ? 

— Puţine, zău puţine, că dacă știam... vo cinzăci 
de dolari şi ceva mărci, un mizilic. Le-a umflat don 
plotoner, tata nost’ de acilea... 

— Şi cu buletinele ce-ai făcut ? 

— Ce să fac ? Le-am ţinut la mine. Că ziceam că 
mă duc acasă la păgubași, să le spui că le-am găsit 
pă stradă, că așa-s eu, om de înțăles, poate-mi pica 
şi mie ceva ca răsplată. Dar nu toţi dă, unii se uită 
chiorîș și atunci le fac scandal, că am pierdut timpul, 
așa și pă dincolo, pînă ce o înduplec pă franţuzoaică, 
că femeile e mai sufletiste, iau biștarii și o roiesc! 

— Cu paşapoartele ce ai făcut? 

— Ce era să fac? Le-am rupt şi le-am aruncat. 

— Unde? 

— Într-o ladă de gunoi de la hotel, că era pe afară. 
Asta mi-e crucea, don şef ! 

— Te-ai uitat cumva în ele ? 

— M-am uitat, de ce să mint! 

— Ce nație ? Vreau să spun, din ce ţară veneau ? 

— Nemţi era, că pe unul îl chema... cum dracu-l 
chema ? Da. Sandu, ba nu că era neamț, Sonda sau 

Sunda, aşa cred că-i zicea, avea părul blond, celă- 
lalt era mai oacheș, cu un nume ciîș... Roschi, Ronos- 
chi sau Kotovschi, nu mai ţiu minte, să trăiţi ! 

Locotenentul îl chemă cu un semn pe plutonier şi 
îi şopti ceva la ureche. Acesta ieși, iar peste citeva 
minute se înapoie, însoțit de căpitanul Zara. Cind 
îl văzu, şuţul îngălbeni. Țîşni în picioare. 

— Don căpitan, să mă trăsnească dacă am făcut 
vreo mortăciune. Să-mi sară... 

— Stai jos, „Șapte Deşte“ ! Cum ziceai că-i cheamă 
pe străinii de la muzeu, pe care i-ai ușurat de nişte 
lucruri ? 

— Poi, Sandru ori Sundu ori Sucar, zău dacă știu, 
pă ochii mei ! Şi Kokovski, nu, Simovski... nu știu, 
don căpitan, să-mi sară ochii !... 

Zara îl întrerupse cu un gest, apoi înşiră pe masă 
citeva fotografii. 

— la uită-te la astea, îi vezi cumva pe cei doi prin 
ele ? Uită-te atent |! 

Ciuraru privi o clipă, apoi, precipitat, puse mîna pe 
două fotografii. 

— Ăştia-s, don șef, pă ochii... 


Cînd Zara își termină raportul, colonelul puse 
mina pe telefon. : 

— Alo, să trăiţi, Nedelea la telefon. Da, eu! Ce 
să fac ? La luptă cu necunoscutul. Da, cam mulți ne- 
cunoscuți ! Da, ați ghicit. Dacă vă amintiți, v-am 
cerut un sprijin... Da, aşa-i... intrarea în țară. Sint 
în măsură acum să vă dau două nume aproximative... 
presupunem că din Miinchen. E vorba de unul Sun- 
dar ori Sander, cu părul blond, iar celălalt, cu fața 
măslinie, are un nume ce se termină în „kowski“. Nu, 

nu-i polonez, e vest-german. Da, da... vă mulțumesc. 
Aşteptăm cu nerăbdare. 

Puse receptorul in furcă şi privi undeva, în spatele 
căpitanului. După un timp reluă : 

— Cine ştie ? Poate că de data asta avem un ca- 
păt mai solid al firului... 

Sună telefonul. Nedelea ridică receptorul și ascultă 
încordat. 

— Da, notez. Deci Horst Sonder, născut la Kob- 
lenz... 21 septembrie 1935, înălțimea 1,72 m, părul 
blond, ochii albaștri... Wilhelm Rikowski, născut la 
Munchen, 7 iunie 1936, înălţimea 1,80 m, părul ne- 
gru, ochii căprui... Vă mulţumesc, ne-aţi făcut un 
mare serviciu. Să trăiţi ! 

Colonelul se întoarse spre Zara, luînd în mînă cele 
două fotografii. 

— Ei sînt... Hans Joachim Vogel și Kurt Hesters ! 
Și... vezi că ipotezele noastre cu privire la distruge- 
rea paşapoartelor n-au ținut... deși sînt convins că 
cei doi indivizi ar fi ajuns la aceeași soluţie, dar poate 
mai tirziu, timp în care am fi plutit în întuneric! 
Ori timpul nu lucrează pentru noi. Și vezi că Dan Vi- 
drașcu a intrat în imobilul de pe strada Cetăţii nu- 
mărul 46, alături de casa... da, exact. Vrei să te duci 
să-i dai o mînă de ajutor ? Uite aici și un plic de la 
procurorul de serviciu... dacă va fi nevoie. Mă gîn- 
deam, continuă el, dar zimbi observînd că e singur în 
încăpere. 


Locotenentul major Vidraşeu examină cu luare 
aminte imobilul din faţa lui. Era o casă veche, zidită 
masiv din cărămidă arsă, cu acoperiş de ţigle clădit 
în pantă şi mărginit de o streașină din tinichea zin- 
cată. În faţă era grădina, în mijlocul căreia şerpuia 

o cărare acoperită cu pietre albe de rîu, ce conducea 
pină la uşa de intrare. Înconjură casa pe dreapta 
gardului ce mărginea grădina și, ajungînd în spatele 
acesteia, nu observă nici un fel de ieșire de rezervă. 
Nici uşă, nici fereastră, doar un zid vopsit în alb. 
Probabil, îşi închipuia el, că toate camerele erau dis- 
puse spre grădina din faţă. Intră hotărît în grădină 
și, ajungînd la uşă, sună de cîteva ori prelung. Îi des- 
chise un bărbat cu părul cărunt, cu o față nerasă de 
citeva zile, inundată de o barbă albă prin care se 
putea distinge culoarea galbenă a obrajilor brăzdați 
de vinișoare albăstrii. Putea să aibă cel puţin șap- 
tezeci de ani. 

Îi prezentă legitimaţia şi bătrînul, mirat și curios 
totodată, îl pofti în locuinţă. Ajunși într-un fel de 
cameră de zi mobilată cu lucruri vechi, în mare parte 
degradate prin uzură, se aşeză cu grijă într-un fotoliu 
din catifea albastră, roasă pe alocuri și de o cură- 
tenie îndoielnică. 

— Siînteţi... 

— Profesorul pensionar Dimitrie Marchidan. De 
fizică. Cu ce vă pot fi de folos ? 

Într-o clipă, Vidrașcu realiză că a intrat într-un 
loc greşit. Dar cum nu te poți bizui totdeauna pe 
prima impresie, se hotărî să ducă pînă la capăt veri- 
ficarea începută. 

— Numele meu îl cunoaşteţi din legitimație. Aţi 
avut recent o vizită ! 

— Cit de recent ? 

— Azi după-amiază ! 

— Nu. 

— Siînteţi sigur ? 

— Cât se poate de sigur... dacă am face abstracţie 
de relativitate, zimbi bătrinul. 

— Şi... totuşi, se pare că ați avut una ?!| 

— E o întrebare sau o afirmație ? 

— Luaţi-o cum doriţi, fiindcă la ora asta cred că 
trebuie să lăsăm la o parte jocurile de cuvinte. Situa- 
ţia e prea gravă. 

Profesorul îl măsură cu o privire în care se aprinse 
o luminiţă galbenă, rămase un timp pe gînduri, apoi 
izbucni : 

— Nu știu ce vreţi să spuneţi, am impresia că nu 
vă înţeleg deloc ori încercaţi cu tot dinadinsul să mă 
jigniți, ceea ce, de asemenea, nu mi se pare lucrul 
cel mai potrivit. 

Vidrașcu îl privi şi el lung și pătrunzător. Profe- 
sorul părea sincer în indignarea sa şi oarecum nedu- 
merit. Totuși el nu greșise casa, doar îl văzuse cu 
ochii lui pe străin intrind aici. Atunci ? Încercă o 
altă tactică. 

— Mai locuiește cineva în această casă ? 

— Nu... adică, într-un fel, da. La subsol am închi- 
riat o cameră unui cetăţean, dar nu prea stă acolo, 
vreau să spun că nu stă permanent. Camera e mică 
și sumar mobilată, ca pentru... tranzit. 

Vidraşcu tresări imperceptibil. Îi reveni speranța. 

— Cui i-aţi închiriat camera ? 

— Lui Meleghi Revesz din orașul M. Vine din cînd 
în cînd la noi, ca reprezentant al unei fabrici de por- 
ţelanuri. 

— Ieri a venit ? 

.— Nu ştiu ce să vă spun. Eu nu l-am văzut. De fapt 
are cheia lui, vine cînd vrea, pleacă așijderea. 

— Pe unde intră ? 

— Prin grădină e o intrare laterală care duce la 
subsol și în pivniţă. 

— Puteţi să... vreau să spun, am putea arunca c 
privire acolo ? 

— Nu văd nici un inconvenient. Mai am o cheie 
luaţi-o, dar... încă tot nu știu ce căutaţi ! 

— O să rideţi, dar... nici eu nu ştiu exact! 

Profesorul rămase mirat, privind nedumerit îr 
urma lui Vidrașcu, care ieși în grădină, unde se în- 
tilni nas în nas cu Zara. 

Îi făcu un semn cu mina, după care, fără a ma: 
pierde timpul cu întrebări inutile, coborîră amindoi 
la subsol, cu lanternele de buzunar aprinse. Camera 
chiriașului era deschisă, dar goală. Lumina era 
aprinsă, ceea ce lăsa impresia că odaia fusese aban- 
donată în mare grabă. 

— Pasărea a zburat din colivie ! făcu Zara cu re- 
gret. Se pare că te-a văzut intrînd, ori poate pe mine 
dind tircoale casei. În orice caz, s-a topit. Mă întret 
numai pe unde o fi ieşit!? 

Vidrașcu îl privi întrebător, apoi, parcă străfulge- 
rat de un gind, ieși ca o furtună din cameră, urmat de 
Zara. Amiîndoi coboriră în grabă treptele ce duceau 
spre pivniţă, a cărei uşă era larg deschisă. 

— Repede, mai repede! zise Vidrașcu, vădit 
surescitat. 

Alergind și izbindu-se de colţurile ascuțite ale zi- 
durilor din cărămidă, poticnindu-se de butuci de 
lemn, ajunseră gifiind în faţa unei uși de scînduri de 
stejar negeluite, prin crăpăturile căreia se vedea o 
geană de lumină. Cu o lovitură zdravănă de picior, 
Zara deschise uşa şi amindoi, cu pistoalele în mînă, 
se năpustiră în încăpere. 

Tabloul ce li se infăţișă ochilor era deopotrivă bi- 
zar şi insolit. Un individ înalt. cu părul negru, tuns 
scurt, îmbrăcat într-un impermeabil alb, era aplecat, 

cu un șiș în mînă, asupra unui bărbat legat de miini 
şi de picioare, cu un căluș în gură, ce era culcat pe 
un pat de campanie. Cînd îi văzu, individul ridică şi- 
şul pentru a lovi. În același timp Zara trase, cuțitul 
individului zbură, dar probabil că glonţul îi atinse și 
mina, fiindcă tipul își prinse degetele îndoindu-se de 
durere. 

În timp ce Vidrașcu se ocupa de el, Zara se apropie 
de pat, razele lanternei sale luminînd fața trasă și ne- 
bărbierită a lui... Ilie Sava ! 


TOTUL PENTRU ARTA ! 


Era ora 12,30 cînd avionul companiei „Lufthansa“ 
ateriză pe aeroportul din München. Formalităţile 
vamale și grănicerești odată terminate, Stancu îşi 
luă valiza, grăbindu-se să iasă din furnicarul de lume 
care înțesa sala de așteptare. 

O jumătate de oră mai tîrziu se afla în holul spa- 
țios al hotelului „Der Weisser Hirsch“, zimbindu-i 
cît putu mai frumos recepţionerei Nori, care-l privi 
de parcă venea din altă lume. 

— Ce s-a întîmplat, stimată domnişoară, am im- 
presia că sosirea mea te-a înspăimîntat ? ! 

Aceasta își reveni însă tot așa de repede. 

— Ce plăcere ! Dar e chiar stimabilul și enigmati- 
cul Herr Mishou Stancu, dacă nu mă înşel, ori e um- 
bra lui aceea care-mi zîmbește atit de seducător! 

— Îmi acordaţi prea multă importanţă, domni- 
şoară ! 

— Credeţi ? Vă înşelaţi ! Îmi exprimam doar ne- 
dumerirea. V-am dat dispărut, deşi tot mai speram... 

Dar la război... ca la război ! Niciodată nu poţi să ştii 
cind şi cum reapare cel „dispărut“ ! Trebuia totuşi, 
într-un fel, să sesizez această dispariţie... 

— Unde ? făcu el cu un zîmbet mirat. 

— La oficialități... bineînţeles ! Trebuia și în altă 
parte ? Poate baronesei Claudia ? Aş fi făcut-o bucu- 
roasă dacă mi-aţi fi lăsat vorbă, dar aşa ? Cum o să 
mă amestec în afacerile private ale unei persoane, 
oricît m-ar interesa aceasta ? ! 

— Pentru că, de altfel, vă interesez ? 

— Dumneavoastră ați afirmat-o ! Apropo, să nu 
uit. La numărul 119 locuiește un compatriot de-a] 
dumneavoastră, Herr Vasile Mitana, un economist 
foarte simpatic şi, mai ales, liniștit, care momentan 
lipseşte din hotel. 

— Mulţumesc pentru informaţie. Poate că, în acest 
fel, în serile în care mă voi plictisi o să am cu cine 
schimba o vorbă |! În altă ordine de idei, pentru re- 
stabilirea adevărului istoric, aș dori să precizez că 
am anunţat recepţia că voi lipsi cîteva zile... Regret 
sincer că nu vi s-a comunicat | 

— Ah, dar nu e cazul... Pe viitor, comunicările 
mele către dumneavoastră, oricît de „personale“ ar 
fi ele, le voi transmite prin recepţie. În acest mod vor 
ajunge la timp și întregi ! Dar ce faceţi cu florile pe 
care le ţineţi în mînă ? Dacă le mai frămîntaţi așa 
n-are rost să le mai oferiţi cuiva... Sau sînt pentru 
camera dumneavoastră ? 

Stancu se uită la buchetul de trandafiri pe care-l 
cumpărase de la florăria din aeroport, apoi, cu un 
zîmbet stîngaci, îl întinse lui Nori, împreună cu o 
cutie de ciocolată. 

— Erau pentru dumneavoastră, dar m-aţi luat așa 
de repede, încît... 

— „Aţi uitat! Se întimplă. Dacă sînt pentru îm- 
păcare... e prea puțin, dacă sînt pentru serviciile pre- 
state de recepționeră... e prea mult ! Totuşi, am să le 
accept. Mulţumesc, sînt frumoase. Dar n-aţi răspuns 
la „problema“ pusă. 

— Sînt pentru împăcare, prin urmare rămîn încă 
dator. De altfel, n-am uitat niciodată ce vă datorez. 
Mă voi revanşa, fără indoială. 

Nori îi făcu un semn vesel cu mina, zimbind şăgal- 
nic. Apoi îi dădu cheia. Stancu făcu cîţiva pași spre 
lift, după care se întoarse șovăind. 

— Nu m-a căutat nimeni ? 

— O clipă, să văd, zise Nori, aruncînd o privire 
pe o hirtie ce era introdusă în compartimentul din 
care luase cheia camerei. Oficial, te-au căutat, reveni 
ca la o formulă de adresare mai intimă : Frenz Wild, 
Horst Blocher de la Muzeul de Artă, Georg Drucker, 
muzeolog, care şi-au lăsat şi cărțile de vizită aici, pre- 
cum și o „doamnă“ Claudia, al cărei nume de familie 
imi scapă. Neoficial, doi oameni ai „Chiorului“ 
— şopti ea — au dat tircoale pe aici ieri şi azi dimi- 
neață. Cam atît... 

— Mulţumesc încă o dată și la revedere ! 

— Voi fi încîntată, Herr Mishou Stancu! 

Peste cîteva minute se afla în camera sa, reţi- 
nută, în pofida micii comedii jucată de Nori, la care 
se pretase şi el, respectînd regulile scenariului. În timp 
ce-și făcea dușul se gîndea la cei care l-au căutat. 

„Wild este evident nerăbdător să mă vadă, pro- 
babil pentru a afla din gura mea că-i cedez şi cel de-al 
doilea tablou ! Ei bine, îi voi împlini dorinţa | De fapt, 
în scopul de a-l tenta i le-am şi arătat acolo, lăsîn- 
du-i-le în custodie. Ceilalţi doi, reprezentanţi ai mu- 

zeului, s-ar putea să dorească purtarea unei discuţi 
pentru încheierea înţelegerii privitoare la organiza: 
rea expoziţiei ! Le voi telefona, voi stabili o întîlnire 
cu ei și, dacă condiţiile vor fi bune, poate voi reuşi 
chiar să pregătesc deschiderea unei expoziţii, ceea ce 
e un lucru bun. Dar Claudia ? Ce mai vrea de la 
mine ? Lucrurile au fost doar complet limpezite la 
ultima noastră întîlnire, şi încă fără nici un echivoc. 
Apele s-au despărţit şi taberele au apărut în ambele 
părţi ale uscatului, zăngănindu-și armele. În fond, 
Claudia nu este doar o «problemă» strict personală ! 
Ce alt mijloc mai bun aș putea să am pentru a intra 
în onorabila familie ? Poate ar fi, dar pierd timp 
preţios. Am acceptat scenariul ei, am respectat regu- 
lile ce i s-au impus și am jucat... pînă la un anumit 
punct, cînd a trebuit să tai firele. Cine se teme însă 
de lupi nu intră în pădure ! Riscul face parte din me- 
serie. Eh, cel mai greu lucru pe lume este să spui gin- 
dind ceea ce toată lumea spune fără să gindească !“ 

în timp ce se freca cu prosopul, sună telefonul. Cind 
duse receptorul la ureche recunoscu vocea agreabilă 
a Claudiei, acum însă cu o dulceaţă care părea 
contrafăcută. 

— Alo, mein Schatz, te caut de cîteva zile. Te-ai 
dat la fund ? 

— Credeam că am clarificat relaţiile dintre noi! 

— Doar n-ai luat în serios ceea ce s-a întîmplat la 
mine. Eram prea confuză ca să-ţi explic unele pro- 
bleme, iar drogații ăia m-au terorizat. Doar nu-ţi în- 
chipui că te pot pierde atît de uşor. Dacă n-ai fi ple- 
cat, cum să spun, intempestiv, totul s-ar fi luminat... 

— Claudia, credeam că te cunosc mai bine, dar ceea 
ce realizam eu era doar partea de la suprafaţa iceber- 
gului, fiindcă cea scufundată şi diabolică mi s-a re- 

velat în noaptea aceea. În noaptea aceea ! Pricepi ? 

— Dar, scumpul meu, nu se poate să lichidezi le- 
gătura noastră așa de simplu, ca... 

— „ca viața unui om, vrei să spui? Nu, draga 
mea, între noi nu era vorba de iubire, ci de o simplă 
relație. În ceea ce te privește, cu un supliment ne- 
vrotic, un fel de triunghi „amor — ură — frică“! 

— Dar, dragule... 

— De atunci a curs multă apă pe sub poduri, iar 
eu am avut timp să mă liniștesc puţin, dacă înţelegi 
ce vreau să spun. Orice relaţie presupune recipro- 
citate. Ai trișat. Ai pierdut. Poate am pierdut și eu. 
Dar mi-am salvat, cum bine ai văzut, viaţa. 

— Dacă tu nu mă mai vrei te vreau eu... măcar să 
te văd. De altfel, trebuie să-ți aduc la cunoștință cî- 
teva lucruri care te vor interesa. 

— Sînt foarte ocupat. 

— Înţeleg şi recunosc refrenul. Dar problemele de 
care aș dori să-ţi vorbesc te privesc personal şi „afa- 
cerea“ pe care vrei s-o închei. 

— Ce știi tu despre afacerile mele ? 

— Mai mult decit îți închipui. Atunci cum rămîne, 
dragule ? La mine, la „Arizona“ ori în altă parte ? 

Stancu reflectă repede. „E o altă cursă ? Pare sin- 
ceră. Pare | O femeie ca ea, atunci cînd îți dă im- 
presia că suferă în tăcere, poate însemna, în cazul 
cel mai rău, că-i... singură acasă ! Dar dacă are să-mi 
transmită ceva important ? De la cine ? Pe cine mai 
reprezintă ea acum ? Pe «Chior» ? Pe Dietrich ? Un 
alt gang ? Bineînţeles că, dacă nu mă duc, nu am ce 
risca, dar... nici nu aflu nimic !“. 

Se hotărî deodată. 

— Am două bilete la Operă. Se joacă „Flautul fer- 
mecat“. Te interesează ? 

— Pe cînd? 

— În seara aceasta. 

— Wunderbar ! Unde ne întîlnim ? 

— La ora şase, în faţă la Kunstmuseum, poate avem 
timp să luăm şi o cafea. 

— De acord, iubitule. Pa, pa ! 

Se gîndi să-l aștepte pe Roman spre a-l pune în 
temă și a-i cere să-l „acopere“, pentru orice eventua- 
litate. După care va trebui să-i facă o vizită proto- 
colară lui Wild. 

Nu trebui să aștepte prea mult. O scurtă bătaie în 
ușă și în încăpere își făcu apariţia un „Mitana“ nu- 
mai zîmbet. Se îmbrăţişară, maiorul deschise aparatul 
de radio, după care zise : 

— Judecînd după zîmbet, se pare că-ţi merg bine 
treburile ? 

— Nu prea rău, într-adevăr ! răspunse el. Ai în- 
cheiat afacerea la Atena ? 

— În linii generale da, deși ar mai fi unele amă- 
nunte de perfectat. 

— Mă bucur. Am întîlnit aici oameni interesanți. 
Şopti : I-am făcut o vizită lui Wachter. Mi-a făcut 
o impresie bună. Au acolo și o secretară nouă. Foarte 
drăguță și deosebit de eficientă, se pare. Cunoaște o 
serie de indivizi care lucrează pentru Dietrich și pen- 
tru „Chiorul“... dar şi pentru alte „firme“ mai mult 
sau mai puţin concurente. Se pare că aici asta e o 
modă. Afară de angajaţii permanenţi, unii lucrează 
„pe bucată“ ! 

— Există un avantaj, în sensul că individul deve- 
nit suspect ca persoană fizică nu implică în același 
timp aruncarea bănuielii asupra întregului gang. 
Apropo, s-au terminat cercetările în cazul asasinării 
domnişoarei Heleni Landis ? 

— Nu! Se ocupă cei de la brigada crime de 
această afacere. Ei sint de părere — luînd în consi- 
derare mobilul prezumat — că Dietrich, Wild şi 
„Der Blinder“ nu sînt amestecați. 

— Atunci ? i 

— Se bănuiește că cineva, deocamdată necunoscut, 
din afara mediului, ar fi autorul moral, executant 
putînd fi orice killer din lumea interlopă, deși aceș- 
tia încă n-au fost „îmbrăcaţi“. Ei au ridicat doi, mai 
mult formal, pentru a adormi vigilenţa celui vizat, 
deşi, cum spunea Wachter, în timpul războiului au 
fost spinzurați oameni mai cumsecade decit Aceştia. 

— Sint bănuieli concrete ? 

— Se presupune că „cineva“ ar fi dorit să împuște 
doi iepuri deodată : s-o împiedice pe Landis să mai 
achiziţioneze obiecte de artă pe de o parte, iar pe 
de alta să provoace derută în baraca armatorului 
greco-american. 

— În ce scop ? 

— Asta urmează a se stabili, dar date fiind impre- 
jurările, chiar dacă am admite că a fost o simplă re- 
glare de conturi, asasinarea grecoaicei ne face nouă, 
indirect, un deserviciu. 

— Crezi că s-a urmărit acest al doilea scop ? 

— Posibil ! 

— l-ai împărtășit opinia ta și lui Wachter ? 

— Nu, voiam s-o discutăm în prealabil între noi. 


—Perfert. Cred că trebuie să-l lăsăm să-și con- 
tinue ancheta fără să ne amestecăm. Sînt convins că 
demascarea criminalului le va lumina lanterna. Wild 
te-a contactat ? 


— Pînă în prezent nu ! 
— Altceva ? 


289 


19 — Caruselui urmeler 


— Am vorbit cu Nori. Se pare că „ţine“ la tin 
Ai reușit s-o descifrezi ? 

— Din cele spuse de Wachter, activează în m 
multe domenii. E inteligentă, perspicace și ştie ı 
vrea. 

— Crezi că-i şi „omul“ lui Wachter ? 

— Nu este exclus... Depinde de perioada în care 
liberă, de interesele pe care le are, de puterea și pı 
sibilităţile celui care angajează, mă rog, poate și c 
alte criterii... 

— „subiective ? 

— Tot ce se poate. În orice caz, trebuie să fim c 
ochii în patru ! 

— De acord. 

— Spune-mi, ţi-am arătat vreodată stiloul meu 

— Stiloul ? Nu. Crezi că m-ar putea interesa ? 

— Foarte mult. Uite cum funcționează, vrei să îr 
cerci şi tu ? 

După ce-l observă un timp, reluă : 

— Păstrează-l, eu am să-mi fac rost de altul. $ 
acum, uite ce avem de lucru în această seară, da 
înainte de asta vreau să te întreb ceva. Îţi plac spec 
tacolele de operă ? 


Deşi barul „Arizona“ nu era încă deschis, Wild s 
afla în biroul său, unde își făcea socotelile zilnice 

— Dar asta e într-adevăr o surpriză plăcută ! făci 
el. zîmbind cu toată dantura sa de aur. Cum a fos 
călătoria de afaceri ? 

— Bună, în general, numai că la Istanbul... 

— Am auzit, zise el posomorîndu-se la față. An 
pierdut un om de mare eficienţă. Cine credeţi că a 
fi putut să-l suprime ? 

— Asta aş vrea să știu și eu. Un singur fapte 
limpede, şi anume că a fost impiedicat să mă con- 
tacteze. Cum aș fi putut să mă gîndesc la asta? 
Cine ar fi putut s-o facă ? Numai cineva din antu- 
rajul său, care „știa“ de întilnire și care, eventual, 
voia să mă compromită și pe mine, livrîndu-mă poli- 
tiei turcești. 

— Poate a fost urmărit ?... 

— Asta fără îndoială, deși faptul în sine nu ex- 
plică ceea ce s-a întîmplat ! 

— Desigur! Cum a murit ? 

— Credeam că știți. Eu așa l-am găsit. Şi fără 
nici o urmă. Culmea e că nici nu l-am văzut pe cri- 
minal la față, deşi totul s-a petrecut în citeva mi- 
nute. Un profesionist, desigur. 

— Da, e foarte trist. Se pare că acest trust al 
crimei e transnaţional ! 

— V-aţi îndoit vreodată de asta ? 

— Nu, dar am unele bănuieli asupra conducători- 
lor acestui trust care, după cîte știu, nu se află la 
München | 

— Cred că nu are mare importanţă de unde se 
dă ordinul, atîta timp cît sînt destui agenţi care să-l 
execute. Dar, apropo de ceea ce spuneaţi mai înainte, 
unde se află capii trustului crimei ? 

Wild îl privi lung, apoi clătină capul, nedecis. 

— Nu ştiu, dar e ceva mai complicat decit vă în- 
chipuiţi. În sfîrşit... aţi rezolvat totul ? 

— Cit s-a putut. În tot cazul, la Atena aveţi co- 
respondenţi de mîna întîi. 

— Ştiam, dar mă bucur că aţi constatat şi dum- 
neavoastră acest fapt. Înseamnă că v-au plăcut ! 

— Eu m-am referit la eficiența lor. Probabil că 
vi s-a raportat. 

— Da, da, cu toate că aș dori să aflu amănunte 
de la dumneavoastră. Cheltuiesc o avere pentru a fi 
informat şi servit temeinic, la timpul oportun. Iar 
timpul nu-mi ajunge niciodată pentru a-i controla 
îndeajuns. 

— S-a reuşit pătrunderea în „banda“ lui Polidis, 
furnizîndu-mi-se unele date importante, deși... in- 
complete încă. 

— Vă referiţi, probabil, la ziua și locul expedierii 
„coletelor“. 

— Da, în primul rînd | 

— Nu vor întirzia să ne comunice aceste date.’ 

Umplu din nou paharele cu whisky, sorbi încet din 
al său, apoi continuă visător : Toate la timpul lor ! 
Greul va începe după aceea ! 

— La ce vă referiţi ? 

— La interceptarea transportului ! 

— Da, așa e, nu va fi uşor. 

— Veţi avea de înfruntat mai multe forţe: mai 
întîi gorilele armatorului, apoi acest gang trans- 
naţional şi, nu în ultimul rînd, poliţia... 

— Poliţia ? întrebă Stancu. „Oare nu știe nimic 
despre convenţia UNESCO ? S-ar părea că nu bănu- 
iește nimic despre misiunea mea“. 

— Da! Poliţia internaţională, adică „Interpolul“. 
Cu ăsta nu-i de glumit. Apoi mai sînt și secţiile locale 
de poliţie, care se ocupă numai cu urmărirea opere- 
lor de artă furate. Mă întreb ce s-ar întimpla dacă 
un răuvoitor ar înștiința aceste organisme interna- 
tionale ? Vedeți? Trebuie să vă gîndiți la toate! 

Stancu zîmbi cu silă. Era cît se poate de clar jocul 
acestui rechin. Obţinuse destul de uşor un tablou de 
„mare“ valoare, apoi încă unul „in spe“ și i s-a des- 
chis pofta. Era de presupus că așa va fi. Nu era mo- 
mentul să-l descurajeze. 


— Aveţi vreo propunere ? întrebă el, cu un suris 
forţat. Dumneavoastră aveți o experienţă mare în 
asemenea operațiuni și m-aș împărtăşi bucuros din ea. 

— Aș dori să mă mai gîndesc, răspunse Wild cu 
şiretenia vulpii care merge pînă la coteţul găinilor, 
nu-i uşor deloc. Un asemenea lucru nu poate fi dat 
pe mina oricui, că poți rămîne fără marfă ! Îmi tre- 
buie puţin timp ca să pipăi pulsul, dar nu vă fie 
teamă, îl linişti el cu un zîmbet larg, găsesc eu ceva 
pînă la urmă... 


Tocmai de asta se temea și maiorul, să nu găsească 
„ceva“ care să-l împiedice în acțiune. Nu-i plăcea 
deloc această ofertă deghizată de cooperare, care pre- 
cis va costa scump. Asupra acestui fapt nu avea nici 
un fel de îndoială. Să-i respingă oferta de plano ? 
Ar fi o greșeală şi mai mare, fiindcă, pe de o parte, 
şi-l va face dușman, și numai de asta nu avea ne- 
voie în acest păienjeniș, iar pe de altă parte, s-ar 
putea să se hotărască să opereze pe cont propriu și 
să-i fure tablourile ! Or, acest lucru trebuia evitat 
cu orice preț. Măcar în „cooperare“ va putea să aibă 
controlul operaţiunilor acestuia și, la un moment dat, 
să provoace o diversiune. Junglă ? ! Nu, jungla e o 
jucărie pe lingă manevrele lui Wild. Acum va trebui 
să ceară mai mult ajutor de la „Kripo“. Dar dacă 
transportul tablourilor va fi dirijat spre o altă ţară, 
cu ce-i va putea fi de folos Wachter ? Dar cel puţin 
nici oamenii lui Wild nu vor putea acţiona, deși... 

Parcă ghicindu-i gindurile, acesta adăugă : 

— „care să se potrivească şi în condiţiile în care 
coletele ar fi transportate într-o altă ţară ! 

— Inclusiv în „States“ ? 

— Inclusiv, doar avem amici și acolo, în „onora- 
bila“ familie. 

— Şi... ce-aţi dori în schimb ? 

— O parte din tablouri ? ! 

Era de așteptat să aibă o asemenea pretenţie, deşi 
efectul loviturii nu a fost cu nimic diminuat. Tre- 
buia să contracareze cu orice preţ această pretenţie, 
dar nu găsea argumente potrivite. Parcă ar fi avut 
un vid în creier, deși, de regulă, ideile nu-i lipseau. 
Avea nevoie de argumente, de argumente care să 
se adreseze mentalităţii acestui caid mafiot, să-l con- 
vingă. Dar nu găsea ! Toate gindurile i se topeau în- 
tr-o masă confuză, din care nu se întrezărea nici o 
lumină. Îndatorire, onoare, conştiinţă,... noţiuni ab- 
stracte pentru acest individ impermeabil la orice cod 
de morală. 

Încet, dar cu voce sigură, zise : 

— Herr Wild, cred că pînă acum nu aţi iost ne- 
mulțumit de mine. Ce aţi cerut v-am adus. Este? 

— Ce-i drept, sînt foarte mulțumit, mirii acesta. 
Şi ce rezultă de aici ? 

— O clipă! Aceste opt tablouri au fost date în 
urmărire internaţională, v-am arătat acest lucru. 

— Adică se ocupă și „Interpolul“ de ele? Asta 
vreţi să spuneţi ? 

— Da, ele sînt sub index și pot fi oricînd confis- 
cate, ceea ce le scade valoarea. Dar nu e numai asta. 
Recuperarea lor este pentru muzeul nostru o ches- 

tiune foarte importantă, înţelegeţi, iar eu, eu am o... 
cotă parte din valoarea fiecăruia ! 

— Ceea ce se ridică la citeva bune zeci de mii de 
dolari ! rînji el. Îi meritaţi ! 

— Mi-am riscat pielea, mi-o risc în continuare, 
nu ? 

Wild rîse în hohote, apoi zise : 

— Deci asta era?! Puteaţi s-o spuneţi mai de 
mult, fără să vă gindiţi atît. Ştiţi eeva ? Eu nu mi-am 
păgubit niciodată partenerii de afaceri. Pot să renunţ 
la ele dacă-mi oferiţi, să zicem, două în loc, dar de 
valoare ! 

— Şi ce aţi dori ? 

— Mi-a plăcut foarte mult Cranach cel Bătrin. 
Dar acum sînt la mare modă aici pictorii români de 
genul lui... staţi puţin... Privi într-un carnet, apoi 
articulă : Pallady și Țuculescu ! 

Stancu rămase puţin surprins, dar trecu peste 
aceasta. 

— Mi-e mai uşor să scot aşa ceva decît să mă ating 
de cele opt, v-am explicat, deși... 

— Deşi? 

— Aţi putea să mă întrebaţi de unde iau aceste 
tablouri. Vă răspund: Nu mă întrebaţi! Aţi putea 
să mă întrebaţi de ce, dacă pot procura tablouri de 
o asemenea valoare, nu le comercializez în profitul 
meu ! Ei bine, pentru mine nu au valoare, ca să 
spun așa, financiară, fiindcă, în primul rînd, eu nu 
le pot vinde în ţara mea, ele făcînd parte din patri- 
moniul cultural naţional ; în al doilea rînd, eu nu am 
nici o pinacotecă personală ; în al treilea rînd, nefiind 
pictor, nu pot deschide vreo expoziţie „cu vînzare”. 
E clar ? În schimb, cele opt tablouri. aşa cum v-am 

mai spus, reprezintă pentru mine totul, nu ca va- 
loare, repet, ci ca muncă, prestigiu, ambiţie, ca să nu 
mai vorbim de banii pe care am să-i primesc. Și, la 
urma urmei, de ce să ne chinuim reciproc cu ase- 
menea întrebări ?:Pe dumneavoastră vă interesează 
un Țuculescu și un Pallady, corect ? Pe mine, cele 
opt tablouri care au fost furate din muzeu! Mă 
ajutați ? Vă ajut! Nu-i bine aşa ? 

— Nu mai încap discuţii aici, afacerea o consider 
încheiată. Cind le aduceţi ? 

— Cit de curînd. Cred că nu vă îndoiţi... 

— Deloc, dar ştiţi cum e pasiunea unui colccţio- 
nar ! 

— Ştiu, o să fac tot ce se poate! 

— Şi ceva pe deasupra. Și acum, ca să vedeţi că 
sînt de partea dumneavoastră, vreau să vă mai vind 
un pont. La ora actuală există doi indivizi pe teri- 
toriul ţării dumneavoastră, trimiși de Dietrich ca să 
aducă unele tablouri care au fost furate mai de mult, 
poate chiar de la muzeul dumneavoastră, plus unele 
opere ale altor pictori români. Vă interesează ? 


Stancu nu a avut mult de așteptat la Kunstmuscum, 
fiindcă, la ora stabilită, mașina Claudiei parcă în fața 
edificiului, ea coborînd în pas alert şi îndreptindu-se 
fără ezitare spre maior. Arăta mai bine decit ori- 
cînd, în mantoul ei din blană de vizon, cu o căciu- 
liţă asortată, fular din mătase cenușie cu arabescuri 
albastre. 

Îi surise și-l întrebă cu cochetărie : 

— Mă aştepţi de mult ? Aş fi nemîngiiată dacă aș 
bănui că... 

— Nu te mai frăminta atit, zipe el ironic, ai venit 
la timp, şi-ţi mulţumesc că te-ai străduit. 

— Nu-i frumos să-mi vorbeşti, astfel. Mi-a “fost dor 
de tine... 

El o întrerupse brusc : 

— Uite aici o cafenea. Vrei să 'intrăm ? 

— Desigur, dar te rog să-mi. vorbești frumos ! 

Sala localului nu era aşa de spațioasă cum părea 
la prima vedere, datorită oglinzilor dispuse în părţile 
laterale şi numeroaselor mese cu tăblii de marmură 
albă și roz, așezate de-a lungul şi de-a latul, simetric, 
fiecare avind două scaune. şi cite o banchetă cu spe- 
tează din piele. Un candelabru uriaş din semicristale 
colorate se înviîrtea încet în mijlocul tavanului, difu- 
zind lumini vesele. Ceea ce se cheamă un local intim 
şi plăcut. Stancu o consultă pe Claudia, apoi comandă 
cafele cu lapte, frişcă şi cornuri calde. După ce chel- 
nerul se îndepărtă, o privi întrebător. Ea zise : 

— Aş dori din capul. locului să precizez că în noap- 
tea aceea, chiar dacă aparențele au fost împotriva 
mea, nu am fost vinovată de întimplările care au 
avut loc. Sint profund miîhnită şi nu aş vrea să crezi... 

— Ascultă, fată dragă, dacă pentru asta mi-ai dat 
intilnire, te-ai deranjat degeaba. Am văzut de ce eşti 
in stare. Nu lipsea mult ca să mă trimiteţi, tu ori 
complicii tăi, „ad patres“. 

— Mă crezi chiar așa de periculoasă ? 

— Unele femei seamănă cu armele de foc. Sint 
periculoase numai în. mîna începătorilor... deşi eu era 
:ă plătesc scump încrederea pe care ţi-am acordat-o. 
Buldogul tău a vrut să mă răpească cu maşina, dar 
nu i-a mers... Ți-aş mai vorbi cu multe despre dra- 
zoste, despre femei, despre viaţă, despre fericire, 

însă e de prisos. Căpșorul tău e plin de cu totul alt- 
ceva, iar trupul tău a pierdut lupta cu drogul. Oricum, 
nu vreau să mai atentez la conștiința ta, la senti- 
mente, la cîte altele. Vreau să-ți fiu un partener 
agreabil. Hai să-ţi spin o glumă... 

Sosi chelnerul care aduse o tavă argintată pe care 
erau așezate cafetiera, frişca, laptele, cornurile și cî- 
teva prăjituri de casă, apoi îi servi. 

Aprinzîndu-și ţigara, Stancu adăugă în şoaptă: 

— De fapt, eu nu te-am rugat să te justifici şi nici 
nu e cazul să te oboseşti, fiindcă tot n-am să le cred. 
Poate vrei să-mi întinzi o altă capcană ? 

Claudia rise ușor forțat. 

— Păcat că nu mă crezi, fiindcă noi doi am putea 
să ne înţelegem de minune. Dar, așa cum ţi-am spus 
şi la telefon, nu pentru a mă justifica ţi-am cerut 
această întîlnire. Ți se propune o afacere şi nu m-aş 
fi amestecat dacă n-aş considera că aceasta ar fi în 
favoarea ta! 


— O afacere ? Interesant ! De către cine şi în ce 
ramură, mă rog, pictură sau sculptură ? 

Femeia rise din nou, parcă mai bine dispusă. 

— În artă, dragule, artă pură ! 

— Da? Și cine vrea să facă această afacere cu 
mine, poate tu? 

— Crezi că n-aş fi în stare ? zise Claudia şi prin 
ochii ei trecu o străfulgerare. 

— De ce nu? Doar că se întîmplă să nu am de 
vinzare obiecte de artă şi nici bani n-am ca să cumpăr 
așa ceva ! Sau poate... îți restaurezi castelul şi ai ne- 
voie de unele lucrări de pictură, sculptură ori ceva 
vase mai deosebite ? 


— Şi dacă ar fi aşa ? 

— Foarte frumos. Numai că nu te-ai adresat unde 
trebuie. 

— Eşti sigur ? 

— Cit se poate de sigur. De altfel], nici nu mă pri- 
cep. În definitiv. ce dorești ? 

Claudia privi în jurul său, apoi răspunse cu o voce 
egală : 

— Crezi că e locul cel mai nimerit să discutăm 
afaceri ? 

— Cred că nu, deşi nu cunosc un alt loc, în afară 
de Operă, unde ne-am mai putea vedea pentru unele 
discuţii, dar sincer, nu văd motivul. 

— Eventual... la mine?! 

— La tine? ? Nu, draga mea, la tine e un teren 
minat... vin prea mulţi profesioniști acolo. Atunci 
mai bine merg la cartierul general, însă nu pot decit 
să repet : Pentru ce ne-am mai întilni ? Nu am nici 
o legătură cu restaurările, credeam că ai înţeles acest 
lucru ! Își consultă ceasul, apoi adăugă: Dacă vrei 
totuşi să mai mergem la Operă, trebuie să ne gră- 
bim. Mai este un sfert de oră pînă la începerea spec- 
tacolului. 

La încuviințarea ei, chemă chelnerul şi achită nota. 
Claudia îl invită în mașina ei şi îi cedă volanul. 

Se așezară în fotoliile lor cu un minut înaintea 
ridicării cortinei. În loja vecină, Stancu îl zări pe 
Roman, adincit în studierea programului. Toate în- 
cercările femeii de a relua discuția, în timpul spec- 
tacolului ori în pauză, eșuară rînd pe rînd, de fiecare 
dată maiorul răspunzîndu-i politicos, dar schimbind 
vorba. 

În timp ce o conducea spre ieşire, Claudia se în- 
toarse brusc şi zise: 

— Dacă ţi-aș face o ofertă din partea lui „Der 
Blinder“ te-ar interesa ? 

Stancu gîndi repede : „Lucrurile încep să prindă 
contur. Deci despre asta era vorba ! În primul rînd, 
acest individ respingător încearcă acum calea trata- 
tivelor ; în al doilea rînd, «Chiorul» e în măsură să 
ofere ceva în schimb ! În schimbul cărui lucru ? Ar 
fi interesant să aflu culoarea cărților acestuia, dar 
pentru asta ar trebui să joc cu el... Și riscul ? Este 
fără îndoială un risc, dar acum sîntem doi ! În afară 
de asta, Wild mai are și el interese, aşa că nu mă va 
ceda prea uşor“. Se hotări să tatoneze. 

— Şi ce ar dori „Der Blinder“ de la mine ? 

— Dacă n-ai încredere în mine ai putea trata 
direct cu el! Ce zici de propunere ? 

— Zic că trebuie să mă mai gîndesc. Pînă în pre- 
zent nu am o experiență pozitivă cu privire la me- 
todele sale de lucru. În afară de asta, nu știu con- 
cret ce vrea de la mine. 

— Ai îi dispus să-i facem o vizită ? 

— Cind ? 

— Dacă vrei şi acum | 

— De ce nu? Ar fi amuzant! În definitiv, poate 
că, fiind amfitrion, nu va încerca nimic împotriva 
mea. Și apoi ești şi tu alături de mine. Nu, frumoasa 
mea ? 


Localul de pe Nymphenburgstrasse era o imitație 
destul de reușită a celebrului cabaret parizian ,„Mou- 
lin Rouge“, doar că aripile morii erau înlocuite prin- 
tr-o uriașă roată ornamentată cu arabescuri viu co- 
lorate și iluminate cu neon, care se învirtea încet, 
fără zgomot, scînteind ca un evantai cu briliante. 

Intrară într-o sală nu prea mare, în formă de tra- 
pez, în care latura cea mai mică o reprezenta scena, 
acum iluminată de două reflectoare cu filtre mulki- 
colove ce puneau în evidență un balet erotic din 
„1901 de nopţi“. Un chelner în smoching alb îi con- 
ruse la o masă liberă, aproape de bar, servindu-i apoi 
dintr-o sticlă de whisky „Bourbon“. Claudia îi şopti 
chelnerului cîteva cuvinte, după care acesta se re- 
trase imediat, nu însă înainte de a-i arunca o privire 
scurtă maiorului, care părea să nu observe nimic în 
afara baletului care evolua pe scenă. În schimb îi 
zimbi recunoscător Claudiei, cînd aceasta îi întinse 
paharul umplut pe jumătate, sorbi puţin din el, apoi 
îşi întoarse din nou privirile spre scenă. Tresări uşor 
cind, după un timp, femeia îi întinse mîna. 

— Sintem așteptați, iubitule ! 

Se ridică și o urmă fără nici un cuvînt. Trecură 
de bar, prin partea stingă, aproape de garderobă, in- 
trînd apoi într-un culoar întunecat ce ducea într-o 
curte interioară. De aici, printr-o ușă batantă, pă- 
trunseră în holul rotund al unei locuinţe, de unde o 
scară interioară ducea spre etaj. 

Bărbatul care se sculă în picioare dintr-un fotoliu 
de piele era de statură mai puțin decît modestă, com- 
plet chel, ca o bilă de biliard, cu o bandă neagră 
peste ochiul stîng. O apariţie stranie. Faţa sa, în 
formă de pară, avea o culoare nesănătoasă, parcă era 
acoperită cu un pergament ce a fost expus tuturor 
intemperiilor. Ochiul valid avea o privire de gheaţă, 
în pofida încercărilor sale de a suride. Reuşi pină 
la urmă un zîmbet părelnic. 

— Sint încîntat să vă cunosc personal, Herr 
Stanco ! spuse el cu o voce ce era sub cota de veselie 
obișnuită a unui șarpe cu clopoței. 

— Toată plăcerea este de partea mea... zise 
maiorul, făcîndu-se că nu observă mina întinsă a 
acestuia. Apoi reluă cu un glas neutru: Deși v-aţi 
străduit din răsputeri să economisiţi această cunoș- 
tinţă ! 

Individul făcu o grimasă. 

— Aşa ela război! 

— Şi cînd te gîndeşti că eu nici nu luasem act de 
vreo declaraţie de război !! Dar se pare că pe aici 
există alte obiceiuri ! 

— E bună... foarte bună ! rînji „Chiorul“ cu o gură 
pînă la urechi. E spiritual prietenul dumitale, Clau- 
dia ! 

„Prietenul ei ? Asta-i bună ! Ce comedie îmi mai 
pregătește individul ? Se pare că e pornit să obţină 
neapărat ceva de la mine, altfel nu-și dădea atita 
osteneală să fie spiritual. Numai că trebuie să fiu 
foarte atent cu el. Foarte atent“. 

„Chiorul“ urmă netulburat : 

— E drept că nu m-am prea purtat cu mănuși, dar 
n-aveam de ales și... nici nu e genul meu să fiu alt- 
fel. La noi concurența e puternică, distrugătoare, 
rămine în picioare numai cel mai tare. Or, avind 
mult de furcă cu cea locală, vă daţi seama că nu 
aveam nevoie și de una venită de aiurea! 

— Şi atunci aţi recurs la mijloacele obișnuite de 
înlăturare a concurenţei, deși i-am explicat lui Fer- 
nandez că eu nu mă mai ocup de „zăpadă“, „zahăr 
dulce“ ori coca! 

— Nu aveam cum să verific această afirmaţie pe 
care o consideram pe atunci dată mai mult de cir- 
cumstanţă ! 

— Dar Claudia ? Stancu se întoarse spre ea și 
vorbi mai departe privind-o în ochi : Acest chip fer- 
mecător al veșnicei Eve, care a cîștigat mai multe 
bătălii în alcovuri decît cele mai teribile arme pe 


cîmpurile de luptă ? 
— E un compliment ? încercă ea o grimasă. 


— O constatare ! Şi totuşi, atentatele au conti- 
nuat... cu Vitalis, Toni, Hans! 

— Siînteţi bine informat, mein Herr ! Totuşi, în 
pofida faptului că aparențele sint împotriva mea, de 
astă dată scopul este altul ! 

— Îmi place să aud asta, deși, la drept vorbind, 
nu prea înțeleg. 

— Am să mă explic. Activitatea dumitale, de alt- 
fel supravegheată, mai ales în ultimul timp, a în- 
ceput să ne deranjeze, ea reprezentind un pericol 
pentru ceea ce avem de gind să întreprindem... 

— Activitatea mea un pericol ? Daţi-mi voie să 
vă spun, mein Herr, că ceea ce am făcut eu aici nu 
ar putea dăuna nici măcar unui copil din leagăn. 
V-am concurat eu cu ceva în domeniul organizării 
unor expoziţii ? 

„Chiorul“ rise fără zgomot. Apoi îi servi dintr-o 
sticlă de coniac „Napoleon“ și își aprinse un trabuc. 

— Organizare de expoziţii ? Să fim serioşi ! Nu, nu 
despre așa ceva e vorba, Herr Stanco, ci despre... 
arta însăși, 

— Despre artă ? Nu înţeleg exact ce vreți să spu- 
neţi ! 

A urmat un moment de tăcere de parcă fiecare, 
adunîndu-și gîndurile, își trecea în revistă forțele, 
şansele, armele. 

— Am văzut tablourile pe care i le-aţi procurat 
lui Franz. Vedeţi dumneavoastră, Herr Stanco, chiar 
dacă, uneori, mai avem cite o răfuială în legătură cu 
acapararea unei pieţe sau a unui transport, de obicei 
noi cooperăm în afaceri aşa, ca între bărbaţi de talie 
egală. Sfîrșim totdeauna prin a ne împăca ! 

— Şi „preţul“ împăcării e sacrificarea pionu- 
lui, nu? 

— Nu întotdeauna. Depinde de împrejurări, de 
om, de posibilităţile pe care le mai are, de voinţa lui 
de a colabora, de cerințele sale și de o sumedenie de 
alte probleme pe care n-are rost să le discutăm aici. 

„Prin urmare, aşa cum era de așteptat, Wild m-a 
predat mai departe. La primul prilej. Pentru in- 
fluenţă, probabil. Dar atunci pentru ce mi-a propus 
să mă ajute în recuperarea tablourilor ? Diversiune ? 
Posibil. Încercarea de a mai ciupi cîte ceva ? Pro- 
babil. Wild, propunîndu-mi o afacere în genul celor 
făcute de el, îl aduce pe «Chior» pe poziţiile lui. În 
ce scop ? Asta e mai greu de stabilit, deși nu are 
mare importanţă. Era normal ca Wild să mă vindă, 
dar nu aşa de repede şi, mai ales, nu «Chiorului» ! De 
fapt, încă nu ştiu ce cunoaşte, ce a aflat de la Wild 
şi ce vrea de la mine! Trebuie deci să aştept cu 
răbdare, să judec, să accept sau să resping cu tact. 
Să resping ? Evident... dacă... Altfel... Și mai e şi 
Claudia. Oare ce rol are ea ? zucrează pentru ambele 
firme ? Afurisită treabă !“. 

Întrebă, fără a avea un interes anume: 

— Puteţi, în fine, să-mi spuneţi mai clar care-i 
scopul întrevederii noastre ? 

— Cu plăcere. Se întîmplă că, nu de mult, am pri- 
mit printr-o cucoană simpatică o comandă din străi- 
nătate. Pe cit de bănoasă, pe atît de stranie, cel pu- 
țin pentru minc. Era vorba de achiziționarea unor 
obiecte de artă, printre care și cîteva pînze pictate 
de mari maeștri italieni şi flamanzi. Eu am cumpă- 
rat şi am vîndut, de-a lungul anilor, mărfuri din 
cele mai diferite, dar niciodată tablouri ! 

— Şi aveţi nevoie de un expert ? 


— Non exactly ! Obiectele sînt numeroase şi de o 
valoare fabuloasă. Se plătesc foarte bine, la un preţ 
mai ridicat decît la licitaţii. Picturile urmează să fie 
achiziţionate din diferite muzee din Europa şi Sta- 
tele Unite ale Americii. Sint vreo trei care au fost 
identificate că ar exista într-un muzeu din România ! 

Stancu tresări imperceptibil, fără însă ca vreun 
muşchi să tremure pe faţa lui încordată. 

— Trebuie să fim „onoraţi“ ?! 

— Le-am fi luat din altă parte, fiindcă, de cînd a 
eșuat comando-ul lui Albers, autoritățile voastre sînt 
în alertă. Se întîmplă însă să fie vorba de doi pictori 
români pe care nu-i găsim în altă parte. Îşi consultă 
agenda şi zise: Tonitza şi Luchian ! 

— Şi atunci... v-aţi gîndit la mine! Eventual să 
vă procur eu tablourile?! 

— Oh, nu, Herr Stanco! Nu avem pretenţii ab- 
surde. Doar... să ne daţi unele informaţii şi... să aju- 
taţi oamenii noștri care le vor aduce încoace ! 

— Cum aş putea să-i ajut? 

— Siînteţi un muzeograf și un expert cu relaţii şi 
aţi putea să ne indicaţi, eventual, unde se găsesc ta- 
blourile și cum s-ar putea aduce fără riscuri prea 
mari ! 

— Bun, să admitem. Și... ce am eu din asta? 

— Vedeţi, asta-i o întrebare care-mi place mai 
mult, cel puţin pe acest teren putem avea o bază de 
discuţii. Așadar, să zicem... garantarea integrităţii 
dumneavoastră şi împiedicarea oricărui amestec în 
treburile administrativ-organizatorice pe care le aveţi 
aici, dacă, bineînţeles, nu vă spune nimic... prietenia 
noastră ! 

„În fond, n-am nimic de pierdut, iar informaţiile 
pe care i le voi da oricum nu-i vor fi de folos. E clar ! 
Wild nu i-a spus chiar tot. Interesul «Chiorului» e 
mai mare decit legămintul lui de gangster. În ceea ce 
priveşte scoaterea pinzelor... asta e altă poveste. În- 
cercaţi numai...“. 

Zimbi. 

— Einverstanden ! 

„Der Blinder“ rînji şi el. De data asta își strînseră 
mîinile, ca după un contract încheiat şi parafat, spre 
marea satisfacţie a Claudiei, care turnă încă un rind 
de coniac în cupe. 

Ajunşi în stradă, femeia îl întrebă veselă : 

— Nu vrei să sărbătorim evenimentul la mine ? 
Oricum, pericolul de care te-ai temut... a trecut, 
pare-mi-se. 

— îţi mulţumesc, scumpo, pentru invitaţie, dar sînt 
foarte obosit. Ţi-aş fi însă recunoscător dacă m-ai 
lăsa la hotel, iar dacă invitația se menţine aş putea 
eventual s-o. onorez în una din zilele viitoare. 

Fără să mai insiste, femeia se așeză la volan şi au 
plecat. Ca din întîmplare, după ei se luă un „Opel“ 
albastru... 


O bătaie ușoară în ușă și în cameră își făcu apari- 
ţia Roman. După ce încuie ușa, se duse direct în baie, 
deschise robinetul, apoi se adresă cu un zîmbet maio- 
rului. 

— Ai stat cam mult în birlogul „Chiorului“ ! 

— Te-ai îngrijorat ? 

— Încă un sfert de oră şi îi făceam și eu o vizită! 

— Ai semnalat ceva la „Kripo“ ? 

— Asta nu, dar am fost în local, am văzut pe unde 
ai ieşit, te-am urmărit pină la scară, după care m-am 
întors să te aştept. Nu puteam să rămîn acolo, fiindcă 
riscam oricînd să fiu surprins, așa că m-am așezat 
la o masă în compania lui Putzi. 

— Cine mai c şi asta ? 

— N-o cunoşti pe Putzi ? Dar cum de ai scăpat-o 
ori cum de te-a pierdut ea din vedere ?! E o anima- 
toare, dar ce fel ! Mai puţin de douăzeci de ani, talie 
mijlocie, părul bogat, de culoarea aramei, il poartă 
căzut pe umeri, ochi verzi dar lipsiţi de expresie ca 
niște lacuri de munte îngheţate. O gură mare, cu 
buze pline, senzuale, ce se armonizează cu faţa ei 
ovală, bine proporţionată. Un piept proeminent ce 
se termină într-un mijlocel să-l prinzi între cele două 
palme, şolduri rotunde, picioare lungi şi fine... 

— Descrierea nu prea cuprinde elementele por- 
tretului vorbit al lui Bertillon, surise Stancu. În 
schimb e foarte plastică. 

— Poate! Dar să ştii, e cît se poate de exactă. 
Doar expresia ochilor deranjează, prin răceala «i. 
Însă cred că aceasta se poate îmblinzi. Are de toate 
şi poate fi deosebit de simpatică atunci cînd vrea. 
Și pe deasupra mai e și un... „înger“ afectat mie. Nu 
zimbi așa mefistofelic ! Am spus mie, dar asta în- 
seamnă că și ţie, din moment ce misiunea mea de 
pază te are în vedere pe tine ! Cu ea urma să intru... 
la nevoie. 

— Foarte frumos. Şi acum ascultă, „asistentule“, 
despre ce-i vorba... 


Trecuse de mult miezul nopții cînd Stancu se trezi 
din somn cu senzaţia de a fi auzit un zgomot bizar. 

Fără să aprindă lumina, ascultă cu toată atenţia..Era 
un fel de zgirietură ce se auzea din dreptul uşii. 
Cobori uşor din pat și, mergînd în virful picioarelor. 
se apropie de locul din care se auzea zgomotul. Era 
cit se poate de clar că cineva umbla la ușă dinspre 
culoar. Stancu descuie uşor, apoi trase puternic de 
miner și... se pomeni în faţa figurii zîmbitoare a lui 
Nori Dreher ! 

Fără să-i adreseze vreun cuvint, privi cu luare 
aminte în ambele părţi ale culoarului, apoi o trase 
înăuntru. După aceea se duse la baie, unde îmbrăcă 
un halat şi se întoarse în cameră pentru a aprinde 
veioza. Nori deschise aparatul de radio și căută pînă 
ce găsi un post ce transmitea o muzică languroasă. 
Apoi se cuibări într-un fotoliu, aprinzîndu-și o ţigară, 
în timp ce maiorul o privea întrebător. 

— Nu-mi oferi nimic de băut ? zise ea cu o voce 
șoptită. 

Stancu se ridică din fotoliu, se duse la frigider și 
scoase o sticlă de „Campari“, spunînd : 

— Regret, e tot ce-ţi pot oferi la ora asta. Și acum 
poate că ai să-mi spui cărui fapt datorez cinstea 
acestei vizite. 

Nori nu răspunse imediat. Bău puţin, apoi stinse 
ţigara și zise: 

— Ai fost aseară la Operă cu Claudia ? 

— Da, ești bine informată. Nu cumva... 

— Nu, nu sînt geloasă, zise ea cu o voce gravă. 
Aţi fost pe urmă la „Der Blinder“? 

— Nu ţi se poate ascunde nimic. 

— Am fost trimisă acum la tine pentru a afla ce 
ţi-a propus „Chiorul“ ! 

— Trimisă ? De către cine şi de ce ? Credeam că. 

— M-au sculat în toiul nopții două gorile din banda 
lui Dietrich care m-au obligat să vin la tine să-mi spui 
ce ţi-a propus „Chiorul“, altfel... 

— Altfel ? 

— Te lichidează... 

— E oare așa de important ? 

— Se pare că da, din moment ce formulează o 
asemenea ameninţare. 

— Şi cum înţeleg ei să-mi smulgă această mărtu- 
risire ? 

— Mi-au spus că lichidarea este ultima alterna- 
tivă, dar să încerc prin a te „seduce“! 

— Din ce în ce mai interesant. 

— Trebuie să găsești ceva verosimil ca să-i con- 
vingi. i 

— Poate adevărul ! 

— Dacă nu te deranjează în mișcările următoare 
n-ai decît, deşi nu știu dacă i-ar face plăcere și „Chio- 
rului“, 

— Ai dreptate. S-ar putea ca lui să nu-i facă plă- 
cere. Dar ţie ? 

— Mie ? Eu contez așa de puţin în jocul ăsta ! Dar, 
indiferent ce ai să hotărăști, eu sînt silită să rămîn 
aici pînă în zori, altfel n-am să-i conving că ceea ce 
mi-ai spus constituie adevărul |! 

— Dar unde sînt ? 

— Unul e în hol, iar celălalt probabil în stradă. 
Aşa că trebuie să mă suporţi. 

Şi, fără multe fasoane. trase de fermoarul rochiei 
pe care apoi o aruncă pe jos și se culcă. Apoi aprinse 
o țigară, zimbindu-i. 

— Ei? 

— Spune-le că mi-a cerut să-i găsese niște tablouri 
contra cost. Pictură italienească. 

— Cite ? 

— Cît mai multe. Se profilează pe artă. M-a an- 
gajat şi ca expert. 

— Te-ai „lăsat“ cam prea repede... 

— Am făcut-o pentru tine, nu vreau să ţi se în- 
tîmple ceva. Dar dacă vrei poți să mai rămii. Îşi dez- 
brăcă halatul și se culcă. Nori se întoarse cu faţa spre 
el şi zise : 

— Nu încerca să te lupţi cu mine că nu-ți va folosi 
la nimic. Mai întîi, dacă nu facem dragoste, o să mă 
simt jignită. Apoi vreau să-ţi amintesc că mă aflu 
aici dintr-un motiv de forță majoră! Se lipi de el, 
reluînd : Ai înţeles ? 

— Cit se poate de bine. 

— Ei şi? 

— Cred că n-am altă soluție ! 

— Deloc. 


În zori, în timp ce se îmbrăca, Nori se întoarse 
spre el. 

— Nu mi-ai spus despre ce pictori e vorba. 

— Bruegel şi Cranach... 

— Dar ăştia nu-s pictori italieni ! 

— Nu? Stancu, pe jumătate adormit, adăugă: 
Atunci Giotto şi Canaletto. 

— Așa mai merge. Numai... să se potrivească! 

— Şi încă altceva, Nori. Dacă ai ocazia... cumva... 
transmite-i „Chiorului“ că Dietrich a trimis două 
gorile astă noapte la mine, care s-au interesat de pic- 
tură ! Apoi se întoarse pe partea cealaltă şi adormi 
imediat, 

Nori îl măsură cu o privire speriată, apoi zimbi, 
nu spuse nimic şi ieși din cameră pe nesimţite. 

Pe la ora opt sună telefonul. Adormit, maiorul ri- 
dică receptorul și-l puse pe noptieră. 

— Alo ! alo! se auzi o voce stridentă în receptor, 
Răspundeţi, hei, răspundeţi ! 

Plictisit, Stancu îl duse la ureche. Era vocea lui 
Wild. 

— Herr Stancu ? 

— Ja, ja... 

— Tvezește-te, omule, am o comunicare impor- 
tantă ! 

— Ja, ja.: 

— „Transportul a demarat ! 

— Cum??? 

Se trezi de-a binelea. Se frecă la ochi, ascultă în- 
cordat cîteva clipe, apoi zise: | 

— Cel mai tîrziu într-un sfert de oră sînt la dum- 
neavoastră, vă rog să mă așteptați. 

Apoi deschise ușa, privi atent pe coridor şi se duse 
la Roman. După citeva minute se întoarse, intră în 
baie, unde se spălă și se bărbieri. Peste zece minuie 
era gata de plecare. Cobori în stradă, se sui în ma- 
şină şi porni. Opri pe a doua stradă, unde-l aşteptă 
pe Roman. Cind acesta sosi, demară imediat, cu gin- 
dul de a-l pune la curent în timpul mersului. 


CEL DE-AL TREILEA INDICIU 


În birourile formațiunilor judiciar şi cercetări pe- 
nale ale Miliției Municipale domnea o atmosferă spe- 
cifică de lucru intens. Audieri de persoane, intero» 

garea unor învinuiți ori inculpaţi, confruntări ori 
verificări de cartoteci. 

O echipă efectua investigaţii în teren, percheziţii, 
ridicări de obiecte și înscrisuri, toate acestea consti- 
tuind numai o parte din activitatea ce se desfăşura 
fără întrerupere, urmînd pas cu pas planul general 
de anchetă. 

Ilie Sava, subnutrit, bolnav şi într-o puternică stare 
depresivă, a fost din nou internat în spital, de astă 
dată sub o strictă supraveghere. Agresorul său, Me- 
leghi Revesz, era cercetat de locotenentul major Dan 
Vidraşcu. După ce formulă primele întrebări de ru- 
tină, impuse de procedură, ofițerul trecu direct la 
obiectul propriu-zis al cercetării. 

— În ce împrejurări l-aţi cunoscut pe Oreste 
Manu ? 

— Am fost odată la ferma la care el lucra ca in- 
giner agronom, în scopul de a contracta cu acesta 
unele produse pentru întreprindere. Am avut cu el 
atunci o discuţie interesantă despre pictură, ştiţi, şi 
eu sînt pictor amator, așa că am avut despre ce să 
vorbim. Altă dată mi-a arătat la el acasă două ta- 
blouri foarte frumoase, din şcoala italiană, spunea el, 
le-a moștenit de la un unchi de-al său care a plecat 
în Statele Unite ale Americii cu mulţi ani în urmă, 
un oarecare Ioachim Vulpe. 

— Ce fel de tablouri erau acestea ? 

— Dacă erau originale, aşa cum susţinea el, aveau 
o valoare fantastică. Era vorba de un Caravaggio 
şi un Boticelli. 

— L-aţi mai revăzut ? 

— A venit de citeva ori la mine acasă. Cu aceste 
prilejuri i-am spus că am un unchi în străinătate, 
cure, din cînd în cînd, îmi mai face cite o vizită. S-a 

arătat foarte interesat de acest fapt și. atunci. mi-a 
propus o afacere. Era vorba de faptul ca, la prima 
venire a unchiului meu, să-i dăm acestuia un tablou 
pe care să-l treacă peste graniţă, urmind să-l păstreze 
la el pînă la sosirea noastră. 

— Ce vreţi să spuneți ? 

— Că trebuia să cer plecarea din ţară, dar nu îna- 
inte de a trimite şi al doilea tablou pe aceeași cale. 

— Tot prin unchiul dumneavoastră ? 

— Da. 

— Continuati. 

— Într-o zi a venit foarte agitat la mine şi mi-a 
spus că un individ, Ilie Sava, a aflat de planul nostru 
şi că de atunci îl șantajează. Exista o singură cale de 
a pune capăt acestui șantaj. Persoana trebuia atrasă 
într-o cursă, apoi urma s-o convingem să abandoneze. 
iar dacă nu voia... să fie suprimată ! În această din 
urmă alternativă urma să acţioneze el singur, eu re- 
fuzind să mă pretez la așa ceva. 

— Judecînd după ipostaza în care aţi fost surprins 
nu s-ar putea afirma acest lucru ! 

— A fost o situaţie specială, am să vă explic! La 
propunerea sa, am venit aici în oraş, am fost la pro- 
fesor și am închiriat acea cameră. Apoi am fost în- 
ştiinţat că „persoana“ a căzut în cursă şi a fost adusă 
la mine în cameră. În continuare m-am ocupat de 
hrănirea lui Ilie Sava şi de „convingerea“ lui de a 
renunţa la şantaj... 

— lar acesta se încăpăţina, probabil, și nu recu- 
noștea că ar șantaja pe cineva ! 

— Cum de ştiţi asta ? V-a spus el ? 

— Nu era necesar... L-aţi bătut ? 

— Eram disperat. Mi-am făcut unele planuri în 
legătură cu tablourile, care acum erau pe cale să fie 
aruncate în aer. Aşa că... au fost momente cînd mi-am 
pierdut răbdarea... 

— Şi el continua să se „încăpăţineze“ | 

— Da. Și atunci... 

— Aţi trecut la metode mai dure ! 

— Am folosit puţin cuțitul, dar nu. l-am lovit. Doar 
l-am zgîriat ca să renunţe ! Într-una dintre aceste îm- 
prejurări m-aţi surprins... 

— Eraţi hotărît să-l loviți... și pe el şi pe noi!? 

— Adevărat, nu mai ştiam ce fac. Eram descope- 
rit și totul se prăbușea în jurul meu. 

— Ce v-a spus Oreste Manu în legătură cu so- 
ţia lui? 

— Diana ? Ea trebuia să-l atragă în cursă pe Nie 
Sava. Altceva ? Ah, da. Mi-a spus că, după ce face 
rost de paşapoarte, pe ea n-o va lua în nici un caz! 
Nu avea încredere în ea. 

— Despre ce pașapoarte era vorba ? 

— Urma să vină în ţară doi străini. cărora trebuia 
să le livreze alte două tablouri. Ei, străinii, aduceau 
pașaportul lui şi al meu !... 

În timp ce Revesz era dus la arest. Zara se gîndi 
că era momentul să plece la spital pentru a se ocupa 
de Ilie Sava. 


Ilie Sava era întins pe pat, cu ochii aţintiţi într-un 
punct fix al tavanului. Îngrijirile date şi somnul îl 
mai remontaseră întrucîtva. Oricum, arăta în stare 
să poarte o conversaţie. 

— Nu cred că trebuie să mă prezint, făcu Zara. 
Ne cunoaştem de rîndul trecut! 

Acesta încercă un zîmbet. 

— Mi-aţi salvat viața... în ultimul moment. 

— Aţi avut şansă. Se putea însă să ajungem pre 
tîrziu ! Dumneavoastră v-aţi făcut-o. Singur şi nes 
lit de nimeni, 

— E perfect adevărat. 

— Credeţi că sinteţi în măsură să continuăm di 
cuţia întreruptă ultima oară ori vă resimţiţi încă duy 
„tratamentul“ lui Meleghi şi Manu ? 

— Vă spun tot ce doriţi şi, bineînţeles, ceea ce ști 
şi eu. 

— Aş dori, din capul locului, să vă fac o mărtur 
sire, pentru a economisi timpul. La ora actuală sil! 
tem în posesia unor date cu privire la antecedente 
dumneavoastră, care vă conturează, ca să spun aș 
portretul moral, deși nu neapărat în cazul pe care 
instrumentăm în prezent. Am ținut însă să fac aceas! 
remarcă pentru că e inutil să jucaţi rolul unui ini 
cent. O mărturisire v-ar putea ușura situaţia. 

„Bolnavul“ se frămîntă vizibil, transpiraţia îi inunc 
fața. Ridică mina să protesteze, dar o lăsă apoi: 
cadă pe cearceaf. Șopti răgușit : 

— Voiam să vă spun că nu-i bine să aveți prejud: 
căţi cînd începeţi o anchetă, dar îmi închipui că r 
are rost. 

— Domnule Sava, eu nu încep nici o anchetă avir 
prejudecăţi. Și nu am nici în ce vă priveşte, dar tr! 
buia să punem niște lucruri la punct pentru a r 
divaga | 

— Întrebaţi-mă. 


— La ultimul interogatoriu ați declarat că atun 
cînd aţi fost la Hilde Wirth stăteați în camera în ca 
a fost asasinată. E exact ? 

— Da. Ședeam pe fotoliul din camera de zi: 

— De unde știaţi în ce cameră a fost asasinată vic- 
tima ? 

llie Sava îl privi fără să înţeleagă. Cînd, în sfîrșit, 
îşi dădu seama, se albi la faţă şi începu să se bilbiie: 

— Păi... am auzit. Așa ceva se aude. 

— Nu aveaţi de unde să auziţi. Noi n-am publicat 
fotografii în presă despre această crimă. Nu e obice- 
iul nostru. Nimeni, în afară de medicul legist, de pro- 
curor și de mine, nu ştia acest amânunt. Vi l-a spus 
cineva dintre cei enumeraţi ? 

— Nu... 

— Prin urmare, în mod obligatoriu, acest fapt îl 
puteaţi cunoaşte numai de la criminal, dacă, bineiîn- 
teles, nu ați fost dumneavoastră acesta ! ? 

Sava păli, astfel încît Zara se temu să nu i se fi 
făcut rău. Dar curînd bolnavul își recăpătă culoarea 
normală. l 

— Păi.: 

— De fapt, aceasta a fost prima greşeală pe care 
ați comis-o. Cind ați văzut-o ultima dată pe Hilda ? 
continuă Zara, făcîndu-se că nu bagă de seamă sta- 
rea lui Sava. 

Acesta izbucni : 

— Am să vă spun tot adevărul, dar să ştiţi că n-am 
ucis-o eu, chiar dacă aparențele sînt împotriva mea ! 

— Asta rămîne de văzut. Totuşi e bine că v-aţi 
hotărît în direcția asta, De fapt e bine să știți că ați 
fost văzut intrind în locuința ei cu puțin timp înainte 
de săvîrşirea crimei. Aceasta a fost cea de-a doua 
greşeală ! 

Copleșit, Sava își începu povestirea. 

— Am avut o viaţă grea. Mama a murit la nașteri 
iar tata, care era funcţionar comercial la o firmă pai 
ticulară, a decedat și el cînd aveam doar doi ani. A: 
fost crescut de două mătuși bătrine, surori, care n 
s-au prea ocupat de mine şi nici nu m-au sugrum;: 
cu dragostea lor. Am crescut mai mult pe strad 

— Numele lor ? 

Sava ezită o clipă, mai mult din obişnuinţă, apı 
zise : 

— Aurica Vrancea şi Mela Vulpe, născută Vrance: 

— Mai trăiesc ? 

— Nu. Vă spun ceva numele acestea ? 

— Foarte mult. Mela Vulpe a fost căsătorită c 
Ioachim Vulpe care în prezent se află la New Yor! 
nu ? 

— Nu, cu fratele acestuia, Constantin, responsi 
bilul restaurantului „Rindunica“. 

— Continuaţi. 

— La treisprezece ani am intrat vainburș la u 
restaurant, după care m-am calificat ospătar. Într 
timp, mătuşile mele au murit, una după alta, și ai 
rămas singur... 

— Nu mai aveţi alte rude ? 

— Pe Constantin Vulpe, care a plecat la fratel 
său, şi pe Dan Vrancea, care... 

— Vă ascult în continuare. 


— În timpul adolescenţei am intrat într-un cer 
de tineri derbedei care jucau pocher, barbut şi c 
se mai nimerea, iar cînd aveau prilejul mai spărgea 
cîte o maşină pe care o goleau de obiecte, mai smu. 
geau și cîte o poșetă de la femei singure şi uşura 
prin mijloacele de transport cîte un buzunar mai bur 
duşit. Am fost şi eu de citeva ori cu ei, pînă într- 

zi, cînd vărul meu, Dan Vrancea, m-a chemat la el 
şi m-a obligat să renunţ la găinării. Totodată, la în- 
demnul lui, am făcut liceul seral, după care m-am 
înscris la facultate. Paralel am studiat cu dinsul pic- 
tura, reuşind să „fac“ unele tablouri, mai ales copii, 
destul de bine, deși nu aveam talent... 

— Dacă v-aţi înscris la facultate ce rost mai avea 
să studiați pictura ? Ori era o pasiune ? 

— Nu. Dan îmi spunea că pregătește o lucrare 
mare, în care voi avea şi eu un rol de jucat, după 
care, dacă aceasta va reuși, trei generații ce vor veni 
în urma noastră nu vor trebui să se mai agite. 

— Și aţi acceptat ? 

— Evident. Cum să nu accept, cînd nu aveam ce 
risca. Dan Vrancea avea legături cu mulți străini, 
cărora le făcea o sumedenie de servicii, profitind 
de poziția pe care o avea în cadrul muzeului. 

— Ce fel de servicii ? 

— Le făcea fotografii după unele tablouri, ba a 
executat şi cîteva copii destul de reușite, la care l-am 
ajutat eu şi Hilde. Acestea au fost apoi vîndute străi- 
nilor care i-au promis că-l vor scoate din țară. A 
urmat afacerea furtului celor opt tablouri, iar Vran- 
cea a căzut şi el. Omul său de încredere, care lua 
comenzile şi organiza executarea hotăririlor, era.. 

— Liana Hurmuz ? 


— Nu. Liana Hurmuz a fost creierul bandei, ea era 
capabilă să scornească şi să pună la punct planuri 
îndrăzneţe, să le modifice din mers, cînd era cazul, 
să conducă pe fiecare în parte şi pe toţi laolaltă, dar... 
omul de încredere a fost Oreste Manu! Inginerul, 
înarmat cu o diplomă falsă ce atesta absolvirea unei 
facultăţi la Charlottenburg, pe faţă modest şi retras, 

politicos din cale afară, este în realitate un crimi- 
nal, spărgător, hoţ, șantajist şi falsificator. După 
arestarea părţii principale a bandei, în frunte cu 
Dan Vrancea, Liana Hurmuz şi cei doi străini, Manu 
a preluat comanda, ameninţind că ucide pe cine 
nu-i dă ascultare, El a hotărît s-o suprime pe Hilde 
Wirth, deşi l-am implorat s-o lase în pace! 

— O clipă, îl întrerupse Zara. Dumneata erai ,„lo- 
godnicul“ ei, nu ? 

— Da. Am făcut cunoștință cu ea din dispoziţia 
lui Manu. Fata știa unele lucruri în legătură cu fur- 
tul tablourilor, din discuţiile ce s-au purtat la ea 
acasă între Meingast şi Sauer, cei doi străini care au 
cooperat la furt, dintre care primul voia chiar s-o ia 
de nevastă. Numai că noi nu știam ce anume cunoaște 
şi ce are de gind, 


— Și dumneavoastră aţi fost însărcinat să depistaţi 
acest lucru ! 

— Exact. Fata nu știa mare lucru şi nici nu voia să 
vorbească despre ceea ce cunoștea, considerind toate 
lucrurile acestea ca un capitol încheiat din viaţa ei. 
Nu cunoştea nume, nici de aici şi nici din străinătate. 
Îl cunoştea însă pe Dan Vrancea... 

— Şi asta i-a fost fata] ! 

— Trebuia. adusă pe linia de plutire sau... 

— Lichidată. 

— Da. Aşa este. Am avut cu ea convorbiri lungi 
despre pictură, despre artă în general, şi am crezut 
că am reuşit să-i trezesc interesul în această direcţie, 
mai ales că-i plăcea să şi pictezg. Eram convins că 
am salvat-o. Aceasta pînă într-o zi, cind am între- 
bat-o dacă nu ar vrea să plece împreună cu mine în 
străinătate. Atunci m-a priviţ o clipă speriată şi a în- 

ceput să tipe, comparindu-mă cu tot ce-i venea la 
gură. Nu am văzut-o niciodată în halul ăsta. Cind 
$-a mai potolit mi-a cerut scuze și atunci mi-a expli- 
cat că unul dintre cei doi străini i-ar fi propus ace- 
laşi lucru, ceea ce a descărcat în ea o furie pe care 
nu a mai putut-o stăpini. Bineînţeles că i-am relatat 
şi acest incident lui Manu, care pe loc n-a zis nimic, 
dar nu mult după asta mi-a cerut să-i strecor Hildei 
în cafea niște barbiturice pe care mi le-a dat el, zi- 
cînd că dorea să-i facă o percheziţie în locuinţă pen- 
tru a căuta scrisori compromițătoare legate de o altă 
persoană. 

— Şi v-aţi pretat la asta, deși cunoșteaţi faptul că 
Manu voia s-o asasineze ! 

— Nu, nu ştiam. Dimpotrivă, Manu mă liniștise 
În privința asta, întrucît îmi spunea că am reușit să-l 
conving că fata nu ştie mare lucru. Zicea că am reu- 
pit s-o „neutralizez“, De altfel. constatase și el că în- 
cepusem să ţin la Hilde, motiv pentru care uneori mă 
și ironiza. Nu o dată ne-am certat din cauza asta, dar 
de fiecare dată cedam amenințărilor. într-adevăr, în- 
cepusem s-o iubesc. 

— Manu era convins că o iubiți ? 

— Evident. Ne și log6disem... şi nu de formă. În 
ziua aceea fatală, Manu mi-a dat întîlnire în jurul 
Qrei 9,00 la o. podegă și mi-a spus să merg la ea și « să-i 
strecor barbituricele în cafea... M-a convins și am 
făcut :ce mi-a cerut! 

— O clipă, Cum aţi procedat.? 

— Pe la ora 10,00 i-am făcut-o vizită acasă, după 
ce în prealabil i-am dat un telefon. Am vorbit despre 
mai multe lucruri, printre care îmi amintesc că am 

discutat posibilitatea de a ne căsători în luna aprilie 
a anului viitor. Apoi, după ce a adus cafelele de la bu- 
cătărie, am profitat de o clipă de neatenţie din partea 
ei şi i-am strecurat barbituricele în pahar. 

— Dumneavoastră aţi adus garoatele ? 

— Da... 

— A adormit imediat ? 

— Nu, am continuat să vorbim un timp, apoi, vă- 
zînd că dă semne de oboseală, am culcat-o pe cana- 
pea şi am plecat. Pe palier m-am întîlnit cu Manu, 
care m-a întrebat din ochi, iar eu i-am şoptit că a 
adormit. Asta-i tot ce ştiu, vă jur! 

— Lăsaţi jurămintele şi spuneţi-mi cînd și de la 
cine aţi aflat despre asasinarea Hildei Wirth ? 

— A doua zi aveam întîlnire cu Diana Manu, pe 
care trebuia s-o ajut într-o problemă. 

— În ce problemă ? 

— Am fost înștiințaţi că urmează să sosească de la 
Miinchen doi indivizi care doreau să cumpere ta- 
blouri. Eu aveam o „Fecioară“ de Pierre Mignard, 
de care ştia şi Diana, iar ea mi-a propus să i-o dau 
pentru a o vinde. Amindoi aveam nevoie de bani. 
Ea voia să-l părăsească pe Manu, eu voiam să mă 
însor. Ştiam că Radu Victorin urma să mai aducă 
două pînze. 

— De unde aveaţi tabloul ? 

— De la mătuşile mele, care-l aveau de la Ioachim 
Vulpe, fostul director al Muzeului Municipal. El li-l 
lăsase, împreună cu alte picturi, înainte de a pleca 
definitiv. 

— Şi ce urma să primiţi pentru tablou ? 

— Un pașaport și 10 000 de mărci trecute în contul 
meu la o bancă. 

— Cam multe pașapoarte ! 

— Unul dintre ei tot trebuia să se ţină de cuvint! 

— Da. Continuaţi. 

— Cu acest prilej, Diana mi-a vorbit despre asasi- 
narea Hildei şi mi-a dat și unele amănunte pe care 

le ienoram. O crimă cu totul inutilă, care se poate 
explica numai prin sadismul ieşit din comun al lui 
Oreste Manu |! 

- — V-a spus cumva în ce fel a fost comisă erima ? 

— Mi-a spus că a fost împuşcată în cap şi a fost 
lăsată aşa, pe canapea. De fapt, nici Diana nu era 
de acord cu soţul ei, care, dincolo de comiterea 
acestor fapte abominabile, era de o grosolănie fără 
seamăn cu soţia lui, pe care o chinuia în toate felu- 
rile, fizic şi psihic ! 

— Ştiţi cumva de unde avea Manu pistolul ? 

— Nu ştiu precis, dar Diana mi-a povestit odată 
că tatăl lui Manu a fost şef de cuib legionar și că în 
timpul rebeliunii legionare din 1941, alături de alţii, 
a fost şi el înarmat. De altfel, acesta a și fost con- 
damnat pentru faptele săvirșite la timpul său. Manu 
a mai avut o armă, spunea Diana, pe care a dat-o 
cuiva acum cîțiva ani, iar acesta a folosit-o într-un 
omor. 

- — De ce v-aţi internat la spital ? 

— Cînd a început ancheta, Manu ne-a dat cuvint 
de ordine să ne „topim“ care cum putem. Eu am ales 
acest mijloc, mai ales că, în urma asasinării Hildei, 
am avut o depresiune nervoasă. 

— De ce a venit Diana Manu la spital și unde aţi 
plecat de acolo ? 

— Diana a venit într-o seară la spital ca să-mi 
transmită. din partea lui Manu că într-un subsol al 
unei case de pe strada Cetăţii, vecină cu casa familiei 
Manu, se va ţine o întrunire cu cei doi străini, la 
care era bine să particip și eu. M-am gîndit că aveam 
posibilitatea să tratez singur afacerea care mă inte- 

resa și... m-am dus. Ajuns acolo, Manu, cu ajutorul 
unui individ, pe care l-aţi găsit în pivniţă cînd aţi 
sosit, m-au legat de miini și de picioare, după care 
m-au aruncat pe un pat de campanie. Individul ve- 
nea de două ori pe zi, cînd era în oraș, ca să-mi dea 
de mîncare şi de băut, atit cît să nu mor, mă lovea 
uneori, apoi pleca. 

— Cine este acest individ ? 

— Nu l-am cunoscut înainte. Îl cheamă Meleghi 
Revesz și se pare că e în relaţii strînse cu Manu. 
Probabil că, ştiind că nu voi mai scăpa cu viaţă, 
şi-au permis uneori să vorbească în fața mea despre 
citeva tablouri ce trebuiau livrate în străinătate. 
Printre ele și cel care-mi aparţinea mie și pe care, 
sub presiune, am fost nevoit să-l cedez lui Manu. 

— Prin cine urma să fie livrate aceste tablouri ? 

— Prin doi străini veniţi de la München ! 

îm De ce vă sechestrau pe dumneavoastră ? 

— Mă întrebau mereu despre natura legăturilor 
mele cu Vulpe, despre locul unde se află celelalte 
tablouri pe care acesta le-ar fi lăsat în ţară atunci 
cînd a plecat. M-au și bătut în cîteva rînduri, dar 
tot degeaba, fiindcă nu aveam ce să le spun. E o 
mare nenorocire, atunci cînd ești constrîns fizic, să 
spui un lucru de care n-aiauzit! Mai ales individul 
acela, Meleghi, mă lovea cu pumnul în față și îmi 
apăsa lama cuțitului pe gît, cerindu-mi să-i vorbesc 
despre tabloul meu, apoi îmi cerea să renunţ la un 
anumit „şantaj“ de care nici n-am auzit, apoi iar se 
întorcea -și mă pisa cu tablourile lăsate de Vulpe. 
Nemairezistind acestor presiuni și disperat că nu 
ştiam ce să spun, am început să scornesc. Le-am de- 

clarat că ar mai îi trei tablouri de mare valoare lă- 
sate de Vulpe și ascunse în podul Muzeului Munici- 
pal, care însă au fost acoperite cu o pictură de 
gang. Au verificat, nu ştiu prin ce mijloc, apoi iar 
m-au bătut. Am avut impresia, la un moment dat, 
că sînt la ananghie. Străinii trebuiau să vină, iar ei 
nu aveau tablourile ! După un timp mi-au cerut să-i 
ajut să scoată din muzeu două tablouri din sala ita- 
liană. Mai mult, într-o zi mi-au adus pe unul dintre 
cei doi străini, căruia i-am explicat modalitatea de 
a tăia pînza din rama unui tablou. 

— Cine v-a învățat asta ? 

— Dan Vrancea. În „colectivul“ său nu se învăța 
numai pictură, ci și modalităţi de restaurare, de așe- 
zare a unui grund peste pictura originală, în vede- 
rea camuflării, decuparea pînzelor din rame, imitarea 
„tușelor“ maeștrilor din diferite şcoli şi altele. 

— Ce relaţii erau între dumneavoastră şi Diana 
Manu ? 

— La început am fost prieteni. Eram adeseori în 
societate, întrucît soțul ei o neglija. Am fost îm- 
preună la teatru, la filme, am condus-o de cîteva ori 
în Capitală, unde era trimisă cu unele însărcinări şi 
își făcea cumpărăturile. Treptat... eu am ajuns să 
fiu în stare să fac orice pentru ea. Aceasta pînă cind 
a apărut Radu Victorin care, în scurt timp, a dobiîn- 
dit o influenţă foarte puternică asupra ei, atrăgind-o 
în afacerile murdare ale clanului. Prietenia ei cu 
Victorin l-a alertat de altfel şi pe Manu care, cu 
natura sa sălbatică, i-a administrat cîteva bătăi 
crunte, lăsîndu-i semne pe corp şi pe faţă. 

— Ce rola avut ea în bandă ? 

— Personal m-am străduit, mai ales la început, 
s-o ţin cit mai departe de toate manevrele ce se efec- 
tuau. Apoi, Radu Victorin și chiar soţul ei au ames- 
tecat-o pină peste cap. A fost cooptată în colectiv, 
şi-a însușit anumite tehnici de lucru, deşi nu se pri- 
cepea la pictură, iar asta nu se poate învăţa ca ori- 
care meserie, dacă nu ai aplicaţie... A contactat stră- 
ini şi a negociat vinzarea unor tablouri acestora. 
Manu a mai folosit-o şi în alte lucruri, mai puţin 
„onorabile“, în legătură cu străinii, pentru a-şi fa- 
cilita unele tranzacţii, iar ea, de teamă, se preta. 
Radu Victorin a încercat să intervină, dar Manu l-a 
brutalizat în citeva rînduri, astfel încît i-a în- 
chis gura. 

— Ce ştiţi despre asasinarea ei ? 

Sava păli îngrozitor, încercă să vorbească, dar 
parcă nu primea aer. 

— Ce... ce aţi spus? Vocea lui avea o stridenţă 
ieșită din comun. Asasinată Diana ? Cînd? Cum ? 
Cine ? De ce ? 

— O parte din aceste întrebări voiam să vi le pun 
dumneavoastră. Acum, acest pachet de probleme se 
pare că nu-şi mai are rostul, din moment ce arătaţi 
așa de surprins. Ori poate mă înșel eu ? 

Sava nu-și revenise încă din spaima care-l cuprin- 
sese. Era alb la față, mai alb decit perna de sub 
capul lui. Surpriza lui părea sinceră. Într-un tir- 
ziu îşi recăpătă glasul. 

— Ce aş putea să vă spun ? Sint pur și simplu 
consternat. Cine putea să facă așa ceva ? Nu-mi dau 
seama ! Mi se pare complet absurd ! În ultimul timp 

am avut de-a face numai cu astfel de întîmplări, iar 
șocurile le-am luat în plin... 

— Potrivit cercetărilor întreprinse de noi; a con- 
cluziilor trase de experţi şi specialişti, aveam te- 
meiuri puternice să presupunem că autorul acestei 
crime este Oreste Manu, dar el a dispărut ! 

Sava arăta ca un om în pragul leșinului. Așa cum 
stătea culcat în pat, avînd capul rezemat de pernă, 
nemișcat în suferința sa, părea o statuie de ceară din 
Muzeul Grevin din Paris. Murmură, mai mult pen- 
tru el : 

— Prin urmare, pină la urmă tot a ucis-o | Era 
de așteptat că într-o zi va sfirşi în acest mod. Dum- 
nezeule, dacă nu i-aş fi atras atenţia ! Dar nu o mai 
puteam stăpîni, deși o implorasem să-şi schimbe fe- 
lul de viaţă, să plece undeva departe de acest mon- 
stru cu chip de om, dar intrase şi sub influenţa lui 
Victorin... 

Zara îl lăsă un timp să monologheze, apoi îl între- 
rupse brusc, 

— Credeţi că ar fi avut motive puternice ca s-o 
ucidă ? 

— Motive puternice ? Manu nu este om. „Moti- 
vele“. lui trebuie judecate altfel. El e un ucigaș. Mo- 
tive ? Ce avea el nevoie de motive ? Conflicte erau, 
slavă domnului, Diana îl înșela cu Victorin pe faţă, 
fiindcă, pierzîndu-și bunul simț, ea nu se mai jena, 
noi toți 'crezînd că nici soțului ei nu-i prea păsa de 
acest fapt. Deci gelozie, deşi e mai puţin probabil 
cade aici să ajungă la... Cred că, mai degrabă, fap- 
tul că știa prea multe despre el, ccea ce putea să-l 
incomodeze la un moment dat, mai ales că voia să 

fugă peste graniță. Ea îi cunoştea pe străini, poate 
că şi negociase ceva în această direcție cu aceștia... 
Poate ar trebui întrebat şi Radu Victorin în legătură 
cu acest aspect! 

— Radu Victorin e... dispărut, 

— Așa, din senin ? 

— Probabil că a avut motive puternice. 

— Şi Manu? 

— Și ela dispărut ! Deocamdată... 

— Cred că v-aș putea ajuta întrucîtva. Bănuiesc 
unde s-ar putea ascunde, dacă nu mă înșel. Pe raza 
comunei C., la o distanță de circa 15 kilometri, 
există o cabană părăsită în pădurea Venedin, care 
are un fel de bunker săpat în pămînt. Am fost și eu 
acolo de vreo două ori cu Manu. Cu acest prilej, el 
ne-a explicat că acolo ar putea să stea ascuns și un 
an de zile fără să-l observe cineva, dacă, binetîn- 
teles, are cine să-l aprovizioneze cu alimente și apă. 
Iar el are un prieten la ocolul silvic din apropiere, 
care-i poate aduce cele de trebuință. Noaptea poate 
ieşi afară să fumeze o ţigară, iar ziua rămîne adă- 
postit înăuntru. Oricine ar intra din întîmplare în 
cabană nu poate depista bunkerul care-i camuflat 
de frunze peste care s-a pus pămînt. 

— Există vreo altă ieşire decît cea acoperită cu 
pămînt ? 

— Nu știu precis, 

—. Ne-aţi putea conduce pină acolo 7 

— De ce nu ? Și așa s-a sfirșit totul... 

Zara opri banda de magnetofon și zise : 

— Aceasta este esenţa „interviului“ pe care 
l-am luat. Restul e lipsit de importanţă. Sînt doa 
precizări asupra unor probleme rămase nelămurit 
cu prilejul celuilalt interogatoriu, pe care i l-ar 
luat înainte de dispariţie. 

Nedelea era evident marcat de cele auzite. Min 
tea îi acționa rapid. Conexiunile se impuneau de 1 
sine. Se întoarse spre colaboratorii săi. 

— Zara şi Vidrașcu, vă veţi ocupa de Manu. Or 
ganizaţi urmărirea și prinderea lui. Îl vreau viu ; 
nevătămat... dacă se poate! Vreau să zic, nu cu oric 
preţ ! Să fiu bine înţeles! Fără sacrificii inutile 
Zara ! E clar ? Locotenent Drăgoi, vei continua su 
pravegherea celor doi străini care vizitează atit d 
des Muzeul Municipal ! Şi pentru că misiunea voas 
tră, mai zise el întorcîndu-se spre Zara, începe di 
seară, ce-ar fi să lași pregătirea pe seama lui Vi 
draşcu, iar tu să te duci puţin acasă, să te schimt 
şi să mai stai de vorbă cu familia ?! 

— Dar... 

— E un ordin, căpitane! Şi mai e ceva. Cu risc 
de a avea aerul că-ți țin o predică, aş vrea să-ţi spu: 
un gind în care cred ferm: Nu trebuie niciodată s 
fii prea ocupat pentru a trăi ! 


MIȘCĂRI NEPREVĂZUTE 


La barul „Arizona“,  gunoierii descărcau contai 
nerele într-un camion, în timp ce o maşină spăla tro 
tuarul din faţa localului. Un tablou pe cit de coti 

dian în acest peisaj citadin, pe atit de neobișnuit 
pentru cei care frecventau localul numai noaptea, 
cînd jocul luminilor de neon îţi lua vederea. 

Franz Wild îi primi pe cei doi vizitatori matinali 
cu multă politeţe, fără a se arăta cituşi de puţin mi- 
rat de prezenţa lui „Mitana“. Îi pofti în fotolii. 

— Compatriotul meu, Herr Mitana, îl prezentă 
Stancu. 

— Îmi pare bine de cunoștință, mein Herr, am 
auzit de dumneavoastră. Le turnă din coniacul „Cour- 
voisier“ ce se afla pe masă și ridică paharul. 

— În sănătatea tînărului Mitana, pe care am avut 
acum cinstea să-l cunosc, pentru reușita deplină a 
misiunii sale ! 

— Dacă nu pentru altceva, zîmbi Stancu, măcar 
pentru execelentul coniac al îndatoritoarei noastre 
gazde și merita să mă întorc aici. 

— Într-adevăr, e excelent, făcu Roman admirativ. 


— Domnilor, îmi face o deosebită plăcere să vă am 
ca oaspeți, dar trebuie să vă pun răbdarea la o prea 
grea încercare, zise Wild cu o voce emiatică. Așa 
cum v-am comunicat la telefon, azi noapte am pri- 
mit înştiințarea că „obiectele“ au fost expediate din 
Creta, în patru lăzi mari din stejar. Expeditorul lor 
şi-a luat o ultimă măsură de prevedere. Astfel, două 
lăzi au fost trimise, via Atena, la Marsilia, şi alte 
două, via Atena, la Amsterdam ! 


Se lăsă o tăcere grea, timp în care cei doi oaspeţi 
socoteau febril implicaţiile celor auzite. După un 
timp, Stancu zise : 

— Ce rezultă de aici ? Că acestea sînt orașele de 
destinaţie ale coletelor ? Că de acolo urmează să fie 

imbarcate, fiecare spre o altă destinaţie necunoscută 
ori că... numai spre una dintre aceste localităţi au 
fost transportate obiectele ce ne interesează, cea- 
laltă fiind menţionată în scop de diversiune ? 

— Corect | Așa am înţeles și eu, spuse Wild. Se 
pare că ultima ipoteză este cea mai aproape de rea- 
litate. După cîte mi s-a transmis, „maria“ a fost 
trimisă la Marsilia, de unde va fi îmbarcată pe-o 
navă sub pavilion panamez, de pe care urmează să 
fie ridicată de un hidroavion, dincolo de Las Pal- 
mas. Apoi, lăzile vor fi transportate pe nava „Frisco“, 
cu un deplasament de zece mii de tone, proprietatea 
lui mister Polidis. 

— Aveţi cumva telegrama la dumneavoastră ? 

— Regret, mein Herr, dar nu am obiceiul să păs- 
trez asemenea documente ! răspunse Wild cu o voce 
rece. Sper însă, zimbi el mieros, că o să mă credeţi 
pe cuvînt, nu ? 

— Bineînţeles ! Voiam că citesc textul numai pen- 
tru a desprinde nuanțele expresiilor folosite. A fie- 
căreia în parte ! Ceea ce pentru dumneavoastră con- 
stituie o dată, o cifră, un nume, pentru mine s-ar 
putea să capete o semnificaţie aparte, dincolo de 
rîndurile așternute pe hirtie. 

— Înţeleg. Nu m-am gîndit la asta. Comunicarea 
era simplă, laconică și precisă. Am învăţat-o aproape 
pe de rost. Acum îmi pare rău că am ars hiîrtia. Pu- 
team aștepta încă puţin timp, dar acest lucru mi-a 
intrat în obişnuinţă. Nu ţin asemenea dosare, am 
văzut prea multe în viața mea, am păţit multe din 
cauza unor petice de hîrtie care la un moment dat 
pot constitui un început de probă. În rest, breșele 

se formează repede în sistem. Aş dori totuşi să vă 
mai dau cîteva amănunte care mi-au parvenit ulte- 
rior, pe aceeași cale. Se pare că o parte a gorilelor 
lui Polidis a plecat la Marsilia, „înainte“ de expe- 
dierea coletelor, în frunte cu un oarecare Renzo, o 
veche cunoștință de-a noastră. Cum vi se pare ? 

— Nu știți cumva cît timp va rămîne „marfa“ la 
Marsilia și unde va fi ea depozitată ? 

— Nu am nici o comunicare oficială în acest sens. 
După cite știu, din experiență, nu se păstrează mai 
mult de două zile. În ceea ce privește locul... foarte 
greu de precizat. Am însă un prieten la Marsilia, că- 
rula am să-i telefonez să vă dea o mînă de ajutor. E 
foarte eficient și nu se întîmplă nimic în oraș fără 
ca el să fie informat. 

— Cunoaște şi portul ? 

— În primul rînd! Îl cheamă Serge Manucci şi 
poate fi găsit în fiecare seară la „Scoica de aur“. 
Cum v-aţi gîndit să acționaţi ? 

— Nu ştiu încă, răspunse Stancu prudent. Tre- 
buie să ne mai gîndim. Cred însă că Mitana ar tre- 
bui să plece imediat, cu avionul ori cu trenul, să 
vedem ce legături există iar eu am să-l urmez cel 
tîrziu miine dimineaţă, după ce îmi lichidez aface- 
rile de aici. 

— Vă referiți la afacerile cu „Der Blinder“ ?, 
rînji Wild. 

— Afaceri cu „Der Blinder“ ? Ce fel de afaceri aș 
putea să am eu cu el? 

— Am auzit spunîndu-se că individul se intere- 
sează de pictură şi că, în acest scop, ar fi dispus să 
vă contacteze... dacă nu a făcut-o pină acum ?! 

— Să fac afaceri cu un om care în trei rinduri a 
încercat să mă suprime ? Haida de ! 

— Pe mine nu m-ar surprinde prea mult, mein 
Freund. Cînd e vorba de cîştig se trece peste aseme- 
nea amănunte ! Cel puţin acesta e un principiu în 
lumea noastră. Dacă aveţi scrupule... activitatea asta 
nu-i pentru dumneavoastră ! În ceea ce-l priveşte pe 
„Chiorul“, el nici nu cunoaşte conţinutul acestei no- 
iuni. Aşa se explică, în parte, unele dintre succesele 
sale în afaceri ! 

— Credeţi că acest individ este omul potrivit pen- 
tru a încheia astfel de afaceri cu mine ? 

— Omul potrivit, omul potrivit! Ce-i asta ? Nu 
cunosc termenul. E omul care are bani, îi investeşte 
şi ia cîştigul. În definitiv, în viaţă este foarte impor- 
tant să ştii să te adaptezi la universul altora ! Acesta 
este un semn de maturitate ! rise el ca de o glumă 
bună. Apropo, îmi pare foarte rău că, date fiind îm- 
prejurările de faţă, nu mai am cum să vă ajut cu 
efectivele mele. Cu alte cuvinte, nu-mi pot deplasa 
oamenii la Marsilia pentru recuperarea tablourilor. 
E un fief... care-mi este interzis în cadrul cartelu- 
lui. Acolo, după cum știți, e placa turnantă a drogu- 
rilor, îndeosebi a  heroinei, care e expediată spre 
„States“, deci zona gangurilor lui „Der Blinder“, 
Dietrich şi a altora. Îmi pare rău, dar mi-aş risca 
însăși existenţa. Ştiţi cum e proverbul : „Leben und 
leben lassen !“ * Dacă v-aș putea fi de folos aici cu 
ceva mi-ar face plăcere să vă servesc. I-aș fi reco- 
mandat o fată drăguță domnului Mitana dacă mai 
vămînea cîtva timp la noi. 


* A trăi şi a lăsa şi pe alţi! să trăiască. 

— Pe Claudia ? 

— Oh, nu, în nici un caz. Buroneasa, deși mă frec- 
ventează, nu face parte din casa noastră ! Și apoi, 
zîmbi el viclean, am auzit că e îndrăgostită sau era, 
ceea ce e foarte regretabil pentru o femeie ca ea. 

— Sînteţi o comoară, zimbi Stancu. Nu pot decît 
să-mi exprim regretul că nu pot spera în ajutorul 
dumneavoastră concret și eficient, dar dacă nu se 
poate... oftă el convingător. În sfîrșit, asta-i situaţia! 

— Eu sper că Serge va fi tot atit de eficient dacă... 
va fi cointeresat, bineînţeles. Asta-i legea noastră, 
a celor de dincolo de principii, morală şi alte aseme- 
nea lucruri specifice oamenilor slabi ! mai zise Wild, 
rînjind, în timp ce-i conducea spre ușă. Vă doresc 
noroc, veţi avea nevoie ! 


Pe tot parcursul drumului de întoarcere, nici unul 
dintre ei n-a vorbit, fiecare părînd a fi adincit în 
propriile lui gînduri. Maşina se angajă pe o stradă 
lăturalnică, unde Stancu opri. 

— Cred că nu e bine să fim văzuţi venind îm- 
preună la hotel. Cobor aici și ne întîlnim peste un 
timp în camera mea. la maşina, eu simt nevoia să 
fac cîțiva pași. 


— Aşezaţi comod în fotolii, ascultind o muzică 
modernă, ,,break-dance“, fiecare aștepta să înceapă 
celălalt. După un timp, Stancu întrebă : 


— Ei, ce părere ai ? 
— Despre plecarea mea la Marsilia ? Sînt gata, 
pregătit ! 

— Nu, nu despre asta ! ? Cum ţi se pare povestea 
cu tablourile expediate prin cele două transporturi ? 

— Armatorul e viclean, și-a dat seama că mai 
există factori interesaţi în această problemă, poate 
că a realizat și faptul că sîntem pe urmele lui și 
aruncă prafuri... 

— Corect. Dar destinațiile diferite ale coletelor ? 
Dacă individul a împărțit marfa în jumătate cu. gîn- 

dul că măcar ceva tot o să salveze de... primejdie?! 

— Nu cred ! Polidis nu-i omul eare să cedeze un 
singur tablou de valoare o dată ce a pus mîna pe el! 

— Cred că ai dreptate. Atunci ? 

Roman aprinse o ţigară din care trase citeva fu- 
muri privind într-un anumit punct.. 

— Te frămiîntă ceva, Vasile ? întrebă maiorul vă- 
dit interesat. 

— Da. Mă întreb dacă afirmaţiile celor de la 
Atena sint verosimile ori dacă reproducerea lor de 
către caid e reală. 

—. Ce vrei să zici ? 

— Că s-ar putea să se fi înșelat Andy ori Riva cu 
privire la destinaţia adevărată a tablourilor lor... 

— ori? 

— „ori Wild să ne fi dezinformat în mod inten- 
ționat ! 

- Stancu îl privi cu atenţie. Apoi se ridică în pi- 
cioare şi făcu cîțiva pași prin cameră. Se întoarse 
brusc spre Roman. 

- — Măi, Sile, măi, numai pentru observaţiile : as- 
tea de aur şi tot merita să te trimită șeful aici. Eşti 
o-comoară, stimabile ! 

— + ŞI, ca orice comoară, ar trebui să fiu în pă- 
mint ! ! ‘glumi Roman mai bine dispus. 

„Dar Stancu nu-l mai asculta. Reîncepu plimbarea 
prin cameră, încercînd să-și pună ordine în idei. Ro- 
man îl privea liniştit, avînd strania senzaţie că-i per- 
cepe gîndurile. Trecu astfel un timp în care concen- 
trarea lor nervoasă părea să atingă limita ei supe- 
rioară. Apoi Stancu zise cu o.voce egală : 

— Avem un mijloc de a verifica ! 

— La ce te referi ? 

— Ai să vezi! Hai să plecăm. Pleacă tu acum şi 
așteaptă-mă în mașină la cel de-al doilea colţ. 

„În automobil, maiorul îl rugă pe Roman să se 
asigure dacă nu sint urmăriţi şi, pentru că totul părea 
„curat“, opri în apropiere de centrala telefoanelor. 
De aici intrară într-o cafenea pentru o Milchkaffee 
mitt Kuchen, timp în care maiorul ieşi prin curtea 
localului și intră, printr-o uşă laterală, în sediul 
centralei telefoanelor. Obţinu destul de repede con- 
vorbirea cerută și avu norocul să-i răspundă chiar 
Andy. 

— Hello, Andy ? Stancu la aparat. Da, eu. Ce mai 
faci ? 

— O. K. Dar dumneata ? Ai primit comunicarea ? 
Bine. Îţi doresc mult noroc ! 

— Am vrut să-ţi mulţumesc personal. Ai fost pa- 
rolistă și, mai ales, eficientă ! 

— Nu a fost ușor. Dar evenimentele s-au precipi- 
tat, aşa că intervenția noastră s-a făcut la timp. Vei 
avea însă de furcă în patria lui Rembrandt. Fereș- 
te-te de canale, diamante, de femeile din vitrine şi 
de... Andros ! 

— Voi face tot posibilul. 

— Sînt convinsă, mai ales că aş dori să te revăd, 
poate în altă ipostază ! Se pare că miine pleacă și 
peștele cel mare în aceeași direcţie. A rezervat un 
bilet de avion... 


— Pleacă mai mulţi cu el ? 

— Destui, dar el are relaţii suficiente la Amster- 
dam pentru a preveni o deturnare a transportului 
care vine cu trenul! 

— Mulţumesc încă o dată, scumpo ! 

— Good luck ! 

Se întoarse pe acelaşi drum în cafenea, tocmai cînd 
chelnerul le aducea cafelele cu lapte. La întrebarea 
din ochii lui Roman, răspunse încet : 

— Caidul a trișat! Sper că nu a mirosit însă şi 
„păcăleala“ mea. Ai înţeles desigur că tablourile pe 
care i le-am oferit erau nişte imitații. Excelente! 
Dar... imitații. Mişcarea asta am pregătit-o ca vari- 
antă încă din țară. Doar am la muzeu doi prieteni, 
pictori restauratori foarte talentaţi... 

— Sigur că te-am intuit, deși... 

— Ştiu la ce te gindeşti! Aici nu era vorba de 
fair-play. Mi-am asumat riscul. Cu asemenea infrac- 
tori nu poţi trata altfel. Adevărul meu era mai im- 
portant. Nu mă îndoiesc că va trebui să răspund de 
toate acestea... acasă. Fie ! Numai să reuşim. Oricum, 
continuă el zimbind, imitaţiile sint izbutite. Și le 
poate agăța la bar... 

Apoi îi reproduse convorbirea telefonică. Roman 
reflectă citeva clipe, după care întrebă : 

— Ce crezi că urmărește Wild ? 

— Nu ştiu exact. Individul e periculos și ca atare 
e în stare de orice. Poate că încearcă să facă jocul 
altuia, poate că, din invidie, neputîndu-se înfrupta de 
astă dată, sau cu știu ce-o mai fi în mintea lui?! 
Poate și iar poate! 

— Crezi că ar fi putut să ne vindă armatorului ? 

— De ce nu ? Îl cred în stare de orice pentru bani 
ori pentru influenţă. Poate nu armatorului, ci altuia ! 
În orice caz, la „intoxicarea“ lui trebuie să răspun- 
dem cu o contraintoxicare. Așa că pleci la Marsilia, 
iar pe drum o coteşti spre Amsterdam. Ne vom întîlni 
la hotelul „Victoria“ din piaţa Gării Centrale. Dar 
pînă atunci aș vrea să mai verific cîteva aspecte în 
legătură cu transportul și, în funcţie de rezultatele 
obținute, să contactez Interpol Haga şi Secretariatul 
General Interpol de la Saint-Cloud. Am încredere în 
Andy, dar trebuie să verific atita timp cît mai există 
o cale. 

— Crezi că aceasta s-a pus de acord cu Wild? 

— Nu, nu cred, dar... vreau să fiu sigur. 

— Perfect. Oare Haga și Parisul vor coopera ? 

— Da. Mai mult, pentru că, oricum, la Amsterdam 
se va consuma ultima secvenţă, m-am gîndit să 
cerem şi concursul celor de la UNESCO. Ce zici ? 

— Parcă ar fi fost ideea mea! 

— Te felicit pentru ea ! 

— Mulţumesc, în definitiv puteam să mă gîndesc 
şi eu la asta, nu ? 

— Perfect valabil ! Acum aș fi de părere să te 
interesezi de bilet. Vezi cu ce poţi pleca mai repede 
şi ce legături ai în continuare, apoi du-te la hotel şi 
fă-ţi bagajele. Eu am să trec pe la „Kripo“, să stau 
de vorbă cu Wachter. Trebuie să ajung rapid la Wies- 
baden, ca să-l contactez pe Pappadimas și pe cei de 
la Haga. Nu știu dacă vom putea să ne mai vedem 
înainte de plecarea ta... Sint de părere ca la aero- 

port, la gară, chiar la hotel, să nu faci nici un secret 
din faptul că pleci în interes de serviciu la Marsilia. 
Dimpotrivă. ȘI nu uita ! Verifică-ţi spatele, iar dacă 
poţi, încearcă să pierzi „coada“ pe drum, chiar dacă 
pentru asta... 

— Bi? 

— „ai ajunge pînă la Marsilia | 

— Tu eşti şeful! 


Wachter îl aştepta în biroul său. După ce-l puse 
la curent cu principalele date ale problemei, acesta 
întrebă : 

—  Vreţi să vorbesc acum cu Interpol Wiesbaden ? 

— Dacă se poate ?! 

După alte douăzeci de minute, Stancu se găsea în 
drum spre Wiesbaden, la bordul unui elicopter al 
poliţiei, iar peste o altă oră se afla în biroul spa- 
țios al comisarului principal dr. Helmuth Princz, 
adjunctul şefului Biroului Central Naţional Wiesba- 
den al Interpol. După ce se instalară comod în foto- 
liile de piele, avînd pe masa din fața lor cîte un 
coniac și o cafea, Princz zise : 

— Aştept răspunsul la radiograma pe care am tri- 
mis-o la Interpol Atena, în atenţia specială a lui 
Pappadimas. lată şi textul radiogramei către Inter- 
pol Haga. Dacă doriţi, puteţi face modificările pe 
care.le credeţi de cuviinţă. 

Maiorul citi, apoi răspunse : l 

— Este exact ceea ce am vrut. Aș dori însă, dacă 
se poate, să se mai adauge ca supravegherea să fie 

organizată nu numai la aeroport și gări, ci şi asupra 
portului, iar „obiectele“, odată identificate, să fie 
urmărite pînă la depozitul lor provizioriu. 

— De acord! 

— Dacă se poate, aș mai dori ca această radio- 
gramă să fie comunicată spre ştiinţă şi Secretaria- 
tului General. 

— Einverstanden ! Cînd doriţi să plecaţi ? 

— Chiar mîine. 

— Wachter mi-a telefont că v-a oprit un bilet pen- 
tru mîine la cursa de 8,45. Vă convine ? 

— De minune! 

Sună telefonul. Princz ridică receptorul, ascultă 
un timp şi spuse: 

— Puteţi s-o aduceţi imediat la mine ! 

După două minute intră un tinăr care-i întinse 
un plic, după care se retrase. Princz scoase o hirtie, 
o citi şi i-o întinse lui Stancu. Radiograma Interpol 
Atena glăsuia : „Din surse demne de încredere re- 
zultă că transportul vizat trimis Amsterdam tren 
stop. Alt transport diversiune Marseille stop. Succes 
stop.Interpol Atena“. 

„Lucrurile încep să se contureze, gîndi Stancu. 
Acum, bătălia s-a transferat pe teritoriul Olandei. 
Alte necunoscute ! În ce fel, cu ce riscuri şi sacrificii 
vor fi depășite doar viitorul poate răspunde. Dar 
viitorul trebuie pregătit acum. Acum. În cîteva ore !“ 

Princz sparse tăcerea. 

— Putem să vă ajutăm cu ceva ? 

— Vă mulţumesc, aţi făcut tot ce se putea, 

— A fost o plăcere pentru noi. De fapt, tot noi 
vă răminem îndatoraţi pentru excelenta cooperare 
cu Interpol Bucureşti. Ne-aţi sprijinit în mai multe 
rînduri în capturarea unor bandiți periculoși daţi 
de noi în urmărire internaţională. 


— Înainte de a mă înapoia la München aș dori să 
vă spun — ceea ce de altfel am relatat, în ce-i pri- 
veşte, şi colegilor dumneavoastră de la „Kripo“ din 
capitala bavareză. Sint unele aspecte care v-ar putea 
interesa şi pe dumneavoastră în combaterea crimi- 
nalităţii. E vorba de relaţiile dintre ganguri, legătu- 
rile lor interne şi externe, verticale și orizontale, și 
modul lor de operare în traficul internaţional de stu- 
pefiante, de arme şi de obiecte de artă. Poate că 
v-ar ajuta la ceva cunoaşterea reală a personalităţii 
unor mari traficanţi de talia unui Wild, Fritz Keller 
zis „Der Blinder“, Dietrich, a căror rază de activitate 
se întinde din Extremul Orient la Marsilia şi chiar 
dincolo de Ocean. Este, ca să zic aşa, cadoul meu 
făcut Interpolului Wiesbaden şi, evident, Secretaria- 
tului General. Dacă vă interesează, bineînțeles ! 

Comisarul principal Princz surise fin. 

— În combaterea criminalităţii orice mijloc e bine- 
venit. Lupta împotriva violenţei într-o lume violentă 
nu se duce uşor ! Vă ascult, Herr Stancu, cu cea mai 
mare atenţie ! 


Era trecut de ora 17,00 cind maiorul a ajuns la 
München. Îl aştepta Wachter care-i comunică pleca- 
rea lui Roman în condiţii normale. Apoi s-au depla- 
sat la sediul poliţiei, unde au rămas aproape două 

ore. La despărțire şi-au strîns -miinile, după .care 
comisarul a adăugat în treacăt : 

— La hotel se știe că plecaţi mîine în zori cu tre- 
nul spre Marsilia. Am să vă trimit o maşină care să 
vă ducă la gară. Vă imbarcaţi în trenul de 6,15, apoi 
coborîți pe partea cealaltă, unde vă așteaptă o „Lan- 
cia“ galbenă care vă va conduce la aeroport. Avio- 
nul dumneavoastră pentru Amsterdam decolează le 
ora 8,45. Poitiţi biletul. 

— Vă mulţumesc. Aș avea o ultimă întrebare. 

— Dacă pot, am să vă răspund cu plăcere. Dato- 
rită dumneavoastră vom asana cîteva locuri extrem 
de nocive. Vă ascult ! 

— Nori... Nori ce hram poartă? Mi-aţi_spus 
cîndva... 

— E drept, v-am spus să vă feriți de ea, fiind 
periculoasă. Și este... uneori... față de anumite per- 
soane. Voiam să vă feresc de necazuri, întrucît, prin 
natura activității sale, are mai multe legături. In- 
clusiv cu noi. În această ultimă calitate v-a fost 
„înger păzitor“. Mi-a fost teamă la un moment dat 
să nu-i scape vreun cuvînt în banda „Chiorului* şi 
am preferat să vă atrag atenţia. Dar... ea nu a mar- 
şat cu ei! 

— Vă mulţumesc pentru tot. La revedere! 


— Poate ne vom revedea mîine la aeroport, unde 
voi fi şi eu, ca să mă asigur că totul a decurs bine. 
Un gest, o clipire din ochi îmi var. fi de ajuns. 

La ora 8,45, avionul Boeing 747 a decolat de pe 
aeroportul din München, avind la bord şi pe Mișu 
Stancu. 

ORA ZERO 


Mulţi oameni eonsideră că Amsterdamul este ora- 
şul surprizelor. Aceştia se întreabă, pe drept cuvint, 
în ce mod au reușit „amstelodamii“ să transforme un 
mare centru istoric al Europei, cu mai mult de 7 000 
de case și monumente protejate, într-o metropolă 
modernă. Însăși această contradicție fascinantă, îm- 
preună cu toate celelalte curiozități, păstrate de-a 
lungul secolelor, au făcut din Amsterdam ceea ce a 
devenit astăzi : unul dintre cele mai frumoase și mai 
interesante orașe de pe bătrînul continent. Deși inima 
acestui oraş bate încă din 1275, „amstelodamii“ au 
trebuit să mai aștepte trei secole pînă ce au ajuns 
printre europenii cei mai prosperi. În așa-zisul secol 
de aur a fost săpată în jurul meterezelor medievale 
celebra,centură de canale de-a lungul căreia cei mai 
avuți rigustori şi-au construit casele pitorești, îm- 
podobite care mai de care mai bogat şi mai frumos, 
pentru a-și demonstra bunăstarea. Datorită acestui 
ingenios sistem concentric de canale, nici o distanță 
faţă de centrul orașului nu este prea mare, astfel încît, 
de obicei, toate drumurile pot fi parcurse pe jos. 
Călătorul care deschide pentru prima oară un ghid al 
oraşului este surprins de multitudinea şi diversita- 
tea obiectivelor turistice demne de a fi vizitate, înce- 
pînd chiar cu celebrele canale ce străbat orașul în 
toate direcţiile. Muzeele şi monumentele istorice, 
catedralele, teatrele și localurile de noapte, printre 
care și cele din „Cartierul Roşu“, centrele diaman- 
tifere, unde poţi privi modul în care se șleiuiesc 
aceste pietre prețioase, vestitele pieţe — de cărţi, de 

flori, de timbre, de brinzeturi —, grădinile botanic 
şi zoologică, printre cele mai mari din Europa, renu 
mitul acvariu şi sfirşind eventual cu portul maritir 
şi fluvial, aeroportul „Schiphol“ şi Gara Central: 
acest triunghi de transport multilateral, iată un uni 
vers de tentaţii greu de ierarhizat, pentru care, p 
drept cuvînt, Amsterdamul este supranumit : 
„Poarta Europei“. 

Plimbîndu-te pe marile bulevarde şi pe străzile cc 
merciale, încetul cu încetul începi să cunoști și alt 
frumuseți. Eventual palatul din piața Dam, conside 
rat drept a opta minune a lumii, fiind construit p 
13 659 stilpi, sau poate cei „Onze Lieve Heer opzo. 
der“, catedrala catolică în stil baroc care, la timpi 
său, respectiv în secolul al XVII-lea, a fost instalat 
clandestin în hambarul unei case, ori podul de p 
Reguiiers grocht, de pe care poţi zări celelalte cinci 
sprezece poduri istorice ! etc. etc. Se pare însă c 
lucrul cel mai surprinzător este ambianța orașulu 
definită de locuitori prin cuvîntul „gezellig“, car 
poate însemna deopotrivă „familială“, „călduroasă 
sau „umană“... 

Stancu trecu repede prin formalităţile grănicereș 
şi vamale. neavînd nimic de declarat şi nefigurind f 
listele celor suspecți, daţi în urmărire de diferit 
poliţii ori organisme internaţionale. 

Ajuns la poarta principală, opri un taxi şi dăd 
adresa hotelului „Victoria“ din piaţa Gării Central 
Au străbătut în viteză autostrada ce duce spre ora: 
apoi s-au angajat pe un bulevard larg şi modern, stre 
curîndu-se prin furnicarul de maşini, au cotit | 
dreapta pe o stradă care se alinia de-a lungul unt 

canal, pe care au rulat o distanţă apreciabilă, maiorul 
avind posibilitatea să privească, vădit impresionat, 
o parte din marele oraș. Apoi, la o intersecție, au 
intrat pe o stradă comercială, de unde în scurt timp 
au ajuns în piața Gării Centrale. 

Funcţionarul de la recepţie, un om mic și gras, cu 
o figură jovială, cu o bărbie dublă, ferm sprijinită 
pe o cravată de mătase, l-a primit cu un zîmbet pro- 
fesional, bine desenat. 

— Aveţi o cameră reţinută ? 

— Numele meu este Mișu Stancu, spuse el în ger- 
mană, şi vin de la München. 


— Bineînţeles că aveţi o cameră la noi, domnule 
Stancu, la etajul al doilea, camera 211. A fost reţi- 
nută telefonic. Poftiţi cheia. 

Camera era spațioasă, curată, mobilată modern şi 
funcţional. Trase storurile și privi pe fereastră. În 
faţa ochilor săi se deschidea o piață mare, de formă 
ovală, cu o circulație intensă. Se întoarse și începu 
să se dezbrace. Apoi intră în baie și făcu un duş. Se 
întinse pe pat, își aprinse o ţigară, încercînd să re- 
facă, punct cu punct, întregul proiect stabilit ante- 
rior. Prea mult nu apucă să se gindească. Sună tele- 
fonul. 

— Domnul Stanco ? se auzi în receptor o voce de 
bariton. 

— Ja, ja. 

— Aici comisarul Van Grooten, din poliția judi- 
ciară metropolitană. Credeţi că ne-am putea întilni, 
eventual în fața hotelului ? 

— : Peste zece minute ? 

— O.K, Sint cu o „Saab“ 1800 de culoare verde. 

Van Grooten era un bărbat la patruzeci de ani, 
foarte înalt, cu umeri atletici, un roșcovan cu ochi de 
culoare cenușie, pătrunzățori, dar veseli. Purta un 
costum albastru din tweed, cămașă albă, cravată de 
culoarea vișinei putrede şi un impermeabil crem. Se 
îndreptă spre Stancu cu mîna întinsă, arborînd un 
zîmbet care-i lumina toată fața. 

— Fiţi binevenit la noi, Herr Stanco. Vă asteptam. 
Dacă n-aveţi nimic împotrivă, am să vă conduc la 
sediu, să stăm puţin de vorbă. De acord ? 

— E perfect ! 

Pe drum îi explică într-o germană corectă, cu un 
ușor accent străin, toponimia locurilor pe care le 
străbăteau, străzi, bulevarde, pieţe, canale, edificii 
mai importante, monumente. 

— Aţi mai fost la Amsterdam ? 

— Nu, niciodată. Toate cunoştinţele mele sînt adu- 
nate exclusiv din cărți. 

— E un oraș interesant. Fără falsă modestie, aș 
afirma că e unic în felul lui. Deşi Haga e capitala 
noastră administrativă, Amsterdamul este cel mai 
mare oraș din Olanda și cel mai important centru 
economic, social și cultural. Aici întilnești surpriza 
sub toate aspectele, de la arhitectură pînă la negusto- 
rie. Apropo, priviţi puţin magazinul acesta, îi arătă 
el după ce opri mașina. În vitrina acestui negustor 
de antichităţi, pe unde trec zilnic spre serviciu, erau 
expuse cinci statuete sub denumirea „Cele cinci sim- 
turi“ ! După o vreme am observat că în vitrină au 


349 


mai rămas numai patru, cu eticheta „Cele patru ano- 
timpuri“. După ce negustorul a mai vindut o sta- 
tuetă, grupul rămas a fost intitulat „Cele trei graţii“. 
A urmat „Ziua şi noaptea“. Ultima statuetă, care 
ieri mai era în vitrină, a fost denumită „,Singură- 
tate“. Ce ziceţi de ingeniozitatea negustorului ? 

— Da, într-adevăr, este o poveste ca o anecdotă 
bună. Altceva însă... Avind în vedere mărimea şi, 
probabil, şi densitatea orașului, schimbă vorba 
Stancu, îmi închipui că aveţi şi probleme serioase 
în prevenirea şi reprimarea criminalităţii ? | 

— Cred și eu. Mai ales în ultimii ani, rata crimina- 
lităţii marchează o creștere sensibilă. Îndeosebi in- 
fracţiunile violente, traficul de stupefiante şi de 
obiecte de artă, furturile și tilhăriile. 

— Aţi avut frecvente furturi din muzeele de artă ? 

— Destul de multe. Niciodată paza la instituţiile 
de cultură și artă nu-i suficient de sigură. Furturi 
mai mari au săvirșit îndeosebi infractorii străini, fie 
în complicitate cu cei autohtoni, fie operînd pe cont 
propriu. Au fost semnalate şi cîteva furturi din ga- 
lerii particulare, 

— Şi aţi găsit lucrările furate ? 

— Foarte puţine. Odată sustrase, picturile, sculptu- 
rile ori celelalte obiecte preţioase — vaze, figuri, cloi- 
sonneuri — se „machiază“, pietrele preţioase se taie 
şi se vind la bursa neagră, în tavernele din port ori 
în „Cartierul Roșu“. 

— Acolo deci se valorifică şi tablourile ? 

— Din muzeele de artă din Amsterdam, Haga, 
Rotterdam şi Utrecht au fost furate lucrări de mare 
valoare, din care foarte puţine au putut fi recupe- 
rate. O parte din tablourile sustrase sînt vindute unor 
„colecționari“ care le tezaurizează în pinacotecile lor 
particulare, unde se poate pătrunde greu şi doar dacă 
există informaţii sigure. Or acestea, de cele mai 
multe ori, lipsesc, iar unele autorităţi nu-şi asumă 
răspunderea... Dar uite că am ajuns. 


Maşina opri în faţa unui imobil modern cu mai multe 
etaje. La cel dintii, într-un birou spaţios, mobilat 
sobru, cu o masă mare, trei fotolii din piele, un seif 
şi un covor persan de culoarea muștarului, îi aștepta 
un bărbat de talie mijlocie, slab, cu părul cărunt, cu 
o faţă lunguiaţă, extrem de mobilă, din care te fixau 
niște ochi scrutători. 

Van Grooten făcu prezentările. 

— Domnul Mişu Stanco, din poliţia judiciară 
română, şi domnul inspector şef Willem Van Looy, 
de la Interpol Haga. 

— Îmi face o deosebită plăcere să vă cunosc, zise 
acesta, întinzindu-i mina maiorului. O cafea? Un 
coniac ? Ce doriţi ? 


— Amindouă, rise Stancu. 

Van Grooten îi servi. Maiorul sorbi din cafea, apoi 
își aprinse o ţigară și-i privi întrebător pe cei doi. 

Van Looy vorbi primul : 

— Am primit radiograma dumneavoastră trimisă 


prin Interpol Wiesbaden și am studiat toate notele 
de urmărire trimise de Secretariatul General Interpol 

cu privire la cele opt tablouri furate din țara dum- 
neavoastră. Sînt abilitat să vă ajut ca să reintraţi în 
posesia lor, dacă acest lucru va fi posibil. De la Haga 
au și pornit doi agenți care vor merge, ca să zic așa, 
pe itinerarul invers al transportului, pentru a-l inter- 
cepta de la frontieră şi a-l însoţi pînă la locul de depo- 
zitare. Ei au misiunea să identifice și pe eventualii 
„însoțitori“ neoficiali și să vadă dacă unii dintre 
aceștia nu apar întîmplător și pe fişele noastre. În 
caz afirmativ, ar fi un motiv ideal de acroșaj. Con- 
semnul general e să nu întreprindă nimic, raportînd 
numai toate mișcările acestora și supraveghindu-! în 
permanenţă. Așteptăm și sosirea unui reprezentant 
al UNESCO de la Paris, domnul Lucien Belsant, spe- 
cialist în opere de artă. Aveţi ceva de propus ? 


_ — Nu. Mi se pare că supravegherea e suficientă. 
Dacă s-a acoperit atît aeroportul, cît şi Gara Centrală 
înseamnă că și coletele și indivizii sînt în atenţia 
dumneavoastră și acesta-i principalul. Aştept sosirea 
asistentului meu de la Marsilia, domnul Vasile Ro- 
man. Pînă atunci, dacă-mi permiteți, aș dori să vă 
relatez pe scurt istoricul acestui furt și peregrinările 
tablourilor, dincolo de datele furnizate de Secretaria- 
tul General. 

Își aprinse o nouă ţigară, bău coniacul și începu să 
povestească. 

În timpul expunerii, așa cum era de așteptat, gaz- 
dele l-au mai întrerupt de cîteva ori, pentru vreo 
precizare sau pentru adincirea vreunui amănunt, 
astfel încît, deși relatarea sa nu a intrat în toate deta- 
liile, a durat totuși mai mult de o oră. 

După ce termină, în încăpere se lăsă o asemenea 
tăcere de puteai s-o tai cu un cuţit. Tot Stancu a 
întrerupt-o. 

— Permileţi să dau un telefon ? 

Acordul a fost mai mult decit politicos şi maiorul 
făcu numărul hotelului „Victoria“. 

— Alo, recepţia ? Sint Mişu Stancu de la camera 
211. Nu m-a căutat nimeni ? Da ? A sosit ? Perfect. 
Fiţi amabil, vă rog, eu am rezervat pentru el camera 
213, v-aş ruga să verificaţi, iar între timp să mi-l 
daţi la telefon. Vă mulţumesc, aştept. 

'Ținînd palma pe receptor întrebă pe comisar dacă 
s-ar putea trimite o mașină la hotel pentru a-l aduce 
aici pe colaboratorul său. Acesta încuviinţă din cap. 

— Alo, Sile ? Bun venit ! Ascultă-mă, ia-ţi camera 
în primire, iar peste o jumătate de oră îţi trimit o 
maşină. În regulă ? Cum ai călătorit ? Bine ? Ne-am 
înțeles atunci ! 

Puse receptorul în furcă şi se adresă lui Van 
Grooten : 

— Vă mulţumesc. Aducîndu-l aici pe colaborato- 
rul meu, am putea să stabilim, de comun acord, ce 
ar mai fi de întreprins. 

— Foarte interesant tot ce ne-aţi spus, interveni 
Van Looy. Credeţi că Polidis are intenţia să tezauri- 
zeze tablourile în Olanda ? 

— Nu, în nici un caz. Mai degrabă cred că va 
încerca să le ducă în Statele Unite ale Americii, pro- 
babil la reședința sa din Paradise City, unde deţine 
una dintre cele mai remarcabile pinacoteci particu- 
lare din lume. 

23 — Caruselul urmelor 


— Poate că acolo se află şi unele dintre tablourile 
furate din muzeele noastre ? ! 

— Tot ce se poate. Armatorul colecționează și plă- 
tește cash, fără să se tocmească. În acest mod achizi- 
ționează mai rapid marfa ! 

— De ce credeţi că a ales Amsterdamul ca punct 
de trecere a transportului său ? 

— Ştiu eu ? Orașul dumneavoastră are un aeroport 
internaţional care, prin cele 56 companii de navigaţie 
aeriană, este legat de 171 aeroporturi din 84 de ţări. 
ceea ce reprezintă ceva! Portul de pe „Amstel“, 
deopotrivă comercial şi industrial, cu șantierele sale 
navale, este „ataşat“ de Marea Nordului şi de Rin 
prin două canale mari şi constituie totodată o bază 
de plecare pentru numeroase croaziere cu destina- 
ţia : fiorduri norvegiene şi unele oraşe vestgermane. 
lar o legătură de ferry-boat-uri, după cîte știu, este 
curent întreţinută cu Oslo, Goteborg şi Kristiansand. 
Din Gara Centrală pleacă şi sosesc zilnic 56 de tre- 
nuri internaţionale în mai toate direcțiile. Toate 
acestea constituie, fără îndoială, infinite posibilități 
de a disimula coletele care fac obiectul urmăririi 
noastre | 

— Sînteţi bine documentat ! 

— Nevoia te învaţă multe. E posibil să aibă și 
unele relaţii în lumea interlopă de aici, care să-i în- 
lesnească un pasaj neobservat, avînd în vedere ante- 
cedentele sale nu tocmai curate ! Sînt, evident, po- 
sibile şi alte motive care momentan îmi scapă. 

— Sau... toate acestea la un loc?! 

— Şi asta e posibil ! 

Se auzi o bătaie în ușă şi în cameră îşi făcu apa- 
riția Vasile Roman, pe care Stancu îl prezentă celor- 
lalţi, declinind calitatea fiecăruia. Apoi i se adresă : 

— Domnii sînt la curent cu misiunea noastră şi 
ne vor sprijini. Poţi să ne relatezi ceva nou ? 

— Am fost urmărit de doi indivizi pînă la Salz- 
burg, iar de acolo m-au luat alţi doi în primire, care 
m-au „dus“ prin Veneţia pînă la Milano. Cînd au 
văzut că iau trenul spre Torino, cu gîndul probabil 
de a cobori apoi spre Nisa şi Marsilia, m-au aban- 
donat. De la Milano am venit aici. 

— Perfect. Ai recunoscut pe cineva din cei care 
te-au urmărit ? 

— Pe Renzo. El m-a condus pînă la Salzburg. 

— Bun, zise Stancu. Apoi, întorcîndu-se spre cei- 
lalți, adăugă : După cum vedeţi, stimaţi colegi, Po- 
lidis și-a luat măsuri de prevedere și poate că la ora 
actuală e convins că nu-l paște nici un pericol la 
Amsterdam ! 

— O clipă! făcu Van Looy. Nu ne-aţi spus, dom- 
nule Stanco, ce aveți de gind să faceți cu Polidis. 
Cred că nu ignoraţi faptul că acesta are relaţii în- 
tinse peste tot. Vreți un mandat de arestare ? 

— Pe noi nu ne interesează Polidis decît sub ra- 
portul confiscării tablourilor care ne aparţin. În rest 
nu avem nici o pretenţie. Cred că totuși nu ar fi lip- 
sit de importanţă să am o întrevedere cu el, pentru 
a-i vorbi puţin despre probele pe care le avem împo- 
triva sa și a-l sfătui insistent să renunţe pe viitor de 
a se mai ocupa cu asemenea „tranzacţii“ mai mult 
sau mai puţin comerciale. 


355 


— E mai bine aşa Individul e o legumă prea mare 
în lumea financiară pentru a-i deschide un proces 
care, avind în vedere armata de avocaţi pe care o 
poate plăti, ar putea să dureze ani de zile fără re- 
zultate palpabile ! Şi acum, domnilor, pînă la primi- 
rea culorii verzi, vă propun o plimbare prin 
Amsterdam, dacă sînteți de acord ! 


O plimbare prin Amsterdam... Ce să viziteze mai 
întîi ? Cele patruzeci de muzee ? Nu-i posibil ! Cele 
160 de canale și 1 000 de poduri ? Nici atît ! Monu- 
mentele istorice ? Poate, unele. Teatrele şi sălile de 
concert ? Da, dacă ar fi timp. Dar nu este. Localurile 
de noapte, discotecile, barurile din Rembrandtsplein 
şi Thorbeckplein ori poate renumitul cartier „Rosse 
buurt“, situat în partea veche a orașului ? Criză de 
timp ! Sau restaurantele : indoneziene, chinezești, 
franceze, spaniole, egiptene, norvegiene, israeliene, 
turcești, grecești și multe altele, specializate. Ele ocupă 
un loc aparte printre cele peste 450 de asemenea lo- 
caluri cîte se află în oraș. Toate acestea s-au perin- 
dat prin minte lui Stancu atunci cînd a trecut în 
revistă ceea ce reţinuse din prospectele și ghidurile 
turistice, 

Se hotărîră să meargă mai întîi la Rijksmuseum, 
Muzeul Naţional de Artă, care adăposteşte cea mai 
frumoasă colecţie de tablouri ale maeștrilor olandezi 
din secolul al XV-lea pînă la finele secolului al 
XIX-lea, printre care numeroase pînze ale lui Rem- 
brandt, Vermeer și Franz Hals, alături de un milion 
de alte diferite obiecte de artă. Apoi, dacă le mai ră- 
miînea timp, ar fi fost de văzut Muzeul „Van Gogh“, 
care conservă 200 de tablouri ale celebrului artist 
Muzeul Municipal de Artă Modernă, avînd una din- 

tre cele mai cunoscute colecţii în domeniul artei con- 
temporane, Muzeul personajelor celebre, reproduse 
în ceară, supranumit și „Madame Tussaud“, casa în 
care a trăit şi a creat Rembrandt, casa Annei Franck 
şi, poate, la urmă, o călătorie pe canale. Evident, bă- 
tălia cu timpul nu putea fi cîștigată, așa că, pînă una 
alta, făcind haz de necaz, se îndreptară cu mașina 
spre Stadhonderskade 42, sediul Muzeului Naţional, 
unde puteau să vadă maeștrii olandezi şi, mai ales, 
celebra pînză a lui Rembrandt, „Rondul de noapte“. 
Planul era generos. Realitatea... 

Era ora 17,00 cînd au ieșit, amețiţi de frumuseţile 
văzute în muzeu. Citeva sandvișuri și o cafea luate 
la un bar i-au remontat imediat și „cursa contracro- 
nometru“ a continuat pe canale, spre amuzamentul 
lui Van Looy, care-i conducea. Be la fereastra culi- 
santă a vedetei care-i purta pe Noord Amstel Kanal, 
apoi pe Schinkel și Kostverloren vaart, se puteau 
zări casele înșirate pe marginea panglicilor de apă, 
unele restaurate şi modernizate, altele devenite re- 
licve ale istoriei vechiului oraș, precum şi parcuri, 
grădini, stadioane, locuri de agrement bine întreţi- 
nute de cetățeni ori de administraţia orașului, după 
caz. Călătoria a fost frumoasă, dar seara, ajungînd la 
hotel, Stancu și Roman renunţară la dineu şi, dobo- 
rîți de oboseală, se întinseră cuminţi în paturile lor. 

Dimineața, la ora 7,30, sună telefonul în camera lui 
Stancu. Acesta ieşi repede din baie, unde se bărbie- 
rea, şi ridică receptorul. Era vocea lui Van Grooten. 

— Unul dintre agenţii noştri ne-a confirmat de la 
Gara Centrală sosirea „transportului“ care-i aşteptat 
de trei persoane, dintre care una cu semnalmentele 

armatorului. l-am transmis să-i reţină o jumătate 
oră cu „formalităţile“. Plecăm acolo ? 

— Într-un sfert de oră sînt prezent, împreună 
Roman ! Bine, atunci ne vedem în piață. 

Maiorul îi telefonă lui Roman, apoi își term 
toaleta şi se îmbrăcă, fiind gata chiar în momer 
cînd acesta își făcu apariția în cameră. Peste ci 
minute erau în De Ruyterskade, în piaţa din f 
gării, unde se întîlniră cu Van Grooten și Van Lo 


Camioneta plecase din fața magaziei centrale 
mărfuri, urmată de un „Jaguar“ verde, luînd-o 
Hendrikstraat, apoi pe Hugo de Grootstraat, di 
care cobori pe Frederikstraat, în furnicarul de r 
șini din centru. Fără să se grăbească, la prima int 
secție, mașinile se angajară spre dreapta pe + 
Baerlestraat, cu intenţia, de a intra în Roelof H: 
plein. Acum, „Jaguarul“ se instalase în faţă, pilot 
camioneta pe Beethovenstraat, în direcţia stadioi 
lui olimpic. Deodată, în fața „Jaguarului“ apăru 
din pămînt un „Ford Fiesta“, venind dinspre Stad 
weg. O clipă de neatenţie și accidentul nu a mai pu 
fi evitat. Vrînd să depășească în viteză noua maş 
apărută în faţa lui și să „tragă“ şi camioneta di 
el, şoferul „Jaguarului“ lovi violent aripa din i 
dreapta a „Fordului“. Timp în care o altă maşi 
venind din sens invers, tamponă masca din drea 
faţă a „Jaguarului“, iar acesta a fost, la rîndul s 
lovit din spate de camionetă. 

O patrulă a poliției de circulaţie, care era prin ap 
piere, a apărut imediat la fața locului. I-a legitii 


358 


pe toți cei angajaţi în accident, după care i-a invi- 
tat la prima secţie de poliţie... 

O dată cu ei a ajuns acolo şi ambulanţa Salvării. 
care l-a îmbarcat pe şoferul de pe „Jaguar“, rănit 
mai grav la umărul drept, şi i-a dat primul ajutor 
şoferului de pe „Ford“, lovit ceva mai ușor la cap. 

Apoi începură cercetările. 

În acest timp, doi agenţi de poliţie examinară cu 
atenție foaia de parcurs a camionetei și, confruntind 
conţinutul lăzilor cu ceea ce era înscris pe fracht, au 
rămas uimiţi constatind că acestea, în loc de bumbac, 
cum era menţionat, cuprindeau... opt tablouri ! Fiind 
chemat un inspector din poliţia metropolitană, spe- 
cializat în furturi şi trafic cu obiecte de artă, acesta 
identifică tablourile ca fiind cele sustrase dintr-un 
muzeu din România, date în urmărire internaţională 
de către Interpol. Avînd în vedere noile aspecte ale 
problemei, ancheta a fost 'imediat transferată bri- 
găzii judiciare a poliției metropolitane însărcinată 
cu reprimarea furturilor de obiecte de artă. 

După un timp nu prea lung, la chestura poliţiei 
din Amsterdam sosi, într-un „Mercedes“ negru 3 000 
SL, domnul Stavros Polidis, armator, a cărui navă 
comercială „Star“, sub pavilion panamez, cu un de- 
plasament de 20 000 tone, aștepta dincolo de port, 
pata să ridice ancora. 

La rugămintea lui Stancu, armatorul a fost primit 
intr-o cameră impunătoare, destinată protocolului. 
Aici, soarele cădea pe fotolii, mese şi televizor, părînd 
să îmbrăţişeze întreaga încăpere cu razele sale în 
care valsau particule de praf auriu. 

Înalt şi slab, cu părul complet alb ce încadra o față 
roșcată, brăzdată de vinişoare albăstrii, acum încor- 
dată, elegant în costumul său maro cu dunguliţe albe, 
croit de un maestru, Polidis se ţinea drept în foto- 
liul de piele în care şedea, avind pălăria pe genunchi. 

Cind intră Stancu, el îl salută condescendent, pri- 
vindu-l îndelung şi încercînd, în mod vădit, să-l si- 
tueze în memoria sa, 

— Domnul Stavros Polidis ? făcu maiorul în ger- 
mană, așezîndu-se în fotoliul din faţa lui. O cafea ? 
Un coniac ? 

— Mulţumesc, răspunse acesta în engleză, prefer 
băuturile mele. Se pare că mă cunoaşteţi, continuă 
armatorul cu un aer ofensiv. Cu cine am onoarea ? 

— Înainte de a stabili dacă într-adevăr aveţi sau 
nu onoarea, așa cum v-aţi exprimat, continuă Stancu 
tot în engleză, şi înainte de a-mi declina calitatea, aş 
dori să vă relatez o mică istorioară... 

— Credeţi că așa ceva m-ar interesa la ora aceasta ? 
Nu ştiu dacă vi s-a spus, dar sînt foarte grăbit! 

— Atunci să lăsăm întrevederea noastră pe altă 
dată, zise Stancu zîmbind echivoc. 

Armatorul simţi șocul, dar nu cedă. 

— Cum doriţi. Dar am înţeles că trebuie să vin 
la această autoritate pentru a lămuri o neînțelegere 
gravă care a condus la confiscarea de către poliţie a 
unor tablouri care îmi aparțin. Sau în ţara dumnea- 
voastră nu mai este garantat dreptul de proprietate ? 
În acest caz va trebui să mă adresez avocaţilor mei ! 
Totuși, dacă am venit pînă aici, aș dori să ascult şi 
istorioara dumneavoastră, care s-ar putca să mă 
amuze ! mai adăugă el batjocoritor. 

Fără a se sinchisi de atitudinea acestuiu, Stancu îi 
expuse pe scurt modul în care s-a lansat „comanda“, 

executarea în detaliu a furtului de tablouri și în ce 
fel au fost acestea transportate pînă în insula Creta, 
neomiţînd nici amănuntele „vernisajului“ expoziţiei 
la reşedinţa sa, numele unor participanţi, rolul ju- 
cat de Albers şi de Heleni Landis în această afacere, 
sumele de bani vărsate şi alte amănunte revelatoare. 

În timp ce povestea, Stancu urmărea fiecare miş- 
care a armatorului, a cărui faţă, la început împie- 
trită, schimbă mai multe culori : de la alb la galben şi 
verde, ca apoi să devină pămintie. După ce termină 
se lăsă o tăcere grea. Maiorul umplu un pahar cu apă 
şi-l întinse lui Polidis, care îl privea acum neliniștit, 
în pragul unei crize. Pierduse complet aerul său aro- 
gant, era acum congestionat la faţă, încît Stancu se 
temu să nu facă un infarct. Polidis bău paharul cu 
apă, în timp ce mîna îi tremura vizibil. 

— Cine.. cine sînteţi dumneavoastră ? 

— Sint reprezentantul muzeului de la care au fost 
furate tablourile, adică proprietarul lor de drept. 
Acum... și de fapt! 

Polidis își aprinse un trabuc, trase cîteva fumuri, 
căutînd să se stăpînească şi să depăşească clipa de 
slăbiciune. Apoi zise : 

— Acela care l-a contactat pe Wild la Miinchen 
și pe Riva la Atena ? 

— În persoană... deşi contactele mele au fost mai 
multe. Adăugaţi pe Dietrich, pe „Chiorul“... pe He- 
leni... 

— Cum ??? 

Polidis pierdu din nou teren. Încercă să spună ceva, 
R se opri. După ce-și reveni zise încet, cu o voce 
albă : 

— Aţi dat dovadă de multă viclenie şi ingeniozi- 
tate ca să ajungeţi aici | 

— Nu mai multă decît dumneavoastră ca să pu- 
teți trimite tablourile la Paradise City ! 

— Aţi aflat şi asta ? 

— E meseria mea ! 

— Da, da, încep să înţeleg ce fel de meserie aveți. 
Vă felicit, deşi vă compătimesc în același timp pen- 
tru energia pe care aţi cheltuit-o, pentru investi- 
tiile de inteligență, perspicacitate şi curaj.. 
inutile ! 

— Çe vreți să spuneți ? 

Stancu se neliniști puțin. Armatorul încerca să blu- 
feze sau avea unele resurse pe care el nu le cunoş- 
tea. Oricum, nu trebuia să se trădeze prin nimic. Să 
aștepte și să riposteze după caz. 

Polidis vorbea mult mai sigur de el de data 
aceasta : 

— Am impresia că nu vedeţi lucrurile în mod rea- 
list. Dacă n-aş avea respect față de activitatea atit 
de laborioasă pe care aţi desfăşurat-o şi de credința 
dumneavoastră sinceră, m-aş fi amuzat copios ! Dar 
să nu anticipăm. Aşadar, eu nu contest că aceste ta- 
blouri ar fi aparţinut cîndva muzeului din ţara 
dumneavoastră ori poate altor instituţii de acelaşi 
gen din alte colțuri ale lumii şi... nici nu-mi pasă! 
Acum însă, și acest fapt trebuie să-l înţelegeţi, sint 
ale mele, îmi aparţin mie şi, ca urmare, orice înstrăi- 
nare a lor, indiferent de motiv, constituie o atingere 
adusă proprietății mele. În dovedirea acestui lucru 
sînt dispus să angajez pe cei mai buni avocaţi din 
lume, care vor atesta, în fața celor mai înalte instanţe 
judecătorești, că tablourile au fost și sînt ale mele I 
E clar ? 

— Domol, domnule Polidis. Nu vă aprindeți așa 
de repede. Nervii nu constituie un bun sfătuitor, iar 

cantitatea de energie pe care, acum, o risipiţi dum- 
neavoastră, ar putea fi demnă de o cauză mai 
nobilă... dacă aşa ceva intră în vederile clanului pe 
care-l conduceţi... deocamdată ! Cred că luaţi pro- 
blema de la un capăt greșit. Nu cu mine trebuie să 
vă răfuiţi, ci cu cei care au furat pentru dumnea- 
voastră, lăsînd în spatele lor urme... 

— Ce legătură are ? 

— .. concrete, toate conducînd spre dumneavoas- 
tră ! 

— N-aveţi nici o probă! 

— Așa vă închipuiţi ? Atunci vă înșelaţi. Am des- 
tule probe care să dovedească mai întîi că aceste ta- 
blouri ne-au aparţinut ! Apoi că au fost furate din 
tara noastră la „comanda“ pe care aţi dat-o. Și, în 
fine, că v-au fost vindute şi transportate pe insula 
Creta, la reședința de vară pe care o deţineţi acolo, 
unde, de altiel, au şi fost văzute, în cadrul unei ex- 
poziţii intime. 

— Şi ce probe aveţi în acest sens ? 

— Suficiente. Am să vă enumăr doar cîteva. Fo- 
tografii și mărturii din partea unor persoane avizate 
că aceste tablouri au aparţinut unui muzeu din 
România, la care s-ar putea adăuga atestatele unor 
muzee de mare prestigiu din străinătate, care în de- 
cursul timpului au făcut schimburi de fotografii cu 
muzeul românesc reprezentind reproduceri de pinze 
celebre, printre care şi unele dintre cele incriminate. 
De altfel, spărgătorii şi hoţii au fost prinşi, jude- 
caţi şi condamnaţi. Printre ei se află numiții Sauer 
şi Meingast din Minchen, trimişi de Albers la noi 
să fure tablourile comandate de dumneavoastră. Re- 
cunoaşterea lor... 

— „care nu face două parale, fiind luată sub pre- 
siune | 

— „. coroborată cu scrisorile lui Albers către el, 
pe care aceștia le-au păstrat, nici eu nu știu de cc, 
apelurile telefonice şi grafice ale lui Dietrich și ale 
„Chiorului“, păstrate şi ele, banda de magnetofon pe 
care „Mistreţul“ a înregistrat convorbirea cu dum- 
neavoastră în Kafeionul lui Ghiorghios Papis de pe 
strada Ermou, cînd i-aţi dat cecul de 300 000 dolari. 
Mai mult, spre informarea dumneavoastră, Albers a 
păstrat și „interviul“ cu domnișoara Landis de la 
hotelul „Hilton“ din Atena, în noaptea cînd i-a pro- 
pus o afacere în numele ei, şi al patronului... | 

— De unde... de unde le aveţi ? 

— De la micuța Trude care dumneavoastră vi l-a 
vindut pe ,„,Mistreț“, iar nouă... documentele ! Pot 
adăuga, eventual, înregistrările convorbirilor dintre 
Heleni şi Dietrich la Miinchen, precum şi scrisoarea 
„testament“ a lui Heleni, pe care mi-a remis-o pen- 
tru cazul cînd i s-ar fi întîmplat un... accident ! Iar 
despre transportul tablourilor şi vernisajul expozi- 
tiei de pe Creta avem fotografii, documente şi măr- 
turii ! 3 

Polidis rămase pe ginduri, vizibil afectat de toate 
cele auzite. Aprinse încet un alt trabuc și murmură cu 
o voce sugrumată : 

— Vreți... vreţi să... 

— Nu, mister Polidis, nicidecum. Am vrea să vă 
facem să înțelegeţi că trebuie să renunțaţi la aceste 
tablouri care, de altfel, nu vă aparțin, şi să nu mai 
încercați pe viitor să angajaţi asemenea afaceri. Pro- 
babil că nu cunoașteţi convenția UNESCO prin care 
s-a statuat... 

Armatorul făcu un gest cu mina. 

— Cunosc. Inutil să mă prelucraţi. Și dacă nu ce- 
dez ce-mi faceți ? 

— Voi preda unele dintre aceste materiale presei 
americane, franceze, vestgermane, olandeze, italiene 
și grecești. E clar ? 

— Asta înseamnă, de fapt, lovituri morale şi fi- 
nanciare la adresa mea. 

— Dumneavoastră le vreți ! 

Polidis îl privi deodată cu mai mult interes, apoi 
zise : 

— M-am interesat puţin asupra activității dum- 
neavoastră muzeale desfășurată la Miinchen și la 
Atena. Cit e cifra de afaceri a expoziţiei ? Treizeci de 
mii de dolari ? Cincizeci de mii de dolari ? Un milion 
de dolari ? Aș vrea s-o cumpăr. 

— E o afacere rentabilă, zise Stancu, făcîndu-i 
jocul, cifra pe care o enunţaţi e mult sub realitate ! 

— Mie îmi plac întreprinderile rentabile. Aş fi dis- 
pus s-o cumpăr — făcu Polidis, aruncîndu-i o pri- 
vire ce părea că-l traversează. Aș merge, să zicem, 
chiar peste cifra exprimată. 

— Dar expoziţia încă nu s-a făcut, 

— N-are nici o importanţă ! 

— Par tablourile din expoziţie ? 

— Nu mă interesează. 

— Şi ce se întîmplă cu mine şi cu asistentul meu 
dacă o să cumpăraţi expoziţia ? 

— Veţi continua să lucraţi, bineînţeles, sub con- 
ducerea mea | 

— Eu sînt dificil de condus, zise maiorul cu regret. 

— Să zicem... 

— Și să abandonez tablourile furate ? îl întrerupse 
Stancu. 

— De ele să se ocupe... Interpolul și UNESCO | 
— Serios ? 

— Cît propuneţi ? 

— Dar dacă eu... 


— Domnule Stancu, îl întrerupse armatorul, cu o 
voce răgușită, eu vreau să cumpăr. Fixaţi dumnea- 
voastră preţul ! 

Maiorul zimbi. 

— Văd că plecaţi de la principiul potrivit căruia 
orice om e de vinzare. 


— E un fapt dovedit. Fiecare om are tariful său. 
Care e prețul dumneavoastră ? 


Stancu îl privi cu răceală. 


— Nu sînt de vinzare ! zise el scurt și tăios, apă- 
sînd pe fiecare silabă. Apoi continuă sec: De data 
asta nu aţi fost bine informat, domnule Polidis... Eu 
nu am preţ ! Și acum să sfirșim această comedie care 
devine respingătoare. V-am avertizat asupra inten- 
ţiilor mele, v-am relevat și citeva probe pe care le 
deținem împotriva dumneavoastră, suficiente ca să 
vă trimită la... pentru o perioadă destul de lungă, 
timp în care afacerile dumneavoastră vor avea de 
suferit. Alături e o comisie formată din reprezen- 
tanți de la Interpol, UNESCO şi cei ai poliţiei olan- 
deze, precum și cîțiva experţi care examinează 
tablourile potrivit descrierii lor, astfel cum sînt în- 
scrise în cataloage și în notele de urmărire interna- 
țională emise de Secretariatul General Interpol la 
cererea noastră. Puteţi pleca imediat, iar tablourile 
vor fi returnate muzeului de la care au fost furate. 
În caz contrar, oricum nu vi le voi restitui cît trăiesc, 
iar miine voi organiza o conferință de presă în care 

le voi prezenta, împreun 
deţin. Alegeţi ! 
Polidis se sculă în Picioare alb la faţă. 


— Spuneaţi că nu le Veti EE IAA a veni 
ți restitui „cît timp trăiţi“. 
e ii De-data. asta aţi cîștigat. În runda urmă- 


— Nu va fi nici o ru j 
; : r ndă ; s- 
terminat, mister Polidis. Aş i tor a aria iar 


însă. Nu mai încercaţi Să trimiteţi i i 
E pe cineva la noi 
după alte tablouri. Vă vor costa foarte scump, prea 


ni poate mai Scump decit aţi putea plăti vreo- 


Armatorul ieşi. 


à cu toate probele pe care le 


na at ele a dură două zile, timp pe care 
AOA i . a vizita şi alte obiective tu- 
Atac AU N-au lipsit plimbările pe străzile 
E U Re ae steiner profilate de pe Nieuwen- 
yx ȘI jembrancisplein, imaginile inedite ale Car- 


tierului Roșu și împreju...-.- “ 
unde zeci de mori sînt rimile cu „Zaanse Schans”, 


A f aliniate de-a lungul apei, re- 
E unul dintre beisajele caracteristice ale 


În diminea r S ; 
fiind e pene Eätoare întoarcerii în patrie, 
pe canalele prin epale% Se gîndi să facă o croazieră 
care marchează etapele SPecial pe cele concentrice, 

€ extinderii vechiului centru 


al p În Eren PS care l-a studiat se arăta că 
im, cadru. acestei excursii e vizita atît Muzeul Na- 
tional, cît şi o întreprin 


d Mere în care se șlefuiau dia- 
a ERER o plăcere să călătoreşii cu 
pe Herengracht nui aa de aici pe Singelgracht, 

, = Rozengracht, Clădiri vechi, 
TESIUUraIE- CUMUNA ERTE şi pricepere, şi altele noi. 

edificate într-un stil propriu, parcuri, locuri de agre- 
ment şi stadioane se succedau furindu-ţi privirea. 

Cind au trecut pe canalul Prinsen, pe care circu- 
lau și alte ambarcaţiuni, a răsunat prima împușcă- 
tură. Parcă mirat de ceea ce i se întîmplă, Stancu 
își duse mina la umărul rănit, se dezechilibră si se 
prinse de balustradă. Atunci lovi cel de-al doilea 
glonţ, care îl atinse în șold. Tresări și se răsturnă 
într-o mişcare lentă, bătînd aerul cu braţele. Pentru 
o clipă avu impresia că se aseamănă cu un copac trăs- 

nit, apoi zgomotul surd al corpului său, căzînd pe 
podea, rupse vraja. Se mai trase de două ori, dar 
maiorul nu mai auzi nimic. 

Se trezi într-o cameră de spital. În jurul său se 
aflau ciţiva bărbaţi, printre care îi recunoscu pe Ro- 
man și pe comisarul Van Grooten. Era alături și un 
bărbat înalt, cu o barbă roșcată, îmbrăcat într-un 
halat alb. Probabil un medic, se gindi el. Încercă 
să zimbească, dar nu-i reuși decit o grimasă, o du- 
rere ascuțită fulgerindu-l în umărul drept şi în șol- 
dul sting. 

— Staţi cuminte ! îi spuse medicul, luîndu-i pulsul. 
Apoi reluă : V-am extras două gloanţe care v-au fă- 
cut niște răni nu tocmai frumoase ! 

— Ce... ce s-a întîmplat? 

În același moment realiză absurditatea întrebării 
puse. Doar își dădea seama ce se întimplase. Mai 
mult, gștia și cui anume îi datorează atentatul. 

Interveni Van Grooten : 

— S-a tras asupra dumneavoastră de pe o ambar- 
cațiune. Se pare că a fost o şalupă extrem de rapidă, 
fiindcă a dispărut imediat. Nu i-a văzut nimeni pe 
cei care au tras. Aţi pierdut mult sînge, deși rănile 
nu sînt grozave. Noroc că printre pasageri au fost doi 
medici care au chemat salvarea și... pe noi. Doctorul 
Jan Van Cornelius, aici de faţă, v-a operat. După pă- 
rerea sa, deși starea dumneavoastră nu-i dintre cele 
mai grave, trebuie să fiți spitalizat pînă la înlătura- 
rea oricărui pericol. E clar, nu ? 

Stancu îi zîmbi medicului, murmurînd o mulţumire 
apoi îl întrebă pe Van Grooten : 

— Cine a... 

— Cred că vom afla cît de curînd! 

— Aveţi de unde afla indicii... 

— Gata ! interveni medicul, ajunge cu discuţiile 
pe ziua de astăzi ! 

— Dar... 

— Am zis ajunge! Aici eu hotărăsc. Poftiţi pe 
aici, domnilor. 

Ieşiră, nu înainte ca Roman să-i facă un semn cu 
ochiul. 


Era trecut de ora 22.00 cind ușa rezervei se des- 
chise şi Roman îşi făcu apariţia, îmbrăcat în uniforma 
chirurgilor. Se apropie încet de pat şi, văzindu-l pe 
Stancu treaz, zise : 

— Mişule, cred că ţi-e clar din ordinul cui s-a 
tras. Cercetările sint conduse personal de Van Groo- 
ten, care se află acum in port, deși eu nu-mi pun mari 
speranțe în depistarea criminalului. Cit priveşte le- 
ziunile, nu-ți face probleme, ţi s-a spus adevărul, 
ești în afară de pericol, dar mai ai temperatură şi 
cred că ştii cum sînt medicii ăștia. De tablouri am eu 
grijă, sînt sub pază bună şi cînd vom pleca... 

— Pleci mîine singur... Nu-i alarma pe ai noştri cu 
privire la mine. Am toată încrederea că ai să te des- 
curci. Eu am să vin... cînd am să pot. Și, văzindu-l 
că se întunecă la faţă, adăugă: Nu te preocupa de 
mine. Moartea nu figurează în carnetul meu de în- 
tilniri. Sau, cel puţin, nu încă ! 

— Bine, dar tu... rămii singur și se mai pot în- 
tîimpla multe între timp... 

— Nu cînd tablourile vor fi în ţară. De altfel... e 
un ordin ! zise Stancu încercînd să se ridice, dar capul 
îi căzu înapoi pe pernă. Ai... ai înţeles ?! 

— “Nţeles, şefu, plec mîine ! 

— Vino mai aproape. 

Cind Roman se apropie de pat, Stancu, cu un efort 
vădit, care îl făcu să se strimbe de durere, îi întinse 
mina validă, apoi zise : 

— „El“ a trimis profesioniștii să mă răcească, 
nu-i aşa ? 

— E de presupus, deşi încă nu se ştie nimic sigur... 

— Nici nu se va şti vreodată. Aşa-i regula jocului, 
iar Van Grooten nu are nici o vină. Dar eu ştiu, şi 
asta contează. Mi s-a mai întîmplat, nu de mult... au 
trimis tot doi, evident nu aici, și nimeni n-a mai 
auzit nimic despre ei... adăugă el visător. Apropo, să 
ai grijă la aeroport. Van Grooten e sigur, e... curat 
şi abil, dar... Și încă ceva. Spune-i să împrăştie 
zvonul că am murit ! 

— Voi face cum ai hotărît şi... voi executa ordi- 
nul ! La revedere... în ţară. 

Se aplecă şi-l îmbrăţişă. Apoi se întoarse şi ieşi, 
în timp ce ochii îi sclipeau în mod ciudat. 


ULTIMUL VAL 


Cei doi străini nu erau cu totul necunoscuţi porta- 
rului. De mai bine de o săptămînă veneau zilnic, iar 
în ultimul timp chiar de două ori pe zi. Mai schimbau 
o vorbă cu acesta, într-o limbă vorbită mai mult prin 
gesturi, îi mai ofereau o ţigară străină, iar uneori 
chiar un pachet, fără să-i ceară nimic în schimb. Chiar 
și supraveghetoarele îi cunoşteau. 

Şi în această dimineaţă, cei doi l-au salutat poli- 
ticos pe portar, care le-a răspuns voios, i-au oferit un 
pachet de „Kent“, apoi au trecut la pas pe lingă el, 
bucurîndu-se de timpul frumos. „Ein schâner Tag 

heute, nicht war ?“ Portarul le-a răspuns ca de obi- 
cei, „Ja, ja !“, făcîndu-le loc să intre. 

După aproape patru ceasuri, cei doi s-au despăr- 
tit de pînzele îndrăgite cu foarte multă greutate, pro- 
babil răzbiţi de foame. Dar, după circa douăzeci de 
minute, s-au întors. Cu un zîmbet ruşinat, unul dintre 
ei mărturisi portarului că şi-a uitat „geanta“ într-o 
sală. Portarul, amabil, i-a dat drumul uitucului, cel 
de-al doilea rămînind discret în pragul ușii, parcă su- 
părat de neglijenţa prietenului său. Portarul își văzu 
de ale lui. Ajungînd în sala de pictură românească, 
străinul privi cu atenţie în jurul său. Apoi se apropie 
de un tablou și, cu gesturi precise și energice, tăie şi 
detașă pinza de pe ramă, o rulă cu atenţie și o in- 
troduse în servieta „uitată“, din care scoase o copie 
foarte reușită, fixînd-o în ramă. Operația se făcu re- 
pede, cu o mînă de maestru. Ţi-ar fi trebuit o urmă- 
rire foarte atentă a fiecărei mișcări pentru a observa 
ce s-a întîmplat. Și, cum supraveghetoarea tocmai 
discuta cu colega din sala vecină despre pregătirile 
pentru logodna fiicei sale, amîndouă amuzîndu-se 
copios de explicaţiile stîngace ale străinului rămas 
în pragul ușii care se băgase și el în vorbă, n-a ob- 
servat nimic. 

Au fost însă prinși la poartă, de către portar, care 
se dovedi a nu fi chiar atît de „naiv“. Lîngă el se mai 
afla o persoană care mai întîi se legitimă, iar apoi le 
ceru actele ! 


Ancheta în cazul celor două crime evolua acum 
pe coordonatele stabilite şi ar fi putut fi de mult 
încheiată dacă n-ar fi lipsit principalul inculpat, 
Oreste Manu. Potrivit datelor furnizate de către Ilie 
Sava, individul urma să fie capturat într-o anumită 

zonă în care se presupunea că s-ar ascunde pentru a 
se sustrage urmăririi și răspunderii penale. Sub con- 
ducerea căpitanului Zara a fost constituită o echipă 
operativă căreia i s-a ordonat să-l prindă. Doi „pă- 
durari“ însoţiţi şi de un brigadier silvic familiarizat 
cu pădurea au explorat regiunea indicată, reuşind, 
după cîteva ore, să identifice locul în care se bănuia 
că s-ar afla sinistrul individ. A fost studiată cu aten- 
ție întreaga zonă de operaţii din jurul cabanei şi s-a 
instalat un post de pîndă care să supravegheze căile 

de acces spre și dinspre cabană. Apoi s-au împărţit 
sarcinile, stabilindu-se modul de acţiune, forţele par- 
ticipante şi momentul declanșării atacului. S-a hotă- 
rît ca intervenţia să aibă loc în zorii zilei următoare, 
pentru a-l surprinde pe criminal şi a nu-i da posibi- 
litatea să dispară. 

În noaptea aceea, cîteva umbre s-au furișat în 
pădure, înconjurînd în liniște locul indicat. La ora 
4,00, la semnalul lui Zara, umbrele s-au apropiat de 
birlog, adăpostindu-se în imediata lui vecinătate și 
inchizind complet cercul. Apoi se auzi vocea tună- 
toare a căpitanului : 

— Oreste Manu, cabana e înconjurată. Predă-te ! 

După un timp scurt, neauzindu-se nici o mişcare, 
repetă ordinul. Din nou nimic ! Nedumerit, Zara, cu 
pistolul în mina dreaptă și cu lanterna în stînga, se 
apropie încet de uşa cabanei, cînd răsună o împuş- 
cătură, iar căpitanul auzi fluieratul glonţului care-i 
trecu pe lingă urechea dreaptă. Stinse lanterna, se 
aruncă la pămînt şi strigă din nou : 

— Oreste Manu, dacă vrei să scapi cu viaţă, pre- 
dă-te ! 

Apoi se rostogoli de citeva ori spre stinga. Se au- 
ziră mai multe împușcături, gloanţele lovind pă- 
mâîntul aproape de locul pe care stătuse Zara. La un 
semn al său, alt ofiţer se apropie tîrîş spre un fel de 
ambrazură tăiată în peretele de lemn al cabanei și 
aruncă o grenadă cu gaz lacrimogen, apoi se adăposti. 
Peste cîteva clipe, învăluit în fum și tușind, apăru 
Oreste Manu. 

— Aruncă pistolul şi pune miinile pe ceafă! îi 
ordonă Zara. 

După ce acesta se execută, căpitanul se apropie de 
el. Ca un fulger, criminalul se aplecă în faţă, scoase 

un pumnal din cizmă şi fandă înainte pentru a-l lovi. 
Zara evită de justeţe atacul, făcînd un pas înapoi şi 
lateral și lovindu-l pe agresor peste mina în care 
ţinea arma. Manu căzu în genunchi acuzind durerea, 
dar încercă din nou să lovească, de astă dată de jos 
în sus, pentru a spinteca. 

Sint lucruri în viață pe care nu le uiţi niciodată. 
Le înveţi ani de zile, le repeţi la antrenamente pînă 
îți intră în sînge, le foloseşti poate o singură dată, 
Dar dacă atunci nu le aplici, a doua oară nu mai ai 
ocazia ! Zara fandă din nou, astfel încît lama cuți- 
tului îi străpunse doar pantalonul, zgiriindu-i su- 
perficial, pielea, apoi îl lovi pe Manu cu crosa pisto- 
lului în cap. Nu prea tare, dar suficient pentru a-l 
scoate din luptă. Ticălosul se prăbuşi la pămint. Cei- 
lalţi, care, la lumina lanteinelor; priveau scena ca 
hipnotizaţi, neavind posibilitatea să intervină, răsu- 
flară uşuraţi. La percheziţia efectuată au fost găsite 
diferite alimente, lenjerie de schimb. cincizeci de car- 
tuşe de pistol, o pufoaică şi... două tablouri, unul de 
Caravaggio şi celălalt de Boticelli, ce urmau, proba- 
bil, să fie predate străinilor. 

Peste o oră, Oreste Manu, încătuşat, încă ameţit, 
dar cu privirea plină de ură, se afla în biroul colone- 
lului Nedelca. 

— Deocamdată nu se poate! zimbi Nedelea. 

— 997 

— Da, ziceam că deocamdată nu se poate ucide cu 
privirea, Manu, aşa că stai liniştit şi încearcă să-ţi 
descarci conştiinţa, dacă ai aşa ceva. Aşa, parcă-i 
mai bine. Scoate-i cătuşele, se adresă el apoi lui 
Zara, s-o luăm de la început. Cum ai ucis-o pe Hilde 
Wirth şi de ce? Cum şi de ce ai ucis-o pe Diana 
Manu, propria dumitale soție ? Nu ştiu dacă ui re- 

marcat, eu nu te-am întrebat „cine“ le-a ucis, ci 
„cum“ şi „de ce“ le-ai ucis! E clar ? Scrie, ai tot 
timpul. Pînă termini ne vom ocupa de cercetarea 
tandemului Horst Sonder, alias Hans Joachim Vogel, 
şi Wilhelm Rikowski, alias Kurt Hesters, amatorii 
de artă... pentru artă ! 

Manu păli, plecînd capul. 


ÎN LOC DE EPILOG 


Trecuseră două săptămîni de cînd tablourile, rea- 
duse în ţară, își ocupaseră locul cuvenit în Muzeul 
Municipal. 

Era împlinirea unui act de dreptate și, în același 
timp, epilogul unor confruntări dramatice. Îndepiinită 
cu abnegaţie și devoțiune de către cîțiva bărbați cu- 
rajoși și inteligenți, „văzuţi“, cu ajutorul multora, 
„nevăzuţi“, anonimi, misiunea a fost rodul unei 
munci de echipă. 

Un caz încheiat ce urmează a fi clasat într-un do- 
sar și predat apoi la arhivă, peste care în curînd se 
va aşterne uitarea și poate puţin praf... Încheiat ? 
Nu ! Ar fi încă ceva de povestit... 

Nu peste mult timp, într-o dimineaţă de iarnă, un 
avion „Boeing 747“, venind de la New York via 
Amsterdam, avea printre pasagerii care se îndreptau 
spre ușă, dornici să-și revadă cu o clipă mai devreme 
familia, rudele, prietenii, un bărbat înalt, cu părul 
negru, ondulat, ușor nins la timple. Era îmbrăcat în- 
tr-un impermeabil albastru, descheiat, din care se 
putea vedea braţul drept, imobilizat într-un bandaj 
fixat în eșarfă. 

Omul aşteptă calm să se facă loc, apoi, de pe scara 
avionului, aruncă o privire spre cerul plumburiu din 
care începeau să cadă fulgi rari de zăpadă. Cobori 
încet, șchiopătind uşor, și se îndreptă spre autobu- 
zul ce aștepta lîngă avion. Un observator atent ar fi 
putut sesiza insă că, în pofida calmului pe care-l 





afișa, fiecare mişcare i se reflecta pe faţă sub forma 
unei grimase de durere. 


Mişu Stancu se întorcea acasă după încheierea unui 
caz pentru a cărui rezolvare drumurile l-au purtat 
în diferite medii şi zone fierbinţi ale Europei. 

O siluetă solitară sub un con de umbră rece şi 
albă, profilindu-se pe cortina de nea. 

Oare la ce se gindește acum. păşind spre uşa de in- 
trare în hol? La călătoriile făcute, la oamenii pe 
care i-a întilnit în cursul misiunii sale, la evenimen- 
tele prin care a trecut ? 

Sint. momente în care reuşești, în fracțiuni de se- 
cundă, să-ţi refaci filmul întregii vieţi. 

Poate reflectează la faptul că, învăţat cu rolul de 
„vinător“, a trebuit, pentru prima dată în cariera sa. 
să-l joace şi pe cel de „vinat“, ceea ce a fost, dacă 
nu periculos, cel puţin dezagreabil ! Dar la el aven- 
tura nu reprezintă un mod de existenţă. El este un 
om obișnuit, aidoma semenilor săi, cu toate calitâ- 
tile. dar şi cu slăbiciunile acestora. Numai că pro- 
fesiunea sa îl obligă la un anumit mod de gindire 
şi de viaţă în care riscul şi primejdia fac casă bună 
vu fermitatea şi îndrăzneala lucidă. Căci dacă vrei 
să aperi oamenii împotriva neoamenilor trebuie să 
ştii şi să poţi atinge imposibilul, depășindu-ţi pro- 
priile limite. Şi pentru fiecare vine o clipă a adevă- 
rului cînd graniţa dintre posibil și imposibil este 
doar o... metaforă. Viaţa, viaţa adevărată are uneori 
mai multă fantezie decit oamenii. 

Stancu zimbește unui gînd : „Cit de multe lucruri 
trebuie să spui pentru a fi auzit atunci cînd în sfir- 
şit ai tăcut !“ 

Se scutură înfiorat. Este prea devreme pentru a se 
lăsa prins în lianele amintirilor. 

Şi, tot filozofind astfel, a nimerit în capcana unor 
braţe de fier care l-au strîns ca o menghină. Numai 
că de data aceasta erau cele ale colonelului Dorin 
Nedelea. 

— A fost al dracului de greu, nu-i aşa? 

— Cam așa, murmură el. 

— Mă, băiatule, bine ai venit acasă ! Cit privesc 
metodele tale, abia aştept să te judec la analiza cazu- 
lui. Acum tare m-aș bate cu tine în zăpada asta. 


„Fusese oare un vis ? Peste ei se prăvăli un ocean 
de omăt, hohot alb, şi toate neliniștile, toate încor- 
dările au devenit bărbătească bucurie și rîs copilăresc. 

